CELEX: 32016D0151
Language: mt
Date: 2014-10-01 00:00:00
Title: Deċiżjoni tal-Kummissjoni (UE) 2016/151 tal-1 ta' Ottubru 2014 dwar l-għajnuna mill-Istat SA.31550 (2012/C) (ex 2012/NN) implimentata mill-Ġemanja għal Nürburgring (notifikata bid-dokument C(2014) 3634) (Test b'rilevanza għaż-ŻEE)

10.2.2016   
               
               
                  MT
               
               
                  Il-Ġurnal Uffiċjali tal-Unjoni Ewropea
               
               
                  L 34/1
               
            DEĊIŻJONI TAL-KUMMISSJONI (UE) 2016/151
      tal-1 ta' Ottubru 2014
      dwar l-għajnuna mill-Istat SA.31550 (2012/C) (ex 2012/NN) implimentata mill-Ġemanja għal Nürburgring
      
         
            (notifikata bid-dokument C(2014) 3634)
         
      
      (It-test bil-Ġermaniż biss huwa awtentiku)
      (Test b'rilevanza għaż-ŻEE)
      IL-KUMMISSJONI EWROPEA,
      Wara li kkunsidrat it-Trattat dwar il-Funzjonament tal-Unjoni Ewropea, u b'mod partikolari l-ewwel subparagrafu tal-Artikolu 108(2) tiegħu,
      Wara li kkunsidrat il-Ftehim dwar iż-Żona Ekonomika Ewropea, u b'mod partikolari l-Artikolu 62(1)(a) tiegħu,
      Wara li sejħet lill-partijiet interessati sabiex jissottomettu l-kummenti tagħhom skont id-dispożizzjonijiet iċċitati hawn fuq (1) u wara li kkunsidrat il-kummenti tagħhom,
      Billi:
      1.   IL-PROĊEDURA
      
      1.1.   INVESTIGAZZJONI FORMALI
      
                  (1)
               
               
                  Bejn l-2002 u l-2012, il-Ġermanja adottat għadd ta' miżuri ta' appoġġ fir-rigward tal-korsa Ġermaniża ta' Nürburgring, inklużi miżuri ta' appoġġ marbutin mal-bini ta' park ta' divertiment, lukandi u ristoranti kif ukoll mal-organizzazzjoni ta' tiġrijiet tal-Formula 1. Il-kumpless Nürburgring kien proprjetà tal-kumpaniji tal-Istat Nürburgring GmbH (“NG”), Motorsport Resort Nürburgring GmbH (“MSR”) u Congress- und Motorsport Hotel Nürburgring GmbH (“CMHN”).
               
            
                  (2)
               
               
                  F'Lulju 2010, Eifelpark GmbH (“Eifelpark”), sid park ta' divertiment fir-reġjun Ġermaniż ta' Eifel għarraf lill-Kummissjoni dwar l-allegata għajnuna mill-istat involuta fl-hekk imsejjaħ proġett “Nürburgring 2009” u rigward il-finanzjament tal-kostruzzjoni tal-faċilitajiet ta' divertiment fil-korsa ta' Nürburgring. F'April 2011, il-Kummissjoni rċeviet it-tieni lment dwar l-għajnuna mill-Istat mingħand l-assoċjazzjoni Ġermaniża għall-isport awtomobilistiku “Ja zum Nürburgring e.V.”. Din tal-aħħar kienet imħassba li l-proġett Nürburgring 2009 — li allegatament kien qed jagħmel it-telf — iqiegħed l-attivitajiet tal-korsa stess f'riskju.
               
            
                  (3)
               
               
                  Permezz ta' ittra datata l-21 ta' Marzu 2012 (“id-deċiżjoni tal-21 ta' Marzu 2012”), il-Kummissjoni għarrfet lill-Ġermanja li kienet iddeċidiet li tiftaħ il-proċedura stabbilita fl-Artikolu 108(2) tat-Trattat dwar il-Funzjonament tal-Unjoni Ewropea (“TFUE”) fir-rigward tal-miżuri ta' għajnuna 1-17 deskritti fit-tieni servizz ta' din id-deċiżjoni (“il-proċedura ta' investigazzjoni formali”) (2). Id-deċiżjoni tal-Kummissjoni li tiftaħ il-proċedura ġiet ippubblikata f'Il-Ġurnal Uffiċjali tal-Unjoni Ewropea
                      (3). Il-Kummissjoni stiednet lill-partijiet interessati sabiex jissottomettu l-kummenti tagħhom dwar il-miżuri.
               
            
                  (4)
               
               
                  Fil-15 ta' Mejju 2012, il-Ġermanja adottat miżuri ta' appoġġ ġodda (il-miżuri 18 u 19) deskritti fit-tieni servizz iktar 'il quddiem u nnotifikathom fil-25 ta' Mejju 2012. Permezz ta' ittra data tas-7 ta' Awwissu 2012 (“id-deċiżjoni tas-7 ta' Awwissu 2012”), il-Kummissjoni għarrfet lill-Ġermanja li kienet iddeċidiet li testendi l-proċedura ta' investigazzjoni formali fir-rigward tal-miżuri ta' għajnuna l-ġodda (4). Id-deċiżjoni tal-Kummissjoni li testendi l-proċedura ġiet ippubblikata f'Il-Ġurnal Uffiċjali tal-Unjoni Ewropea
                      (5). Il-Kummissjoni stiednet lill-partijiet interessati sabiex jibagħtu l-kummenti tagħhom dwar il-miżuri l-ġodda.
               
            
                  (5)
               
               
                  Il-Kummissjoni rċeviet kummenti mingħand il-Ġermanja fit-23 ta' April 2012, il-15 ta' Ġunju 2012, it-18 ta' Lulju 2012, l-20 ta' Lulju 2012, is-17 ta' Awwissu 2012, is-7 ta' Settembru 2012 u t-18 ta' Jannar 2013. Rigward id-deċiżjoni tal-21 ta' Marzu 2012, disa' partijiet interessati pprovdew lill-Kummissjoni b'kummenti bejn id-9 ta' Awwissu 2012 u t-18 ta' Ottubru 2012. Fit-18 ta' Ottubru 2012 u t-23 ta' Ottubru 2012, il-Kummissjoni għaddiet il-kummenti tal-partijiet interessati lill-Ġermanja. Il-Ġermanja wieġbet fil-15 ta' Novembru 2012. B'rabta mad-deċiżjoni tas-7 ta' Awwissu 2012, il-Kummissjoni rċeviet kummenti mingħand tliet partijiet interessati bejn il-5 ta' Novembru 2012 u t-30 ta' Novembru 2012. Fit-3 ta' Diċembru 2012, il-Kummissjoni bagħtet il-kummenti tal-partijiet interessati lill-Ġermanja. Il-Ġermanja wieġbet fit-2 ta' Jannar 2013.
               
            
                  (6)
               
               
                  Il-Kummissjoni talbet iktar informazzjoni mingħand il-Ġermanja fid-29 ta' Jannar 2013, l-4 ta' Ġunju 2014 u l-5 ta' Ġunju 2014, u l-Ġermanja wieġbet fil-15 ta' April 2013, l-4 ta' Ġunju 2014 u s-6 ta' Ġunju 2014, rispettivament.
               
            1.2.   IL-PROĊEDMENTI TA' INSOLVENZA U L-BEJGĦ TAL-ASSI
      
                  (7)
               
               
                  Fl-24 ta' Lulju 2012, il-qorti lokali f'Bad Neuenahr-Ahrweiler ordnat amministrazzjoni preliminari proprja tal-assi (“vorläufige Eigenverwaltung des Vermögens”) tal-kumpaniji sidien ta' Nürburgring, jiġifieri NG, MSR u CMHN. Il-proċedimenti ta' insolvenza fil-forma ta' amministrazzjoni proprja tal-assi (“Eigenverwaltung des Vermögens”) eventwalment tnedew mill-qorti lokali fl-1 ta' Novembru 2012. Minn dak iż-żmien, in-negozju ta' NG, MSR u CMHN kien ġestit mid-direttur maniġerjali skont il-liġi dwar l-insolvenza (“Eigenverwalter” jew “Sanierunsgeschäftsführer”) u l-amministratur tal-insolvenza (“Sachwalter”) (minn hawn 'il quddiem imsejħin flimkien bħala l-“amministraturi tal-insolvenza”) u l-ebda wieħed minnhom ma huwa marbut bl-ordnijiet tal-azzjonisti. NG, MSR u CMHN żammew lil KPMG AG (“KPMG”) sabiex taġixxi f'isimhom bħala l-konsulent finanzjarju esklussiv għall-bejgħ tal-assi tagħhom fil-proċedimenti ta' insolvenza, u sabiex tieħu ħsieb il-kuntatti kollha mal-offerenti interessati.
               
            
                  (8)
               
               
                  Il-Kummissjoni ilha minn Ottubru 2012 tiddiskuti mal-Ġermanja u mal-amministraturi tal-insolvenza l-kwistjonijiet marbutin mal-għajnuna mill-Istat li jistgħu jirriżultaw mill-bejgħ tal-assi ta' NG, MSR u CMHN.
               
            
                  (9)
               
               
                  Mill-1 ta' Novembru 2012, il-kumpless sħiħ bdiet toperah Nürburgring Betriebsgesellschaft mbH (“NBG”), sussidjarja 100 % ta' NG, imwaqqfa mill-amministraturi tal-insolvenza. NBG ħadet post l-operatur ta' qabel, Nürburgring Automotive GmbH (“NAG”) (6).
               
            
                  (10)
               
               
                  Fil-kuntest tal-insolvenza ta' NG, MSR u CMHN, l-amministraturi tal-insolvenza ilhom li lestew il-bejgħ tal-assi tagħhom minn Mejju 2013. Fil-15 ta' Mejju 2013, tnieda proċess tal-offerti għall-bejgħ ta' dawk l-assi. Permezz ta' żewġ ittri datati t-23 ta' Mejju 2013, is-servizzi tal-Kummissjoni pprovdew lill-amministratur tal-insolvenza opinjoni dwar il-bosta għażliet għall-bejgħ tal-assi li jkunu konformi mar-regoli dwar l-għajnuna mill-Istat (7).
               
            
                  (11)
               
               
                  Fir-rigward tal-bejgħ tal-assi ta' NG, MSR u CMHN, il-Ġermanja pprovdiet informazzjoni mas-sottomissjonijiet tal-10 ta' April 2013, il-15 ta' April 2013, it-30 ta' April 2013, id-9 ta' Ottubru 2013, is-27 ta' Frar 2014 u — wara t-talbiet mingħand il-Kummissjoni għal informazzjoni tat-13 ta' Marzu 2014, it-23 ta' Mejju 2014, l-4 ta' Lulju 2014 u s-7 ta' Lulju 2014 — fit-23 ta' April 2014, is-26 ta' Mejju 2014 u l-10 ta' Lulju 2014, rispettivament. Il-laqgħat bejn il-Kummissjoni, il-Ġermanja u l-amministraturi tal-insolvenza saru fi Brussell fit-18 ta' Ottubru 2012, is-7 ta' Marzu 2013, il-11 ta' Ottubru 2013 u s-26 ta' Frar 2014. Il-Kummissjoni rċeviet sottomissjonijiet oħrajn mingħand il-partijiet interessati wkoll.
               
            
                  (12)
               
               
                  Fit-23 ta' Diċembru 2013, “Ja zum Nürburgring e.V.” (“l-ewwel ilmentatur”) (8) u fit-2 ta' Jannar 2014, l-għaqda awtomobilistika Ġermaniża ADAC e.V. (“it-tieni ilmentatur”), bl-għaqda awtomobilistika msemmija l-aħħar li ħadet sehem fil-proċess ta' bejgħ, issottomettew ittri li ddikjaraw li l-bejgħ tal-assi ta' Nürburgring li kien għaddej dak iż-żmien sar mill-amministraturi tal-insolvenza bi ksur tar-regoli dwar l-għajnuna mill-Istat. Fl-4 ta' Frar 2014, l-ewwel ilmentatur talab lill-Kummissjoni sabiex tissospendi l-proċess ta' bejgħ u pprovda informazzjoni ġdida. Wara ittra tal-Kummissjoni tat-13 ta' Jannar 2014, il-Ġermanja bagħtet il-kummenti tagħha dwar id-dikjarazzjonijiet li għamlu ż-żewġ ilmentaturi permezz tal-ittra datata l-10 ta' Frar 2014. L-ewwel ilmentatur bagħat kummenti oħrajn fit-8 ta' Lulju 2014, li dwarhom il-Ġermanja kkummentat fl-14 ta' Lulju 2014.
               
            
                  (13)
               
               
                  Fl-10 ta' April 2014, [it-Tielet Offerent], Inc. (“it-tielet ilmentatur” jew “[it-Tielet Offerent]”), li ħa sehem fil-proċess tal-bejgħ, daħħal ilment dwar dak il-proċess mal-Kummissjoni. Fis-17 ta' April 2014, is-Sur Meyrick Cox (“ir-raba' lmentatur”), membru tal-konsorzju [it-Tieni Offerent], li kien qed jieħu sehem fil-proċess ta' bejgħ u li kien jikkonsisti fit-[Tieni Offerent] European Capital Partners LLP, is-Sur Meyrick Cox, is-Sur Marcus Graf von Oeynhausen-Sierstorpff u Wadell & Reed, Inc. (“[it-Tieni Offerent]”), ippreżentaw ilment fuq dak il-proċess mal-Kummissjoni. Dawn l-ilmenti ngħaddew lill-Ġermanja fis-16 ta' April 2014 u s-17 ta' April 2014, rispettivament. Rigward l-ilment ippreżentat mir-raba' lmentatur, il-Ġermanja bagħtet il-kummenti tagħha fil-25 ta' April 2014. Rigward l-ilment ippreżentat mit-tielet ilmentatur, il-Ġermanja bagħtet il-kummenti tagħha fil-5 ta' Mejju 2014. It-tielet ilmentatur bagħat argumenti oħrajn fid-19 ta' Mejju 2014. Il-Ġermanja bagħtet il-kummenti tagħha għal dawn l-argumenti addizzjonali fit-22 ta' Mejju 2014. It-tielet ilmentatur bagħat biċċa informazzjoni oħra fit-23 ta' Mejju 2014, li l-Ġermanja wieġbet għaliha fl-10 ta' Lulju 2014, u bagħat kummenti oħrajn fis-16 ta' Ġunju 2014 u s-7 ta' Lulju 2014, li l-Ġermanja wieġbet b'kummenti fil-11 ta' Lulju 2014. L-awtoritajiet Ġermaniżi ssottomettew informazzjoni oħra fid-29 ta' Lulju 2014, l-20 ta' Awwissu 2014, it-8 ta' Settembru 2014 u t-12 ta' Settembru 2014, li koprew anki l-kummenti sottomessi mit-tielet u r-raba' lmentaturi fit-3 ta' Settembru 2014, il-21 ta' Awwissu 2014 u t-12 ta' Settembru 2014. Fl-aħħar, iż-żewġ laqgħat bejn is-servizzi tal-Kummissjoni u l-awtoritajiet Ġermaniżi, l-amministraturi tal-insolvenza u KPMG saru fit-22 ta' Lulju u l-5 ta' Settembru 2014 fi Brussell.
               
            
                  (14)
               
               
                  Fid-dawl tal-potenzjal li l-proċedura ta' investigazzjoni formali tingħalaq b'deċiżjoni negattiva tal-Kummissjoni li titlob l-irkupru tal-għajnuna inkompatibbli, il-Ġermanja talbet lill-Kummissjoni sabiex tikkonferma li obbligu ta' rkupru impost fuq NG, MSR u CMHN ma jkunx jikkonċerna lix-xerrej tal-assi mibjugħa jew lis-sussidjarja tiegħu li hija kumpanija operatorja, u li dak l-obbligu ta' rkupru ma jkunx ta' xkiel għat-tħaddim ta' Nürburgring minn NBG matul l-istaġun tal-2014, li warajh hija prevista li ssir il-likwidazzjoni ta' din il-kumpanija msemmija l-aħħar.
               
            2.   DESKRIZZJONI TAL-MIŻURI TA' GĦAJNUNA
      
      2.1.   ID-DONATURI TAL-GĦAJNUNA
      
                  (15)
               
               
                  Il-ħames entitajiet li taw il-finanzjament: (1) il-Land Rheinland-Pfalz (9) (“il-Land”), (2) Investitions- und Strukturbank Rheinland-Pfalz GmbH (“ISB”), proprjetà kollha kemm hi tal-Land, (3) Rheinland-Pfälzische Gesellschaft für Immobilien und Projektmanagement GmbH (“RIM”), proprjetà kollha kemm hi tal-ISB, (4) id-distrett (“Landkreis”) ta' Ahrweiler, u (5) NG (10).
               
            2.2.   L-ALLEGATI BENEFIĊJARJI
      
                  (16)
               
               
                  Sat-30 ta' April 2010, il-kumpless Nürburgring (11) kien proprjetà ta' NG u ġestit minnha.
               
            
                  (17)
               
               
                  Fl-1 ta' Mejju 2010, ġew ristrutturati s-sjieda u l-maniġment tal-kumpless Nürburgring. NG baqgħet sid il-korsa u l-park ta' divertiment u kisbet is-sjieda indiretta tal-lukandi u r-ristoranti permezz tas-sjieda ta' 93,3 % ta' MSR (12) u s-sjieda indiretta ta' 93,3 % ta' CMHN (13) (MSR u CMHN baqgħu s-sidien diretti tal-lukandi u r-ristoranti). L-inkarigu tat-tħaddim tal-korsa, il-park ta' divertiment, il-lukandi u r-ristoranti ngħata lil NAG (14) fuq il-bażi ta' kuntratt ta' lokazzjoni kummerċjali (“Betriebspachtvertrag”), ara l-miżura 10 (15).
               
            
                  (18)
               
               
                  Kif deskritt iktar 'il fuq, il-benefiċjarji NG, MSR u CMHN huma soġġetti għall-proċedimenti ta' insolvenza. Benefiċjarji oħrajn li għalihom infetħet proċedura ta' likwidazzjoni huma IPC Gesellschaft für internationale Projektcoordination mbH (“IPC”) (16), Weber Projektierungs- und Realisierungs GmbH (“Weber”) (17) u Cash Settlement and Ticketing GmbH (“CST”) (18).
               
            
                  (19)
               
               
                  Il-benefiċjarji li għadhom joperaw u li mhumiex fi proċedura ta' insolvenza huma Mediinvest GmbH, li sadanittant ingħatat l-isem il-ġdid Return Projektmanagement GmbH (“Mediinvest”) (19), Geisler & Trimmel General Contractor GmbH (“Geisler & Trimmel”) (20), NAG u Fahrsicherheitszentrum am Nürburgring GmbH & Co. KG (“FSZ”) (21). Il-benefiċjarji li ma għadhomx jeżistu huma Erlebnispark Nürburgring GmbH & Co. KG (“EWN”) (22), Motorsport Akademie Nürburgring GmbH & Co. KG (“MAN”) (23), Test & Training International GmbH (“TTI”) (24), Bike World Nürburgring GmbH (“BWN1”) (25), BikeWorld Nürburgring Besitz (“BWNB”), BikeWorld Nürburgring GmbH (“BWN2”), Camp 4 Fun GmbH & Co. KG (“Camp4Fun”) (26) u MI-Beteiligungs- und Verwaltungs GmbH (“MIB”) (27).
               
            2.3.   DESKRIZZJONI TAL-MIŻURI
      
                  (20)
               
               
                  L-investigazzjoni attwali tikkonċerna l-finanzjament tal-bini u l-operat tal-faċilitajiet marbutin mal-korsa u l-faċilitajiet għat-turiżmu qabel il-proġett “Nürburgring 2009”, tal-bini tat-tali faċilitajiet kollha tal-proġett “Nürburgring 2009” u tal-organizzazzjoni tat-tiġrijiet tal-Formula 1. Il-proġett “Nürburgring 2009” kellu l-għan li jipprovdi l-korsa b'bosta attrazzjonijiet sabiex tiżdied l-attraenza tagħha tul is-sena sħiħa. Il-proġett “Nürburgring 2009” kien jikkonsisti fl-ewwel parti (primarjament it-tribuna u l-faċilitajiet ta' divertiment) u t-tieni parti (primarjament il-faċilitajiet ta' akkomodazzjoni). (28)
                  
               
            (a)   Miżuri koperti bid-deċiżjoni tal-21 ta' Marzu 2012
      
      
                  (21)
               
               
                  L-ewwel miżura (forniment ta' kapital mil-Land u d-distrett ta' Ahrweiler lil NG fil-forma ta' trasferimenti fir-riżerva kapitali u żidiet ta' kapital proprju): Ingħata kapital fil-forma ta' trasferimenti fir-riżerva ta' kapital (“Einstellungen in die Kapitalrücklage”) (29) mil-Land lil NG li ammonta għal EUR 2 179 000 (30) fl-1 ta' Mejju 2002 u EUR 22 839 241 (31) fil-21 ta' Diċembru 2004. Barra minn hekk, il-Land u d-distrett ta' Ahrweiler ġabru EUR 4 887 000 (32) f'kapital proprju (“Kapitalerhöhung”) ta' NG fil-31 ta' Awwissu 2004 u EUR 10 000 000 fl-4 ta' Settembru 2007. B'kollox, il-Land u d-distrett ta' Ahrweiler taw lil NG kapital li jammonta għal EUR 39 905 241 bejn l-2002 u l-2007.
               
            
                  (22)
               
               
                  It-tieni miżura (self tal-azzjonisti ta' NG lis-sussidjarji tagħha qabel il-proġett “Nürburgring 2009”): Indipendentement mill-proġett “Nürburgring 2009”, NG tat lis-sussidjarji tagħha s-selfiet tal-azzjonisti li b'kollox ammontaw għal EUR 11 176 953,14, elenkati fit-tabelli 1-4. Ġie mieftiehma rata tal-imgħax ta' 6 % u ma ġie pprovdut ebda kollateral.
                  
                     Tabella 1
                  
                  
                     Self mogħti minn NG lil EWN, FSZ, MAN, TTI u Camp4Fun
                  
                  
                              Benefiċjarju
                           
                           
                              Data tal-kuntratt
                           
                           
                              Ammont (f'EUR)
                           
                           
                              Rata tal-imgħax (%)
                           
                        
                              EWN (*)
                              
                           
                           
                              1.1.2006
                           
                           
                              4 853 553,04 
                           
                           
                              6
                           
                        
                              EWN
                           
                           
                              30.6.2006
                           
                           
                              350 000 
                           
                           
                              6
                           
                        
                              EWN
                           
                           
                              22.12.2006
                           
                           
                              350 000 
                           
                           
                              6
                           
                        
                              EWN
                           
                           
                              4.7.2007
                           
                           
                              450 000 
                           
                           
                              6
                           
                        
                              EWN
                           
                           
                              17.3.2009
                           
                           
                              182 313,24 
                           
                           
                              6
                           
                        
                              EWN
                           
                           
                              29.4.2009
                           
                           
                              9 303,74 
                           
                           
                              6
                           
                        
                              FSZ (**)
                              
                           
                           
                              12.4.2002
                           
                           
                              […] (*****)
                              
                           
                           
                              6
                           
                        
                              FSZ
                           
                           
                              21.3.2003
                           
                           
                              (…)
                           
                           
                              6
                           
                        
                              FSZ
                           
                           
                              4.3.2008
                           
                           
                              (…)
                           
                           
                              6
                           
                        
                              MAN (***)
                              
                           
                           
                              10.12.2002
                           
                           
                              100 000 
                           
                           
                              6
                           
                        
                              TTI
                           
                           
                              15.8.2002
                           
                           
                              25 000 
                           
                           
                              6
                           
                        
                              Camp4Fun (****)
                              
                           
                           
                              26.5.2009
                           
                           
                              100 000 
                           
                           
                              6
                           
                        
                              Camp4Fun
                           
                           
                              22.7.2009
                           
                           
                              100 000 
                           
                           
                              6
                           
                        
                              Camp4Fun
                           
                           
                              2.11.2009
                           
                           
                              50 000 
                           
                           
                              6
                           
                        
                              Camp4Fun
                           
                           
                              2.11.2009
                           
                           
                              50 000 
                           
                           
                              6
                           
                        
                              Camp4Fun
                           
                           
                              18.12.2009
                           
                           
                              150 000 
                           
                           
                              6
                           
                        
                              
                                 TOTAL
                              
                           
                           
                               
                           
                           
                              
                                 (…)
                              
                           
                           
                               
                           
                        
                     Tabella 2
                  
                  
                     Self mogħti minn NG lil BWNB qabel biddlet isimha
                  
                  
                              Data tal-Kuntratt
                           
                           
                              Ammont tas-selfa (EUR)
                           
                           
                              Rata tal-imgħax (%)
                           
                        
                              17.10.2003
                           
                           
                              300 000,00 
                           
                           
                              6
                           
                        
                              4.2.2004
                           
                           
                              100 000,00 
                           
                           
                              6
                           
                        
                              27.10.2004
                           
                           
                              100 000,00 
                           
                           
                              6
                           
                        
                              Total
                           
                           
                              500 000,00 
                           
                           
                               
                           
                        
                     Tabella 3
                  
                  
                     Self mogħti minn NG lil BWN1 qabel il-fużjoni tagħha ma' BWNB
                  
                  
                              Data tal-kuntratt
                           
                           
                              Ammont tas-selfa (EUR)
                           
                           
                              Rata tal-imgħax (%)
                           
                        
                              4.2.2004
                           
                           
                              100 000,00 
                           
                           
                              6
                           
                        
                              12.3.2004
                           
                           
                              200 000,00 
                           
                           
                              6
                           
                        
                              27.4.2004
                           
                           
                              200 000,00 
                           
                           
                              6
                           
                        
                              24.11.2004
                           
                           
                              110 000,00 
                           
                           
                              6
                           
                        
                              5.1.2005
                           
                           
                              200 000,00 
                           
                           
                              6
                           
                        
                              7.1.2005
                           
                           
                              150 000,00 
                           
                           
                              6
                           
                        
                              19.1.2005
                           
                           
                              100 000,00 
                           
                           
                              6
                           
                        
                              22.2.2005
                           
                           
                              75 000,00 
                           
                           
                              6
                           
                        
                              28.2.2005
                           
                           
                              75 000,00 
                           
                           
                              6
                           
                        
                              21.4.2005
                           
                           
                              150 000,00 
                           
                           
                              6
                           
                        
                              13.6.2005
                           
                           
                              100 000,00 
                           
                           
                              6
                           
                        
                              30.6.2005
                           
                           
                              50 000,00 
                           
                           
                              6
                           
                        
                              18.7.2005
                           
                           
                              50 000,00 
                           
                           
                              6
                           
                        
                              22.7.2005
                           
                           
                              100 000,00 
                           
                           
                              6
                           
                        
                              Total
                           
                           
                              1 660 000,00 
                           
                           
                               
                           
                        
                     Tabella 4
                  
                  
                     Self mogħti minn NG lil BWN2 wara l-fużjoni tagħha ma' BWNB u wara li BWNB biddlet isimha
                  
                  
                              Data tal-Kuntratt
                           
                           
                              Ammont tas-selfa (EUR)
                           
                           
                              Rata tal-imgħax (%)
                           
                        
                              20.9.2005
                           
                           
                              200 000,00 
                           
                           
                              6
                           
                        
                              4.10.2005
                           
                           
                              50 000,00 
                           
                           
                              6
                           
                        
                              2.11.2005
                           
                           
                              100 000,00 
                           
                           
                              6
                           
                        
                              1.12.2005
                           
                           
                              50 000,00 
                           
                           
                              6
                           
                        
                              2.1.2006
                           
                           
                              200 000,00 
                           
                           
                              6
                           
                        
                              20.1.2006
                           
                           
                              200 000,00 
                           
                           
                              6
                           
                        
                              28.2.2006
                           
                           
                              50 000,00 
                           
                           
                              6
                           
                        
                              30.6.2006
                           
                           
                              20 000,00 
                           
                           
                              6
                           
                        
                              15.8.2006
                           
                           
                              100 000,00 
                           
                           
                              6
                           
                        
                              6.9.2006
                           
                           
                              130 000,00 
                           
                           
                              6
                           
                        
                              15.1.2007
                           
                           
                              150 000,00 
                           
                           
                              6
                           
                        
                              27.2.2007
                           
                           
                              100 000,00 
                           
                           
                              6
                           
                        
                              4.4.2007
                           
                           
                              250 000,00 
                           
                           
                              6
                           
                        
                              Total
                           
                           
                              1 600 000,00 
                           
                           
                              6
                           
                        
            
                  (23)
               
               
                  It-tielet miżura (self ipprovdut mil-Land lil NG permezz tal-pula ta' likwidità): Din il-miżura tikkonsisti f'self minn hekk imsejħa pula ta' likwidità (33) tal-Land ipprovdut minn dan tal-aħħar lil NG. B'rabta mat-tiġrijiet tal-Formula 1 u l-proġett “Nürburgring 2009” (34), NG kienet ġiet inkluża fl-ippuljar tal-flus tal-Land mill-2003 u l-2008, rispettivament (35). ISB hija inkluża wkoll f'dik il-pula ta' likwidità. L-iskop tal-ippuljar tal-flus huwa li jiġi ottimizzat l-użu tal-likwidità fi ħdan il-parteċipazzjonijiet, il-fundazzjonijiet u l-impriżi pubbliċi differenti tal-Land. Il-parteċipazzjoni tal-impriżi u l-fundazzjonijiet differenti fl-ippuljar tal-flus hija bbażata fuq memorandum ta' qbil bejn l-impriża/fundazzjoni kkonċernata u l-Ministeru tal-Finanzi tal-Land. F'każ li fi ħdan l-ippuljar tal-flus, id-domanda għal likwidità tisboq il-fondi disponibbli, id-diskrepanza tal-likwidità tkun iffinanzjata fuq bażi ta' terminu qasir fis-suq tal-kapital. Mit-30 ta' Ġunju 2003 sal-11 ta' Mejju 2010, il-Land ta lil NG self li jilħaq total ta' EUR 399 805 370 (inkluż is-self ta' EUR 53 443 493 mogħti mil-Land lil NG għat-tiġrijiet tal-Formula 1 mit-30 ta' Ġunju 2003 sat-30 ta' Ġunju 2009, u s-self ta' EUR 170 miljun mogħti mil-Land lil NG għall-proġett “Nürburgring 2009” mit-23 ta' Ġunju 2008 sat-30 ta' Ġunju 2010) (36). Il-benefiċjarju tal-għajnuna huwa NG. Għal iktar dettalji, ara t-Tabella 5.
                  
                     Tabella 5
                  
                  
                     Self mogħti mill-pula ta' likwidità tal-Land lil NG
                      (******)
                  
                  
                              Data
                           
                           
                              mmont Imħallas (EUR)
                           
                           
                              Skop
                           
                           
                              Ħlas lura tas-self (EUR)
                           
                           
                              Rata tal-imgħax medja/sena (%)
                           
                        
                              30.6.2003
                           
                           
                              7 000 000 
                           
                           
                              Tariffa tal-Formula 1
                           
                           
                               
                           
                           
                              2,40
                           
                        
                              4.8.2003
                           
                           
                               
                           
                           
                               
                           
                           
                              – 1 000 000 
                           
                        
                              19.9.2003
                           
                           
                               
                           
                           
                               
                           
                           
                              – 1 000 000 
                           
                        
                              28.10.2003
                           
                           
                               
                           
                           
                               
                           
                           
                              – 1 000 000 
                           
                        
                              1.1.2004
                           
                           
                              1 361 877 
                           
                           
                              Imgħaxijiet għal self tal-azzjonisti
                           
                           
                               
                           
                           
                              2,06
                           
                        
                              30.6.2004
                           
                           
                              6 016 931 
                           
                           
                              Tariffa tal-Formula 1
                           
                           
                               
                           
                        
                              18.2.2005
                           
                           
                               
                           
                           
                               
                           
                           
                              – 1 400 000 
                           
                           
                              2,10
                           
                        
                              27.5.2005
                           
                           
                              2 000 000 
                           
                           
                              Tariffa tal-Formula 1
                           
                           
                               
                           
                        
                              8.5.2006
                           
                           
                              10 000 000 
                           
                           
                              Tariffa tal-Formula 1
                           
                           
                               
                           
                           
                              2,88
                           
                        
                              9.5.2006
                           
                           
                               
                           
                           
                               
                           
                           
                              – 8 000 000 
                           
                        
                              23.6.2006
                           
                           
                               
                           
                           
                               
                           
                           
                              – 2 000 000 
                           
                        
                              23.7.2007
                           
                           
                              13 000 000 
                           
                           
                              Tariffa tal-Formula 1
                           
                           
                               
                           
                        
                              23.6.2008
                           
                           
                              4 000 000 
                           
                           
                              Proġett “Nürburgring 2009”
                           
                           
                               
                           
                           
                              3,87
                           
                        
                              21.7.2008
                           
                           
                              6 500 000 
                           
                           
                              Proġett “Nürburgring 2009”
                           
                           
                               
                           
                        
                              22.8.2008
                           
                           
                              2 500 000 
                           
                           
                              Proġett “Nürburgring 2009”
                           
                           
                               
                           
                        
                              26.8.2008
                           
                           
                              6 000 000 
                           
                           
                              Proġett “Nürburgring 2009”
                           
                           
                               
                           
                        
                              23.9.2008
                           
                           
                              80 000 000 
                           
                           
                              Stabbiliment għall-“Bardepots”
                           
                           
                               
                           
                        
                              25.9.2008
                           
                           
                              6 000 000 
                           
                           
                              Proġett “Nürburgring 2009”
                           
                           
                               
                           
                        
                              13.10.2008
                           
                           
                              10 000 000 
                           
                           
                              Proġett “Nürburgring 2009”
                           
                           
                               
                           
                        
                              19.11.2008
                           
                           
                              10 000 000 
                           
                           
                              Proġett “Nürburgring 2009”
                           
                           
                               
                           
                        
                              8.12.2008
                           
                           
                               
                           
                           
                               
                           
                           
                              – 80 000 000 
                           
                        
                              19.1.2009
                           
                           
                              10 000 000 
                           
                           
                              Proġett “Nürburgring 2009”
                           
                           
                               
                           
                           
                              0,68
                           
                        
                              5.3.2009
                           
                           
                              95 000 000 
                           
                           
                              Stabbiliment għall-“Bardepots”
                           
                           
                               
                           
                        
                              26.3.2009
                           
                           
                              15 000 000 
                           
                           
                              Proġett “Nürburgring 2009”
                           
                           
                               
                           
                        
                              16.4.2009
                           
                           
                              10 000 000 
                           
                           
                              Proġett “Nürburgring 2009”
                           
                           
                               
                           
                        
                              5.5.2009
                           
                           
                              15 000 000 
                           
                           
                              Proġett “Nürburgring 2009”
                           
                           
                               
                           
                        
                              22.5.2009
                           
                           
                              15 000 000 
                           
                           
                              Proġett “Nürburgring 2009”
                           
                           
                               
                           
                        
                              29.6.2009
                           
                           
                              10 000 000 
                           
                           
                              Proġett “Nürburgring 2009”
                           
                           
                               
                           
                        
                              30.6.2009
                           
                           
                              15 426 562 
                           
                           
                              Tariffa tal-Formula 1
                           
                           
                               
                           
                        
                              13.7.2009
                           
                           
                               
                           
                           
                               
                           
                           
                              – 95 000 000 
                           
                        
                              24.7.2009
                           
                           
                              20 000 000 
                           
                           
                              Proġett “Nürburgring 2009”
                           
                           
                               
                           
                        
                              2.10.2009
                           
                           
                              15 000 000 
                           
                           
                              Proġett “Nürburgring 2009”
                           
                           
                               
                           
                        
                              24.3.2010
                           
                           
                              6 000 000 
                           
                           
                              Proġett “Nürburgring 2009”
                           
                           
                               
                           
                           
                              0,38
                           
                        
                              11.5.2010
                           
                           
                              9 000 000 
                           
                           
                              Proġett “Nürburgring 2009”
                           
                           
                               
                           
                        
                              30.6.2010
                           
                           
                               
                           
                           
                               
                           
                           
                              – 170 000 000 
                           
                        
                              11.1.2011
                           
                           
                               
                           
                           
                               
                           
                           
                              – 40 405 000 
                           
                           
                               
                           
                        
                              13.1.2011
                           
                           
                               
                           
                           
                               
                           
                           
                              – 370
                           
                           
                               
                           
                        
            
                  (24)
               
               
                  Ir-raba' miżura (selfa mingħand NG lil MSR): Fil-kuntest tal-proġett “Nürburgring 2009”, NG silfet EUR 300 000 lil MSR b'rata tal-imgħax ta' 7 % fis-27 ta' Diċembru 2007. Ma ġie pprovdut ebda kollateral.
               
            
                  (25)
               
               
                  Il-ħames miżura (self, ittra ta' konfort u subordinazzjoni tal-pretensjonijiet minn NG lil CST): Mis-27 ta' Awwissu 2008 sat-18 ta' April 2011, NG silfet ammont totali ta' EUR 11 032 060 lil CST b'rata tal-imgħax ta' 6 % (37).
                  
                     Tabella 6
                  
                  
                     Self mogħti minn NG lil CST
                  
                  
                              Benefiċjarju
                           
                           
                              Data tas-self
                           
                           
                              Ammont (f'EUR)
                           
                           
                              Rata tal-imgħax (%)
                           
                        
                              CST
                           
                           
                              27.8.2008
                           
                           
                              50 000 
                           
                           
                              6
                           
                        
                              CST
                           
                           
                              9.10.2008
                           
                           
                              100 000 
                           
                           
                              6
                           
                        
                              CST
                           
                           
                              30.1.2009
                           
                           
                              1 000 000 
                           
                           
                              6
                           
                        
                              CST
                           
                           
                              18.3.2009
                           
                           
                              1 000 000 
                           
                           
                              6
                           
                        
                              CST
                           
                           
                              17.4.2009
                           
                           
                              1 476 830,88 
                           
                           
                              6
                           
                        
                              CST
                           
                           
                              22.6.2009
                           
                           
                              1 000 000 
                           
                           
                              6
                           
                        
                              CST
                           
                           
                              20.7.2009
                           
                           
                              1 000 000 
                           
                           
                              6
                           
                        
                              CST
                           
                           
                              28.10.2009
                           
                           
                              2 250 000 
                           
                           
                              6
                           
                        
                              CST
                           
                           
                              10.2.2010
                           
                           
                              1 723 169,12 
                           
                           
                              6
                           
                        
                              CST
                           
                           
                              12.10.2010
                           
                           
                              250 000 
                           
                           
                              6
                           
                        
                              CST
                           
                           
                              13.10.2010
                           
                           
                              150 000 
                           
                           
                              6
                           
                        
                              CST
                           
                           
                              5.11.2010
                           
                           
                              150 000 
                           
                           
                              6
                           
                        
                              CST
                           
                           
                              30.10.2010
                           
                           
                              250 000 
                           
                           
                              6
                           
                        
                              CST
                           
                           
                              9.2.2011
                           
                           
                              500 000 
                           
                           
                              6
                           
                        
                              CST
                           
                           
                              18.4.2011
                           
                           
                              132 060 
                           
                           
                              6
                           
                        
                              
                                 Total
                              
                           
                           
                              
                                 11 032 060 
                              
                           
                           
                               
                           
                        
            
                  (26)
               
               
                  Sabiex tiġi evitata l-insolvenza ta' CST, fit-23 ta' Diċembru 2009, NG ipprovdiet ittra ta' konfort (“Patronatseklärung”) lil CST li fiha ħadet impenn li sal-31 ta' Diċembru 2011 tieħu miżuri li jkunu meħtieġa sabiex tiġi evitata l-insolvenza ta' CST. Dak imwiegħed fl-ittra ta' konfort twettaq. Fit-13 ta' Diċembru 2010, NG iddikjarat subordinazzjoni tal-pretensjonijiet tagħha fl-ammont ta' EUR 10,4 miljun (“Rangrücktritt”) kontra CST.
               
            
                  (27)
               
               
                  Is-sitt miżura (tariffa tas-servizz imħallsa minn NG lil IPC, u selfa lil MSR permezz ta' PNG bħala intermedjarja): Bejn l-2006 u l-2008, IPC irċeviet ammont totali ta' EUR 640 000 mingħand NG bħala korrispettiv għas-servizzi tagħha li kienu jikkonsistu fit-tiftix ta' investituri privati. Barra minn hekk, NG silfet EUR 3 miljun lil Pinebeck Nürburgring GmbH (“PNG”) b'rata tal-imgħax ta' 6 % fil-15 ta' Ottubru 2008. Fil-15 ta' Ottubru 2008, PNG użat din is-selfa sabiex tislef EUR 3 miljun lil MSR b'rata tal-imgħax ta' 6 % filwaqt li PNG silfet ammont li jilħaq biss iż-EUR 2 941 000 (38). Iż-żewġ selfiet kellhom kollaterali favur NG b'valur ta' EUR 3 miljun.
               
            
                  (28)
               
               
                  Is-seba' miżura (ċessjoni tal-pretensjonijiet ta' MIB lil NG): Fis-17 ta' April 2009, MIB ċediet il-pretensjonijiet tagħha mis-selfiet meħudin minn CST bħala mutwatarju ta' EUR 1 476 830,88 (39) lil NG. Għal dawn is-selfiet, NG ħallset lil MIB l-ammont ta' EUR 1 476 830,88. Din it-tranżazzjoni ppermettiet li MIB titħallas lura għal kollox minn NG li, min-naħa tagħha, saret il-kreditur ta' CST (40).
               
            
                  (29)
               
               
                  It-tmien miżura (selfa ta' ISB lil NG, MSR u CMHN): Sabiex jiġu ffrankati l-ispejjeż tal-finanzjament u sabiex jiġi salvagwardjat finanzjament fit-tul, fit-28 ta' Lulju 2010 sar ristrutturar sħiħ tal-arranġamenti ta' finanzjament. L-obbligazzjonijiet rigward il-pula ta' likwidità tal-Land (it-tielet miżura), selfa ta' EUR […] mogħtija minn Bank für Tirol und Vorarlberg AG to CMHN (41), selfa ta' EUR […] mogħtija minn Kreissparkasse Ahrweiler lil MSR (42) u s-selfiet ta' RIM lil MSR li jammontaw għal EUR 85 512 000, mogħtija fil-forma tal-parteċipazzjonijiet siekta ta' RIM f'Mediinvest u s-selfiet sussegwenti ta' Mediinvest lil MSR (il-miżura ħdax) ġew ristrutturati f'selfa waħda ta' EUR 325 265 000 mogħtija minn ISB lil NG, MSR u CMHN, fuq ordni tal-Land (43). Ir-ristrutturar tal-arranġamenti ta' finanzjament inkwistjoni jikkostitwixxi miżura għaliha, li żżid mas-selfiet sottostanti. Dan jirriżulta f'selfa ġdida favur NG, MSR u CMHN. Is-selfa ngħatat f'erba' porzjonijiet: l-ewwel porzjon ta' EUR 96 574 200 lil NG għall-infrastruttura, it-tieni porzjon ta' EUR 113 590 800 lil NG għal investimenti oħrajn (44), it-tielet porzjon ta' EUR 92 000 000 lil MSR għal investimenti oħrajn u r-raba' porzjon ta' EUR 23 100 000 lil CMHN għal investimenti oħrajn. L-ewwel porzjon marbut mal-faċilitajiet tar-ring ma kellux imgħax. It-tieni, it-tielet u r-raba' porzjonijiet kienu marbutin mal-miżuri għall-promozzjoni tat-turiżmu (għar-rata tal-imgħax, ara t-tabella 7 hawn taħt). Barra minn hekk, il-livell tal-kollateralizzazzjoni tas-selfa ta' ISB fil-forma ta' ipoteki huwa ta' EUR 93 658 000 filwaqt li l-kollateralizzazzjoni tat-tieni u r-raba' porzjonijiet tieħu prijorità fuq il-kollateralizzazzjoni tal-ewwel porzjon. It-Tabella 7 tiġbor fil-qosor il-kundizzjonijiet tas-selfa ta' ISB u r-rata ta' self bażi applikabbli dak iż-żmien.
                  
                     Tabella 7
                  
                  
                     Il-kundizzjonijiet ta' finanzjament tas-selfa mogħtija minn ISB
                  
                  
                              Porzjon Nru
                           
                           
                              Benefiċjarju
                           
                           
                              Ammont imħallas (EUR)
                           
                           
                              Data tal-kuntratt
                           
                           
                              Rata tal-imgħax (45)
                              
                           
                        
                              1
                           
                           
                              NG
                           
                           
                              96 574 200 
                           
                           
                              28.7.2010
                           
                           
                              0 %
                           
                        
                              2
                           
                           
                              NG
                           
                           
                              113 590 800 
                           
                           
                              28.7.2010
                           
                           
                              sal-31.12.2012: EONIA flimkien ma' 0,64 % = 1,121 %
                              mill-1.1.2013: Rata ta' referenza tal-Kummissjoni
                           
                        
                              3
                           
                           
                              MSR
                           
                           
                              92 000 000 
                           
                           
                              28.7.2010
                           
                           
                              sal-31.12.2012: EONIA flimkien ma' 0,64 % = 1,121 %
                              mill-1.1.2013: Rata ta' referenza tal-Kummissjoni
                           
                        
                              4
                           
                           
                              CMHN
                           
                           
                              23 100 000 
                           
                           
                              28.7.2010
                           
                           
                              sal-31.12.2012: EONIA flimkien ma' 0,64 % = 1,121 %
                              mill-1.1.2013: Rata ta' referenza tal-Kummissjoni
                           
                        
            
                  (30)
               
               
                  Id-disa' miżura (garanzija tal-Land lil ISB rigward it-tmien miżura: selfa ta' ISB mogħtija lil NG, MSR u CMHN): Fit-28 ta' Lulju 2010, il-Land ta garanzija mhux kondizzjonata u irrevokabbli u dikjarazzjoni ta' indennizz (kopertura sħiħa tal-obbligazzjonijiet) lejn ISB għall-issodisfar min-naħa ta' NG, MSR u CMHN tal-obbligazzjonijiet kollha mis-selfa ta' ISB (it-tmien miżura). NG, MSR jew CMHN ma ħallsu ebda tariffa għall-garanzija. B'mod simili għas-selfa ta' ISB (it-tmien miżura), il-garanzija hija marbuta kemm mal-faċilitajiet tar-ring kif ukoll mal-miżuri li jippromwovu t-turiżmu.
               
            
                  (31)
               
               
                  L-għaxar miżura (lokazzjoni kummerċjali tal-kumpless ta' Nürburgring lil NAG): Bħala parti mill-proċess ta' ristrutturar tal-2010, mill-1 ta' Mejju 2010, NG, EWN, Nürburgring Adventure GmbH (46), Camp4Fun, MSR u CMHN krew fuq il-bażi ta' kuntratt ta' lokazzjoni kummerċjali ċ-ċirkwiti tat-tiġrijiet, il-park ta' divertiment u faċilitajiet oħrajn lil NAG (47) għal perjodu ta' 20 sena (48), mingħajr ma organizzaw proċedura tal-għażla miftuħa. Il-lokazzjoni kienet marbuta mal-faċilitajiet u t-tħaddim tar-ring u l-miżuri għall-promozzjoni tat-turiżmu. Madankollu, l-organizzazzjoni ta' tiġrijiet tal-Formula 1 kienet is-suġġett ta' ftehim ta' konċessjoni separat (is-17-il miżura) u, għalhekk, kienet eskluża mil-lokazzjoni. Il-kirja annwali minima kienet stabbilita għal EUR 0 mill-1 ta' Mejju 2010 sat-30 ta' April 2011, EUR 5 miljun mill-1 ta' Mejju 2011 sat-30 ta' April 2012, EUR 11,5 miljun, jekk in-nuqqasijiet fil-binja jkunu tneħħew sat-30 ta' April 2012, jew inkella EUR 10 miljun mill-1 ta' Mejju 2012 sat-30 ta' April 2013, u EUR 15-il miljun mill-1 ta' Mejju 2013 (49). Għal-lokazzjoni mill-1 ta' Mejju 2010 sal-31 ta' Ottubru 2012 NAG fil-fatt ħallset EUR […] (50). Il-kuntratt ta' lokazzjoni ġie mitmum b'mod retroattiv mill-31 ta' Ottubru 2012 permezz ta' ftehim bonarju (“Vergleichsvertrag”) konkluż bejn NG, MSR, CMHN, CST, NBG u l-amministratur tal-insolvenza minn naħa u NAG, Mediinvest u kumpaniji oħrajn min-naħa l-oħra fis-27 ta' Novembru 2012.
               
            
                  (32)
               
               
                  Il-miżura ħdax (selfiet mogħtijin minn RIM lil MSR permezz ta' Mediinvest bħala intermedjarja u fil-każ ta' selfa waħda anki permezz ta' PNG bħala intermedjarja): Bejn id-29 ta' Mejju 2008 u s-7 ta' Lulju 2009, RIM tat lil Mediinvest ħdax-il selfa li b'kollox jammontaw għal EUR 85 512 000 fil-forma ta' parteċipazzjonijiet siekta (“stille Beteiligungen”) sabiex tiffinanzja t-tieni parti (lukandi) tal-proġett “Nürburgring 2009” (51). Fl-istess perjodu, Mediinvest, li kienet qed taġixxi bħala intermedjarja bejn RIM (awtorità awtorizzanti) u MSR (benefiċjarja), użat dawn il-fondi sabiex tislef lil MSR b'rata tal-imgħax ogħla (ara hawn taħt) (52). Il-parteċipazzjonijiet siekta ġew ipprovduti b'remunerazzjoni fissa flimkien ma' remunerazzjoni varjabbli ta' 2 % li, fil-prinċipju, tkun tiddependi jew mill-bejgħ tas-sehem ta' Mediinvest f'MSR jew mill-profitti li tagħmel Mediinvest fl-2009. Barra minn hekk ġew ipprovduti kollaterali. Dawn is-sħubijiet siekta huma spjegati fil-qosor fit-Tabella 8:
                  
                     Tabella 8
                  
                  
                     Parteċipazzjonijiet siekta ta' RIM f'Mediinvest
                  
                  
                               
                           
                           
                              Data tal-kuntratt
                           
                           
                              Ammont (EUR)
                           
                           
                              Rata tal-imgħax (%)
                           
                        
                              1
                           
                           
                              29.5.2008
                           
                           
                              (…)
                           
                           
                              […]
                           
                        
                              2
                           
                           
                              29.9.2008
                           
                           
                              (…)
                           
                           
                              […]
                           
                        
                              3
                           
                           
                              12.11.2008
                           
                           
                              (…)
                           
                           
                              […]
                           
                        
                              4
                           
                           
                              22.12.2008
                           
                           
                              (…)
                           
                           
                              […]
                           
                        
                              5
                           
                           
                              30.4.2009
                           
                           
                              (…)
                           
                           
                              […]
                           
                        
                              6
                           
                           
                              14.5.2009
                           
                           
                              (…)
                           
                           
                              […]
                           
                        
                              7
                           
                           
                              26.5.2009
                           
                           
                              (…)
                           
                           
                              […]
                           
                        
                              8
                           
                           
                              9.6.2009
                           
                           
                              (…)
                           
                           
                              […]
                           
                        
                              9
                           
                           
                              23.6.2009
                           
                           
                              (…)
                           
                           
                              […]
                           
                        
                              10
                           
                           
                              30.6.2009
                           
                           
                              (…)
                           
                           
                              […]
                           
                        
                              11
                           
                           
                              7.7.2009
                           
                           
                              (…)
                           
                           
                              […]
                           
                        
                              
                                 TOTAL
                              
                           
                           
                              
                                 […]
                              
                           
                           
                               
                           
                        
            
                  (33)
               
               
                  Bejn is-27 ta' Mejju 2008 u s-7 ta' Lulju 2009, Mediinvest tat disa' selfiet lil MSR b'valur totali ta' EUR 75 484 000; kellhom rata tal-imgħax ta' 7 % (jew 5,1 % datati lura mill-1 ta' Novembru 2009) u ma ġie pprovdut ebda kollateral. Dawn is-selfiet huma miġburin fil-qosor fit-Tabella 9:
                  
                     Tabella 9
                  
                  
                     Selfiet mogħtijin minn Mediinvest lil MSR
                  
                  
                               
                           
                           
                              Data tal-kuntratt
                           
                           
                              Ammont (EUR)
                           
                           
                              Rata tal-imgħax
                           
                        
                              1
                           
                           
                              27.5.2008
                           
                           
                              (…)
                           
                           
                              […] p.a.; mill-1.11.2009: […]% p.a.
                           
                        
                              2
                           
                           
                              22.12.2008
                           
                           
                              (…)
                           
                           
                              […] p.a.; mill-1.11.2009: […]% p.a.
                           
                        
                              3
                           
                           
                              30.4.2009
                           
                           
                              (…)
                           
                           
                              […] p.a.; mill-1.11.2009: […]% p.a.
                           
                        
                              4
                           
                           
                              15.5.2009
                           
                           
                              (…)
                           
                           
                              […] p.a.; mill-1.11.2009: […]% p.a.
                           
                        
                              5
                           
                           
                              26.5.2009
                           
                           
                              (…)
                           
                           
                              […] p.a.; mill-1.11.2009: […]% p.a.
                           
                        
                              6
                           
                           
                              9.6.2009
                           
                           
                              (…)
                           
                           
                              […] p.a.; mill-1.11.2009: […]% p.a.
                           
                        
                              7
                           
                           
                              23.6.2009
                           
                           
                              (…)
                           
                           
                              […] p.a.; mill-1.11.2009: […]% p.a.
                           
                        
                              8
                           
                           
                              30.6.2009
                           
                           
                              (…)
                           
                           
                              […] p.a.; mill-1.11.2009: […]% p.a.
                           
                        
                              9
                           
                           
                              7.7.2009
                           
                           
                              (…)
                           
                           
                              […] p.a.; mill-1.11.2009: […]% p.a.
                           
                        
                              
                                 TOTAL
                              
                           
                           
                              
                                 75 484 000 
                              
                           
                           
                               
                           
                        
            
                  (34)
               
               
                  Barra minn hekk, fit-12 ta' Novembru 2008, Mediinvest silfet EUR 10 miljun lil PNG b'rata tal-imgħax ta' 6 % (sal-31 ta' Diċembru 2009) filwaqt li din il-kumpanija msemmija l-aħħar silfet l-istess ammont bl-istess rata tal-imgħax lil MSR dakinhar stess.
               
            
                  (35)
               
               
                  Il-miżura tnax (garanzija tal-Land lil ISB rigward il-miżura ħdax: parteċipazzjonijiet siekta ta' RIM f'Mediinvest): Fil-kuntest tas-selfiet mogħtija min ISB lil RIM, użati għas-selfiet ta' RIM mogħtijin lil Mediinvest (il-miżura 11), il-Land ipprovda fil-konfront ta' ISB garanzija għall-obbligazzjonijiet sa EUR 140 miljun (kopertura sħiħa tal-obbligazzjonijiet) (53). Ma tħallset ebda tariffa tal-garanzija. Il-Kummissjoni tqis li l-benefiċjarju tal-miżura inkwistjoni kien MSR, peress li dik il-kumpanija kienet il-benefiċjarju tal-miżura 11.
               
            
                  (36)
               
               
                  Il-miżura tlettax (dħul mit-taxxa fuq il-logħob tal-azzard ipprovdut mil-Land lil NG): Fi Frar 2009, ġiet adottata emenda fl-Att dwar il-Logħob tal-Azzard tal-Land, li ppermettiet li jiġi ttrasferit id-dħul minn taxxa fuq il-logħob tal-azzard lil NG. Ir-rikavati tat-taxxa ttrasferiti kellhom l-għan li jintużaw għall-promozzjoni tat-turiżmu. L-ammonti kienu ta' EUR 1,6 miljun fid-29 ta' Diċembru 2009, EUR 3,2 miljun fid-29 ta' Ottubru 2010 u EUR 3,2 miljun fid-29 ta' Marzu 2011, jiġifieri EUR 8 miljun b'kollox.
               
            
                  (37)
               
               
                  Il-miżura erbatax (selfiet tal-azzjonisti mil-Land lil NG u subordinazzjoni tad-dejn għall-proġett “Nürburgring 2009”): Għat-tħejjija u l-implimentazzjoni tal-proġett “Nürburgring 2009”, NG irċeviet mingħand il-Land selfiet mingħajr imgħax b'ebda maturità stabbilita li ammonta għal valur ta' EUR 20 miljun fil-21 ta' Awwissu 2007, EUR 10 miljun fit-22 ta' Diċembru 2009, EUR 4,65 miljun fit-28 ta' Diċembru 2010 u EUR 3,2 miljun fis-26 ta' April 2011 (54). Barra minn hekk, fid-9 ta' Diċembru 2011, il-Land silef EUR 4,95 miljun lil NG. Barra minn hekk, il-Land iddikjara subordinazzjoni tad-dejn (“Rangrücktritt”) b'rabta mas-selfa msemmija qabel ta' EUR 20 miljun fid-29 ta' Awwissu 2007 sabiex jiġi evitat milli NG issir insolventi, b'tali mod li l-pretensjonijiet tagħha kontra NG jiġu klassifikati fl-aħħar pożizzjoni tal-pretensjonijiet tal-kredituri kollha kontra NG.
               
            
                  (38)
               
               
                  Il-miżura ħmistax (trasferiment tal-ishma ta' MSR minn Mediinvest u Geisler & Trimmel għal NG u minn Weber għal RIM): Bil-ftehim ta' xiri tal-ishma datat il-25 ta' Marzu 2010, l-ishma ta' MSR miżmumin minn Mediinvest (49,5 %) u Geisler & Trimmel (33,8 %) ġew ittrasferiti lil NG li diġà kellha 10 % ta' dawn l-ishma. L-ishma ta' MSR miżmumin minn Weber (6,7 %) ġew ittrasferiti bl-istess ftehim lil RIM. Il-prezz tax-xiri kien jammonta għal EUR 1 għal kull tranżazzjoni (jiġifieri EUR 3 b'kollox) (55).
               
            
                  (39)
               
               
                  Il-miżura sittax (self tal-azzjonisti u għotja mil-Land lil NG għat-tiġrijiet tal-Formula 1): Barra minn hekk, fil-11 ta' Jannar 2011 il-Land silef EUR 40 405 000 mingħajr imgħax b'ebda maturità stabbilita lil NG għat-tpaċija tal-obbligazzjonijiet marbutin mal-Formula 1 mill-pula ta' likwidità. Barra minn hekk, f'Lulju 2011, il-Land ta EUR 13,5 miljun lil NG għall-organizzazzjoni ta' tiġrijiet tal-Formula 1 fl-2011.
               
            
                  (40)
               
               
                  Il-miżura sbatax (konċessjoni tal-Formula 1): Fit-13 ta' Diċembru 2010 ġie konkluż ftehim ta' konċessjoni rigward l-organizzazzjoni ta' avvenimenti tat-tiġrijiet tal-Formula 1 bejn NG u NAG (56). F'dan il-ftehim ta' konċessjoni, NG talbet lil NAG sabiex torganizza t-tiġrijiet tal-Formula 1 u ħadet impenn sabiex tipprovdi l-kumpens hija stess (57). Skont il-Ġermanja, fuq il-bażi ta' dan il-ftehim, NAG kellha tirċievi mezzi finanzjarji li ma jittiħdux f'kunsiderazzjoni għall-kalkolu tal-kirja skont il-kuntratt ta' lokazzjoni kummerċjali konkluż bejn NG u NAG, iżda fil-fatt ma sar ebda ħlas bejn NG u NAG. Fis-27 ta' Novembru 2012, fuq il-bażi tal-ftehim bonarju konkluż bejn NG, MSR, CMHN, CST, NBG u l-amministratur tal-insolvenza minn naħa u NAG, Mediinvest u kumpaniji oħrajn min-naħa l-oħra, ġiet terminata l-konċessjoni.
               
            (b)   Miżuri koperti bid-deċiżjoni tas-7 ta' Awwissu 2012
      
      
                  (41)
               
               
                  Il-miżura tmintax (riskedar tal-ħlasijiet tal-imgħax maqbulin minn ISB favur NG, MSR u CMHN): Fil-15 ta' Mejju 2012, ISB għamlet differiment tal-imgħaxijiet dovuti fit-30 ta' April 2012 sal-15 ta' Novembru 2012 b'valur ta' EUR 2,98 miljun (inkluż differiment ta' kumpens b'valur ta' EUR 48 913,78 għas-sehem mhux minfuq tas-selfa). Għall-ammonti risked ati, intalbet rata tal-imgħax ta' 8,17 % fis-sena. Id-distribuzzjoni eżatta tad-differiment tal-imgħaxijiet lill-kumpaniji individwali hija ta' EUR 1,473 miljun għal NG, EUR 1,205 miljun għal MSR u EUR 303 000 għal CMHN.
               
            
                  (42)
               
               
                  Il-miżura dsatax (subordinazzjoni tad-dejn u garanzija): Fil-15 ta' Mejju 2012, il-Land iddikjara subordinazzjoni tad-dejn rigward self li jasal sa EUR 254 miljun mogħti minn ISB lil NG, MSR & CMHN bħala parti mis-selfa ta' EUR 325 265 000 (it-tmien miżura). Barra minn hekk, rigward ir-ripagament ta' dawn is-selfiet mill-2014 'il quddiem, f'każ li NG, MSR u CMHN ma jkunux jistgħu jħallsu, fil-15 ta' Mejju 2012, il-Land iddikjara li dawn il-kumpaniji se jinħelsu mill-obbligu tagħhom li jħallsu u li l-Land jonora l-garanzija li qabel ta lil ISB (id-disa' miżura).
               
            2.4.   RAĠUNIJIET GĦALL-BIDU U L-ESTENSJONI TAL-PROĊEDURA TA' INVESTIGAZZJONI FORMALI
      
                  (43)
               
               
                  Fid-deċiżjoni tal-21 ta' Marzu 2012 u d-deċiżjoni tas-7 ta' Awwissu 2012, il-Kummissjoni waslet għal konklużjoni preliminari li kull waħda mid-dsatax-il miżura kienet tikkwalifika bħala għajnuna mill-istat, u esprimiet dubji rigward il-kompatibbiltà tagħhom mat-TFUE.
               
            2.5.   IL-PROĊESS TAL-OFFERTI U L-BEJGĦ TAL-ASSI
      
                  (44)
               
               
                  Il-proċess tal-offerti tħabbar fl-14 ta' Mejju 2013 bi stqarrija għall-istampa maħruġa mill-amministratur tal-insolvenza. KPMG ippubblikat sejħa għall-offerti fil-Financial Times, fil-Handelsblatt u fuq is-sit web ta' Nürburgring fil-15 ta' Mejju 2013. Il-proċess kien jinvolvi madwar 300 kuntatt ta' investituri li kienu amministrati minn KPMG f'isem il-bejiegħa. Fil-proċess tal-offerti, il-partijiet interessati ġew mistiedna jissottomettu espressjoni ta' interess (madwar 70 entità esprimew l-interess tagħhom) u wara li ngħataw it-tagħrif varju dwar Nürburgring intalbu jissottomettu offerta indikattiva sas-26 ta' Settembru 2013. B'ittra datata d-19 ta' Lulju 2013, l-investituri interessati kollha ġew mgħarrfin mill-bejjiegħa li: “Il-partijiet kollha li biħsiebhom jieħdu sehem fl-istadju li jmiss tal-proċess huma mistiedna jissottomettu Offerta Indikattiva sal-5:00 pm (CET) tat-12 ta' Settembru 2013. Offerti li jidħlu wara l-iskadenza se jiġu kkunsidrati wkoll” (58). L-iskadenza ta' hawn fuq tat-12 ta' Settembru 2013 għas-sottomissjoni tal-offerti indikattivi ġiet estiża sas-26 ta' Settembru 2013 permezz ta' ittra tat-12 ta' Settembru 2013 li fiha ġie indikat li: “Il-Bejjiegħa ddeċidew li jestendu l-iskadenza għall-Offerti Indikattivi, sabiex investituri potenzjali jkunu jistgħu jlestu l-analiżi tagħhom tal-materjal ipprovdut. Issa, l-iskadenza aġġornata tagħlaq fil-5 p.m. CET fis-26 ta' Settembru 2013. Offerti li jidħlu wara l-iskadenza se jiġu kkunsidrati wkoll” (59). Permezz ta' ittra datata s-17 ta' Diċembru 2013, l-iskadenza għas-sottomissjoni tal-offerti ta' konferma ġiet posposta mill-bejjiegħa mill-11 ta' Diċembru 2013 għas-17 ta' Frar 2014 billi indikaw li: “Sabiex l-investituri potenzjali jkunu jistgħu jlestu l-analiżi tagħhom tal-materjal informattiv ipprovdut u sabiex jipprovdu offerta finali li tirrifletti bis-sħiħ il-valur potenzjali ta' Nürburgring, l-iskadenza li qabel kienet tintemm fil-5 p.m. CET fil-11 ta' Diċembru 2013 issa tintemm fil-5 p.m. CET fis-17 ta' Frar 2014. Għall-fini ta' ċarezza, fil-prinċipju, offerti li jidħlu wara dik l-iskadenza, se jiġu kkunsidrati wkoll diment li t-termini tal-offerta jikkwalifikaw għall-proċess ulterjuri. Kull żvantaġġ ikkaġunat mill-iskadenza mhuwiex se jiġi kkumpensat u se jkollu jiġġarrab mill-investitur. Kun af li l-Bejjiegħa jistgħu jagħżlu l-partijiet li se jikkwalifikaw għall-proċess ulterjuri ftit wara li jintemm il-perjodu ta' żmien aġġornat” (60).
               
            
                  (45)
               
               
                  L-amministraturi tal-insolvenza ddeċidew u implimentaw l-istruttura ta' bejgħ li ġejja għall-bejgħ tal-assi ta' NG, MSR u CMHN.
               
            
                  (46)
               
               
                  Għall-proċess tal-offerti, l-assi ta' NG, MSR u CMHN inqasmu fi 11-il raggruppament ta' assi individwali (61). Skont is-sejħa għall-espressjoni tal-interess ippubblikata: “Il-Bejjiegħa għandhom l-għan li jbigħu l-assi lil investitur wieħed jew iktar (‘Proġett RING’). L-investituri se jkollhom l-opportunità li jixtru l-assi kollha, ir-raggruppamenti ta' assi definiti (‘Raggruppamenti ta' Assi Proposti’) jew l-assi individwali. Ir-Raggruppamenti ta' Assi Proposti ġew definiti fuq il-bażi tas-separabilità tal-assi u l-ispejjeż assoċjati. Il-pjan hu li t-tranżazzjoni tiġi strutturata bħala negozjata tal-assi. L-obbligazzjonijiet kollha ta' partijiet terzi u ta' finanzjament se jibqgħu f'idejn l-entitajiet legali insolventi biex ikunu jistgħu jibdew mill-ġdid b'karta bilanċjali fjamanta” (62). Barra minn hekk, skont l-ittra mibgħuta lill-investituri interessati fid-19 ta' Lulju 2013: “L-investituri se jkollhom l-opportunità li jixtru l-assi tal-Bejjiegħa jew fl-intier tagħhom, jew f'raggruppamenti ta' assi definiti (‘Raggruppamenti ta' Assi Proposti’), jew f'assi individwali. Ir-Raggruppamenti ta' Assi Proposti ġew definiti skont kemm jistgħu jinqasmu l-assi ta' Nürburgring u l-ispejjeż assoċjati.” (63)
                  
               
            
                  (47)
               
               
                  L-amministraturi tal-insolvenza ma stabbilixxew ebda kundizzjoni rigward l-użu tal-assi fil-ġejjieni. Kull limitazzjoni ta' dak l-użu tirriżulta mil-liġi nazzjonali eżistenti dwar il-bini u l-ambjent u l-aċċess pubbliku għal Nürburgring li huwa ggarantit mill-att rilevanti tal-Land.
               
            
                  (48)
               
               
                  Skont il-Kriterji tal-Għażla tal-proċess tal-offerti, kif definiti fl-ittri mibgħuta lill-investituri interessati fid-19 ta' Lulju 2013 u s-17 ta' Ottubru 2013, l-investituri jingħażlu fuq il-bażi ta': (a) massimizzazzjoni tar-rikavati totali għall-assi kollha; u (b) is-sigurtà tat-tranżazzjoni mistennija (64). Dawn il-kriterji ġew deskritti f'dettall kif ġej: “Value for the assets in scope of the respective offer; Potential value implications for those assets that are not included in the respective offer, if any; Costs for further separation of the assets in scope of the respective offer, if any; Costs to fulfil key assumptions and conditions of the respective offer; Closing probability”.[“Il-valur għall-assi fl-ambitu tal-offerta rispettiva; L-implikazzjonijiet potenzjali fuq il-valur għal dawk l-assi li mhumiex inklużi fl-offerta rispettiva, jekk jeżistu; L-ispejjeż għas-separazzjoni ulterjuri tal-assi fl-ambitu tal-offerta rispettiva, jekk jeżistu; L-ispejjeż sabiex jiġu ssodisfati suppożizzjonijiet u kundizzjonijiet ewlenin tal-offerta rispettiva; Il-probabilità tal-għeluq”]. Ġie spjegat ukoll li: “the closing probability will be assessed by taking into consideration the (i) outstanding due diligence requirements, (ii) secured financing for the transaction, supported by confirmation of financing partners, (iii) required steps for the regulatory clearance, (iv) required internal approval steps until the transaction could be consummated and (v) strategic rationale for the acquisition or future plans for the assets of the NG, MSR and CMHN and the likelihood of their realisation”. [“Il-probabilità tal-għeluq se tiġi vvalutata billi jiġu kkunsidrati (i) r-rekwiżiti tad-diliġenza dovuta pendenti, (ii) il-finanzjament garantit għat-tranżazzjoni, sostnut b'konferma tal-imsieħba ta' finanzjament, (iii) l-istadji meħtieġa għall-approvazzjoni regolatorja, (iv) l-istadji ta' approvazzjoni interni meħtieġa sakemm it-tranżazzjoni tista' tiġi konsumata u (v) l-ħsieb strateġiku għall-akkwist jew il-pjanijiet futuri għall-assi ta' NG, MSR u CMHN u l-probabilità li jsiru realtà”]. Ta' min jinnota li l-kunsiderazzjonijiet ambjentali ma kinux parti mill-kriterji għall-għażla tal-offerta finali.
               
            
                  (49)
               
               
                  Permezz ta' ittri tas-17 ta' Ottubru 2013 u s-17 ta' Diċembru 2013, l-offerenti li ssottomettew offerti kkwalifikati ġew mgħarrfin li: (a) l-offerti indikattivi jew finali, rispettivament, jiġu kkunsidrati anki jekk jiġu sottomessi wara li jgħaddu l-iskadenzi rispettivi, diment li t-termini tal-offerti jikkwalifikaw għall-proċess ulterjuri; (b) l-iżvantaġġi kkaġunati mis-sottomissjoni tard jiġġarrbu bis-sħiħ mill-offerent inkwistjoni; u (c) il-bejjiegħa jistgħu jagħżlu lill-offerenti kkwalifikati ftit wara li tgħaddi l-iskadenza. Skont l-amministraturi tal-insolvenza, l-offerenti ġew mgħarrfin mill-bejjiegħa li setgħu jtejbu offerta jew jagħmlu waħda ġdida bejn l-iskadenza u l-konklużjoni tal-kuntratt ta' bejgħ.
               
            
                  (50)
               
               
                  24 kandidat (65) bagħtu offerta indikattiva sal-bidu ta' Frar 2014. Minn dawn il-kandidati, 18 tħallew javvanzaw għall-istadju tad-diliġenza dovuta (66), u 13-il offerent issottomettew offerti konfermatorji għar-raggruppamenti tal-assi individwali jew kollha jew l-assi individwali, inklużi l-offerti għall-assi kollha mingħand erba' offerenti: (1) Capricorn Automotive GmbH u Capricorn Holding GmbH (flimkien jissejħu “Capricorn”); (2) [It-Tieni Offerent]; (3) [It-Tielet Offerent]; (4) [Ir-Raba' Offerent] L-offerti ġew ikkunsidrati fuq il-bażi ta': (a) massimizzazzjoni tar-rikavati totali għall-assi kollha; u (b) is-sigurtà mistennija tat-tranżazzjoni (67). L-offerti li kienu jissodisfaw dawn il-kriterji ġew ikkunsidrati fl-istadju finali tal-evalwazzjoni; dawn kienu offerti mir-raggruppamenti kollha tal-assi. Minn dawn l-offerenti, Capricorn u [t-Tieni Offerent] issottomettew konfermi tal-aċċess tagħhom għall-finanzjament meħtieġ għax-xiri: fis-7 ta' Marzu 2014, [it-Tieni Offerent] issottometta ittra vinkolanti datata 24 ta' Frar 2014, li fiha għarraf lill-KPMG dwar il-kapaċitajiet finanzjarji tiegħu; u fil-11 ta' Marzu 2014, Capricorn issottometta lill-offerenti ittra vinkolanti bi […] datata 10 ta' Marzu 2014, indirizzata lil Capricorn, li fiha għarraf lil dawn tal-aħħar li […] kien lest jissottoskrivi selfa ta' EUR 45 miljun lil Capricorn għall-fini tal-akkwist tal-assi inkwistjoni. Fuq il-bażi tal-offerti tagħhom, il-kuntratti ġew negozjati b'mod parallel u quddiem nutar, mat-[Tieni Offerent] fis-7 ta' Marzu 2014 u ma' Capricorn fl-10 ta' Marzu 2014.
               
            
                  (51)
               
               
                  Fil-11 ta' Marzu 2014, il-Kumitat tal-Kredituri tal-kumpaniji insolventi approva l-bejgħ lil Capricorn (speċifikament lil Capricorn NÜRBURGRING Besitzgesellschaft GmbH), bħala dawk bl-ogħla offerta inkluża prova tal-finanzjament. B'mod partikolari, l-offerta ta' Capricorn kienet ta' EUR 77 miljun, filwaqt li l-offerta tat-[Tieni Offerent] kienet ta' bejn EUR [47-52] miljun. Il-kuntratt ta' bejgħ ma' Capricorn kif iffirmat minn NG, MSR u CMHN fil-11 ta' Marzu 2014 u mill-amministratur tal-insolvenza fit-13 ta' Marzu 2014 (68).
               
            
                  (52)
               
               
                  Wara l-proċess tal-offerti deskritt hawn fuq, Capricorn xtara l-assi ta' NG, MSR u CMHN (l-assi tanġibbli u intanġibbli kollha inklużi d-drittijiet kollha tal-art, bini, marki kummerċjali u dominju tal-Internet), iżda ma xtrat ebda obbligazzjoni u assi finanzjarji. L-azzjonisti ta' Capricorn huma Capricorn HOLDING GmbH (69) b'67 % tal-ishma u GetSpeed GmbH & Co KG (70) bi 33 % tal-ishma.
               
            
                  (53)
               
               
                  It-trasferiment tal-kuntratti tax-xogħol assoċjati mar-raggruppamenti ta' assi soġġetti għall-offerti jsegwi mil-liġi tal-Ġermanja (71) u l-ġurisprudenza tal-qrati tax-xogħol tal-Ġermanja (72), li jipprevedu li l-impjegati awtomatikament jiġu ttrasferiti lix-xerrej tal-assi, iżda li f'kuntest ta' insolvenza x-xerrej jista' jitlob lill-amministratur tal-insolvenza sabiex itemm il-kuntratti tax-xogħol. Fil-każ inkwistjoni, il-kuntratt tal-bejgħ jistipula li fl-2014 NBG (l-operatur attwali tal-kumpless ta' Nürburgring) itemm il-kuntratti tax-xogħol fuq talba ta' Capricorn. Tabilħaqq, dan tal-aħħar ikkonkluda li, sabiex jikseb operazzjoni ekonomikament vijabbli tal-assi mixtrijin, ikun jeħtieġ 253 mill-297 impjegati totali (sal-bidu tal-2014), u b'hekk talab lil NBC sabiex itemm il-kuntratti tax-xogħol ta' 44 impjegat. B'hekk, 85 % tal-persunal totali tal-kumpaniji insolventi se jiġu ttrasferiti lil Capricorn fl-1 ta' Jannar 2015 (id-data li fiha Capricorn se jibdew joperaw l-assi mixtrijin).
               
            
                  (54)
               
               
                  Il-partijiet għall-kuntratt ta' bejgħ huma obbligati jimplimentawh biss malli tkun toħroġ deċiżjoni tal-Kummissjoni li tiddikjara li la x-xerrej u lanqas il-kumpanija operatorja tiegħu ma huma benefiċjarji tal-għajnuna vvalutata soġġetta għall-irkupru, u: (a) iż-żmien sabiex jittieħdu passi legali kontra d-deċiżjoni tal-Kummissjoni jkun għadda bla ma sar appell; jew (b) fil-każ ta' appell, wara li tinqata' sentenza tal-qorti li ma tistax tiġi appellata li tikkonferma d-deċiżjoni tal-Kummissjoni. Din il-kundizzjoni għandha l-għan li tkopri d-diskrepanza bejn il-prezz tal-assi ta' EUR 77 miljun u r-riskju finanzjarju li ġarrew, li kien ġej mill-obbligazzjoni possibbli mill-irkupru tal-għajnuna mill-Istat ta' EUR 456 miljun fuq il-bażi tad-deċiżjonijiet tal-Kummissjoni tal-21 ta' Mejju 2012 u s-7 ta' Awwissu 2012 sabiex tinfetaħ u titwessa', rispettivament, il-proċedura ta' investigazzjoni formali.
               
            
                  (55)
               
               
                  In-negozju fl-istaġun 2014 se jitmexxa minn NBG. Wara hija prevista likwidazzjoni ta' din il-kumpanija. Il-fluss tal-flus tal-2014 ta' NBC (EUR 6 miljun) jiġi riċevut mill-bejjiegħ. Fil-forma ta' tariffa fissa, jagħmel parti mill-prezz tal-bejgħ sabiex jiffaċilita l-ġestjoni tal-kuntratt. Fir-rigward tal-benefiċjarji NG, MSR u CMHN, fil-kuntest tal-proċediment ta' insolvenza tagħhom, żgur li waqqfu l-attivitajiet kollha u ma għandhom ebda impjegat. Fl-istess ħin, l-amministraturi tal-insolvenza huma inkarigati bil-proċedimenti legali skont il-liġi tal-Ġermanja dwar il-fallimenti, bil-għan li jirranġaw il-pretensjonijiet u l-obbligi kollha tal-kumpaniji fi proċedimenti ta' insolvenza. Ladarba dawk il-pretensjonijiet u l-obbligi jiġu saldati, u l-qorti tal-insolvenza tapprova l-likwidazzjoni finali, il-kumpaniji jistgħu jitħassru mir-reġistri tal-kumpaniji.
               
            
                  (56)
               
               
                  Sabiex imexxi n-negozju fl-istaġun tal-2014, ix-xerrej (Capricorn) se jistabbilixxi l-kumpanija operatorja Capricorn NÜRBURGRING GmbH (“OpCo”) li se tikkonkludi kuntratti għall-istaġun 2015. Bil-għan li jiġi żgurat li l-benefiċjarji tal-għajnuna żgur jitilqu mis-suq, il-Kummissjoni ġiet mgħarrfa dwar il-miżuri li ġejjin. Jekk ma jkun hemm ebda deċiżjoni tal-Kummissjoni li ma tistax tiġi appellata fil-bidu tal-2015, l-assi mibjugħa jiġu ttrasferiti qabel l-1 ta' Jannar 2015 lil kumpanija ġdida (“NewCo”) li, fiha, ix-xerrej ikun sid ta' 95,1 % tal-ishma u fiduċjarju indipendenti jkun sid ta' 4,9 % tal-ishma li jifdal. Il-fiduċjarju se jkun qed jaġixxi fl-interessi tal-kredituri u mhux tal-benefiċjarji insolventi tal-għajnuna mill-Istat, iżda mhuwiex se jkun soġġett għall-ordnijiet tal-kredituri. Barra minn hekk, se jiġi konkluż kuntratt ta' lokazzjoni bejn NewCo u OpCo, li jintemm fid-data li jidħol fis-seħħ il-kuntratt ta' bejgħ. In-negozju ta' OpCo se jitmexxa bl-istess isem tagħha, fuq il-bażi tal-pjan ta' direzzjoni tan-negozju tagħha stess u bil-forza tax-xogħol li tagħżel hi (ara l-premessa 53 iktar 'il fuq). Se jkun hemm tariffa ta' lokazzjoni totali ta' EUR [4,6-5,1] fis-sena li trid titħallas lil NewCo, li se sservi l-massa ta' likwidazzjoni tal-kumpaniji ta' Nürburgring (il-pagamenti kollha favur il-beni ta' insolvenza huma ttrasferiti lill-kontijiet fiduċjarji tal-amministraturi tal-insolvenza, sabiex jitqassmu lill-kredituri biss). Meta d-deċiżjoni tal-Kummissjoni tidħol fis-seħħ, il-fiduċjarju se jittrasferixxi l-ishma kollha tiegħu f'NewCo lix-xerrej. Min-naħa l-oħra, jekk ix-xerrej ma jissodisfax l-obbligi ta' ħlas tiegħu skont il-kuntratt, il-fiduċjarju se jkun jista' jbigħ l-assi. Barra minn hekk, jekk tiġi annullata deċiżjoni tal-Kummissjoni, l-assi jmorru lura għand l-amministraturi tal-insolvenza sabiex jinbiegħu minnufih, peress li l-obbligu ta' likwidazzjoni tal-liġi dwar l-insolvenza tal-Ġermanja jibqa' jeżisti anki f'dan il-każ. Mhuwiex possibbli li NewCo tissokta n-negozju tal-kumpaniji ta' Nürburgring. Il-Kummissjoni tosserva li dan l-arranġament ma jibdilx il-kundizzjonijiet bażiċi tal-bejgħ, inklużi t-termini tal-prezz tal-bejgħ u tal-ħlas, li jibqgħu l-istess (73).
               
            3.   KUMMENTI TAL-ĠERMANJA
      
      3.1.   IMPRIŻA F'DIFFIKULTÀ
      
                  (57)
               
               
                  Fil-kummenti tagħhom għall-proċedura ta' investigazzjoni formali, il-Ġermanja argumentat li NG ma kinitx impriża f'diffikultà mill-1 ta' Lulju 2008 (74) jew meta ngħatat is-selfa tal-ISB ta' EUR 325 265 000 fit-28 ta' Lulju 2010 (75). Rigward is-sitwazzjoni ta' NG, MSR u CMHN fil-perjodu minn Mejju 2012 sa Lulju 2012 u l-estensjoni tal-proċedura ta' investigazzjoni formali, il-Ġermanja tiddikjara li l-Kummissjoni ma kinitx ħadet f'kunsiderazzjoni l-insolvenza ta' NG, MSR u CMHN bħala konsegwenza li ma tistax titreġġa' lura mid-deċiżjoni tagħha li ma tapprovax l-għajnuna għas-salvataġġ fil-proċedimenti preliminari (76) u li għalhekk kisret il-prinċipju ta' proporzjonalità (77). Il-Ġermanja targumenta wkoll li NG iwettqu l-bini tal-infrastruttura u b'mod partikolari l-organizzazzjoni ta' avvenimenti ta' tiġrijiet tal-Formula 1 u Superbike f'isem is-settur pubbliku (78), u li għalhekk ma jistgħux jittieħdu f'kunsiderazzjoni għall-analiżi tas-sitwazzjoni ekonomika tagħha, il-klassifikazzjoni ta' impriża f'diffikultà u l-applikazzjoni tal-prinċipju “ta' darba” (79).
               
            3.2.   RIŻORSI TAL-ISTAT U L-IMPUTABBILTÀ
      
                  (58)
               
               
                  Għall-miżuri mwettqin minn NG, il-Ġermanja tagħraf li r-riżorsi huma imputabbli lill-Istat (80).
               
            3.3.   ATTIVITÀ EKONOMIKA
      
                  (59)
               
               
                  Skont il-Ġermanja, il-bini tat-tribuna, tas-swali b'diversi funzjonijiet, l-istrutturi ta' aċċess u l-attrazzjonijiet li joffru edukazzjoni u divertiment (il-Parti I (81) tal-proġett ta' Nürburgring 2009) mhuwiex attività ekonomika peress li s-sentenza Leipzig/Halle (82) ma tistax tiġi applikata għall-bini tal-infrastruttura (reġjonali u sportiva) ġenerali (83), il-bini jikkonċerna faċilitajiet li għalihom huma ssodisfati l-kriterji tal-White Book tal-2007 dwar l-isport tal-Kummissjoni (użu b'diversi funzjonijiet, aċċess mhux diskriminatorju, eċċ.), ebda invesitur privat ma jwettaq proġett bħal dan u l-korsi tat-tiġrija ġeneralment ma jinbnewx mill-privat għaliex ma jrendux biżżejjed profitt (84).
               
            
                  (60)
               
               
                  Fir-rigward tal-avvenimenti tal-Formula 1, fil-fehma tal-Ġermanja, fil-prinċipju huma qed jagħmlu t-telf f'livell strutturali, dawn l-avvenimenti ma jistgħux jitqiesu bħala n-negozju normali ta' NG peress li anki bl-appoġġ pubbliku wasslu għal riżultat negattiv għal NG, din il-kumpanija ma torganizzax dawn l-avvenimenti jekk ma tkunx qed tistenna appoġġ pubbliku u l-awtoritajiet pubbliċi ddeċidew li jiffinanzjaw l-avvenimenti tal-Formula 1 permezz tal-NG bil-kundizzjonijiet tas-suq normali għal motivi marbutin mal-politika reġjonali (85). Għaldaqstant, il-Ġermanja tiddikjara li l-organizzazzjoni ta' dawn l-avvenimenti ma tistax titqies li hija attività ekonomika ta' NG. Li kieku kienet għajnuna, il-Ġermanja tiddikjara li huma ssodisfati l-kriterji tas-SIEĠ.
               
            3.4.   SELETTIVITÀ
      
                  (61)
               
               
                  Il-Ġermanja targumenta li anki jekk il-finanzjament tal-miżuri kien attività ekonomika, dan mhuwiex selettiv għaliex il-kriterji tal-White Book tal-2007 dwar l-isport huma ssodisfati (mhux utent wieħed; aċċess bla diskriminazzjoni; użu b'diversi funzjonijiet u lokazzjoni bi prezzijiet raġonevoli bbażati fuq is-suq; l-infrastruttura mhijiex ipprovduta mis-suq għaliex ma tkunx ekonomika; responsabbiltà tal-awtoritajiet pubbliċi).
               
            3.5.   VANTAĠĠ
      (a)   Miżuri koperti bid-deċiżjoni tal-21 ta' Marzu 2012
      
      
                  (62)
               
               
                  Il-Ġermanja tammetti li ma sabitx investitur privat fit-tul li kien lest jinvesti fil-proġett Nürburgring 2009.
               
            
                  (63)
               
               
                  Għall-ewwel miżura (pagamenti fir-riżerva ta' kapital u ġbir ta' kapital f'Awwissu 2004, Diċembru 2004 u Settembru 2007), il-Ġermanja targumenta li l-kwistjoni ta' vantaġġ mhijiex rilevanti, għaliex il-mira tal-miżura ma kinitx attività ekonomika.
               
            
                  (64)
               
               
                  Fir-rigward tat-tieni miżura, il-Ġermanja targumenta li l-livell tal-imgħax tas-selfiet ta' NG mogħti lis-sussidjarji tagħha (6 %) ma jikkostitwixxix vantaġġ għas-sussidjarji peress li huwa paragunabbli għall-imgħax tas-self meħud fis-suq.
               
            
                  (65)
               
               
                  Rigward it-tielet miżura, skont il-Ġermanja, il-miżuri ffinanzjati mill-pula ta' likwidità li jammontaw għal EUR 170 miljun (86) twettqu b'termini bbażati fuq is-suq, peress li: (a) il-pula tintuża mil-Land b'mod simili bħal parteċipazzjoni bbażata fuq is-suq (87);( b) NG ħallset l-imgħaxijiet bħas-soltu; u (c) il-fondi tħallsu lura kompletament b'rabta mat-tmien miżura. Il-Ġermanja indikat ukoll li s-self mogħti mill-pula ta' likwidità tal-Land lil ISB serva esklussivament sabiex jirrifinanzja l-ISB għas-self tagħha lil NG (ara wkoll il-premessa 70) u li l-kundizzjonijiet tas-suq tal-Land mit-tranżazzjonijiet tal-pula ta' likwidità ma ngħaddewx lil NG bħala debitur.
               
            
                  (66)
               
               
                  Għar-raba' miżura (selfa mogħtija minn NG lil MSR), il-Ġermanja tiddikjara li rata tal-imgħax ta' 7 % tidher li tikkonforma mas-suq.
               
            
                  (67)
               
               
                  Rigward il-ħames miżura (appoġġ ipprovdut minn NG lil CST), il-Ġermanja tgħid li tikkonforma mas-suq: wara l-finanzjament inizjali tal-proġett minn NG u MIB bil-kundizzjonijiet ta' parità, iktar tard l-MIB ma rnexxilhiex tipprovdi s-selfiet tal-azzjonisti neċessarji fl-istess ammont bħal NG. Peress li rtirar ta' NG mill-proġett jixħet fil-periklu l-forniment fil-ħin tas-sistema ta' biljetti, kif ukoll wisq probabbli jrendi inutli l-investimenti preċedenti NG, kien jaqbel li NG tkompli bil-proġett ippjanat bil-kundizzjonijiet differenti, speċjalment peress li l-pjan ta' direzzjoni tan-negozju kien jippermetti li jkun mistenni dħul raġonevoli u NG rċeviet kollaterali mingħand NG.
               
            
                  (68)
               
               
                  Fir-rigward tas-sitt miżura (kunsiderazzjoni mogħtija lil IPC, u s-selfa lil MSR permezz ta' PNG bħala intermedjarja), il-Ġermanja targumenta li r-riċevituri rċevew il-ħlasijiet rispettivi bħala remunerazzjoni għas-servizzi u bħala selfa għal kundizzjonijiet ekwivalenti tas-suq.
               
            
                  (69)
               
               
                  Fir-rigward tas-seba' miżura (ċessjoni tal-pretensjonijiet ta' MIB kontra CST lil NG), il-Ġermanja ma tindirizzax mistoqsijiet li jikkonċernaw vantaġġ potenzjali.
               
            
                  (70)
               
               
                  Fir-rigward tat-tmien miżura (selfa ta' ISB lil NG, MSR u CMHN), il-Ġermanja tindika li ISB ma kienx aġixxa b'mod indipendenti (bil-kundizzjonijiet tas-suq normali) bħala impriża (separata), iżda bħala bank ta' appoġġ li rċieva ordni espliċita mill-amministrazzjoni tal-Land u li kien parti minnha (88). Skont il-Ġermanja, il-prinċipji tal-Ftehim II huma applikabbli għar-rifinanzjament tas-selfa ta' ISB (89) permezz tal-parteċipazzjoni ta' ISB fil-pula ta' likwidità u għalhekk din il-parteċipazzjoni ma tikkostitwixxi ebda għajnuna favur ISB (90).
               
            
                  (71)
               
               
                  Fir-rigward tad-disa' miżura (garanzija tal-Land lil ISB rigward it-tmien miżura), il-Ġermanja tiddikjara li l-garanzija inkwistjoni tindirizza s-sehem ta' riskju f'relazzjoni interna bejn ISB u l-Land u ma tipprovdi ebda vantaġġ lill-benefiċjarji tas-selfa (NG, MSR u CMHN), għaliex ma kinitx twassal għal termini aħjar tas-selfa tagħhom (91).
               
            
                  (72)
               
               
                  Fir-rigward tal-għaxar miżura (kuntratt ta' lokazzjoni kummerċjali konkluż fil-25 ta' Marzu 2010), il-Ġermanja ssottomettiet perizja tad-29 ta' Settembru 2011, ikkummissjonata mil-Land dwar il-kirja għal-lokazzjoni kummerċjali ta' Nürburgring, li stabbilixxiet medda ta' kirjiet annwali minimi u massimi li jikkonformaw mas-suq. Il-Ġermanja tiddikjara li skont dik il-perizja, il-kirja mistennija hija 20 % ogħla mil-livell massimu tas-suq u li tkun tkopri l-ispejjeż ta' bini tal-lokatur ta' EUR 330 miljun u qligħ raġonevoli (92).
               
            
                  (73)
               
               
                  Fir-rigward tas-selfiet tal-miżura 11 (selfiet mogħtijin minn RIM lil MSR b'Mediinvest u PNG bħala intermedjarji), li bihom ġiet iffinanzjata l-Parti II tal-proġett “Nürburgring 2009”, il-Ġermanja targumenta li huma konformi mal-prinċipju tal-investitur f'ekonomija tas-suq u li ma jinvolvux vantaġġ, peress li r-rati tal-imgħax applikati huma ogħla mir-rati ta' referenza applikabbli (apparti ż-żewġ selfiet tat-12 ta' Novembru 2008 u t-22 ta' Diċembru 2008).
               
            
                  (74)
               
               
                  Għall-miżura 12 (garanzija tal-Land għas-selfiet ta' RIM lil MSR b'Mediinvest bħala intermedjarja skont il-miżura 11), il-Ġermanja tiddikjara li l-garanzija tal-Land twassal biss għal vantaġġ għar-riċevituri tas-selfiet, iżda ebda vantaġġ għal ISB jew RIM, għaliex dik il-garanzija kienet rekwiżit għall-għoti tas-selfiet.
               
            
                  (75)
               
               
                  Fir-rigward tal-miżuri 13 u 14 (għotjiet mit-taxxa fuq il-logħob għall-promozzjoni tat-turiżmu (93) u selfiet mil-Land), il-Ġermanja ma tiddikjarax li huma konformi mal-prinċipju tal-investitur f'ekonomija tas-suq. Rigward it-taxxa fuq il-logħob, il-Ġermanja tiddeskrivi l-miżura bħala kumpens għall-ispejjeż infrastrutturali b'rabta mal-promozzjoni tat-turiżmu. Rigward is-subordinazzjoni tad-dejn, il-Ġermanja targumenta li għandha sempliċi effett dikjarattiv peress li kull selfa tal-azzjonisti xorta waħda hija subordinata fil-proċedimenti ta' insolvenza, li, għalhekk, dik is-subordinazzjoni kienet twassal biss għal effett potenzjali fuq il-baġit pubbliku u li, għalhekk, ma tikkostitwixxix vantaġġ (94).
               
            
                  (76)
               
               
                  Fir-rigward tal-miżura 15 (akkwist tal-ishma ta' MSR minn NG u RIM), il-Ġermanja tiddikjara li ma tikkostitwixxix vantaġġ ekonomiku għal Mediinvest, Geisler & Trimmel u Weber, għaliex: (a) twettqet bil-prezz simboliku ta' EUR 1 għal kull sehem; (b) ma kinitx tinvolvi xi vantaġġ ieħor bħat-tħassir tas-selfiet tal-azzjonisti jew tal-garanziji tal-azzjonist; (c) NG u RIM ħadu l-ishma f'MSR sabiex jgħaqqdu s-sjieda tal-Parti II ma' dik tal-PArti I tal-proġett “Nürburgring 2009” u sabiex ikun jista' jkollhom kunċett kummerċjali magħqud; u (d) il-kwistjoni ta' jekk MSR kinitx f'diffikultà meta sar it-trasferiment ma għandha ebda impatt fuq din il-valutazzjoni, peress li MSR hija kumpanija b'responsabbiltà limitata, u b'hekk ir-responsabbiltà tal-azzjonisti dejjem tkun limitata għall-kapital tal-kumpanija.
               
            
                  (77)
               
               
                  F'dak li għandu x'jaqsam mal-miżura 16 (finanzjament tat-telf ta' NG mit-tiġrijiet tal-Formula 1 mil-Land), il-Ġermanja tiddikjara li mhijiex attività ekonomika u li l-finanzjament tal-avvenimenti tal-Formula 1 normalment ma jħallix qligħ.
               
            
                  (78)
               
               
                  Għall-miżura 17 (kuntratt ta' konċessjoni tal-Formula 1), il-Ġermanja tiddikjara li hija marbuta mal-kundizzjonijiet tal-kuntratt ta' lokazzjoni kummerċjali. Il-Ġermanja targumenta li peress li l-kirja hija konsiderevolment ([…] %) ogħla mil-livell tas-suq, iż-żewġ kuntratti jridu jitqiesu li huma bbilanċjati fit-totalità tagħhom (inklużi l-benefiċċji tal-NAG mill-kuntratt ta' konċessjoni) (95).
               
            (b)   Miżuri koperti bid-deċiżjoni tas-7 ta' Awwissu 2012
          (96)
      
      
                  (79)
               
               
                  Rigward il-miżura 18 (riskedar tad-dejn), il-Ġermanja tiddikjara li kien hemm bżonnha sabiex tiġi evitata l-insolvenza imminenti u li kienet tkun implimentata minn azzjonist privat ukoll.
               
            
                  (80)
               
               
                  Rigward il-miżura 19 (garanzija u subordinazzjoni tad-dejn), il-Ġermanja targumenta li lanqas ma tikkostitwixxi piż potenzjali għall-baġit pubbliku, li tkun implimentata minn azzjonist privat ukoll, u li s-subordinazzjoni tad-dejn ma għandha ebda konsegwenza għall-azzjonisti għaliex ma kien hemm ebda kreditur sostanzjali ieħor.
               
            3.6.   TFIXKIL TAL-KOMPETIZZJONI U L-EFFETT FUQ IL-KUMMERĊ
      
                  (81)
               
               
                  Il-Ġermanja tiddikjara li l-miżuri meħudin favur lukandi u ristoranti ma għandhom ebda effett potenzjali fuq il-kummerċ bejn l-Istati Membri (97).
               
            3.7.   KOMPATIBBILTÀ
      (a)   Il-faċiliajiet taċ-ċirkwit tat-tiġrijiet
      
      
                  (82)
               
               
                  Il-Ġermanja tiddikjara li Nürburgring huwa kruċjali għall-ekonomija u l-impjiegi fir-reġjun, li huwa faċilità importanti ddedikata fil-parti l-kbira għall-isport tad-dilettanti, li huwa parti mill-istorja motosportiva tal-Ġermanja u l-kultura Ġermaniża u b'hekk anki parti mill-wirt kulturali tal-Unjoni, li għandu impatt fuq is-sikurezza tat-traffiku fid-dinja sħiħa, peress li l-karozzi ttestjati fuq dik il-korsa jiġu esportati madwar id-dinja, li ċ-ċentru tas-sewqan tagħha joffri taħriġ sikur għas-sewwieqa, u l-miżuri investigati mhumiex marbutin mal-korsa fihom infushom, iżda marbutin iktar mal-infrastruttura sportiva u mhux sportiva, għajr il-korsa, u mal-organizzazzjoni tat-tiġrijiet tal-Formula 1.
               
            (b)   Il-kompatibbiltà tal-għajnuna skont 107(3)(c) TFUE
      
      
         Objettiv ta' interess komuni
      
      
                  (83)
               
               
                  Il-Ġermanja targumenta li l-bini ta' faċilitajiet sportivi jista' jitqies bħala interess komuni fid-dawl tal-Artikolu 165 TFUE (98) u li l-miżuri li jagħtu aċċess għall-isport jistgħu jkunu sostnuti (99). Nürburgring ma jilqax biss xi ftit avvenimenti professjonali iżda anki avvenimenti għad-dilettanti u t-taħriġ fil-motosport għaż-żgħażagħ. Nürburgring jintuża anki għal avvenimenti sportivi oħrajn bħar-roti (Rad&Run), il-ġiri (Fisherman's Friend StrongmanRun) u triathlons (Green Hell Triathlon).
               
            
         Il-ħtieġa u l-proporzjonalità tal-miżuri
      
      
                  (84)
               
               
                  Il-Ġermanja tiddikjara li l-miżuri huma meħtieġa għar-raġunijiet li ġejjin: Minn […] jiem ta' avvenimenti, Nürburgring jintuża għal sports professjonali biss għal […] ijiem, għal sport tad-dilettanti għal […] ijiem u għal sport tad-dilettanti kif ukoll professjonali għal […] ijiem. Id-dilettanti sportivi jirrappreżentaw iktar minn […] ([…] professjonisti versus […] dilettanti). L-avvenimenti mhux tad-dilettanti huma l-Formula 1, il-German Touring Car Championship, is-Superbike World Championship, l-avveniment mużikali Rock at Ring u s-sewqan għall-ittestjar tal-manifatturi tal-karozzi. Id-dilettanti jistgħu jsuqu fih bil-karozzi tagħhom stess. Fi tmiem il-ġimgħa jiġu organizzati kompetizzjonijiet għad-dilettanti ta' assoċjazzjonijiet kbar tal-motosport tal-Ġermanja (bħal ADAC). Matul il-ġimgħa, għaqdiet individwali jużaw il-korsi għat-taħriġ jew għal kompetizzjonijiet tad-dilettanti. Fil-motosport, ma hemm ebda infrastruttura separata għal sport professjonali u tad-dilettanti. Barra minn hekk, il-miżuri investigati jservu għall-eliminazzjoni ta' falliment tas-suq. Wieħed ma jistax jistenna redditu fuq l-investiment. Għall-kuntrarju ta' areni b'diversi funzjonijiet, kull sena sseħħ biss sensiela waħda jew tnejn ta' kompetizzjoni waħda. Ebda investitur privat ma jibni u jiffinanzja infrastruttura bħal din. Il-parteċipazzjoni ta' impriżi privati fil-finanzjament tal-Parti I tal-proġett “Nürburgring 2009” falliet. B'hekk, l-involviment tal-pubbliku kellu effett ta' inċentiv ukoll. Mingħajr ir-rieda politika espliċita tal-gvern tal-Land, NG ma kinitx timplimenta l-immodernizzar u l-espansjoni tal-infrastruttura sportiva daqs kemm fil-fatt għamlet. Barra minn hekk, il-Ġermanja targumenta li l-finanzjament tal-miżuri huwa proprozjonat. L-għanijiet ma setgħux jintlaħqu b'finanzjament inqas mis-settur pubbliku. L-installazzjonijiet kienu qodma u kienu jeħtieġu li jiġu mmodernizzati. Ma kien hemm ebda duplikazzjoni tal-infrastrutturi. Għall-kuntrarju tal-kawżi tal-Kummissjoni dwar areni b'diversi funzjonijiet (100), il-miżuri investigati ma jikkonċernawx infrastruttura ġdida jew estensjoni sostanzjali tal-kapaċità.
               
            
         L-effetti fuq il-kummerċ u l-kompetizzjoni limitati safejn hemm bżonn
      
      
                  (85)
               
               
                  Skont il-Ġermanja, l-effetti fuq il-kummerċ u l-kompetizzjoni huma żgħar u ma jmorrux kontra l-interess komuni. Kif stipulat il-qorti ta' Koblenz (101), Nürburgring bin-Nordschleife huwa uniku. Il-post tal-avvenimenti internazzjonali u nazzjonali għandu storja twila u, għalhekk, l-appoġġ lill-infrastruttura sportiva f'Nürburgring ma jwassalx għal trasferiment tal-avvenimenti lejn Nürburgring. Ftit huma l-avvenimenti internazzjonali li jsiru f'Nürburgring.
               
            (c)   Il-kompatibbiltà tal-għajnuna skont 107(3)(d) TFUE
      
      
                  (86)
               
               
                  Il-Ġermanja tiddikjara li Nürburgring — bħala l-itwal korsa u l-eqdem kwartieri tal-boxes fid-dinja — huwa parti mill-wirt kulturali tal-Unjoni (102). Partijiet mir-ringowerk (taħlita ta' mużew u ċentru xjentifiku) għandhom bixra ta' mużew. Il-miżura għall-appoġġ tal-kultura motosportiva kienet meħtieġa peress li toħloq identità kulturali komuni fil-Ġermanja u fl-Unjoni, u l-finanzjament privat tal-Parti I tal-proġett “Nürburgring 2009” ma rnexxiex. Il-miżura kienet proporzjonata wkoll għaliex ma ngħatax kumpens żejjed f'dik il-miżura. Il-kundizzjonijiet tal-kummerċ u l-kompetizzjoni fil-qasam tal-faċilitajiet kulturali mhumiex affettwati mill-appoġġ b'tali mod li jmorru kontra l-interess komuni. Il-faċilitajiet kulturali f'Nürburgring huma f'kompetizzjoni ma' faċilitajiet kulturali reġjonali jew nazzjonali oħrajn, u għalhekk is-sehem mis-suq tal-faċilitajiet preċedenti huwa limitat.
               
            (d)   Il-kompatibbiltà tal-għajnuna skont 107(3)(b) TFUE
      
      
                  (87)
               
               
                  Il-Ġermanja tiddikjara wkoll li t-teħid tas-selfiet ta' NG mill-pula ta' likwidità u l-parteċipazzjoni ta' ISB fil-pula ta' likwidità (it-tielet miżura) huma kompatibbli skont 107(3)(b) TFUE peress li t-teħid ta' selfa mill-ekonomija reali kien kważi impossibbli dak iż-żmien minħabba d-disintegrazzjoni tas-suq interbankarju.
               
            (e)   Il-kompatibbiltà tal-għajnuna skont 106(2) TFUE
      
      
                  (88)
               
               
                  Il-Ġermanja tiddikjara li parti mill-miżuri ta' investiment għall-promozzjoni tat-turiżmu kienet tissodisfa r-rekwiżiti tas-SIEĠ li kienu fis-seħħ dak iż-żmien (103) u li ma jidher li hemm ebda żball evidenti fl-istima. B'mod iktar konkret, il-Ġermanja tindika li l-partijiet ta' ringowerk (b'mod partikolari l-wirja motosportiva, it-teatru multimedjali Green Hell, ringomeister u testocentre) għandhom bixra ta' mużew u jaqdu l-interess pubbliku tal-edukazzjoni (kulturali), Warsteiner Event Centre jservi bħala kungress b'diversi funzjonijiet, faċilità għall-fieri u l-konferenzi u, kultant, l-istabbiliment ta' parkeġġ ma jintużax kollu f'jiem mingħajr avvenimenti kbar. Il-Ġermanja targumenta li impriża li taġixxi f'kundizzjonijiet normali tas-suq ma kinitx tagħmel l-investimenti fit-tliet faċilitajiet ta' hawn fuq mingħajr finanzjament pubbliku u li l-finanzjament privat li falla tal-Ewwel Parti tal-proġett “Nürburgring 2009” juri li ma hemmx suq għall-implimentazzjoni ta' miżuri bħal dawn.
               
            
                  (89)
               
               
                  Il-Ġermanja tiddikjara li l-organizzazzjoni ta' avvenimenti tal-Formula 1 hija meqjusa bħala SIEĠ peress li dawn huma ffinanzjati pubblikament f'pajjiżi oħrajn ukoll u għandhom prestiġju enormi u effetti makroekonomiċi u fuq l-identità għall-Istat Membru rispettiv kif ukoll għall-Unjoni sħiħa.
               
            (f)   Qafas Temporanju
      
      
                  (90)
               
               
                  Il-Ġermanja tiddikjara li l-porzjonijiet 2 sa 4 tas-selfa tal-ISB (it-tmien miżura) huma kompatibbli mas-suq intern skont il-Komunikazzjoni tal-Kummissjoni — Qafas Temporanju tal-Komunità għall-miżuri ta' għajnuna mill-Istat li jappoġġjaw l-aċċess għall-finanzjament fil-kriżi finanzjarja u ekonomika attwali (104), u li anki jekk il-Kummissjoni tikkonkludi li NG kienet impriża f'diffikultà mill-1 ta' Lulju 2008 u l-Qafas Temporanju ma setax jiġi applikat għall-porzjonijiet 2 sa 4 tas-selfa tal-ISB, l-għajnuna favur NG, MSR u CMHN tkun daqs id-differenza bejn ir-rata tal-imgħax li trid titħallas fis-suq u r-rata tal-imgħax fil-fatt imħallsa, u mhux daqs l-ammont sħiħ tas-selfa (105).
               
            3.8.   IL-BEJGĦ TAL-ASSI
      
                  (91)
               
               
                  Fil-kummenti tagħha, il-Ġermanja ssostni li l-istruttura tal-bejgħ ma tinvolvix l-għajnuna mill-Istat mogħtija lix-xerrej tal-assi. Barra minn hekk, il-Ġermanja targumenta li l-proċess ta' bejgħ interrompa l-kontinwità ekonomika ta' NG, MSR u CMHN. B'hekk, fil-fehma tagħha, jekk il-proċedura ta' investigazzjoni formali tikkonkludi b'deċiżjoni negattiva tal-Kummissjoni li titlob li tiġi rkuprata l-għajnuna inkompatibbli, obbligu ta' rkupru impost fuq NG, MSR u CMHN ma jkunx jikkonċerna lix-xerrej tal-assi inkwistjoni. Fl-aħħar, fir-rigward tal-kundizzjoni li tipprevedi li l-bejgħ tal-assi ta' Nürburgring ikun finali biss malli tkun teżisti deċiżjoni mhux appellabbli tal-Kummissjoni li tiddikjara li l-għajnuna ma tkunx se tiġi rkuprata mingħand ix-xerrej tal-assi, il-Ġermanja targumenta li din il-kundizzjoni ma tikkostitwixxix ostakolu għal-likwidazzjoni tal-benefiċjarji tal-għajnuna u li mhijiex kontinwazzjoni tan-negozju tagħhom, jew vantaġġ għax-xerrej.
               
            
                  (92)
               
               
                  Fir-rigward tal-interruzzjoni tal-kontinwità ekonomika, il-Ġermanja indikat l-elementi li ġejjin:
                  
                              (a)
                           
                           
                              Il-bejgħ sar bi proċedura tal-offerti miftuħa, trasparenti, mhux diskriminatorja u mhu kundizzjonali lill-offerent li ssottometta l-ogħla offerta inkluża prova tal-finanzjament tiegħu;
                           
                        
                              (b)
                           
                           
                              Il-loġika ekonomika tal-bejgħ hija stabbilita mill-proċedimenti ta' insolvenza, li jservu sabiex jissodisfaw b'mod konġunt lill-kredituri bil-bejgħ tal-assi ta' Nürburgring u t-tqassim tar-rikavati bejniethom;
                           
                        
                              (c)
                           
                           
                              Il-ftuħ tal-proċedimenti ta' insolvenza u l-akkwist minn NBG tan-negozju ta' NAG kif ukoll il-bejgħ tal-assi lil Capricorn bit-tqegħid sussegwenti tal-assi fil-kontroll ta' trustee separat kienu jikkostitwixxu għajnuniet ekonomiċi, peress li l-mudelli tan-negozju ta' NAG, NBG u Capricorn jvarjaw sew fl-użu tal-assi;
                           
                        
                              (d)
                           
                           
                              La Capricorn u lanqas is-sid il-ġdid tal-assi ma għandhom xi rabta ekonomika jew korporattiva ma' NG, MSR jew CMHN sa Jannar 2015;
                           
                        
                              (e)
                           
                           
                              Ix-xerrej xtara biss l-assi iżda mhux l-ishma jew l-obbligi tal-bejjiegħ. L-ishma ta' NBG mhumiex ittrasferiti lix-xerrej, lanqas;
                           
                        
                              (f)
                           
                           
                              Il-parti l-kbira tal-kuntratti importanti għan-negozju operazzjonali se jiġu terminati wara l-istaġun tal-2014. Il-kuntratti l-ġodda għall-perjodu mill-1 ta' Jannar 2015 se jiġu nnegozjati u konklużi mill-kumanija operatorja mwaqqfa mix-xerrej. Kull trasferiment tal-kuntratti tax-xogħol assoċjati mal-assi soġġetti għall-offerti jkun irregolat mid-dispożizzjoni applikabbli tal-liġi tal-Ġermanja, jiġifieri x-xerrej tal-assi insolventi jkun ħieles li jiddeċiedi fuq jekk jimpjegax lill-persunal;
                           
                        
                              (g)
                           
                           
                              Fir-rigward tal-puntwalità, l-assi nbiegħu qabel kull deċiżjoni tal-Kummissjoni;
                           
                        
                              (h)
                           
                           
                              Id-data tat-trasferiment hija stabbilita mir-rekwiżiti stabbiliti mil-liġi dwar l-insolvenza li għandhom jiġu kkunsidrati fil-kuntest tal-aħjar bejgħ possibbli tal-assi. Minħabba l-għamla tan-negozju tal-motosport u l-assi soġġetti għall-offerti, il-Ġermanja qieset li kull xerrej li jirbaħ ikun impenjat f'attivitajiet simili għal NG, MSR u CMHN. Madankollu, kull sid ġdid ikollu l-possibbiltà li jieħu ħsieb l-attivitajiet tiegħu f'kundizzjonijiet operatorji differenti mhux bħal NG, MSR u CMHN u jkun japplika l-mudell tan-negozju tiegħu stess. Għall-korsa, Capricorn ibassru kunċett ta' użu differenti skont pjan ta' direzzjoni tan-negozju ġdid. Barra minn hekk, ix-xerrej hu stess se jkun iktar attiv bħala organizzatur tal-avvenimenti f'Nürburgring fil-ġejjieni. Barra minn hekk, Nürburgring se jinbidel minn attrazzjoni turistika għal sit tat-teknoloġija skont il-pjanijiet tax-xerrej.
                           
                        
            
                  (93)
               
               
                  Fir-rigward tal-kundizzjoni li tipprevedi li l-bejgħ tal-assi ta' Nürburgring jsir finali biss malli toħroġ deċiżjoni mhux appellabbli tal-Kummissjoni li tiddikjara li l-għajnuna ma tkunx se tiġi rkuprata mingħand min jixtri l-assi, il-Ġermanja targumenta dan li ġej:
                  
                              (a)
                           
                           
                              ebda investitur jew sieħeb finanzjarju potenzjali ma kien jaċċetta li jixtri l-assi mingħajr kundizzjoni bħal din minn qabel;
                           
                        
                              (b)
                           
                           
                              skont il-liġi tal-Ġermanja dwar l-insolvenza (106), l-obbligu tal-amministraturi tal-insolvenza huwa li jiżguraw li l-assi tad-debitur jiġu likwidati bl-aħjar rata possibbli jew inkella li jaslu għal arranġament fi pjan ta' insolvenza li, però, ikun jirriżulta f'iktar għajnuna mill-Istat lill-kumpaniji ta' Nürburgring;
                           
                        
                              (c)
                           
                           
                              il-lokatarju se jopera l-assi mikrijin taħt ismu, fuq il-bażi tal-pjan ta' direzzjoni tan-negozju tiegħu stess u bil-forza tax-xogħol tal-għażla tiegħu; u
                           
                        
                              (d)
                           
                           
                              [It-Tieni Offerent] kellu kundizzjoni simili fl-offerta li għamel, li kienet tipprevedi li l-prezzijiet li offra jkunu pagabbli biss malli toħroġ deċiżjoni mhux appellabbli tal-Kummissjoni li tiddikjara li l-għajnuna ma tkunx se tiġi rkuprata mingħand min jixtri l-assi. [It-Tielet Offerent] kellu kundizzjoni li tistipula li jkun jista' joħroġ mill-bejgħ jekk ma jkun hemm ebda deċiżjoni pożittiva tal-Kummissjoni fis-seħħ sal-31 ta' Diċembru 2014.
                           
                        
                              (e)
                           
                           
                              L-istruttura li biha, f'każ li ma jkun hemm ebda deċiżjoni mhux appellabbli tal-Kummissjoni fil-bidu tal-2015, l-assi mibjugħa jiġu ttrasferiti qabel l-1 ta' Jannar 2015 lil kumpanija ġdida, li fiha 95,1 % tal-ishma se jkunu tax-xerrej u 4,9 % ta' trustee indipendenti (ara l-premessa 56 iktar 'il fuq), mhux se twassal għal issoktar tan-negozju tal-benefiċjarji iżda se tiżgura l-ħruġ definittiv tagħhom mis-suq.
                           
                        
            
                  (94)
               
               
                  Bħala konklużjoni, il-Ġermanja targumenta li b'dan il-proċess ma hemm ebda kontinwità ekonomika bejn NG, MSR u CMHN u l-assi mibjugħa bil-proċess tal-offerti. B'hekk, kull għajnuna mill-Istat inkompatibbli potenzjali mogħtija lil NG, MSR u CMHN ikollha tiġi rkuprata mingħand dawn il-kumpaniji, wara deċiżjoni rilevanti tal-Kummissjoni, u ma tikkonċernax lix-xerrej tal-assi mibjugħin. Il-Ġermanja targumenta wkoll li l-preċedent tal-kundizzjoni tal-kuntratt tal-bejgħ bejn il-bejjiegħa u x-xerrej mhuwiex ostakolu għal-likwidazzjoni tal-kumpaniji ta' Nürburgring u l-irkupru tal-għajnuna mogħtija lilhom fl-imgħoddi. Il-benefiċjarji tal-għajnuna se jgħibu mis-suq għal kollox. Jekk xi darba jitħassar il-bejgħ ma' Capricorn, l-assi xorta jinbiegħu u l-bejjiegħa xorta jiġu likwidati.
               
            
                  (95)
               
               
                  Il-Ġermanja għarrfet lill-Kummissjoni dwar l-istruttura tal-bejgħ, biex tikseb ċertezza legali li l-bejgħ tal-assi ma jkunx jinvolvi għajnuna mill-Istat u li kull xerrej li jirbaħ ma jinżammx responsabbli għall-irkupru tal-għajnuna mill-Istat inkompatibbli.
               
            
                  (96)
               
               
                  Il-Ġermanja ħadet ukoll l-impenn li tipprovdi lill-Kummissjoni rapporti dwar l-implimentazzjoni tal-proċedura ta' bejgħ. Ir-rapporti ġew sottomessi fuq bażi regolari. Ir-rapporti kkonfermaw li l-proċess ta' bejgħ ġie eżegwit skont il-prinċipji diskussi mal-Kummissjoni. Ipprovdew ukoll tagħrif lill-Kummissjoni dwar l-offerenti, l-offerti tagħhom, il-prezz tal-bejgħ finali u kwistjonijiet rilevanti oħrajn.
               
            4.   ILMENTI DWAR IL-BEJGĦ TAL-ASSI
      
      4.1.   ILMENT MINGĦAND “JA ZUM NÜRBURGRING e.V.” (L-EWWEL ILMENTATUR)
      (a)   Ilment
      
      
                  (97)
               
               
                  L-ewwel ilmentatur jiddikjara li l-proċess tal-offerti għall-bejgħ tal-assi ta' NG, MSR u CMHN (jiġifieri l-bejgħ tal-korsa, il-faċilitajiet ta' akkomodazzjoni u l-park ta' divertiment flimkien) ma kienx imfassal kif xieraq sabiex jiġi rkuprat it-tfixkil tal-kompetizzjoni fis-swieq rilevanti, għaliex kien magħmul għat-tħaddim mhux mibdul tal-kumpless u trasferiment tal-parti l-kbira tal-impjegati ta' NG, MSR u CMHN lix-xerrej tal-assi. L-ewwel ilmentatur jilmenta wkoll li fil-proċedimenti ta' insolvenza fl-amministrazzjoni proprja (“Eigenverwaltung”) il-kumpaniji insolventi jmexxu l-bejgħ huma stess, bis-superviżjoni ta' amministratur tal-insolvenza biss (“Sachwalter”) (107), li l-offerenti mhumiex meħtieġa jissottomettu offerti separati għal kull raggruppament ta' assi u li l-offerti għall-assi kollha huma aċċettabbli.
               
            
                  (98)
               
               
                  L-ewwel ilmentatur jargumenta wkoll li l-għajnuna tiġi ttrasferita lix-xerrej tal-assi għaliex l-assi kollha, madwar 300 impjegat u n-negozju operatorju ta' NBG jiġu ttrasferiti lil offerent wieħed u għalhekk ikun hemm kontinwità ekonomika bejn is-sid/operatur ta' qabel u l-ġdid. L-ewwel ilmentatur jallega wkoll li bħala riżultat tal-kriterju ta' kisba tal-ogħla valur possibbli għall-assi kollha, il-bejjiegħa taw preferenza lill-offerti għall-assi kollha, filwaqt li ddiskriminaw kontra l-offerti għal assi individwali.
               
            
                  (99)
               
               
                  Barra minn hekk, l-ewwel ilmentatur jallega li kien hemm nuqqas ta' trasparenza fir-rigward tal-kriterji tal-għoti u d-dejta finanzjarja dwar il-profitti ta' NG, u li saret diskriminazzjoni bejn l-offerenti, b'mod partikolari għaliex l-aċċess għal kamra ta' dejta virtwali kienet limitata għal ħames offerenti. L-ewwel ilmentatur jiddikjara wkoll li l-bejjiegħa kkomunikaw l-estensjoni tal-iskadenza għas-sottomissjoni tal-offerti vinkolanti sa nofs Frar 2014 biss għall-offerenti għall-assi kollha li kkwalifikaw għall-aċċess għall-kamra tad-dejta virtwali; l-offerenti li offrew biss għal raggruppamenti ta' assi individwali bħat-tieni lmentatur ma ġewx notifikati bl-estensjoni tal-iskadenza. Barra minn hekk, l-ewwel ilmentatur jiddikjara li l-Land u Capricorn kienu rappreżentati mill-istess uffiċċju legali.
               
            
                  (100)
               
               
                  L-ewwel ilmentatur jitlob li jiġi sospiż il-proċess tal-offerti u li dan jerġa' jitnieda bi kriterji tal-għoti ċari, il-kwalifika tal-korsa bħala SIEĠ u li din tkun separata mill-bejgħ tal-faċilitajiet ta' akkomodazzjoni u l-park ta' divertiment.
               
            
                  (101)
               
               
                  Barra minn hekk, l-ewwel ilmentatur jallega li NBG irċeviet għajnuna mhux notifikata ġdida li mhijiex kompatibbli mas-suq intern għaliex kienet tipprovdi kapital għall-operat tan-negozju f'Nürburgring mingħand l-insolventi NG fl-ammont ta' EUR 2 239 243 fil-forma ta' trasferiment fir-riżerva ta' kapital (“Kapitalrücklage”), li l-operazzjoni hija bbażata fuq kuntratt ta' lokazzjoni ġdid bejn NG, MSR, CMHN u NBG li ma kienx soġġett għall-offerti, li NBG ma tħallas ebda kera u li NBG ma għandhiex l-għan li żżid il-fatturat u li tiffranka l-ispejjeż, għaliex żammet il-persunal kollu u ġarrbet l-ispejjeż għall-organizzazzjoni tal-Formula 1. L-ewwel ilmentatur jiddikjara wkoll li akkwist minn NBG tal-kuntratti tax-xogħol tal-impjegati ta' NAG, fuq il-bażi ta' kuntratt konkluż bejn NBG u t-trade union ver.di fis-26 ta' Lulju 2013, jfisser li, permezz tal-akkwist, ma jista' jinħoloq ebda żvantaġġ ekonomiku, soċjali jew legali għall-impjegati, u turi li nżamm mudell tan-negozu li ssejjes b'għajnuna illegali.
               
            (b)   Kummenti tal-amministraturi tal-insolvenza mibgħuta mill-Ġermanja
      
      
                  (102)
               
               
                  Skont l-amministraturi tal-insolvenza, l-ilment għandu jiġi miċħud għaliex ma jagħmilhiex ċara li l-proċess ta' bejgħ tbiegħed minn proċess ta' akkwist normali.
               
            
                  (103)
               
               
                  Fi proċess tal-offerti miftuħ, mhux kondizzjonat u trasparenti, l-offerti għall-assi kollha ma jistgħux jiġu esklużi mill-bidu nett. Jekk tali offerta tkun ogħla mis-somma tal-offerti f'daqqa għall-assi individwali, sid li jġib ruħu b'mod konformi mas-suq jikkonkludi l-kuntratt mal-offerta għall-assi. F'dawn iċ-ċirkustanzi, l-aħħar offerta biss tkun prezz tas-suq (108). L-esklużjoni ta' offerti bħal dawn minn xirjiet fi proċedimenti ta' insolvenza tkun tfisser ksur tal-libertà ta' intrapriża u d-dritt ta' sjieda tal-kredituri tal-insolvenza ggarantit mill-Karta tad-drittijiet fundamentali tal-Unjoni Ewropea.
               
            
                  (104)
               
               
                  L-offerti għall-assi kollha ma ngħatawx trattament preferenzjali. Ir-raġuni għaliex it-tieni lmentatur ma kkwalifikax għall-aċċess għall-kamra tad-dejta kienet biss l-ammont insuffiċjenti tal-offerta tal-prezz tiegħu.
               
            
                  (105)
               
               
                  Il-proċess tal-offerti tqassam fi stadji. L-offerenti jikkwalifikaw għall-istadju li jmiss biss jekk ikun hemm probabilità suffiċjenti ta' għeluq. Il-vantaġġ ta' dan l-approċċ huwa li d-dejta kummerċjali sensittiva ma tkunx aċċessibbli għal iktar offerenti minn dawk li hemm bżonn u li l-ispiża tad-diliġenza dovuta tkun tista' tonqos kemm għall-bejjiegħ kif ukoll għall-offerenti li joffru prezz li ma jkunx biżżejjed. L-offerenti ngħataw biżżejjed tagħrif f'kull stadju tal-proċess.
               
            
                  (106)
               
               
                  Il-kriterji tal-għoti ġew definiti b'mod ċar. Il-kriterju tal-għoti huwa r-rikavati totali ponderati fid-dawl tal-probabilità ta' għeluq, li mbagħad huwa definit iktar b'subkriterji oħrajn.
               
            
                  (107)
               
               
                  Il-kamra tad-dejta ma kinitx limitata għal ħames offerti għal raġunijiet tekniċi. L-għadd ta' aċċessi kien ir-riżultat tal-evalwazzjoni tal-offerti.
               
            
                  (108)
               
               
                  Skont l-amministraturi tal-insolvenza, NBG twaqqfet minnhom bħala veikolu għat-tħaddim temporanju tal-assi matul l-insolvenza sakemm jinbiegħu l-assi. Qabel, in-negozju operatorju kien jitmexxa minn NAG. Mindu ġiet konkluża l-lokazzjoni ta' Nürburgring lil NAG, il-kumpaniji NG, MSR u CMHN kienu sempliċi kumpaniji sidien mingħajr negozju operatorju. Skont l-amministraturi tal-insolvenza, NG, MSR u CMHN ma setgħux jiġu kkunsidrati għall-akkwist tan-negozju operatorju. L-ewwel nett, qasma tan-negozju operatorju bejn it-tliet kumpaniji tkun teħtieġ kunċetti separati. It-tieni, dik il-qasma ma tikkorrispondix għar-raggruppamenti ta' assi li jkunu jwasslu għal użu ekonomikament sinifikanti tal-proprjetà reali. It-tielet, il-konklużjoni tal-kuntratti ma' kumpaniji insolventi ma tikkonformax mar-regoli dwar il-konformità interna ta' ħafna kumpaniji, u għalhekk in-negozju operatorju kellu jitkompla permezz ta' sussidjarja mhux insolventi bħala sieħeb kuntrattwali aċċettabbli għall-klijenti ta' Nürburgring. L-impjegati setgħu anki ma jkunux meħtieġa jibdlu minn NAG għal kumpaniji insolventi. NBG ma kinitx stabbilita u mfassla bħala soluzzjoni fit-tul. Għall-kuntrarju tal-assi ġestiti minn NBG, din il-kumpanija msemmija l-aħħar ma kinitx għall-bejgħ. Barra minn hekk, l-amministraturi tal-insolvenza jiddikjaraw li l-forniment tal-kapital lil NBG sar mill-amministraturi tal-insolvenza fid-dawl tal-bejgħ (evitar ta' dħul inqas fil-każ ta' nuqqas ta' operat) biss skont kunsiderazzjonijiet ekonomiċi, li l-assi ta' NG żdiedu minn NBG, u mhux tnaqqsu (109), li t-tali forniment tal-kapital ma jagħtix vantaġġi lil NBG, u li l-istabbiliment u t-tagħmir ta' NBG mhuwiex imputabbli lill-Istat, iżda lill-amministraturi tal-insolvenza.
               
            
                  (109)
               
               
                  Skont l-amministraturi tal-insolvenza, anki l-kuntratt bejn NBG u t-trade union ver.di ġie konkluż sabiex ikun jista' jkompli n-negozju operatorju ta' NBG sal-bejgħ, u mhux sabiex Nürburgring jinżamm bħala entità ekonomika wara. Dak il-kuntratt ġie konkluż minn NBG, mhux mill-bejjiegħa. Il-kuntratti tax-xogħol ġew ittrasferiti minn NAG lil NBG skont § 613a tal-Kodiċi Ċivili tal-Ġermanja, u mhux fuq il-bażi tat-tali kuntratt. Fid-dawl tal-Artikoli 7 u 9 TFUE u d-Direttiva tal-Kunsill 2001/23/KE (110), kunsiderazzjonijiet marbutin mal-kompetizzjoni ma jistgħux iwasslu sabiex wieħed itaffi jew idur mal-istandard soċjali. Kien importanti għal NBG bħala soluzzjoni temporanja li l-impjegati meħtieġa għan-negozju operatorju li kienu mħaddmin minn NAG (fil-parti l-kbira) u NG (20 impjegat) jiġu ttrasferiti lil NBG. NBG kellha tevita milli jkollha tissostitwixxi l-impjegati kkwalifikati li kien fadal matul il-perjodu transitorju. Bejn il-bidu tal-2011 u tmiem l-2012 il-persunal tnaqqas b'ekwivalenti ta' 114-il-persuna li taħdem full-time (minn 402 għal 288 ekwivalenti għall-full-time). Fil-bidu tal-istaġun tal-2013, kien hemm 290 impjegat. L-offerenti ġew mgħarrfin li kellhom il-possibbiltà li jaġġustaw l-ambitu tat-tranżazzjoni għall-kunċett tan-negozju tagħhom. It-trasferiment tal-impjegati mhuwiex indikatur ta' żamma ta' mudell tan-negozju.
               
            
                  (110)
               
               
                  Il-Ġermanja tqis li ma hemmx bżonn skont ir-regoli dwar l-għajnuna mill-Istat u li mhuwiex aċċettabbli fid-dawl tal-mudell soċjali Ewropew li xerrej tal-assi ta' kumpanija f'insolvenza għandu jkun meħtieġ jevita t-trasferiment tal-kuntratti tax-xogħol u li jikkonkludi kuntratti tax-xogħol ġodda f'kuntest ta' theddida li tiġi rkuprata l-għajnuna mogħtija qabel lil dik il-kumpanija.
               
            4.2.   ILMENT TA' ADAC e.V. (IT-TIENI ILMENTATUR)
      (a)   Ilment
      
      
                  (111)
               
               
                  Skont it-tieni lmentatur, ġie nnotifikat mill-bejjiegħa li l-offerta li għamel ma setgħetx tittieħed f'kunsiderazzjoni fl-istadju li jmiss tal-bejgħ, peress li l-prezz offrut minnu kien sostanzjalment inqas mill-prezz inkluż f'offerti oħrajn, u kien marbut ma' parti biss mill-assi, filwaqt li l-kisba tal-aħjar valur tfittxet permezz tal-assi kollha.
               
            
                  (112)
               
               
                  It-tieni lmentatur iddikjara li l-proċess ta' bejgħ kellu l-għan ta' kontinwità ekonomika tal-attivitajiet u l-pożizzjoni tas-suq ta' Nürburgring fil-forma attwali tiegħu, u għalhekk ma kienx xieraq li jiġi evitat trasferiment ta' vantaġġ mill-għajnuna diġà mogħtija lix-xerrej tal-assi. Jindika li bejgħ lil bosta offerenti biss jista' jikser il-kontinwità ekonomika, li l-offerti għall-assi kollha kienu ppreferuti mill-bejjiegħa meta mqabbla ma' offerti għal assi individwali, tant li dawn tal-aħħar setgħu jsiru iżda fil-verità ma setgħux jintgħażlu, u li ma kien hemm ebda kriterju għall-evalwazzjoni ta' offerti għal parti mill-assi b'rabta ma' offerti għall-assi kollha u li dawn l-offerti msemmijin l-aħħar biss ikkwalifikaw għat-tieni stadju tal-proċess.
               
            
                  (113)
               
               
                  It-tieni lmentatur jiddikjara wkoll li l-proċess ta' bejgħ twettaq mill-amministratur tal-insolvenza bi ksur tar-regoli dwar l-għajnuna mill-Istat, inklużi nuqqas ta' trasparenza u nondiskriminazzjoni, u għaldaqstant mhuwiex xieraq biex jikseb prezz tas-suq. It-tieni lmentatur jiddikjara li d-dejta dwar is-sitwazzjoni finanzjarja ta' NG rilevanti għall-offerti ta' prezz kienet nieqsa fid-dokumenti tal-offerti, u dan wassal għal offerti indikattivi eċċessivi, li aktarx kienu se jonqsu wara l-istadju tal-proċess li jagħti aċċess għall-kamra tad-dejta. It-tieni lmentatur jiddikjara li l-profitti tnaqqsu b'mod sostanzjali meta mqabblin mal-profitti mistennijin għall-2013 li qabel kienu ġew ipprovduti lill-offerenti, bla ma ngħataw possibbiltà li jerġgħu jixtarru d-dejta finanzjarja. It-tieni lmentatur jallega wkoll li ma kinitx żvelata biżżejjed informazzjoni dwar il-qagħda finanzjarja ta' NBG u l-investimenti fit-terminu medju u fit-tul li kienu meħtieġa u li d-dokumenti dwar l-offerti jimplikaw relazzjonijiet kuntrattwali fit-tul, għad li l-kuntratti mat-tieni lmentatur ġew estiżi biss b'sena (2014). Barra minn hekk, il-kriterju ta' finanzjament garantit ma ngħatax biżżejjed kunsiderazzjoni, għaliex kieku l-offerent La Tene Capital Limited ma kienx ikun jista' jaċċessal-kamra tad-dejta b'offerta tant għolja li ma kinitx realistika u mingħajr konferma tal-finanzjament.
               
            (b)   Kummenti tal-amministraturi tal-insolvenza mibgħuta mill-Ġermanja
      
      
                  (114)
               
               
                  Il-kummenti tal-amministraturi tal-insolvenza li jinsabu fil-premessi minn 101 sa 105 japplikaw għall-ilment tat-tieni lmentatur ukoll.
               
            4.3.   ILMENT MIT-[TIELET OFFERENT] (IT-TIELET ILMENTATUR)
      (a)   Ilment
      
      
                  (115)
               
               
                  It-tielet ilmentatur jiddikjara li l-kuntratt ta' bejgħ ma ngħatax lill-offerent li kellu l-ogħla offerta, iżda lil offerent lokali ppreferut. Skont it-tielet ilmentatur, kunsiderazzjonijiet mhux ekonomiċi bħall-objettivi reġjonali jew raġunijiet tal-politika industrijali li ma jkunux aċċettati minn investitur li jaġixxi skont il-prinċipji tal-ekonomija tas-suq jaf ma jiġux ikkunsidrati għal prezz inferjuri iżda huma indikaturi ta' każ ta' għajnuna mill-Istat (111). It-tielet ilmentatur jiddikjara li offra prezz tax-xiri li jammonta għal EUR 150 miljun (112), u li għalhekk Capricorn ingħataw il-kuntratt għad li l-offerta tat-tielet ilmentatur kienet sostanzjalment ogħla. It-tielet ilmentatur isostni wkoll li deċiżjoni eċċezzjonali għall-offerta inferjuri setgħet issir biss jekk kien ovvju li l-bejgħ lill-ogħla offerent ma kienx possibbli (sigurtà tat-tranżazzjoni), jiġifieri li kieku x-xerrej ma jkunx kapaċi jħallas il-prezz tax-xiri (113). Skont it-tielet ilmentatur, dan ma kienx il-każ, għaliex: (1) it-tielet ilmentatur issottometta impenn ta' finanzjament vinkolanti minn fond ta' ekwità privata li jammonta għal EUR 30 miljun; u (2) ma kienx possibbli li jiġi riċevut l-impenn vinkolanti għall-porzjonijiet l-oħrajn tal-prezz tax-xiri minħabba dewmien u nuqqas ta' dokumentazzjoni min-naħa tal-bejjiegħa. It-tielet ilmentatur jiddikjara li għarraf lill-bejjiegħa li l-impenji ta' finanzjament pendenti setgħu jiġu sottomessi sal-31 ta' Marzu 2014. It-tielet ilmentatur isostni wkoll li mid-data tal-ilment (l-10 ta' April 2014), seta' jipprovdi impenn ta' finanzjament li jaqbeż il-EUR 110 miljun, filwaqt li t-tielet ilmentatur issottometta lill-Kummissjoni Ittra ta' Intenzjoni indirizzata minn Jupiter Financing Group, Inc. (“Jupiter Financial Group”) lit-tielet ilmentatur, datata s-26 ta' Marzu 2014, li biha Jupiter Financial Group għarraf lit-tielet ilmentatur bi proposta vinkolanti għall-finanzjament tal-akkwist tal-assi ta' Nürburgring (għall-komponenti finanzjarji ta' din il-proposta, ara n-nota f'qiegħ il-paġna 105). Il-proposta ta' finanzjament kienet soġġetta, fost kundizzjonijiet oħrajn, għat-tlestija tad-diliġenza dovuta b'mod sodisfaċenti lil Jupiter Financial Group.
               
            
                  (116)
               
               
                  It-tielet ilmentatur jiddikjara wkoll li, mit-total ta' EUR 77 miljun li offrew Capricorn bħala prezz tax-xiri għal Nürburgring, EUR 6 miljuni kienu se jitħallsu mill-istaġun tal-2014 u EUR 11-il miljun oħrajn mhux qabel is-snin mill-2015 sal-2018, u li dan jirriżulta fi prezz tax-xiri attwali fil-pront li kien jammonta għal EUR 60 miljun u, b'hekk, b'differenza ta' EUR 50 miljun meta mqabbel mal-prezz tax-xiri fil-pront ta' EUR 110 miljun offruti mit-tielet ilmentatur. Skont it-tielet ilmentatur, jekk wieħed iqis il-pagamenti futuri, id-differenza bejn l-offerti ta' Capricorn u t-tielet ilmentatur tkun ta' EUR 73 miljun. Fl-aħħar, it-tielet ilmentatur jallega li hemm għajnuna favur Capricorn li tammonta għal tal-inqas EUR 73 miljun, jiġifieri d-differenza bejn il-prezz ta' xiri offrut mit-tielet ilmentatur bħala l-offerent bl-ogħla offerta u l-prezz offrut mill-offerent li rebaħ. F'dan ir-rigward, skont it-tielet ilmentatur, meta jitqies l-appoġġ favur il-komunitajiet lokali, l-ammont ta' għajnuna jiżdied b'EUR 200 miljun, għal ammont kumplessiv ta' EUR 273 miljun.
               
            
                  (117)
               
               
                  It-tielet ilmentatur jiddikjara wkoll li l-offerta ta' Capricorn kienet kundizzjonali, peress li kienet soġġetta għal deċiżjoni mhux appellabbli tal-Kummissjoni li għamlitha ċara li ma hemm ebda estensjoni tal-ordni ta' rkupru. Skont it-tielet ilmentatur, dan jikkostitwixxi tbegħid mill-prinċipji mħabbrin tal-proċedura ta' bejgħ, xi ħaġa li kkaġunat ksur tal-proċedura tal-offerti peress li partijiet oħrajn bħat-tielet ilmentatur ma kinux mgħarrfin dwar l-aġġustamenti.
               
            
                  (118)
               
               
                  Barra minn hekk, it-tielet ilmentatur jargumenta li l-bejgħ tal-assi ma sarx bi proċess tal-għażla miftuħ, trasparenti u mhux kondizzjonat. B'mod speċifiku, it-tielet ilmentatur jallega li:
                  
                              (a)
                           
                           
                              Il-kotba informattivi pprovduti mill-bejjiegħa kienu skorretti u qarrieqa b'mod materjali; speċjalment l-istruttura tat-tranżazzjoni ssuġġerita tal-“karta bilanċjali fjamanta” ma kinitx possibbli. Eżatt wara li beda l-proċess ta' diliġenza dovuta, it-tielet ilmentatur skopra li l-istruttura tat-tranżazzjoni proposta mill-bejjiegħa ma kinitx tilqa' ċ-ċirkustanzi fattwali li jinbtu mill-operat ta' Nürburgring u għalhekk ma setgħetx tiġi implimentata (114).
                           
                        
                              (b)
                           
                           
                              Matul il-proċess sħiħ, il-bejjiegħa ttardjaw il-finalizzazzjoni tal-ftehim ta' xiri tal-assi.
                           
                        
                              (c)
                           
                           
                              Il-bejjiegħa naqsu milli jikkomunikaw limitu ta' żmien mhux ambigwu sabiex itemmu l-proċess tal-offerti u indikaw li l-proċess jintemm fi tmiem Marzu 2014. L-iskambju tal-komunikazzjoni tat-tielet ilmentatur mal-bejjiegħa u stqarrija għall-istampa tal-bejjiegħa implikaw li s-sottomissjoni tal-offerta tat-tielet ilmentatur sa tmiem Marzu hija possibbli. Barra minn hekk, Capricorn allegatament diġà kienu ngħataw trattament preferenzjali peress li tħallew jipprovdu l-impenn ta' finanzjament vinkolanti tagħhom wara s-17 ta' Frar 2014 (115).
                           
                        
                              (d)
                           
                           
                              Il-kuntratti materjali bħall-kuntratti operazzjonali tal-partijiet terzi ta' NBG ma kinux ipprovduti affattu jew biss wara ħafna dewmien. Barra minn hekk, l-offerenti allegatament ingħataw informazzjoni deċiżiva dwar il-figuri finanzjarji ewlenin ta' NBG fil-kamra tad-dejta bil-Ġermaniż biss ġurnata tax-xogħol waħda biss qabel ma għaddiet id-data ta' skadenza għas-sottomissjoni tal-offerta finali jew saħansitra dakinhar stess. B'mod partikolari, l-informazzjoni materjali bħall-kontijiet annwali awditjati ta' NBG sal-31 ta' Diċembru 2012 kienet allegatament ipprovduta biss filgħaxija fl-aħħar jum tax-xogħol qabel id-data stabbilita għas-sottomissjoni tal-offerta finali.
                           
                        
                              (e)
                           
                           
                              Il-bejjiegħa ddiskriminaw kontra x-xerrejja l-oħrajn billi allegatament taw lil Capricorn aċċess preferenzjali għal fornituri terzi kbar. B'mod partikolari, it-tielet ilmentatur jiddikjara li diġà kienu saru negozjati bejn Capricorn, il-bejjiegħa kif ukoll il-birrerija Bitburger ġimgħat qabel ma tħabbar l-offerent rebbieħ fil-11 ta' Marzu 2014 (116).
                           
                        
                              (f)
                           
                           
                              In-notarizzazzjoni tal-ftehim ta' xiri tal-assi bejn il-bejjiegħa u Capricorn bilfors li seħħet qabel il-11 ta' Marzu 2014. L-għoti tal-kuntratt diġà kien komunikat lil Capricorn qabel ma ttieħdet deċiżjoni mill-kumitat tal-kredituri, u Capricorn għamlu stqarrija tal-istampa fid-9 ta' Marzu 2014 u, għalhekk, jumejn qabel ma ttieħdet id-deċiżjoni tal-kumitat tal-kredituri fil-11 ta' Marzu 2014.
                           
                        
                              (g)
                           
                           
                              Mingħajr ma informaw lill-offerenti l-oħrajn, il-bejjiegħa ma segwewx l-ittra tal-proċess tas-17 ta' Ottubru 2013 peress li rrinunzjaw għar-rekwiżit li jipprovdu garanzija finanzjarja għall-prezz tax-xiri sħiħ għall-benefiċċju ta' Capricorn biss (117).
                           
                        
                              (h)
                           
                           
                              Il-bejjiegħa kisru l-kundizzjonijiet tal-ittra tal-proċess billi ma pprovdewx lill-offerenti individwali b'valutazzjoni pożittiva maqbula u approvata internament tal-ftehim ta' xiri tal-assi qabel id-data ta' sottomissjoni tal-offerta finali biex b'hekk il-finalizzazzjoni tal-finanzjament saret ferm iktar diffiċli.
                           
                        
                              (i)
                           
                           
                              Il-bejjiegħa bbażaw l-għoti tal-assi fuq kriterji ambjentali wkoll u ssupponew — mingħajr ma kkonsultaw aktar lit-tielet ilmentatur — li l-kumpanija mhijiex se tkun tista' tirrispetta t-tali kriterji, għad li ma kien hemm ebda kundizzjoni ambjentali espliċita introdotta mill-bejjiegħa (118).
                           
                        
                              (j)
                           
                           
                              Capricorn ingħataw trattament preferenzjali peress li l-kumpanija fittxet pariri dwar l-għajnuna mill-Istat mill-aġenzija tas-servizzi legali McDermott, li diġà kienu taw pariri lill-bejjiegħa u lil-Land dwar l-istess kwistjoni qabel ma taw pariri lil Capricorn.
                           
                        
            
                  (119)
               
               
                  It-tielet ilmentatur jiddikjara li l-bejgħ jirrappreżenta riżorsi imputabbli lill-Istat (119), li teżisti għajnuna ġdida mill-Istat favur Capricorn, u li kull ordni ta' rkupru fir-rigward tal-għajnuna mill-Istat mogħtija lill-bejjiegħa tal-assi trid tiġi estiża għal Capricorn (120). Fl-aħħar, it-tielet ilmentatur jiddikjara li l-kuntratt ta' bejgħ mhuwiex validu minħabba li jikser l-obbligu tal-waqfien totali tal-Artiklu 108(3) TFUE.
               
            
                  (120)
               
               
                  Fl-aħħar, it-tielet ilmentatur jiddikjara li Capricorn ma ħallsux it-tieni ħlas parzjali tal-prezz tax-xiri li kien dovut fl-aħħar ta' Lulju, li skont it-tielet ilmentatur jipprovdi indikazzjoni li Capricorn ma pprovdewx offerta ffinanzjata bis-sħiħ. It-tielet ilmentatur jiddikjara wkoll li, wara dan li ntqal hawn fuq, il-kundizzjonijiet ta' finanzjament għall-akkwist tal-assi ta' Nürburgring inbidlu sabiex jibbenefikaw lil Capricorn u bi tbegħid ċar mir-regoli stabbiliti mill-bejjiegħa u l-ittra tal-proċess mogħtija lill-offerenti, xi ħaġa li tista' tikkostitwixxi iktar għajnuna li tibbenefika lil Capricorn.
               
            (a)   Kummenti tal-amministraturi tal-insolvenza mibgħuta mill-Ġermanja
      
      
                  (121)
               
               
                  Skont l-amministraturi tal-insolvenza, it-tielet ilmentatur ma kien issottometta l-ebda impenn ta' finanzjament vinkolanti għal EUR 30 miljun la fl-offerta konfermatorja tiegħu tas-17 ta' Frar 2014 (li għamlet riferiment għal impenn ta' finanzjament vinkolanti ta' […] li jammonta għal EUR 30 miljun) u lanqas mal-ilment, u d-dikjarazzjoni tat-tielet ilmentatur li l-evidenza tal-finanzjament tista' tiġi sottomessa iktar tard lanqas ma ntweriet permezz ta' dikjarazzjonijiet mhux vinkolanti ta' partijiet terzi. Għall-kuntrarju tal-offerti konfermatorji ta' Capricorn u [t-Tieni Offerent], l-offerta konfermatorja tat-tielet ilmentatur ma kinitx tissodisfa r-rekwiżiti ta' finanzjament stabbiliti fl-ittra tal-proċess tas-17 ta' Ottubru 2013. Għaldaqstant, fil-11 ta' Marzu 2014 il-bejjiegħa ma kellhom ebda bażi sabiex jagħtu l-kuntratt lit-tielet ilmentatur. Għall-bejjiegħa, ir-riskju li l-istennija għall-evidenza tal-finanzjament tat-tielet ilmentatur setgħet twassal għal tnaqqis tal-offerenti għal wieħed jew xejn ma kienx aċċettabbli, peress li: (a) il-konsorzju tat-[Tieni Offerent] saħaq fuq l-implimentazzjoni tat-trasferiment tas-sjieda mit-3 ta' April 2014; u (b) kien hemm nuqqas ta' progress fis-sostanzjar tal-offerta tat-tielet ilmentatur, minkejja l-fatt li dan tal-aħħar kien bagħat l-espressjoni ta' interess tiegħu fis-17 ta' Mejju 2013 u l-offerta indikattiva tiegħu diġà fit-30 ta' Settembru 2013, u għaldaqstant naqset il-probabbiltà ta' għeluq tat-tranżazzjoni mat-tielet ilmentatur. L-allegat impenn ta' finanzjament ta' Jupiter Financial Group datat is-26 ta' Marzu 2014 ma kienx sottomess lill-bejjiegħa, filwaqt li ittra mhux iffirmata mibgħuta iktar tard mill-bank tal-investiment u kumpanija ta' konsulenza […], datata l-31 ta' Marzu 2014, hija bil-kundizzjoni li d-diliġenza dovuta titlesta b'mod sodisfaċenti. Il-fond ta' żvilupp għall-muniċipalitajiet fl-inħawi ta' Nürburgring, li jammonta għal EUR 200 miljun, ma kienx jibbenefika lill-bejjiegħa.
               
            
                  (122)
               
               
                  Skont l-amministraturi tal-insolvenza, l-offerenti ġew mgħarrfin li l-għażla tal-offerent li jirbaħ tista' ssir ftit wara li tgħaddi l-iskadenza tal-offerti fis-17 ta' Frar 2014. L-informazzjoni pprovduta mill-bejjiegħa ma setgħetx titqies li timplika li l-proċess se jiġi estiż. L-istqarrija għall-istampa kkwotata mit-tielet ilmentatur tiddikjara li l-amministraturi insolventi kellhom il-ħsieb li jikkonkludu l-kuntratt fl-ewwel trimestru tal-2014. L-amministratur tal-insolvenza jiddikjara li mhuwiex minnu li kien iddikjara pubblikament li hemm l-għan li tittieħed deċiżjoni sa tmiem Marzu, li Capricorn ġew mgħarrfin diġà minn qabel il-laqgħa tal-kumitat tal-kredituri li ngħataw il-kuntratt u li fid-9 ta' Marzu 2014 Capricorn ippubblikaw stqarrija għall-istampa.
               
            
                  (123)
               
               
                  L-amministraturi tal-insolvenza jiddikjaraw li l-istruttura tat-tranżazzjoni (il-bejgħ tal-assi individwali, ir-raggruppamenti tal-assi jew l-assi kollha, mingħajr it-trasferiment tal-ishma jew l-obbligazzjonijiet) ma kinitx inbidlet matul il-proċess tal-offerti. It-terminu “karta bilanċjali fjamanta” ma tfisser xejn ħlief l-esklużjoni tat-trasferiment tal-obbligazzjonijiet mal-bejgħ. Il-fatt li l-bejjiegħa huma kumpaniji sidien u li n-negozju operatorju jitwettaq minn NBG, ġie kkomunikat lill-partjiet interessati kollha diġà fl-aġġornament qasir mibgħut lit-tielet ilmentatur fis-17 ta' Mejju 2013. Skont l-amministraturi tal-insolvenza, jekk huwa minnu li t-tielet ilmentatur ma kienx jaf bl-attività ta' NBG qabel id-diliġenza dovuta, kif inhu allegat, jista' jiġi konkluż li t-tielet ilmentatur ma qarax sew l-informazzjoni estensiva pprovduta qabel is-sottomissjoni tal-offerti indikattivi. Il-bejjiegħa qatt ma kienu jeħtieġu li x-xerrej jieħu f'idejh il-kuntratti ta' NBG. Akkwist tal-kuntratt ta' lokazzjoni bejn il-bejjiegħa u NBG mix-xerrej ma ġiex ikkunsidrat mill-amministraturi tal-insolvenza, minħabba s-sitwazzjoni speċjali ta' NBG fid-dawl tat-trasferiment tal-assi mixtieq mill-bidu nett. L-amministraturi tal-insolvenza jiddikjaraw li t-tielet ilmentatur kien ntebaħ ferm tard li fil-każ ta' akkwist tal-assi mill-1 ta' Jannar 2014, kien ikollu n-Nürburgring fil-parti l-kbira “vojt”, u li l-kuntratti l-ġodda ma' klijenti u sponsers iwasslu għal dħul (ikbar) biss fl-istaġun tal-2015 minħabba ż-żmien li jieħu l-ippjanar tal-avvenimenti (tat-tiġrijiet). Barra minn hekk, il-bejjiegħa kienu saħqu kemm-il darba li l-offerenti setgħu jiddefinixxu s-suġġett tax-xirja.
               
            
                  (124)
               
               
                  Fir-rigward tat-talbiet tad-danni tal-partijiet terzi, il-bejjiegħa għarrfu lit-tielet ilmentatur li kien ikun kważi impossibbli għalih li jikkonkludi l-kuntratti l-ġodda mal-klijenti ta' NBG b'termini li għall-klijent ikunu agħar mill-kuntratt kurrenti, jekk il-kwistjoni ta' kumpens għad-danni għan-nuqqas ta' ssodisfar tal-kuntratti ma' NBG ma tiġix iċċarata. Kien hemm bżonn li jiġi indirizzat ir-riskju li x-xerrej u l-imsieħba kuntrattwali jikkonkludu kuntratt ġdid li jwassal għal sitwazzjoni li fiha l-imsieħeb kuntrattwali jħallas korrispettiv għoli, jitlob kumpens tad-differenza mill-ammont antik tal-korrispettiv u jħallas fi snin iktar tard, li għalihom ma kien hemm ebda kuntratt ma' NBG, korrispettiv sostanzjalment inqas. Ir-rekwiżit tal-bejjiegħa għat-tali esklużjoni mhijiex xi ħaġa stramba f'negozjati ta' assi li jwasslu għall-għeluq ta' negozju u jippermetti sabiex jiġi ggarantit l-aħjar bejgħ fl-interess tal-kredituri.
               
            
                  (125)
               
               
                  Skont l-amministraturi tal-insolvenza, l-iskadenza għas-sottomissjoni tal-offerti konfermatorji ġiet estiża bl-ittra tas-17 ta' Diċembru 2013 għaliex lanqas l-offerenti l-oħrajn ma kienu għadhom issottomettew offerta sodisfaċenti. Ġie ċċarat kemm-il darba lill-offerenti li NBG ħadet f'idejha n-negozju operatorju biss wara l-istaġun tal-2012, li għaldaqstant kellha tissodisfa l-parti l-kbira tal-kuntratti ta' NAG u li, għalhekk, ma kinitx (għadha) teżisti kontabilità affidabbli għan-negozju operatorju. Skont l-amministraturi tal-insolvenza, huwa f'idejn ix-xerrejja potenzjali li jqisu r-riskji relatati.
               
            
                  (126)
               
               
                  L-amministraturi tal-insolvenza jindikaw li fis-6 ta' Marzu 2014, it-tielet ilmentatur issottometta valutazzjoni pożittiva għall-ftehim ta' bejgħ tal-assi għall-offerta konfermatorja tiegħu. L-abbozz tal-ftehim ta' xiri tal-assi nnegozjat fit-13 ta' Frar kien mill-bejjiegħa; għaldaqstant kien jidher ċar li l-abbozz li jmiss kien se jipproduċih it-tielet ilmentatur.
               
            
                  (127)
               
               
                  Skont l-amministraturi tal-insolvenza, l-offerenti kollha li kkwalifikaw għall-fażi rispettiva tal-proċess tal-għażla kellhom l-istess dokumenti għad-dispożizzjoni tagħhom fil-kamra tad-dejta. Id-dokumenti identifikati fl-ilment ma kinux disponibbli qabel għall-bejjiegħa u b'mod partikolari għall-offerenti, l-offerenti kollha kellhom l-istess żmien biex jaraw id-dokumenti fil-kamra tad-dejta, u offerenti oħrajn ikkonkludew id-diliġenza dovuta bl-istess dokumenti. L-offerenti kollha ġew mgħarrfin minn kmieni biżżejjed li l-kontabilità tal-kumpaniji kellha xi nuqqasijiet. Kważi d-dokumenti kollha tal-bejjiegħa u NBG tqiegħdu fil-kamra tad-dejta bil-Ġermaniż, u l-bejjiegħa ma kinux obligati jipprovdu d-dokumenti kollha bl-Ingliż.
               
            
                  (128)
               
               
                  Barra minn hekk, l-amministraturi tal-insolvenza jistqarru li l-iskadenza għas-sottomissjoni tal-offerti u l-evidenza tal-finanzjament kienet sodisfaċenti. It-tielet ilmentatur kellu għaxar xhur (it-8 ta' April 2013, bħala d-data tal-ewwel kuntatt bejn it-[Tielet Offerent] u l-bejjiegħa, sas-17 ta' Frar 2014) sabiex jissottometti l-evidenza tal-finanzjament u kważi erba' xhur (mit-23 ta' Ottubru 2013 sas-17 ta' Frar 2014) għad-diliġenza dovuta. L-amministraturi tal-insolvenza jiddikjaraw li qabżu r-rekwiżiti li jistgħu jiġu dedotti mill-prattika deċiżjonali tal-Kummissjoni (121).
               
            
                  (129)
               
               
                  In-negozjati għall-kuntratt il-ġdid dwar il-provvista tal-birra u ma' “Rock am Ring” ma ġewx innegozjati minn Capricorn iżda minn NBG, u d-dokumenti korrispondenti tqiegħdu fil-kamra tad-dejta. Ma hemm ebda rabta ma' Capricorn kif qal it-tielet ilmentatur.
               
            
                  (130)
               
               
                  Il-bejjiegħa ma kienu introduċew l-ebda kriterju ambjentali fil-proċess tal-offerti għall-għażla tal-offerta finali. L-uniċi kriterji tal-proċess tal-offerti għall-għażla tal-offerta finali kienu: (a) il-kisba tal-ikbar rikavati totali possibbli għall-assi kollha; u (b) il-garanzija tat-tranżazzjoni. L-offerta tat-tielet ilmentatur ma setgħetx tingħażel għaliex ma ssodisfatx l-aħħar kriterju, jiġifieri ma kellhiex garanzija tat-tranżazzjoni, għaliex it-tielet ilmentatur ma kienx issottometta prova tal-finanzjament mal-offerta konfermatorja tiegħu. Fl-istess ħin, il-bejjiegħa għamlu diskussjonijiet mat-[Tieni Offerent] u l-istadju finali tan-negozjata tal-ftehim ta' xiri mat-[Tieni Offerent] u Capricorn, fid-dawl tal-offerta ta' EUR [32-38] miljun tat-[Tieni Offerent] (ara t-tabella 10 iktar 'il quddiem) u n-negozjata bejn Capricorn u […] li wasslet għall-impenn fnianzjarju tal-bank ta' dawn tal-aħħar datat l-10 ta' Marzu 2014. Għalhekk, fuq il-bażi tan-nuqqas ta' provi ta' finanzjament mal-offerta konfermatorja tat-tielet ilmentatur, kien hemm riskju għoli li ma jiġix konkluż il-kuntratt mat-tielet ilmentatur. Barra minn hekk, l-amministraturi tal-insolvenza ppruvaw jistmaw il-probabilitajiet li t-tielet ilmentatur jikseb il-finanzjament billi vvalutaw indikaturi oħrajn tal-mudell tan-negozju tat-tielet ilmentatur li jkunu jistgħu jgħinu fl-implimentazzjoni tat-tranżazzjoni. Il-mudell tan-negozju tat-tielet ilmentatur kien ibbażat fuq […] u fuq […]. Peress li r-rekwiżiti tal-istorbju validi għal Nürburgring ma jippermettux għal […] u […] ma teżistix, wieħed ma setax jistenna li l-kunċett seta' jiġi implimentat fuq perjodu qasir. Għalhekk, il-kunċett tat-tielet ilmentatur ġie evalwat bħala indikatur għal riskju sostanzjali fid-dawl tal-konklużjoni tal-kuntratt jew tal-inqas għal rekwiżiti ta' żmien u negozjar sostanzjali. Il-konformità tal-kunċett mar-rekwiżiti dwar l-istorbju ta' Nürburgring ma kinitx kriterju tal-għoti.
               
            
                  (131)
               
               
                  Fir-rigward ta' dak li qal it-tielet ilmentatur li l-offerta ta' Capricorn kienet kondizzjonata, peress li kienet soġġetta għal deċiżjoni mhux appellabbli tal-Kummissjoni li tagħmilha ċara li ma kien hemm ebda estensjoni tal-ordni ta' rkupru, l-amministraturi tal-insolvenza u l-Ġermanja jargumentaw li t-tielet ilmentatur kellu kundizzjonijiet b'effett simili fil-kuntratt ta' valutazzjoni pożittiva tiegħu. Skont id-dispożizzjonijiet inklużi fil-partijiet rilevanti ta' dawk il-kuntratti ta' valutazzjoni pożittiva, kif sottomessi mill-amministraturi tal-insolvenza u l-Ġermanja, l-akkwirent u/jew il-bejjiegħ kellu d-dritt li joħroġ mill-kuntratt jekk ma tkun inħarġet ebda deċiżjoni pożittiva tal-Kummissjoni sal-15 ta' Lulju 2014 (kif stipulat fl-abbozz tal-kuntratt tal-14 ta' Jannar 2014) jew il-31 ta' Diċembru 2014 (kif stipulat fl-abbozz tal-kuntratt ta' evalwazzjoni pożittiva tal-14 ta' Frar 2014).
               
            
                  (132)
               
               
                  Skont l-amministraturi tal-insolvenza, il-fatt li l-ebda wieħed miż-żewġ offerenti li ssottomettew offerta konfermatorja kkwalifikata ma ssodisfa bis-sħiħ ir-rekwiżit ta' finanzjament iggarantit (garanzija fuq l-ammont tal-prezz jew il-pagament ta' dak l-ammont f'kont miżmum minn terzi), u li għalhekk il-bejjiegħa kienu allegatament irrinunzjaw għal dak ir-rekwiżit de facto, bla ma kienu informaw lit-tielet ilmentatur, mhuwiex prova ta' proċess mhux trasparenti. It-tielet ilmentatur ma kienx affettwat għaliex ma kien issottometta ebda offerta konfermatorja bi prova ta' finanzjament. L-informar tal-offerenti kollha dwar ir-rinunzja allegata ma kienx jinfluwenza l-proċess tal-offerti. Barra minn hekk, ir-rinunzja mhijiex kawżali għan-nuqqas ta' sottomissjoni ta' konfermi tal-finanzjament mit-tielet ilmentatur, u tikkorrispondi għall-imġiba ta' bejjiegħ privat ipotetiku.
               
            
                  (133)
               
               
                  L-amministraturi tal-insolvenza jargumentaw li l-miżuri meħudin mill-amministraturi tal-insolvenza jew il-kumitat tal-kredituri mhumiex imputabbli lill-Istat, u li ma jidher li hemm ebda vantaġġ għal Capricorn peress li l-bejjiegħa implimentaw il-proċess tal-għażla skont l-istandard ta' operatur li jaġixxi f'kundizzjonijiet tas-suq.
               
            
                  (134)
               
               
                  Fl-aħħar, fir-rigward tad-dikjarazzjoni li Capricorn ma pprovdewx offerta ffinanzjata bis-sħiħ għaliex naqset milli tħallas it-tieni ħlas parzjali tal-prezz tax-xiri, u li jista' jkun hemm għajnuna ulterjuri mogħtija lil Capricorn għaliex, wara dan li ntqal hawn fuq, il-kundizzjonijiet ta' finanzjament għall-akkwist tal-assi ta' Nürburgring inbidlu għall-benefiċċju ta' Capricorn, l-awtoritajiet Ġermaniżi jargumentaw li: (a) ma kien hemm ebda benefiċċju għal Capricorn, peress li t-tieni ħlas parzjali reġa' ġie skedat b'imgħax ta' 8 % u r-rahan (ara n-nota f'qiegħ il-paġna 72); (b) ma hemm ebda għajnuna mill-Istat involuta fl-iskedar mill-ġdid tat-tieni ħlas parzjali peress li d-deċiżjoni dwar dan tal-aħħar mhijiex imputabbli lill-Istat, għaliex l-iskedar mill-ġdid tat-tieni ħlas parzjali kien deċiż biss mill-amministratur tal-insolvenza, mingħajr l-involviment tal-Land; u (c) ma kien hemm ebda distorsjoni tar-regoli stabbiliti mill-bejjiegħa u l-ittra tal-proċess mogħtija lill-offerenti, għaliex fil-proċedura tal-offerti l-bejjiegħa ma għamlu ebda rekwiżit fiss lill-offerenti rigward il-ħlasijiet parzjali tal-prezz tax-xiri qabel l-għeluq, u għalhekk anki talba possibbli ta' offerent biex jibdel il-kollaterali fi flus ma' kollaterali ta' valur oħrajn biex ikopri l-prezz tax-xiri ma kien ikollha ebda impatt fuq l-evalwazzjoni tal-offerti.
               
            
                  (135)
               
               
                  Skont l-amministraturi tal-insolvenza, l-ilmentatur għandu jiġi miċħud bħala mhux iġġustifikat. L-istqarrijiet mhux issostanzjati tat-tielet ilmentatur rigward il-finanzjament mhumiex kompatibbli mal-imġiba ta' attur prudenti fis-suq jew amministratur tal-insolvenza.
               
            4.4.   ILMENT TAS-SUR MEYRICK COX (IR-RABA' LMENTATUR)
      (a)   Ilment
      
      
                  (136)
               
               
                  Ir-raba' lmentatur jiddikjara li Capricorn ingħataw il-kuntratt mhux għall-iktar offerta ekonomikament vantaġġuża, iżda għaliex huma impriża Ġermaniża u l-bejjiegħa ma ridux ibigħu konsorzju mmexxi minn ekwità privata. Jallega wkoll li l-offerta ta' Capricorn kienet inqas mill-offerta tat-[Tieni Offerent] abbażi ta' bosta kriterji. B'mod speċifiku, ir-raba' lmentatur jiddikjara li:
                  
                              a)
                           
                           
                              Il-finanzjament tal-offerta ta' Capricorn kien inqas kopert minn dak tat-[Tieni Offerent] (122)
                              
                           
                        
                              b)
                           
                           
                              L-offerta tat-[Tieni Offerent] kienet tinvolvi ħlasijiet bil-quddiem ogħla (123).
                           
                        
                              c)
                           
                           
                              Ir-riskju ta' eżekuzzjoni kien ogħla fil-każ ta' Capricorn milli fil-każ li kieku kienet aċċettata l-offerta tat-[Tieni Offerent] (124).
                           
                        
                              d)
                           
                           
                              It-[Tieni Offerent] għandu iktar esperjenza u ħila minn Capricorn (125).
                           
                        
                              e)
                           
                           
                              It-[Tieni Offerent] se jinvesti EUR 25 miljun oħrajn f'Nürburgring bi probabilità ogħla minn Capricorn.
                           
                        
                              f)
                           
                           
                              L-offerenti ġew ittrattati differenti fil-proċess tal-offerti u li Capricorn ingħataw trattament aħjar fil-proċess (126).
                           
                        
            
                  (137)
               
               
                  Ir-raba' lmentatur jiddikjara wkoll li Capricorn naqsu milli jħallsu t-tieni ħlas parzjali tal-prezz tax-xiri li kien dovut sa tmiem Lulju u li l-EUR 25 miljun kif ukoll ir-rata tal-imgħax penali ta' 8 % għall-ħlas tard ġew irrinunzjati favur Capricorn, li rriżultaw f'iktar għajnuna mill-Istat favur Capricorn. Skont ir-raba' lmentatur, dan ta' hawn fuq inissel dubji wkoll dwar l-informazzjoni li pprovdew KPMG u l-amministraturi tal-insolvenza lill-Kumitat tal-Kredituri fil-kuntest tal-proċedura tal-offerti, u juri li l-ħila finanzjarja ta' Capricorn ma ġietx ippreżentata kif suppost.
               
            
                  (138)
               
               
                  Barra minn hekk, ir-raba' lmentatur isostni li qatt ma kien hemm ftehim iffirmat bejn […] u Capricorn għall-finanzjament minn dan tal-aħħar, iżda biss skeda bit-termini, u għalhekk meta ltaqa' l-kumitat tal-kredituri, Capricorn ma kellhom ebda qbil fuq il-finanzjament.
               
            
                  (139)
               
               
                  Fl-aħħar, ir-raba' lmentatur jikkonkludi li l-informazzjoni pprovduta minnu turi biċ-ċar li ngħata vantaġġ lil Capricorn fil-bejgħ tal-assi ta' Nürburgring, li dak il-vantaġġ ġej minn deċiżjoni li mhijiex konsistenti mal-mod li bih bejjiegħ kummerċjali kien imexxi l-proċess u jivvaluta l-offerti fl-isfond tal-kriterji tal-għoti, li bejjiegħ kummerċjali bħal dan ma setax jikkonkludi li l-offerta ta' Capricorn kienet ġeneralment iktar ekonomikament vantaġġuża mill-offerta tat-[Tieni Offerent] u li jrid isir proċess ġdid li fih jiġi applikat sett konsistenti ta' kriterji sabiex jiġi pprovdut proċess tal-offerti miftuħ, ġust u mhux kondizzjonat, titfassal u tiġi rrispettata skeda ta' żmien ċara, u ma tiġix żvelata l-identità tal-offerenti mill-kumitat tal-kredituri.
               
            (b)   Kummenti tal-amministraturi tal-insolvenza mibgħuta mill-Ġermanja
      
      
                  (140)
               
               
                  L-amministraturi tal-insolvenza jiddikjaraw li r-raba' lmentatur, bħala membru tal-konsorzju tat-[Tieni Offerent] huwa affettwat indirettament biss. Barra minn hekk, jipproponu li l-ilment jiġi miċħud, għaliex il-proċess tal-offerti kien miftuħ, trasparenti u mhux kondizzjonat, u l-assi nbiegħu lill-offerent li ppreżenta offerta li ġġib magħha l-ikbar rikavati.
               
            
                  (141)
               
               
                  L-amministraturi tal-insolvenza jiċħdu li l-membri tal-kumitat tal-kredituri qablu dwar il-bejgħ lil Capricorn għaliex din il-kumpanija msemmija l-aħħar hija kumpanija Ġermaniża u mhijiex konsorzju mmexxi minn ekwità privata.
               
            
                  (142)
               
               
                  Skont l-amministraturi tal-insolvenza, l-offerta ta' Capricorn twassal għal dħul sostanzjalment ikbar mill-bejgħ meta mqabbel mal-offerta tat-[Tieni Offerent], u ma hemm ebda differenza deċiżiva fit-titolu ta' sigurtà tat-tranżazzjoni taż-żewġ offerti li tkun tiġġustifika l-għoti lill-offerta sostanzjalment iktar baxxa (għaż-żewġ offerti t-titolu ta' sigurtà tat-tranżazzjoni kien sodisfaċenti, iżda mhux l-ogħla wieħed possibbli). It-[Tieni Offerent] lanqas ma kien lest jipprovdi garanzija tal-bank għall-ammont tal-prezz, jew trasferiment tal-ammont tal-prezz f'kont miżmum minn terzi, meħtieġ mill-ittra tal-proċess tas-17 ta' Ottubru 2013. Minkejja l-bosta talbiet li sarulu, […] il-membru tal-konsorzju tat-([Tieni Offerent] li missu ffaċilita l-forniment tal-kapital estern) jew kull membru ieħor tat-[Tieni Offerent] ma pprovda ebda dikjarazzjoni legalment vinkolanti li biha jkunu obbligati jipprovdu l-finanzjament meħtieġ. Għall-kuntrarju, is-Sur Robertino Wild, azzjonist ta' Capricorn, ipprovda titoli ta' sigurtà importanti, u li l-finanzjament estern ta' Capricorn intwera fuq il-bażi ta' konferma tal-finanzjament normali għan-negozju ta' Deutsche Bank. Dik il-konferma finanzjarja ġiet ivverifikata mill-amministraturi tal-insolvenza, u rrapportaw lill-kumitat tal-kredituri dwar ir-riżultat ta' dik il-verifika, jiġifieri li l-konferma finanzjarja ma fiha ebda dikjarazzjoni ta' ċaħda ta' responsabbiltà jew kundizzjonijiet mhux tas-soltu. Il-finanzjament proprju ta' EUR [14-17]-il miljun kif ukoll il-finanzjament estern ta' EUR [41-49] miljun huma koperti minn penali kuntrattwali li tammonta għal EUR [22-27] miljun, li x-xerrej irid iħallas, jekk il-bejjiegħa joħorġu mill-kuntratt għall-pagamenti pendenti. Il-penali kuntrattwali hija garantita wkoll. Il-kumitat tal-kredituri segwa l-valutazzjoni tal-amministraturi insolventi.
               
            
                  (143)
               
               
                  Fir-rigward tal-pagamenti bil-quddiem, l-amministraturi insolventi jiddikjaraw li l-offerta tat-[Tieni Offerent] kellha vantaġġi (sal-31 ta' Marzu 2014, ħlas ta' EUR [30-33] miljun fil-każ tat-[Tieni Offerent] kontra EUR [4,6-5,4] miljun fil-każ ta' Capricorn) u żvantaġġi: apparti ammont ta' EUR [7,1-7,6] miljun, il-flus ipprovduti mit-[Tieni Offerent] jinżammu f'kont imblokkat u jiġu ttrasferiti lill-bejjiegħa jew malli tkun teżisti deċiżjoni mhux appellabbli tal-Kummissjoni jew inkella jekk ix-xerrej ma joħroġx mill-kuntratt minkejja li ma jkun hemm ebda deċiżjoni infurzabbli tal-Kummissjoni bħal din sal-31 ta' Marzu 2015 (il-possibbiltà li jiġi estiż il-perjodu għad-dritt ta' rinunzja ma kinitx eskluża). Xorta waħda, jekk fl-2014 tkun teżisti deċiżjoni mhux appellabbli tal-Kummissjoni, il-bejjiegħa kien ikollhom aċċess għal EUR [30-33] miljun fil-każ tat-[Tieni Offerent] jew EUR [58-63] miljun (flimkien ma' madwar EUR 6 miljun mill-fluss tal-flus ta' NBG) fil-każ ta' Capricorn.
               
            
                  (144)
               
               
                  Tqabbil tal-offerti minn Capricorn u t-[Tieni Offerent] juri li l-offerta ta' Capricorn hija l-ogħla prezz tax-xiri nominali u twassal għall-aħjar riżultat ekonomiku:
                  
                     Tabella 10
                  
                  
                     Tqabbil tal-offerti ta' Capricorn u t-[Tieni Offerent]
                  
                  
                              Offerta Capricorn
                           
                           
                              Offerta [Tieni Offerent]
                           
                        
                              Ammonti f'Miljuni ta' EUR
                           
                           
                               
                           
                           
                               
                           
                           
                               
                           
                        
                              L-1 ħlas parzjali tal-prezz tal-bejgħ 31.3.14
                           
                           
                              [4,6-5,1]
                           
                           
                              L-1 ħlas parzjali tal-prezz tal-bejgħ 31.3.14
                           
                           
                              [7,1-7,6]
                           
                        
                              It-2 ħlas parzjali tal-prezz tal-bejgħ 31.7.14
                           
                           
                              [4,6-5,1]
                           
                           
                              It-2 ħlas parzjali tal-prezz tal-bejgħ 31.3.14
                           
                           
                              [22-27]
                           
                        
                              It-3 ħlas parzjali tal-prezz tal-bejgħ 20.12.14
                           
                           
                              [4,6-5,1]
                           
                           
                              It-3 ħlas parzjali tal-prezz tal-bejgħ fl-2016
                           
                           
                              [2,3-2,6]
                           
                        
                              Fluss tal-flus NBG 2014 (*******)
                              
                           
                           
                              6,0
                           
                           
                              “earn-out” għall-2015 fl-2016 (*******)
                              
                           
                           
                              [2,3-2,6]
                           
                        
                              Ir-4 ħlas parzjali tal-prezz tal-bejgħ fl-għeluq
                           
                           
                              [41-49]
                           
                           
                              “earn-out” għall-2016 fl-2017 (*******)
                              
                           
                           
                              [4,6-5,1]
                           
                        
                              Prezz tal-bejgħ li jifdal
                           
                           
                              [10,5-11,5]
                           
                           
                              “earn-out” għall-2017 fl-2018 (*******)
                              
                           
                           
                              [7,1-7,6]
                           
                        
                              Prezz tal-bejgħ totali
                           
                           
                              77,0
                           
                           
                               
                           
                           
                              [47-52]
                           
                        
                              Tnaqqis tal-persunal/Ristrutturar
                           
                           
                              – 2,5
                           
                           
                               
                           
                           
                              – 3,0
                           
                        
                              Terminazzjoni tal-kuntratti tal-maniġment Lindner
                           
                           
                              – 1,0
                           
                           
                               
                           
                           
                              – 1,0
                           
                        
                               
                           
                           
                               
                           
                           
                              fluss tal-flus neg. NBG T1 2014
                           
                           
                              – 1,6
                           
                        
                               
                           
                           
                               
                           
                           
                              Bilanċ tal-pagamenti
                           
                           
                              – 1,3
                           
                        
                              
                                 Riżultat ekonomiku
                              
                           
                           
                              
                                 [10-11]
                              
                           
                           
                               
                           
                           
                              
                                 [41-45]
                              
                           
                        
            
                  (145)
               
               
                  L-istorja ta' suċċessi tal-membri tat-[Tieni Offerent] u l-esperjenza ikbar tagħhom bi tranżazzjonijiet fil-kamp tal-fużjonijiet u l-akkwiżizzjonijiet ma tistax tiġġustifika għotja lil offerta għal prezz tal-bejgħ sostanzjalment inqas. Il-bejjiegħa ma kellhomx dubju fuq il-kompetenza tal-membri tat-[Tieni Offerent], iżda din ma kinitx kriterju tal-għoti. L-ammont tal-investimenti f'Nürburgring wara l-bejgħ ma kienx kriterju tal-għoti, lanqas.
               
            
                  (146)
               
               
                  L-amministraturi tal-insolvenza jiddikjaraw li ma ddiskriminaw lil ebda offerent, u li mhuwiex ċar mill-ilment liema mill-azzjonijiet tagħhom setgħet twassal għal offerta tal-prezz tat-[Tieni Offerent] li tkun inqas mill-offerta tal-prezz ta' Capricorn. L-amministraturi tal-insolvenza jiċħdu l-argumenti tar-raba' lmentatur dwar in-nuqqas ta' disponibbiltà tal-persuni involuti u t-titwil tal-proċess tal-bejgħ sabiex Capricorn ikunu jistgħu jissottomettu offerta. It-[Tieni Offerent] ġie mgħarraf b'mod espliċitu li kienu se jsiru negozjati oħrajn ma' offerenti oħrajn sakemm jiltaqa' l-kumitat tal-kredituri fil-11 ta' Marzu 2014.
               
            
                  (147)
               
               
                  Barra minn hekk, l-amministraturi tal-insolvenza jindikaw li l-miżuri tagħhom jew il-ftehim tal-kumitat tal-kredituri ma jistgħux ikunu imputabbli lill-Istat, u li ma hemm ebda vantaġġ fil-proċess tal-bejgħ, għaliex jikkorrispondi għal imġiba bbażata fuq is-suq.
               
            
                  (148)
               
               
                  Rigward l-allegazzjoni tar-raba' lmentatur li qatt ma kien hemm qbil bejn […] u Capricorn għall-ftehim ta' dan tal-aħħar, l-awtoritajiet Ġermaniżi ddikjaraw li […] iggarantixxa l-finanzjament tiegħu wara diliġenza dovuta legali u finanzjarja estensiva u qatt ma reġa' lura mill-garanzija ta' finanzjament tiegħu.
               
            
                  (149)
               
               
                  Fl-aħħar, rigward id-dikjarazzjonijiet tar-raba' lmentatur dwar l-allegat nuqqas ta' Capricorn milli jħallsu t-tieni ħlas parzjali tal-prezz tax-xiri, l-awtoritajiet Ġermaniżi jargumentaw bl-istess mod kif intqal fil-paragrafu (134) iktar 'il fuq.
               
            5.   VALUTAZZJONI TAL-MIŻURI
      
      
                  (150)
               
               
                  Din id-deċiżjoni tindirizza bħala punt preliminari l-kwistjoni dwar jekk NG u s-sussidjarji tagħha MSR u CMHN kinux impriżi f'diffikultà fis-sens tal-Linji Gwida tal-Komunità dwar l-għajnuna mill-Istat għas-salvataġġ u r-ristrutturar ta' impriżi f'diffikultà (127) (“Linji Gwida dwar is-S&R”) fi żmien l-għoti tal-miżuri minn 1 sa 19. Imbagħad, il-Kummissjoni tivvaluta jekk il-miżuri investigati jikkostitwixxux għajnuna mill-Istat lill-benefiċjarji skont it-tifsira tal-Artikolu 107(1) TFUE u finalment jekk it-tali għajnuna tistax tkun kompatibbli mat-TFUE.
               
            5.1.   ID-DIFFIKULTAJIET TA' NG, MSR U CMHN
      
                  (151)
               
               
                  Jekk il-miżuri minn 1 sa 19 jikkostitwixxu għajnuna mill-Istat u jekk NG, MSR u CMHN kienu kumpaniji f'diffikultà meta ngħatat l-għajnuna, dawn il-miżuri għandhom jiġu vvalutati fir-rigward tal-kompatibbiltà tagħhom skont l-Artikolu 107(3)(c) TFUE u b'mod partikolari skont il-Linji Gwida dwar is-S&R. Għaldaqstant, waħda mill-mistoqsijiet ewlenin hija jekk NG, MSR u CMHN kinux impriżi f'diffikultà. Il-konklużjoni tal-Kummissjoni hija li kienu f'diffikultajiet ekonomiċi fi żmien l-għoti tal-għajnuna u għalhekk ma kienx ikollhom aċċess għas-suq tal-kreditu privat.
               
            
                  (152)
               
               
                  Il-valutazzjoni li ġejja hija bbażata fuq il-punti minn 9-11 tal-Linji Gwida dwar is-S&R. Il-Kummissjoni tfakkar il-valutazzjoni tagħha fil-premessi minn 202-206 tad-deċiżjoni tal-21 ta' Marzu 2012, li fiha ma kienx eskluż fuq bażi preliminari li NG setgħet titqies bħala impriża f'diffikultà skont it-tifsira tal-Linji Gwida dwar is-S&R fl-1 ta' Lulju 2008 (ara wkoll il-premessi minn 46-47 tad-deċiżjoni tas-7 ta' Awwissu 2012). Barra minn hekk, fil-premessi minn 6-13 tad-deċiżjoni tas-7 ta' Awwissu 2012, il-Kummissjoni sabet li NG, MSR, u CMHN huma impriżi f'diffikultà.
               
            
                  (153)
               
               
                  Il-Kummissjoni tqis li trid tivvaluta kull kumpanija fis-sħuħija tagħha, bla ma tħalli ebda parti min-negozju tagħha barra. Mhuwiex aċċettabbli li l-Ġermanja telimina l-attivitajiet tal-Formula 1 li jagħmlu t-telf jew il-proġett “Nürburgring 2009” mill-valutazzjoni tad-dejta finanzjarja. Huwa ċar ukoll li l-kumpaniji ma kellhomx aċċess għal finanzjament estern.
               
            
                  (154)
               
               
                  Id-dejta finanzjarja ewlenija ta' NG matul il-perjodu 2001-2011 kienet kif ġej:
                  
                     Tabella 11
                  
                  
                     Id-dejta finanzjarja ewlenija ta' NG 2001-2011 (f'miljuni ta' EUR)
                  
                  
                               
                           
                           
                              2001
                           
                           
                              2002
                           
                           
                              2003
                           
                           
                              2004
                           
                           
                              2005
                           
                           
                              2006
                           
                           
                              2007
                           
                           
                              2008
                           
                           
                              2009
                           
                           
                              2010
                           
                           
                              2011
                           
                        
                              Fatturat
                           
                           
                              34,3
                           
                           
                              38,3
                           
                           
                              34,2
                           
                           
                              28,7
                           
                           
                              27,1
                           
                           
                              27,8
                           
                           
                              29,9
                           
                           
                              22,0
                           
                           
                              33,3
                           
                           
                              5,1
                           
                           
                              7,0
                           
                        
                              EBT (********)
                              
                           
                           
                              0,6
                           
                           
                              – 0,5
                           
                           
                              0,6
                           
                           
                              – 9,9
                           
                           
                              – 9,6
                           
                           
                              – 40,1 (*********)
                              
                           
                           
                              – 2,4
                           
                           
                              – 0,8
                           
                           
                              – 9,9
                           
                           
                              4,6
                           
                           
                              – 16,2
                           
                        
                              Kapital irreġistrat
                           
                           
                              5,1
                           
                           
                              5,1
                           
                           
                              5,1
                           
                           
                              10,0
                           
                           
                              10,0
                           
                           
                              10,0
                           
                           
                              13,3
                           
                           
                              16,7
                           
                           
                              20,0
                           
                           
                              20,0
                           
                           
                              20,0
                           
                        
                              Ekwità proprja
                           
                           
                              15,2
                           
                           
                              18,6
                           
                           
                              19,1
                           
                           
                              37,3
                           
                           
                              27,6
                           
                           
                              – 12,6
                           
                           
                              – 10,2
                           
                           
                              – 9,9
                           
                           
                              – 15,8
                           
                           
                              – 10,9
                           
                           
                              – 27,4
                           
                        
                              Dejn Totali
                           
                           
                              —
                           
                           
                              45,6
                           
                           
                              43,4
                           
                           
                              19,7
                           
                           
                              19,5
                           
                           
                              27,8
                           
                           
                              46,8
                           
                           
                              99,1
                           
                           
                              234,2
                           
                           
                              263,2
                           
                           
                              290,4
                           
                        
                              Dejn/Ekwità (proporzjon) (%)
                           
                           
                              —
                           
                           
                              250
                           
                           
                              230
                           
                           
                              50
                           
                           
                              70
                           
                           
                              – 270
                           
                           
                              – 460
                           
                           
                              – 1 000 
                           
                           
                              – 1 480 
                           
                           
                              – 2 410 
                           
                           
                              – 1 060 
                           
                        
                              Dejn/Fatturat (proporzjon) (%)
                           
                           
                              —
                           
                           
                              119
                           
                           
                              127
                           
                           
                              69
                           
                           
                              72
                           
                           
                              100
                           
                           
                              156
                           
                           
                              450
                           
                           
                              703
                           
                           
                              5 160 
                           
                           
                              4 150 
                           
                        
            
                  (155)
               
               
                  Il-punt 10(a) tal-Linji Gwida dwar is-S&R jistipula li kumpanija tkun f'diffikultà fil-każ ta' kumpanija b'responsabbiltà limitata meta “aktar minn nofs il-kapital irreġistrat ikun sparixxa u aktar minn kwart ta' dak il-kapital ikun intilef matul it-12-il xahar ta' qabel”, Din id-dispożizzjoni tirrifletti s-suppożizzjoni li kumpanija li tesperjenza telf enormi fil-kapital irreġistrat tagħha mhijiex se tkun tiflaħ għat-telf li kważi żgur se jfalliha fit-terminu qasir jew medju (kif stipulat fil-punt 9 tal-Linji Gwida dwar is-S&R).
               
            
                  (156)
               
               
                  Il-Kummissjoni tosserva wkoll li skont il-punt 11 tal-Linji Gwida dwar is-S&R, impriża tista' titqies li hija f'diffikultà “meta jkunu jidhru s-sinjali tas-soltu ta' impriża li hija f'diffikultà, bħal żieda fit-telf, tnaqqis fil-fatturat, inventarji b'ħażniet li jiżdiedu, kapaċità eċċessiva, tnaqqis fil-fluss tal-flus, dejn li jikber, żieda fit-tariffi tal-imgħax u valur nett tal-assi li jonqos jew żero”. F'dan ir-rigward, skont il-Qorti Ġenerali, l-“eżistenza ta' kapital proprju f'bilanċ negattiv […] [tista' tiġi kkunsidrata] bħala indikatur importanti ta' sitwazzjoni ta' diffikultà finanzjarja ta' impriża […]” (128).
               
            
                  (157)
               
               
                  Skont ir-rapporti finanzjarji ta' NG għas-snin 2001-2011, il-kapital irreġistrat tal-kumpanija ma ntilifx b'iktar minn nofs. Madankollu, fil-perjodu 2006-2011 l-ekwità proprja tal-kumpanija kienet negattiva. Fil-każijiet ta' qabel, il-Kummissjoni qieset li meta kumpanija jkollha ekwità negattiva, dan jimplika fil-fatt li ntilef il-kapital irreġistrat sħiħ ta' dik il-kumpanija u li jkun hemm suppożizzjoni a priori li huma ssodisfati l-kriterji tal-punt 10(a) tal-Linji Gwida dwar is-S&R (129).
               
            
                  (158)
               
               
                  Fil-każ ta' NG, il-Kummissjoni tqis biss li l-unika raġuni għaliex il-kapital irreġistrat ma jidhirx li ntilef b'iktar minn nofsu hija li l-kumpanija ma ħaditx miżuri xierqa. Dawn il-miżuri xierqa jkollhom l-għan li jibdlu l-ekwità proprja tal-kumpanija minn negattiva għal pożittiva u, fl-istess ħin, li jżiduha f'livell adegwat. Miżuri xierqa bħal dawn jkunu l-kapitalizzazzjoni tat-telf jew iż-żieda tal-kapital jew inkella t-tnejn li huma f'daqqa.
               
            
                  (159)
               
               
                  F'dan ir-rigward, il-Kummissjoni tqis li kapitalizzazzjoni tat-telf kien jirriżulta fit-telf tal-kapital irreġistrat kollu tal-kumpanija, peress li t-telf akkumulat kien ogħla mill-kapital irreġistrat. Għalhekk, il-Kummissjoni tqis li l-kriterji tal-punt 10(a) tal-Linji Gwida dwar is-S&R huma ssodisfati f'dan il-każ mill-2006.
               
            
                  (160)
               
               
                  Barra minn hekk, fuq il-bażi tal-punt 11 tal-Linji Gwida dwar is-S&R, il-Kummissjoni tqis li NG kienet f'diffikultà diġà mill-2002, għaliex: (a) il-fatturat annwali ta' NG naqas bi 80 % f'dak il-perjodu, f'ammont totali ta' EUR 89,4 miljun, u l-kumpanija kellha telf annwali għall-biċċa l-kbira tal-istess perjodu; (b) matul il-perjodu sħiħ, NG kellha dejn eċċessiv, li żdied minn 119 % tal-fatturat fl-2002 għal 4 150 % tal-fatturat fl-2011; (c) anki fl-2004 u l-2005, meta d-dejn tal-kumpanija niżel taħt il-100 % tal-fatturat tagħha, id-dejn baqa' f'livelli ferm għoljin ta' madwar 70 % tal-fatturat, u anki matul l-istess snin, il-kumpanija kellha tnaqqis fil-bejgħ u telf annwali; u (d) NG kellha ekwità negattiva għall-parti l-kbira tal-istess perjodu (2006-2011).
               
            
                  (161)
               
               
                  Id-dejta finanzjarja ewlenija ta' MSR matul il-perjodu 2007-2011 kienet kif ġej:
                  
                     Tabella 12
                  
                  
                     Id-dejta finanzjarja ewlenija ta' MSR 2007-2011 (f'miljun ta' EUR)
                  
                  
                               
                           
                           
                              2007
                           
                           
                              2008
                           
                           
                              2009
                           
                           
                              2010
                           
                           
                              2011
                           
                        
                              Fatturat
                           
                           
                              0,0
                           
                           
                              4,4
                           
                           
                              3,4
                           
                           
                              2,2
                           
                           
                              0,9
                           
                        
                              EBT
                           
                           
                              – 0,1
                           
                           
                              – 0,5
                           
                           
                              – 4,0
                           
                           
                              – 4,8
                           
                           
                              – 8,6
                           
                        
                              Kapital irreġistrat
                           
                           
                              0,05
                           
                           
                              0,05
                           
                           
                              0,05
                           
                           
                              0,05
                           
                           
                              0,05
                           
                        
                              Ekwità proprja
                           
                           
                              0,8
                           
                           
                              0,6
                           
                           
                              4,6
                           
                           
                              3,3
                           
                           
                              11,9
                           
                        
                              Dejn Totali
                           
                           
                              2,5
                           
                           
                              28,3
                           
                           
                              95,6
                           
                           
                              96,5
                           
                           
                              103,8
                           
                        
                              Dejn/Ekwità (proprozjon) (%)
                           
                           
                              3 130 
                           
                           
                              4 720 
                           
                           
                              2 080 
                           
                           
                              2 920 
                           
                           
                              870
                           
                        
                              Dejn/Fatturat (proporzjon) (%)
                           
                           
                              —
                           
                           
                              643
                           
                           
                              2 810 
                           
                           
                              4 380 
                           
                           
                              11 500 
                           
                        
            
                  (162)
               
               
                  Id-dejta finanzjarja ewlenija ta' CMHN matul il-perjodu 2008-2011 kienet kif ġej:
                  
                     Tabella 13
                  
                  
                     Id-dejta finanzjarja ewlenija ta' CMHN 2008-2011 (f'miljuni ta' EUR)
                  
                  
                               
                           
                           
                              2008
                           
                           
                              2009
                           
                           
                              2010
                           
                           
                              2011
                           
                        
                              Fatturat
                           
                           
                              0,0
                           
                           
                              2,6
                           
                           
                              1,2
                           
                           
                              0,2
                           
                        
                              EBT
                           
                           
                              – 0,8
                           
                           
                              – 2,5
                           
                           
                              – 3,6
                           
                           
                              0,0
                           
                        
                              Kapital irreġistrat
                           
                           
                              0,03
                           
                           
                              0,03
                           
                           
                              0,03
                           
                           
                              0,03
                           
                        
                              Ekwità proprja
                           
                           
                              0,8
                           
                           
                              3,3
                           
                           
                              6,9
                           
                           
                              6,9
                           
                        
                              Dejn Totali
                           
                           
                              6,5
                           
                           
                              13,3
                           
                           
                              36,9
                           
                           
                              35,3
                           
                        
                              Dejn/Ekwità (proprozjon) (%)
                           
                           
                              810
                           
                           
                              400
                           
                           
                              530
                           
                           
                              510
                           
                        
                              Dejn/Fatturat (proporzjon) (%)
                           
                           
                              —
                           
                           
                              510
                           
                           
                              3 070 
                           
                           
                              17 650 
                           
                        
            
                  (163)
               
               
                  Il-Kummissjoni tosserva li ma rċeviet ebda dokument ta' MSR jew CMHN li juri l-prospetti tagħhom għall-vijabbiltà.
               
            
                  (164)
               
               
                  Fuq il-bażi tal-punt 11 tal-Linji Gwida dwar is-S&R, il-Kummissjoni tqis li MSR u CMHN kienu f'diffikultà diġà sa mill-2007 u l-2008, rispettivament, għaliex kellhom dħul minimu, telf annwali sinifikanti u dejn dejjem tiela', li qabeż b'mod sinifikanti l-fatturat annwali tagħhom.
               
            
                  (165)
               
               
                  Il-Kummissjoni ma taqbilx mal-argument tal-Ġermanja li NG, MSR u CMHN ma kinux f'diffikultà, għaliex il-bini tal-infrastruttura u l-organizzazzjoni tal-avvenimenti tat-tiġrijiet tal-Formula 1 u tas-Superbike saru għan-nom tas-settur pubbliku u għalhekk ma jitsgħux jiġu kkunsidrati għall-analiżi tas-sitwazzjoni finanzjarja tagħhom.
               
            
                  (166)
               
               
                  L-ewwel nett, il-Kummissjoni ssib li l-bini tal-infrastruttura għall-motosport, attivitajiet ta' divertiment, akkomodazzjoni u ristoranti u l-organizzazzjoni ta' avvenimenti motosportivi mhumiex effetti speċjali barra n-negozju regolari ta' NG, MSR u CMHN. Dawn kienu l-attivitajiet ewlenin fi ħdan il-mandat kummerċjali ta' dawn il-kumpaniji. Anki jekk kemm l-azzjonisti kif ukoll il-maniġment kummerċjali tagħhom kienu jqisu lil NG, MSR u CMHN bħala veikoli biex iżommu l-infrastruttura sportiva fi sjieda pubblika u jorganizzaw avvenimenti sportivi li ma jrendux profitt li ma jkunux offruti mingħajr il-kopertura tat-telf mill-finanzjament pubbliku, dawn l-azzjonisti u l-maniġment kummerċjali ma għandhomx jippermettu li jiviluppaw obbligazzjonijiet bil-manjiera mhux effiċjenti u li tagħmel it-telf murija mid-dejta finanzjarja ta' hawn fuq ta' dawn il-kumpaniji mingħajr pjan ta' direzzjoni tan-negozju solidu u realistiku. Għaldaqstant, l-attivitajiet imsemmijin hawn fuq għandhom ikunu inklużi fil-valutazzjoni finanzjarja.
               
            
                  (167)
               
               
                  It-tieni, il-Kummissjoni tqis li l-fatt li l-bini tal-infrastruttura għat-tali skop u l-organizzazzjoni tal-avvenimenti motospotivi setgħu kkontribwixxew sew għad-diffikultajiet ta' NG, MSR u CMHN minnu nnifsu ma jimmitigax il-fatt li NG kienet turi is-sinjali tipiċi ta' kumpanija f'diffikultà diġà qabel ma tnieda l-proġett “Nürburgring 2009”. Kumpanija li sejra tajjeb kien ikollha tadatta l-ispejjeż tagħha għat-tali attivitajiet sabiex ma tfallix. Fis-snin 2008 u 2009, NG, MSR u CMHN kellhom telf u dejn li dejjem jidied (żieda ta' 537 % bejn l-2002-2011, 4 052 % bejn l-2007-2011 u 443 %, bejn l-2008-2011, rispettivament). Għad li l-proġett ta' Nürburgring 2009 ġie implimentat fl-2010, ir-riżultati finanzjarji sussegwenti ta' NG, MSR u CMHN jindikaw li d-diffikultajiet tagħhom ippersistew.
               
            
                  (168)
               
               
                  Fid-dawl ta' dan li ntqal hawn fuq, il-Kummissjoni waslet għall-konklużjoni li NG, MSR u CMHN kienu impriżi f'diffikultà skont il-Linji Gwida dwar is-S&R meta ġew ipprovduti l-miżuri minn 1 sa 19, u li d-diffikultà tagħhom tant kienet severa li ma kinux jiksbu finanzjament fis-suq.
               
            5.2.   L-EŻISTENZA TA' GĦAJNUNA MILL-ISTAT
      
                  (169)
               
               
                  L-Artikolu 107(1) TFUE jistipula li kull għajnuna mogħtija minn Stat Membru jew permezz ta riżorsi tal-Istat fi kull forma li tfixkel jew thedded li tfixkel il-kompetizzjoni billi tiffavorixxi lil ċerti impriżi jew il-produzzjoni ta' ċerti prodotti għandha, safejn taffettwa l-kummerċ bejn l-Istati Membri, tkun inkompatibbli mas-suq intern.
               
            (a)   Imputabbiltà u riżorsi tal-Istat
      
      
                  (170)
               
               
                  Parti mill-ewwel miżura (ġbir tal-kapital proprju) meħuda mil-Land u d-distrett ta' Ahrweiler kif ukoll parti oħra tal-ewwel miżura (trasferimenti fir-riżerva kapitali), il-miżuri 3, 9, 16 u 19 meħudin mil-Land waħdu ġejjin biċ-ċar minn riżorsi tal-Istat imputabbli lill-Istat.
               
            
                  (171)
               
               
                  Għall-miżuri mwettqin minn NG (il-miżuri 2, 4, 5, 6, 7, 10, 12, 13, 14, 15 fir-rigward tat-trasferiment tal-ishma ta' MSR lil NG, 17), il-Ġermanja taċċetta b'mod espliċitu li r-riżorsi huma imputabbli lill-Istat. Huwa osservat ukoll li l-bord superviżorju ta' NG kien jirrappreżenta l-Land u d-distrett ta' Ahrweiler bħala l-azzjonisti ta' NG. F'dan il-kuntest, fil-laqgħa tal-bord superviżorju tat-28 ta' Awwissu 2005, il-viċi president tagħha ddikjara li l-għoti tal-proġett lil investituri privati jista' jseħħ biss jekk ir-riskju għal-Land ikun wieħed żgħir (130). Barra minn hekk, f'sessjoni ta' ħidma tal-bord superviżorju tal-20 ta' Diċembru 2005, il-viċi president tagħha ddikjara li deċiżjoni dwar investiment ta' NG trid tittieħed fil-kabinett il-ġdid wara l-elezzjonijiet fil-Parlament tal-Land (131). Barra minn hekk, il-gvern tal-Land għarraf bl-investiment Erlebnisregion Nürburgring fid-dikjarazzjoni tal-gvern tat-30 ta' Mejju 2006 u l-Kunsill tal-Ministri ħa nota fid-19 ta' Settembru 2006 bl-intenzjoni tal-bord superviżorju ta' NG li jimplimenta l-proġett bil-parteċipazzjoni sostanzjali ta' parti terza privata (132). Barra minn hekk, il-Ministeru tal-Ekonomija, it-Trasport, l-Agrikoltura u l-Inbejjed kif ukoll il-Ministeru tal-Finanzi tal-Land ipprovdew opinjonijiet, kummenti jew ordnijiet fuq bażi kontinwa rigward il-proġett “Nürburgring 2009” (133), li ġie ppreżentat mil-Land lill-pubbliku fit-2 ta' Diċembru 2009. Il-Kummissjoni tqis li anki s-selfa mogħtija minn NG lil MSR permezz ta' PNG bħala intermedjarja (is-sitt miżura) hija miżura mwettqa minn NG u, għalhekk, imputabbli lill-Istat.
               
            
                  (172)
               
               
                  Fir-rigward tas-selfa ta' ISB (it-tmien miżura) u l-iskedar mill-ġdid tal-imgħaxijiet (il-miżura 18), il-Ġermanja għarfet li l-Land ordna lil ISB sabiex jagħti s-selfa. Rigward is-selfiet mogħtijin minn RIM lil MSR permezz ta' Mediinvest u PNG bħala intermedjarji (il-miżura 11) u t-trasferiment tal-ishma ta' MSR lil RIM (parti mill-miżura 15), il-Kummissjoni tosserva li RIM hija istituzzjoni pubblika bil-missjoni li ssostni l-politika tal-Land fl-iżvilupp ekonomiku u strutturali (134). Għalhekk, għall-fini tal-miżuri msemmijin hawn fuq, ISB u RIM jikkostitwixxu strumenti tal-Istat fl-applikazzjoni tal-politika tagħha, u dan juri l-imputabbiltà tal-azzjonijiet ta' ISB u RIM lill-Istat safejn għandhom x'jaqsmu dawn il-miżuri. Għalhekk, ir-riżorsi imputabbli lill-Istat huma involuti fil-miżuri kollha.
               
            (b)   Attività ekonomika
      
      
                  (173)
               
               
                  B'analoġija mas-sentenza ta'Leipzig/Halle (135), il-bini tal-infrastruttura jista' jitqies li huwa attività ekonomika jekk ikun marbut b'mod intrinsiku ma' sfruttament kummerċjali tal-infrastruttura, li huwa l-każ hawnhekk.
               
            
                  (174)
               
               
                  L-operat tal-faċilitajiet sportivi (inklużi korsi tat-tiġrijiet u parks off-road), parks ta' divertiment (136), faċilitajiet ta' akkomodazzjoni, ristoranti, ċentri ta' sewqan sikur, skejjel tas-sewqan, swali b'diversi funzjonijiet, u sistemi ta' ħlas mingħajr flus kontanti, u l-kiri tagħhom lil utenti professjonisti jew mhux professjonisti (137), huma attività ekonomika kemm għas-sid kif ukoll għall-operatur. B'konsegwenza ta' dan, il-bini jew it-tiġdid tal-infrastruttura li huma minsuġin ma' dawn l-attivitajiet huma attività ekonomika wkoll. Għall-kuntrarju, attivitajiet mhux ekonomiċi jinkludu l-użu ta' faċilità sportiva fil-livell ta' utenti mhux professjonisti (138) u t-taħriġ ta' żgħażagħ minn għaqdiet sportivi professjonisti jekk il-kontijiet ikunu separati mill-kontijiet għall-attivitajiet ekonomiċi (139). Fid-dawl tan-nisġa bejn l-infrastruttura u l-attività ekonomika li tintuża għaliha, il-bini, ir-restawr jew l-operat tal-infrastruttura sportiva u turistika ta' Nürburgring huma, għalhekk, attivitajiet għall-investituri u l-operaturi, anki jekk id-dħul mill-operat tal-infrastruttura ma jkoprix l-ispejjeż tal-bini tagħha u jekk iktar minn 90 % tal-attivitajiet sportivi f'Nürburgring jikkwalifikaw bħala sport dilettantesk. Dan tal-aħħar għandu rwol biss fil-livell tal-utenti: utenti mhux professjonisti mhumiex impriżi. Tabilħaqq, l-infrastruttura sportiva u turistika ta' Nürburgring mhijiex infrastruttura ġenerali, bħal triq pubblika li tkun disponibbli għal użu pubbliku. Għalhekk, il-finanzjament tal-bini tal-infrastruttura inkwistjoni (permezz tas-selfiet mill-pula ta' likwidità u s-selfiet tal-azzjonisti, jew iktar tard permezz tas-selfa ta' ISB) huwa soġġett għar-regoli dwar l-għajnuna mill-Istat.
               
            
                  (175)
               
               
                  L-organizzazzjoni ta' tiġrijiet tal-Formula 1 jew tiġrijiet motosportivi oħrajn hija forniment ta' servizzi fis-suq tal-isport professjonali li jibbenefika mhux ftit mid-drittijiet tax-xandir. Il-finanzjament ta' avvenimenti tal-Formula 1 jew avvenimenti motosportivi oħrajn mhuwiex eżentat mill-kamp ta' applikazzjoni tal-liġi dwar l-għajnuna mil-Istat għas-sempliċi raġuni li jsir b'defiċit strutturali jew bl-implimentazzjoni tal-objettivi tal-politika reġjonali. Għalhekk, il-Kummissjoni tqis li l-Formula 1 u tiġrijiet motosportivi oħrajn huma attività ekonomika.
               
            
                  (176)
               
               
                  Il-promozzjoni tat-turiżmu, l-iżvilupp ta' proġetti, il-bini ta' proprjetà immobbli, il-ġestjoni tan-negozju u l-kummerċ b'karozzi jew muturi jikkwalifikaw bħala attivitajiet ekonomiċi wkoll.
               
            (c)   Selettività
      
      
                  (177)
               
               
                  Il-Kummissjoni tqis li l-miżuri għandhom karattru selettiv fil-livell tal-operatur (NG għall-miżuri 1, 3, 8, 9, 13, 14, 16, 18 u 19; EWN, FSZ, MAN, TTI, BWN, BWNB, Camp4Fun għat-tieni miżura; MSR għall-miżuri 4, 5, 8, 9, 11, 12, 18 u 19; CST għall-miżura 5; MIB għall-miżura 7; CMHN għall-miżuri 8, 9, 18 u 19; NAG għall-miżuri 10 u 17; Mediinvest, Geisler & Trimmel u Weber għall-miżura 15), peress li jagħtu trattament favorevoli lil dak l-operatur. Barra minn hekk, l-inkarigu tal-bini u t-tħaddim tal-infrastruttura ma ngħatax b'mod trasparenti, mhux diskriminatorju u skont regoli proċedurali. Madankollu, il-miżuri mhumiex selettivi fil-livell tal-utenti, peress li huwa ggarantit aċċess trasparenti u mhux diskriminatorju għal għaqdiet sportivi dilettanteski u l-pubbliku ġenerali.
               
            (d)   Tfixkil tal-kompetizzjoni u l-effett fuq il-kummerċ
      
      
                  (178)
               
               
                  Fir-rigward tal-miżuri 1 sa 19, hemm tfixkil tal-kompetizzjoni fis-swieq tal-operat tal-korsi, il-parks off-road, il-parks ta' divertiment, il-faċilitajiet ta' akkomodazzjoni, ir-ristoranti, iċ-ċentri ta' sewqan sikur, l-iskejjel tas-sewqan, is-swali b'diversi funzjonijiet, is-sistemi ta' ħlas mingħajr flus kontanti, il-promozzjoni tat-turiżmu, l-iżvilupp tal-proġetti, il-bini ta' proprjetà immobbli, il-ġestjoni tan-negozju u l-kummerċ b'karozzi jew muturi, peress li l-għajnuna lill-infrastruttura ta' Nürburgring u l-attivitajiet tal-Formula 1 tippromwovi l-użu ta' din l-infrastruttura. L-organizzazzjoni ta' avvenimenti ta' tiġrijiet tal-Formula 1 u avvenimenti motosportivi oħrajn tippromwovi l-aċċess tal-klijenti għal dawn l-avvenimenti.
               
            
                  (179)
               
               
                  Il-miżuri inkwistjoni jippermettu lil NG, MSR u CMHN ikomplu joperaw sabiex ma jkollhomx jaffaċċjaw, bħal kompetituri oħrajn b'diffikultajiet finanzjarji, il-konsegwenzi li normalment jiġu mir-riżultati finanzjarji diffiċli tagħhom. Dan ifixkel il-kompetizzjoni peress li kumpaniji oħrajn attivi fl-istess swieq iridu joperaw mingħajr tali appoġġ mill-Istat.
               
            
                  (180)
               
               
                  Fir-rigward tal-effett fuq il-kummerċ bejn l-Istati Membri, Nürburgring bil-Formula 1 u l-Kampjonat Ġermaniż tat-TouringCar tiegħu jikkompeti ma' korsi oħrajn fl-Unjoni li jorganizzaw kompetizzjonijiet popolari tal-motosport u ma jistax jiġi eskluż li l-park ta' divertiment ta' Nürburgring jista' jiġbed viżitaturi mill-Belġju (il-fruntiera tal-Belġju mal-Ġermanja hija madwar 50 km 'il bogħod minn Nürburgring). Ta' min ifakkar li daħal ilment mill-operatur kompetitur tal-park ta' divertiment Eifelpark (ara l-premessa 2). Lanqas ma jista' jkun eskluż li hemm effett fuq il-kummerċ bejn l-Istati Membri fir-rigward tal-operat ta' parks off-road, faċilitajiet ta' akkomodazzjoni, ristoranti, ċentri tas-sewqan sikur, skejjel tas-sewqan, swali b'diversi funzjonijiet, sistemi ta' ħlas mingħajr flus kontanti, kif ukoll fir-rigward tal-promozzjoni tat-turiżmu, l-iżvilupp ta' proġetti, il-bini ta' proprjetà immobbli, il-ġestjoni tan-negozju u l-kummerċ b'karozzi jew muturi.
               
            (e)   Vantaġġ
      
      
                  (181)
               
               
                  Skont il-prattika stabbilita tal-Kummissjoni u kif ikkonfermat mill-każistika, il-kriterju għall-valutazzjoni ta' jekk tranżazzjoni bejn korp pubbliku u impriża tfissirx għajnuna mill-Istat huwa l-prinċipju tal-investitur f'ekonomija tas-suq (140). Min dan il-prinċipju jsegwi li, meta l-Istat jaġixxi f'suq bħala operatur kummerċjali, irid jagħmel dan b'mod paragunabbli ma' operatur privat. Jekk l-Istat ma jagħmilx hekk, tista' tkun involuta għajnuna mill-Istat. Fi kliem ieħor, meta jkun japplika l-prinċipju tal-investitur f'ekonomija tas-suq, il-parametru referenzjarju sabiex jiġi stabbilit jekk tranżazzjoni tinvolvix għajnuna mill-Istat huwa jekk operatur privat f'sitwazzjoni simili kienx iġib ruħu bl-istess mod. Meta jiġi applikat dan il-prinċipju, kunsiderazzjonijiet mhux ekonomiċi ma jistgħux jitqiesu bħala raġunijiet għall-għoti tal-miżuri ta' appoġġ. Kif stabbilit mill-ġurisprudenza rilevanti, it-teħid tal-miżuri mill-Istat ma jistax jitqies f'iżolament, iżda jkollu jiġi kkunsidrat fil-kuntest ta' miżuri ta' għajnuna oħrajn (141).
               
            
                  (182)
               
               
                  Għalhekk, sabiex jiġi vvalutat jekk ingħatax vantaġġ lis-sidien jew l-operaturi (NG, MSR u CMHN sat-30 ta' April 2010, u anki NAG mill-1 ta' Mejju 2010 sal-31 ta' Ottubru 2012), irid jiġi applikat il-prinċipju tal-investitur f'ekonomija tas-suq. L-ewwel nett, il-miżuri minn 1 sa 19 mhumiex tranżazzjonijiet pari passu (142) għaliex il-Ġermanja ma kinitx sabet investitur privat li kien lest jinvesti f'kundizzjonijiet paragunabbli (pereżempju, fil-Parti I tal-proġett “Nürburgring 2009”). Kien hemm żewġ selfiet ipprovduti minn operaturi privati, iżda l-ammonti tagħhom kienu żgħar meta jitqiesu l-ammonti ta' investiment pubbliku, dawn is-selfiet kienu marbutin biss mat-Tieni Parti tal-proġett “Nürburgring 2009” (jiġifieri l-iktar mal-lukandi) (143), u ngħataw biss lil CMHN jew MSR, iżda mhux lil NG jew lil xi benefiċjarju ieħor tal-għajnuna:
                  
                     Tabella 14
                  
                  
                     Selfiet mogħtijin minn istituzzjonijiet finanzjarji privati lil CMHN/MSR
                  
                  
                              Istituzzjoni finanzjarja
                           
                           
                              Sena
                           
                           
                              Benefiċjarju
                           
                           
                              Ammont (miljuni ta' EUR)
                           
                           
                              Rata tal-imgħax
                           
                           
                              Kollaterali
                              (miljuni ta' EUR)
                           
                        
                              Bank für Tirol und Vorarlberg
                           
                           
                              2008
                           
                           
                              CMHN
                           
                           
                              (…)
                           
                           
                              tariffa […] %
                              + […] %
                           
                           
                              22 (ipoteka)
                              ishma mirhuna ta' MSR
                           
                        
                              Kreissparkasse Ahrweiler
                           
                           
                              2010
                           
                           
                              MSR
                           
                           
                              (…)
                           
                           
                              (…)
                           
                           
                               
                           
                        
            
                  (183)
               
               
                  Il-Ġermanja xorta waħda tirrikonoxxi li lanqas għat-Tieni Parti ma nstab investitur privat fit-tul.
               
            
                  (184)
               
               
                  Barra minn hekk, għall-perjodu mill-2006 sal-2010, il-Kummissjoni rċeviet pjanijiet ta' direzzjoni tan-negozju għall-proġett “Nürburgring 2009” u għal NG bħala tali:
                  
                     Tabella 15
                  
                  
                     Il-pjanijiet ta' direzzjoni tan-negozju għall-proġett Nürburgring 2009 (f'miljuni ta' EUR)
                  
                  
                              Entità/attività rilevanti
                           
                           
                              Data
                           
                           
                              Spejjeż
                           
                           
                              Fatturat (2009-2020)
                           
                           
                              EBT li jirriżulta (2009-2020)
                           
                        
                              Proġett Nürburgring 2009
                           
                           
                              12/2005
                           
                           
                              113 (**********)
                              
                           
                           
                              281
                           
                           
                              22
                           
                        
                              Proġett Nürburgring 2009
                           
                           
                              3/2006
                           
                           
                              113 (**********)
                              
                           
                           
                              181
                           
                           
                              – 59
                           
                        
                              Proġett Nürburgring 2009
                           
                           
                              3/2006
                           
                           
                              113 (**********)
                              
                           
                           
                              281
                           
                           
                              22
                           
                        
                              Proġett Nürburgring 2009
                           
                           
                              8/2006
                           
                           
                              113 (**********)
                              
                           
                           
                              281
                           
                           
                              22
                           
                        
                              Proġett Nürburgring 2009
                           
                           
                              11/2007
                           
                           
                              135
                           
                           
                              279
                           
                           
                              45
                           
                        
                              Proġett Nürburgring 2009
                           
                           
                              12/2008
                           
                           
                              140
                           
                           
                              283
                           
                           
                              40
                           
                        
                              Proġett Nürburgring 2009
                           
                           
                              3/2009
                           
                           
                              159
                           
                           
                              287
                           
                           
                              28
                           
                        
                              Proġett Nürburgring 2009
                           
                           
                              8/2009
                           
                           
                              195
                           
                           
                              331 (***********)
                              
                           
                           
                              67 (***********)
                              
                           
                        
                              Proġett Nürburgring 2009
                           
                           
                              10/2009
                           
                           
                              200
                           
                           
                              260 (***********)
                              
                           
                           
                              – 17 (***********)
                              
                           
                        
                              Proġett Nürburgring 2009
                           
                           
                              12/2009
                           
                           
                              200
                           
                           
                              254 (***********)
                              
                           
                           
                              – 35 (***********)
                              
                           
                        
                              NG, MSR, CHMN konsolidati (************)
                              
                           
                           
                              7/2010
                           
                           
                              —
                           
                           
                              283
                           
                           
                              – 769 (*************)
                              
                           
                        
                              NG, MSR, CHMN konsolidati (************)
                              
                           
                           
                              9/2010
                           
                           
                              —
                           
                           
                              283
                           
                           
                              – 269 (*************)
                              
                           
                        
                              NG, MSR, CHMN konsolidati (************)
                              
                           
                           
                              9/2010
                           
                           
                              —
                           
                           
                              —
                           
                           
                              59 (*************)
                              
                           
                        
            
                  (185)
               
               
                  Mit-tabella 15, jidher ovvju li l-ispejjeż stmati kienu qed jiżdiedu b'mod kostanti matul it-tħejjija tal-proġett “Nürburgring 2009” filwaqt li l-profitti ta' dan tal-aħħar (EBT) kienu qed jonqsu sew, minn profitti ta' EUR 22 miljun f'Diċembru 2005 għal telf ta' EUR 35 miljun f'Diċembru 2009. Investitur privat ma kienx jaċċetta żieda tant qawwija fl-ispejjeż u tnaqqis tant kbir fil-profitti matul it-tħejjija tal-proġett bejn Diċembru 2005 u Diċembru 2009 (fuq il-bażi tal-informazzjoni disponibbli, il-finanzjament ewlieni tal-bini ngħata minn Mejju 2008 sa Ġunju 2010).
               
            
                  (186)
               
               
                  Xorta waħda, wara li kkunsidrat il-pjanijiet ta' direzzjoni tan-negozju inkwistjoni, li l-Kummissjoni qieset meta wettqet it-test tal-investitur f'ekonomija tas-suq, il-Kummissjoni tosserva dan li ġej:
                  
                              (a)
                           
                           
                              Parti mill-miżuri 1, 2 u 3 ġiet applikata qabel l-ewwel pjan ta' Diċembru 2005. Għaldaqstant, dawn il-miżuri ma jistgħux jitqiesu li ġew deċiżi fuq il-bażi tal-pjanijiet ta' direzzjoni tan-negozju inkwistjoni.
                           
                        
                              (b)
                           
                           
                              Anki fir-rigward tal-ewwel pjan ta' direzzjoni tan-negozju (Diċembru 2005), parti mill-miżuri 2 u 3 ngħatat fl-istess ħin miegħu. F'dan ir-rigward, il-Kummissjoni tosserva li dawk il-miżuri ngħataw f'kuntest ta' appoġġ pubbliku kontinwu, li diġà kien beda minn qabel (fl-2002 jew qabel), mingħajr ebda appoġġ privat u favur kumpanija f'sitwazzjoni finanzjarja li baqgħet serja għall-agħar. B'hekk, il-parti tal-miżuri 2 u 3 inkwistjoni ma tistax titqies separata minn dawk li ngħataw qabel (parti tal-miżuri 1, 2 u 3), iżda bħala kontinwazzjoni ta' dawn tal-aħħar u, għalhekk, il-parti tal-miżuri 2 u 3 inkwistjoni trid titqies li tagħti vantaġġ ulterjuri.
                           
                        
                              (c)
                           
                           
                              Parti mill-miżuri 2 u 3 ġiet applikata meta diġà kienu nħarġu l-ewwel tliet pjanijiet ta' direzzjoni tan-negozju, ta' Diċembru 2005, Marzu 2006 u Awwissu 2006. Madankollu, il-Kummissjoni tosserva li l-previżjonijiet ta' dawk il-pjanijiet għall-bejgħ u l-profitti futuri ta' NG baqgħu l-istess, minkejja t-tgħarriq sinifikanti tar-riżultati propji ta' NG fl-istess perjodu (ekwità negattiva, żieda sinifikanti tad-dejn, tnaqqis tal-bejgħ, telf annwali). Fuq din il-bażi, il-pjanijiet ta' direzzjoni tan-negozju inkwistjoni ma jistgħux jitqiesu li huma realistiċi u aċċettabbli, peress li injoraw id-dejta storika riċenti tal-kumpanija li turi stampa ħażina u żammew l-istess previżjonijiet bħal qabel.
                           
                        
                              (d)
                           
                           
                              L-ewwel sitt pjanijiet ta' direzzjoni tan-negozju (Diċembru 2005, Marzu 2006, Awwissu 2006, Novembru 2007 u Diċembru 2008) ma kinux jikkonċernaw l-operazzjonijiet futuri ta' NG sħiħa iżda biss parti minnha, għaliex ma qisux l-attività tal-Formula 1. Fuq din il-bażi, il-pjanijiet ta' direzzjoni tan-negozju inkwistjoni ma jistgħux jitqiesu bħala bażi affidabbli għad-deċiżjoni dwar l-appoġġ finanzjarju lil NG.
                           
                        
                              (e)
                           
                           
                              Il-pjanijiet ta' direzzjoni tan-negozju minn Marzu 2009 — Diċembru 2009 kienu jinkludu previżjonijiet għall-attività tal-Formula 1 ukoll. Madankollu, għall-perjodu sħiħ 2009-2020, l-attività tal-Formula 1 kienet prevista li tagħmel it-telf, b'bejgħ li kien previst li jibqa' stabbli u fl-istess livell bħal qabel l-2009, u għalhekk jidher li ma kinitx prevista r-ristrutturazzjoni tal-attività tal-Formula 1. Fuq l-istess nota, il-Kummissjoni tosserva li dawk il-pjanijiet bassru qligħ li kien ferm inqas minn dak previst mill-pjanijiet ta' direzzjoni tan-negozju preċedenti (EUR 7-9 miljun, imqabblin ma' EUR 22-40 miljun). Il-fatti ta' hawn fuq inaqqsu l-validità tal-mudell tan-negozju ppreżentat fil-pjanijiet tal-perjodu minn Marzu 2009-Diċembru 2009.
                           
                        
                              (f)
                           
                           
                              Żewġ pjanijiet ta' direzzjoni tan-negozju minn Lulju 2010 u Settembru 2010 kienu jipprevedu telf sal-2030, fl-agħar xenarju possibbli u, għalhekk, l-attività ma kinitx prevista bħala waħda vijabbli.
                           
                        
                              (g)
                           
                           
                              Fl-aħħar, pjan minnhom ta' Settembru 2010 ippreveda qligħ bejn l-2016 u l-2030, iżda dak il-pjan ma kienx jinkludi analiżi tas-sensittività (jiġifieri r-riżultati tal-agħar xenarju possibbli). Xorta waħda, il-previżjonijiet ta' dak il-pjan injoraw it-tgħarriq serju tar-riżultati attwali ta' NG fl-istess perjodu (ekwità negattiva, żieda kbira fid-dejn, tnaqqis fil-bejgħ, telfa nnwali). Fuq din il-bażi, il-pjan ta' direzzjoni tan-negozju inkwistjoni ma jistax jitqies bħala wieħed realistiku u aċċettabbli, peress li injora d-dejta storika riċenti tal-kumpanija li turi stampa ħażina.
                           
                        
            
                  (187)
               
               
                  Fuq il-bażi ta' dan ta' hawn fuq, il-Kummissjoni ma tistax tqis li kull appoġġ pubbliku lil NG bħala kumpanija f'diffikultà (ara t-taqsima 5.1 iktar 'il fuq), immirat sabiex jiffinanzja l-operazzjonijiet tagħha f'dak il-perjodu (l-operat taċ-ċirkwit tat-tiġrijiet) jew fil-ġejjieni (l-operat taċ-ċirkwit tat-tiġrijiet flimkien ma' lukandi ġodda) jitqies li jikkonforma mas-suq fuq il-bażi tal-pjanijiet ta' direzzjoni tan-negozju inkwistjoni.
               
            
                  (188)
               
               
                  Rigward il-prinċipju tal-investitur f'ekonomija tas-suq, jista' jingħad dan li ġej għall-miżuri individwali:
               
            
         Miżuri koperti mid-deċiżjoni tal-21 ta' Marzu 2012
      
      
                  (189)
               
               
                  Għall-ewwel miżura (il-forniment ta' kapital mil-Land u d-distrett ta' Ahrweiler lil NG fil-forma ta' pagamenti fir-riżerva ta' kapital u ż-żidiet ta' kapital), il-Kummissjoni tosserva li l-analiżi ppreżentata hawn fuq għall-pjanijiet ta' direzzjoni tan-negozju sottomessi hija rilevanti. Ebda investitur privat ma kien jipprovdi kapital lil NG fl-2004 u fis-snin ta' wara. Għalhekk, il-kapital ipprovdut mil-Land lil NG fl-1 ta' Mejju 2002 (li jammonta għal EUR 2 179 000) u fil-21 ta' Diċembru 2004 (li jammonta għal EUR 22 839 241), kif ukoll il-kapital ipprovdut mil-Land u d-distrett ta' Ahrweiler fil-31 ta' Awwissu 2004 (li jammonta għal EUR 4 887 000) u l-4 ta' Settembru 2007 (li jammonta għal EUR 10 000 000) jinvolvu għajnuna li hija daqs l-ammont sħiħ ta' kapital ipprovdut.
               
            
                  (190)
               
               
                  Fir-rigward tat-tieni miżura (selfiet tal-azzjonisti minn NG qabel il-proġett “Nürburgring 2009”), fuq il-bażi tad-dejta finanzjarja sottomessa mill-awtoritajiet Ġermaniżi, il-Kummissjoni tosserva li EWN, Camp 4 Fun u TTI kienu qed jagħmlu telf annwali u kellhom ekwità negattiva meta kull waħda minnhom irċeviet il-parti tagħha tat-tieni miżura (ara t-tabelli 1-4 iktar 'il fuq). Fl-istess ħin BWN1, BWNB u BWN2, li rċevew selfiet fil-perjodu 2004-2007, għamlu telf annwali matul dak il-perjodu sħiħ u kellhom ekwità negattiva fl-2005, l-2006 u l-2007 ukoll. Fl-aħħar, MAN kellha kemm telf akkumulat kif ukoll telf annwali meta rċeviet il-parti tagħha tat-tieni miżura. Għalhekk, fuq il-bażi tal-punt 11 tal-Linji Gwida dwar is-S&R, il-Kummissjoni tqis li dawk il-kumpaniji kienu f'diffikultà fi żmien it-tieni miżura. Min-naħa l-oħra, fuq il-bażi tad-dejta finanzjarja sottomessa mill-awtoritajiet Ġermaniżi, il-Kummissjoni tosserva li FSZ ma kinitx f'diffikultà meta rċeviet il-parti tagħha tat-tieni miżura, għaliex id-dejta finanzjarja tagħha ma wriet ebda sinjal tal-punt 11 tal-Linji Gwida dwar is-S&R. Il-forniment ta' selfiet lil kumpaniji f'diffikultajiet bħal dawn li ebda investitur privat ma kien jiffinanzja b'ebda rata, speċjalment peress li dawk il-kumpaniji kienu jappartjenu għal kumpanija li hija stess kienet f'diffikultà finanzjarja serja ħafna (NG), jinvolvi vantaġġ għal dawn il-kumpaniji, li huwa kbir daqs l-ammont tas-selfiet. Għaldaqstant, is-selfiet mogħtijin minn NG lis-sussidjarji tagħha, jiġifieri EWN (EUR 6 195 170,02), BWN/BWNB (EUR 3 760 000), Camp 4 Fun (EUR 450 000), MAN (EUR 100 000) u TTI (EUR 25 000) mhumiex konformi mal-prinċipju tal-investitur f'ekonomija tas-suq. F'dan il-kuntest, huwa osservat li s-selfiet mogħtijin lil MAN u TTI huma inqas mil-livell limitu de minimis, iżda l-Ġermanja la argumentat u lanqas ma stipulat li kienu ssodisfati l-kundizzjonijiet kollha tar-Regolament tal-Kummissjoni (KE) Nru 1998/2006 (144); dak ir-Regolament seta' jiġi applikat fil-fażi ta' rkupru jekk il-Ġermanja turi li huma ssodisfati l-kundizzjonijiet kollha tar-Regolament. Barra minn hekk, il-Kummissjoni tosserva li s-selfiet mogħtijin lil FSZ (EUR 646 738,12) ma tawx vantaġġ lil din tal-aħħar, peress li ngħataw bir-rata tal-imgħax ta' 6 % li hija fil-livell tas-suq għaliex tikkorrispondi għas-somma tar-rata bażi tal-Ġermanja fi żmien l-għoti tas-selfiet (5,06 % f'April 2002, 4,8 % f'Marzu 2003 u 5,19 % f'Marzu 2008) (145) u l-punti bażi li jridu jiżdiedu għall-kundizzjoni finanzjarja ta' FSZ (100 punt bażi) filwaqt li jitqies li ma wriet ebda wieħed mis-sinjali tal-punt 11 tal-Linji Gwida dwar is-S&R meta rċeviet dawn is-selfiet (146). Fuq din il-bażi, is-selfiet imsemmijin hawn fuq mogħtijin lil FSZ ma jikkostitwixxux għajnuna mill-Istat.
               
            
                  (191)
               
               
                  Rigward it-tielet miżura (selfiet mogħtijin lil NG mill-pula ta' likwidità tal-Land), il-Ġermanja ma tipprovdi ebda evidenza li turi li NG ma bbenefikatx mir-rati tal-imgħax li kienu iktar vantaġġużi meta mqabblin mal-kundizzjonijiet tal-kompetituri tagħha. Barra minn hekk, diffiċli taċċetta li jkun hemm xi finanzjament disponibbli fis-suq għal kumpanija f'diffikultajiet finanzjarji bħal ta' NG, bi kull rata tal-imgħax. Fl-aħħar, ir-ripagament eventwali tal-fondi u l-imgħax korrispondenti huwa avveniment ex-post, mhux magħruf fi żmien l-għoti tal-miżuri; għaldaqstant, ma jistax jitqies għat-test tal-investitur f'ekonomija tas-suq. Għaldaqstant, il-miżuri ffinanzjati mill-pula ta' likwidità ma sarux skont it-termini tas-suq. Il-forniment tas-selfiet lil kumpanija f'diffikultajiet ħal dawn li ebda investitur privat ma kien jiffinanzja bl-ebda rata jinvolvi vantaġġ lill-kumpanija li huwa ugwali għall-ammont tas-selfiet. B'kollox, l-għoti tas-selfiet mil-Land lil NG bejn it-30 ta' Ġunju 2003 u l-11 ta' Mejju 2010 (ara l-lista ta' selfiet fit-tabella 5) jinvolvi għajnuna ta' EUR 399 805 370.
               
            
                  (192)
               
               
                  Bl-istess test bħal dan ta' hawn fuq, il-Kummissjoni tikkonkludi l-istess għar-raba' miżura (selfa mogħtija minn NG lil MSR). Tabilħaqq, ma jistax jiġi aċċettat li fi żmien il-miżura (Diċembru 2007), kien ikun hemm xi finanzjament disponibbli fis-suq għal kumpanija f'diffikultajiet finanzjarji bħal dawk ta' MSR (ara t-tabella 12 u l-premessa 155), bi kull rata tal-imgħax. Il-forniment ta' selfa lil kumpanija f'diffikultajiet bħal dawn li ebda investitur ma kien jiffinanzja b'ebda rata jinvolvi vantaġġ lill-kumpanija, li huwa ugwali għall-ammont tas-selfa. Għalhekk, il-vantaġġ mogħti minn NG lil MSR permezz tas-selfa ta' EUR 300 000 fis-27 ta' Diċembru 2007 huwa ta' EUR 300 000.
               
            
                  (193)
               
               
                  L-appoġġ ipprovdut minn NG lil CST (il-ħames miżura) ma jikkonformax mal-prinċipju tal-investitur f'ekonomija tas-suq. Tabilħaqq, fuq il-bażi tad-dejta finanzjarja sottomessa mill-awtoritajiet Ġermaniżi, il-Kummissjoni tosserva li CST għamlet telf annwali u kellha ekwità negattiva fil-perjodu 2008-2011, u fl-2009 daħlet f'likwidazzjoni wkoll. Għalhekk, fuq il-bażi tal-punt 11 tal-Linji Gwida dwar is-S&R, il-Kummissjoni tqis li CST kienet f'diffikultà meta rċeviet kull selfa tal-ħames miżura (fis-snin 2008-2011, ara t-tabella 6 iktar 'il fuq). Il-forniment tas-selfiet lil kumpanija f'diffikultajiet bħal dawn li ebda investitur privat ma kien jiffinanzja b'ebda rata, speċjalment peress li CST kienet tappartjeni lil kumpanija li hija stess kienet f'diffikultà finanzjarja serja ħafna (NG), jinvolvi vantaġġ għall-kumpanija, li huwa ugwali għall-ammont tas-selfa. Għalhekk, il-vantaġġ mogħti minn NG lil CST, permezz tas-selfiet li b'kollox jammontaw għal EUR 11 032 060 ipprovduti lilha bejn is-27 ta' Awwissu 2008 u t-18 ta' April 2011, huwa ugwali għall-ammont tas-selfiet.
               
            
                  (194)
               
               
                  Fir-rigward tal-ittra ta' konfort, il-Kummissjoni tosserva li din ingħatat minn NG lil CST fit-23 ta' Diċembru 2009 u kienet tikkostitwixxi impenn ta' NG, li bih tiffinanzja r-ripagament tal-obbligi finanzjarji ta' CST, li CST stess ma kinitx tkun tiflaħ tħallas lura. Il-finanzjament tat-tali obbligi finanzjarji jseħħ peremzz ta' selfiet minn NG lil CST, b'rata tal-imgħax ta' 6 %. L-impenn kien jinkludi wkoll subordinazzjoni tal-pretensjonijiet ta' NG li jirriżultaw minn dawn is-selfiet, iffinanzjati minn NG fuq il-bażi tal-ittra ta' konfort tat-23 ta' Diċembru 2009, li kienet tipprevedi li l-pretensjonijiet rilevanti ta' NG kontra CST jikklassifikaw fl-aħħar pożizzjoni tal-pretensjonijiet tal-kredituri kollha kontra CST. F'dan il-kuntest, il-Kummissjoni tqis li kreditur f'ekonomija tas-suq ma kienx jieħu impenn li jiffinanzja selfiet mhux imħallsin ta' kumpanija f'diffikultà serja jew li jissubordina pretensjonijiet materjalizzati kontra kumpanija f'diffikultà serja, peress li miżura bħal din tkun issarraf f'telf tal-pretensjonijiet tiegħu stess. Fuq din il-bażi, il-Kummissjoni ssib li l-ittra ta' konfort, li kienet tinkludi l-impenn imsemmi hawn fuq għall-finanzjament ta' telf mhux imħallas u subordinazzjoni tal-pretensjonijiet sussegwenti, tikkostitwixxi vantaġġ. Il-Kummissjoni tqis ukoll li l-ittra ta' konfort tikkostitwixxi miżura addizzjonali għas-selfiet tal-2008-2011 (ara l-premessa 182 iktar 'il fuq), peress li: (a) ma ngħatatx fl-istess waqt ma' dawk is-selfiet; (b) ma kinitx previsat jew imposta mill-kuntratti ta' selfiet sottostanti; u (c) kienet deċiża bid-deskrizzjoni minn NG sabiex tevita l-insolvenza ta' CST. Fir-rigward tal-ammont tal-miżura, dan huwa daqs l-ammont totali ta' selfiet iffinanzjati minn NG fuq il-bażi tal-ittra ta' konfort tat-23 ta' Diċembru 2009, iżda l-Kummissjoni ma għandhiex fil-pussess tagħha l-ammont rilevanti.
               
            
                  (195)
               
               
                  Fl-aħħar, fir-rigward tas-subordinazzjoni tal-pretensjonijiet, il-Kummissjoni tosserva li ntlaħaq qbil bejn NG u CST fit-13 ta' Diċembru 2010 u kuntrattwalment irreferiet għas-selfiet mogħtijin sat-30 ta' Novembru 2010 b'total ta' EUR 10,4 miljun (jiġifieri l-ewwel 13-il selfa tat-tabella 6 iktar 'il fuq, mill-15 totali). Il-Kummissjoni tosserva wkoll li s-subordinazzjoni inkwistjoni rriżultat fil-klassifikazzjoni tal-pretensjonijiet ta' NG kontra CST fl-aħħar pożizzjoni tal-pretensjonijiet tal-kredituri kollha kontra CST. F'dan il-kuntest, il-Kummissjoni tqis li kreditur f'ekonomija tas-suq ma jaċċettax it-tali subordinazzjoni ta' pretensjonijiet materjalizzati kontra kumpanija f'diffikultà serja, peress li miżura bħal din tkun tammonta għat-telf propju tal-pretensjonijiet. Fuq din il-bażi, il-Kummissjoni ssib li s-subordinazzjoni tikkostitwixxi vantaġġ. Il-Kummissjoni tqis ukoll li s-subordinazzjoni tal-2010 tikkostitwixxi miżura addizzjonali għas-selfiet sottostanti, peress li: (a) ma kinitx deċiża fl-istess waqt ma' dawn is-selfiet; (b) ma kinitx prevista jew imposta mill-kuntratti tas-selfiet sottostanti; u (c) kienet deċiża b'mod diskrezzjonali minn NG sabiex tiġi evitata l-insolvenza ta' CST. Fir-rigward tal-ammont tal-miżura, dan huwa daqs l-ammont sħiħ tas-selfiet subordinati; jiġifieri EUR 10,4 miljun.
               
            
                  (196)
               
               
                  Rigward il-korrispettiv imħallas minn NG lil IPC (is-sitt miżura), il-Kummissjoni tosserva li l-Qorti tal-Awdituri tal-Land stabbiliet li imprenditur prudenti ma kienx jagħżel dawk il-kumpaniji partikolari għall-forniment tas-servizzi, u li NG ma vverifikatx bil-prudenza meħtieġa x-xogħol preċedenti ta' dawk il-kumpaniji, sabiex tivvaluta kemm huma adegwati u sabiex tixtarr jekk il-kundizzjonijiet għall-finanzjament tal-proġett Nürburgring 2009 offruti minnhom kinux realistiċi (147). F'dan il-kuntest, il-Kummissjoni tqis li l-għażla tal-IPC għall-forniment ta' dawk is-servizzi partikolari tat vantaġġ lil dawk il-kumpaniji. B'hekk, il-miżura tikkostitwixxi għajnuna mill-Istat lil IPC, fl-ammont tal-ħlas totali lil dawk il-kumpaniji, jiġifieri EUR 640 000.
               
            
                  (197)
               
               
                  Barra minn hekk, fir-rigward tas-selfa ta' EUR 3 miljuni mogħtija minn NG lil PNG u s-selfa ta' EUR 2 941 000 mogħtija minn PNG lil MSR, il-Kummissjoni tqis li ż-żewġ selfiet jikkostitwixxu miżura waħda, li fiha PNG kienet sempliċi intermedjarju, li rċieva tariffa ta' EUR […]. Il-benefiċjarju tal-miżura kien MSR, li finalment irċeviet is-selfa, fi żmien meta tant kienet f'diffikultà finanzjarja serja li ma kinitx tkun tista' ssib finanzjament mis-suq. Il-forniment ta' selfa lil kumpanija f'diffikultajiet bħal dawn li ebda investitur privat ma kien jiffinanzja b'ebda rata jinvolvi vantaġġ lill-kumpanija, li huwa kbir daqs l-ammont tas-selfa. Għaldaqstant, il-vantaġġ mogħti minn NG lil MSR permezz tas-selfa tal-15 ta' Ottubru 2008 huwa ta' EUR 2 941 000.
               
            
                  (198)
               
               
                  Bis-seba' miżura, MIB ċediet lil NG il-pretensjonijiet tagħha kontra CST, li kienet il-mutwatarju tas-selfiet ikkonċernati, u NG ħallset prezz nominali flimkien mal-imgħax lil MIB. Peress li CST kienet f'diffikultà (ara l-premessa 184), il-Kummissjoni tosserva li mhuwiex probabbli li MIB tirċievi l-pretensjonijiet tagħha kontra CST. Fuq din il-bażi, din il-miżura bbenefikat lil MIB li rċeviet il-pretensjonijiet tagħha u ġiet sostitwita minn NG li saret il-kreditur ta' kumpanija f'diffikultà. Fin-nuqqas ta' pjan ta' vijabblità ta' CST, li juri r-ritorn tal-vijabbiltà tagħha u għaldaqstant il-prospettivi tagħha għar-ripagament tad-djun tagħha, din il-miżura ma tikkonformax mal-prinċipju tal-investitur f'ekonomija tas-suq. Għaldaqstant, iċ-ċessjoni minn MIB lil NG tal-pretensjonijiet li jammontaw għal EUR 1 476 830,88 tinvolvi għajnuna kbira daqs l-ammont tal-prezz tal-bejgħ ta' EUR 1 476 830,88.
               
            
                  (199)
               
               
                  Fir-rigward tat-tmien miżura (selfa ta' EUR 325 265 000 mogħtija minn ISB lil NG, MSR u CMHN), mingħajr garanzija relatata (id-disa' miżura), il-forniment ta' selfa lil kumpanijia f'diffikultajiet bħal dawn li ebda investitur privat ma kien jiffinanzja b'ebda rata jista' jinvolvi vantaġġ lill-kumpaniji, li jkun daqs l-ammont tas-selfiet. Madankollu, f'dan il-każ partikolari, l-għajnuna tikkonsisti biss fil-garanzija (id-disa' miżura) u mhux fis-selfa (it-tmien miżura), peress li l-Kummissjoni ma tistax teskludi li kreditur privat jista' jagħti lil NG, MSR u CMHN selfiet b'termini paragunabbli minħabba l-garanzija pprovduta mil-Land (id-disa' miżura).
               
            
                  (200)
               
               
                  Rigward id-disa' miżura, jiġifieri l-garanzija għas-selfa ta' ISB ta' EUR 325 265 000 (it-tmien miżura), il-miżura inkwistjoni ma kinitx konformi mal-prinċipju tal-investitur f'ekonomija tas-suq. Tabilħaqq, il-politika tal-iżvilupp reġjonali hija fil-mira tal-awtoritajiet pubbliċi, filwaqt li l-investituri f'ekonomija tas-suq ma jiħdux il-miżuri rilevanti favur kumpaniji f'diffikultà, minn awtoritajiet pubbliċi, filwaqt li l-investituri f'ekonomija tas-suq ma jiħdux il-miżuri rilevanti favur kumpaniji f'diffikultà, għad-detriment sostanzjali tal-interessi finanzjarji tagħhom stess. Barra minn hekk, il-Kummissjoni tosserva li l-politika tal-iżvilupp reġjonali ma għandhiex l-għan li ġġib kumpaniji f'diffikultà lura lejn il-vijabbiltà. Barra minn hekk, il-Kummissjoni tqis li l-kundizzjonijiet li jeliminaw l-eżistenza ta' għajnuna mill-Istat, kif deskritti fl-Avviż tal-Kummissjoni dwar l-applikazzjoni tal-Artikoli 87 u 88 tat-Trattat tal-KE għall-għajnuna mill-Istat fil-forma ta' garanziji (148) (“l-Avviż dwar il-Garanziji”), mhumiex issodisfati. Tabilħaqq, il-benefiċjarji kienu kumpaniji f'diffikultà, il-garanzija kopriet is-selfa sħiħa u ma kien hemm ebda primjum tal-garanzija għall-Istat li jirrifletti r-riskju ta' inadempjenza tas-selfa ggarantita. Minħabba d-diffikultajiet finanzjarji serji tal-benefiċjarji (NG, MSR u CMHN) fi żmien l-għoti tal-garanzija inkwistjoni (ara t-tabelli 11-13), il-Kummissjoni tqis li ebda kreditur tas-suq ma kien jipprovdi lill-benefiċjarji garanzija b'dawk il-kundizzjonijiet. Il-Kummissjoni ma għandha ebda informazzjoni li tindika li l-garanzija ġiet attivata. Fuq din il-bażi, il-Kummissjoni tqis li d-disa' miżura tikkwalifika bħala għajnuna mill-Istat. L-ammonti tal-għajnuna mogħtijin mill-garanzija lil NG, MSR u CMHN mil-Land huma daqs l-ammonti tas-selfiet rispettivi (it-tmien miżura), jiġifieri EUR 96 574 200 u EUR 113 590 800 lil NG, EUR 92 000 000 lil MSR u EUR 23 100 000 lil CMHN.
               
            
                  (201)
               
               
                  Fir-rigward tal-għaxar miżura (il-lokazzjoni kummerċjali tal-kumpless ta' Nürburgring lil NAG), il-Kummissjoni tosserva li proċedura tal-offerti ġeneralment tkun tista' telimina vantaġġ mogħti lil lokatarju. Madankollu, f'dan il-każ, ma ġiet organizzata ebda proċedura tal-offerti għall-għażla tal-operatur tal-kumpless restawrat. Minkejja dan, minbarra l-ewwel tliet snin tal-lokazzjoni (jiġifieri mill-1 ta' Mejju 2010 sat-30 ta' April 2013), il-kirja minima skont il-kuntratt tal-lokazzjoni taqa' fi ħdan il-medda ta' kirjiet annwali minimi u massimi konformi mas-suq identifikati fl-opinjoni tal-espert tad-29 ta' Settembru 2011. Il-kirja EBITDA hija saħansitra ogħla mill-kirja annwali massima konformi mas-suq identifikata fl-opinjoni tal-espert, għajr it-tieni sena tal-lokazzjoni. Għalhekk, il-Kummissjoni tosserva li l-opinjoni tal-espert tad-29 ta' Settembru 2011 turi li l-kirja minima ta' EUR 15-il miljun mill-1 ta' Mejju 2013 setgħet tkun konformi mas-suq, peress li taqa' fi ħdan il-medda li tirrappreżenta l-kirjiet fil-livell tas-suq u, għalhekk, ma kinitx tinvolvi vantaġġ selettiv għal NG. Minkejja dan, id-durata propja tal-lokazzjoni kienet għal bejn l-1 ta' Mejju 2010 u l-31 ta' Ottubru 2012 biss. Il-kirja minima stabbilita mill-opinjoni tal-espert u mill-kuntratt ta' lokazzjoni għall-ewwel tliet snin tal-lokazzjoni hija inkluża fit-tabella 16:
                  
                     Tabella 16
                  
                  
                     Kirja minima għal-lokazzjoni ta' Nürburgring
                  
                  
                               
                           
                           
                              1.5.2010-30.4.2011
                           
                           
                              1.5.2011-30.4.2012
                           
                           
                              1.5.2012-30.4.2013
                           
                        
                              opinjoni tal-espert
                           
                           
                              EUR 1,6 miljun
                           
                           
                              EUR 12-il miljun
                           
                           
                              EUR 12,3 miljun
                           
                        
                              kuntratt tal-lokazzjoni
                           
                           
                              EUR 0
                           
                           
                              EUR 5 miljun
                           
                           
                              EUR 11,5 miljun
                           
                        Fid-dawl ta' dan li ntqal hawn fuq, il-Kummissjoni tqis li l-kirja annwali applikata fil-perjodu mill-1 ta' Mejju 2010 sal-31 ta' Ottubru 2012 kienet tinvolvi vantaġġ selettiv għal NAG, li hija daqs id-differenza bejn: (a) il-kirja li missha ntalbet, fid-dawl tal-opinjoni tal-espert, u (b) il-kirja li ġiet stabbilita fil-kuntratt tal-lokazzjoni. Il-Kummissjoni tikkonkludi li hemm għajnuna li tammonta għal EUR 9 miljun, jiġifieri d-differenza bejn il-punti (a) u (b) ta' hawn fuq (għat-tieliet sena nofs dik id-differenza biss jiġi kkalkolat, peress li l-lokazzjoni ntemmet fil-31 ta' Ottubru 2012, jiġifieri f'nofs it-tielet sena) (149).
               
            
                  (202)
               
               
                  Fir-rigward tal-miżura 11 (selfiet mogħtijin minn RIM lil MSR permezz ta' Mediinvest u fil-każ ta' selfa waħda wkoll permezz ta' PNG bħala intermedjarji), li biha ġiet iffinanzjata t-tieni parti tal-proġett “Nürburgring 2009”, il-Ġermanja stess tiddikjara li ma kienx possibbli li ssib investituri privati li jiffinanzjaw it-Tieni Parti tal-proġett. Barra minn hekk, l-opinjoni tal-Qorti tal-Awdituri tal-Land kienet timplika li l-investituri potenzjali ma rawx il-proġett bħala vijabbli bit-termini tas-suq. Tabilħaqq, bosta operaturi privati ta' parks ta' divertiment irrifjutaw li jieħdu sehem fil-proġett. Mingħajr garanzija relatata (il-miżura 12), il-forniment ta' selfa lil kumpaniji f'diffikultajiet bħal dawn li ebda investitur privat ma kien jiffinanzja b'ebda rata jista' jinvolvi vantaġġ għall-kumpaniji, li jkun kbir daqs l-ammont tas-selfiet. Madankollu, f'dan il-każ partikolari l-għajnuna tikkonsisti biss fil-garanzija (il-miżura 12) u mhux fis-selfiet (il-miżura 11), peress li l-Kummissjoni ma tistax teskludi li kreditu privat seta' jagħti lil MSR selfiet b'termini paragunabbli minħabba l-garanzija pprovduta mil-Land (il-miżura 12). Il-Kummissjoni tosserva li Mediinvest u PNG ma kinux ir-riċevituri propji tal-għajnuna iżda pprovdew is-servizzi tagħhom bħala intermedjarji biss, sabiex is-selfiet ta' RIM jilħqu lil MSR. Barra minn hekk, għall-forniment tas-servizz imsemmi hawn fuq, Mediinvest biss għamlet profitt, li jikkorrispondi għal differenza massima fir-rata tal-imgħax ta' 4,3 % (bejn is-selfiet li rċeviet mingħand RIM u s-selfiet li tat lil MSR), filwaqt li PNG ma għamlitx profitt minn xi differenza fir-rati tal-imgħax (PNG kellha l-istess rata tal-imgħax fis-selfa li rċeviet mingħand Mediinvest u s-selfa li tat lil MSR). Barra minn hekk, fid-dawl tad-dejta inkluża fil-premessi 32-34 u t-tabella 14 iktar 'il fuq, il-Kummissjoni ma tistax tikkonkludi li Mediinvest u PNG talbu rati tal-imgħax mhux konformi mas-suq għas-servizzi tagħhom, jew li d-differenza fir-rati tal-imgħax li rċevew (massimu ta' 4,3 % għal Mediinvest, 0 % għal PNG) marret lil hinn mil-livelli tas-suq. Fuq il-bażi ta' dan li ntqal hawn fuq, il-Kummissjoni tqis li Mediinvest u PNG ma kinux benefiċjarji tal-miżura 11.
               
            
                  (203)
               
               
                  Rigward il-miżura 12, jiġifieri l-garanzija mil-Land lil ISB għall-parteċipazzjonijiet siekta ta' RIM f'Mediinvest (il-miżura 11), il-Kummissjoni tqis li s-sistema kellha l-għan li MSR tkun tista' tikseb is-selfiet deskritti bħala l-miżura 11. Barra minn hekk, fi żmien is-selfiet, MSR kienet f'sitwazzjoni finanzjarja ħażina ferm. Ebda investitur privat ma kien jipprovdi garanzija lil kumpanija f'sitwazzjoni finanzjarja tant ħażina. Il-Kummissjoni ma għandha ebda informazzjoni li tindika li l-garanzija ġiet attivata. Fuq din il-bażi, il-Kummissjoni tqis li l-miżura 12 tikkwalifika bħala għajnuna mill-Istat. L-ammont tal-għajnuna mogħti mill-garanzija lil MSR mil-Land huwa kbir daqs l-ammont tas-selfiet ikkonċernati (il-miżura 11), jiġifieri EUR 85 484 000.
               
            
                  (204)
               
               
                  Fir-rigward tal-miżura 13 (l-għotjiet mit-taxxa fuq il-logħob għall-promozzjoni tat-turiżmu mogħtija mil-Land lil NG), il-Kummissjoni tqis li l-politika tat-turiżmu hija objettiv fil-mira tal-awtoritajiet pubbliċi, filwaqt li l-investituri f'ekonomija tas-suq ma kinux jieħdu miżuri rilevanti favur kumpaniji f'diffikultà, għad-detriment sostanzjali tal-interessi finanzjarji tagħhom stess. Barra minn hekk, il-Kummissjoni tosserva li l-politika tat-turiżmu ma għandhiex l-għan li ġġib kumpaniji f'diffikultà lura għall-vijabbiltà. B'hekk, filwaqt li tikkunsidra s-sitwazzjoni finanzjarja ħażina ta' NG, il-Kummissjoni tqis li l-ammont sħiħ tal-miżuri inkwistjoni jikkostitwixxi vantaġġ lil NG. B'kollox, ir-rikavati mit-taxxi li kienu jammontaw għal EUR 1,6 miljun fl-2009 u EUR 3,2 miljun fis-sena fl-2010 u l-2011 ittrasferiti mil-Land lil NG jikkostitwixxu għajnuna favur NG.
               
            
                  (205)
               
               
                  Fir-rigward tal-miżura 14 (selfiet mil-Land lil NG u subordinazzjoni tad-dejn), l-ispjegazzjonijiet mogħtijin għall-miżura 13 rigward il-politika tat-turiżmu japplikaw ukoll. Barra minn hekk, il-forniment ta' selfa lil kumpaniji f'diffikultajiet bħal dawn li ebda investitur privat ma kien jiffinanzja bi b'ebda rata jinvolvi vantaġġ lill-kumpaniji, li huwa kbir daqs l-ammont tas-selfa. Għalhekk, is-selfiet ta' EUR 20 miljun fil-21 ta' Awwissu 2007, EUR 10 miljun fit-22 ta' Diċembru 2009, EUR 4,65 miljun fit-28 ta' Diċembru 2010 u EUR 3,2 miljun fis-26 ta' April 2011 u selfa oħra ta' EUR 4,95 miljun fid-9 ta' Diċembru 2011 mogħtija lil NG mil-Land jinvolvu għajnuna, li hija kbira daqs l-ammont tas-selfiet.
               
            
                  (206)
               
               
                  Rigward is-subordinazzjoni tad-dejn, il-Land iddikjaraha b'rabta mas-selfa msemmija iktar 'il fuq ta' EUR 20 miljun fid-29 ta' Awwissu 2007 sabiex jevita l-insolvenza ta' NG, filwaqt li kklassifika l-pretensjonijiet tiegħu kontra NG fl-aħħar pożizzjoni tal-pretensjonijiet tal-kredituri kollha kontra NG. Fuq din il-bażi, il-Kummissjoni ssib li s-subordinazzjoni (parti mill-miżura 14) tikkostitwixxi vantaġġ separat għas-selfa ta' EUR 20 miljun tal-miżura 14, peress li naqqset b'mod sinifikanti l-possibbiltà ta' ġbir tal-pretensjonijiet tiegħu kontra NG. Fir-rigward tal-ammont tal-miżura, huwa daqs l-ammont tas-selfa subordinata, peress li ppermetta lil NG tevita milli tħallas lura l-ammont tas-selfa subordinata, jiġifieri EUR 20 miljun.
               
            
                  (207)
               
               
                  Fir-rigward tal-miżura 15 (akkwist tal-ishma ta' MSR minn NG u RIM), MSR kienet f'diffikultà fi żmien il-miżura, u dan ifisser li kellha operazzjonijiet li qed jagħmlu t-telf. Min-naħa tiegħu, dan ifisser li l-ammont li jirriżulta mill-operazzjonijiet tagħha u mqiegħda għad-dispożizzjoni tal-azzjonisti tagħha kien negattiv. F'dan is-sens, il-valur rifless mill-operazzjonijiet ta' MSR f'kull wieħed mill-ishma tagħha kien negattiv. Fi kliem ieħor, investitur potenzjali f'MSR kien jeħtieġ li fil-fatt jitħallas ammont li jikkorrispondi għat-telf ta' MSR, li jirriżulta mill-operazzjonijiet tagħha u rifless f'kull wieħed mill-ishma tagħha. Billi xtraw lil MSR, NG u RIM kellhom l-intenzjoni ċara li jsostnuha. Madankollu, il-bidla tas-sid, minnha nfisha, ma tinvolvix għajnuna lil MSR. Huma l-miżuri li jistgħu jsegwu wara l-bidla tas-sjieda (eż. selfiet minn NG lil MSR) li jkunu jinvolvu għajnuna lil MSR. Il-forma legali tal-kumpanija MSR hija tali li l-azzjonisti mhumiex responsabbli għall-obbligazzjonijiet tal-kumpanija u, minnu nnifsu, il-bejgħ ta' MSR mis-sidien ta' qabel tagħha lil NG u RIM jinvolvi biss prezz simboliku mħallas lill-bejjiegħa li huwa daqs l-ammont tal-prezz tal-bejgħ, jiġifieri EUR 3. Fuq din il-bażi, il-Kummissjoni tqis li l-prezz ta' EUR 1 għal kull sehem ma jikkostitwixxix vantaġġ ekonomiku lill-bejjiegħa tal-ishma ta' MSR, jiġifieri Mediinvest, Geisler & Trimmel u Weber.
               
            
                  (208)
               
               
                  Il-miżura 16 tinvolvi selfa tal-azzjonisti u sussidju mil-Land lil NG għat-tiġrijiet tal-Formula 1. Permezz tal-pula ta' likwidità, il-Land ta lil NG EUR 24 978 808 bejn l-2003 u l-2007 u EUR 15 426 562 fl-2009 (it-tielet miżura). Biex jirrifinanzja dawn l-ammonti, fl-2011 il-Land ta selfa mingħajr imgħax ta' EUR 40 405 000 lil NG. NG irċeviet ukoll sussidju mill-baġit tal-Land li jammonta għal EUR 13,5 miljun f'Lulju 2011. F'dak li għandu x'jaqsam ma' dawn is-sussidji pubbliċi, il-vantaġġ favur NG huwa ovvju, peress li NG inħelset minn piż li normalment kien ikollha ġġorr. Għas-selfa, it-test tal-investitur f'ekonomija tas-suq mhuwiex issodisfat. Il-forniment ta' selfa lil kumpanija f'diffikultajiet bħal dawn li ebda investitur privat ma kien jiffinanzja b'ebda rata jinvolvi vantaġġ għall-kumpanija, li huwa kbir daqs l-ammont tas-selfa. Għaldaqstant, il-vantaġġ mogħti mil-Land lil NG permezz tas-selfa ta' EUR 40 405 000 fil-11 ta' Jannar 2011 huwa ta' EUR 40 405 000. Il-vantaġġ mogħti mil-Land lil NG permezz tas-sussidju ta' EUR 13,5 miljun f'Lulju 2011 huwa ta' EUR 13,5 miljun.
               
            
                  (209)
               
               
                  Għall-kuntratt ta' konċessjoni tal-Formula 1 (il-miżura 17), il-Ġermanja ddikjarat li l-organizzazzjoni tat-tiġrijiet tal-Formula 1 tikkostitwixxi miżura ta' għajnuna li hija kompatibbli skont ir-regoli tas-SIEĠ. Madankollu, il-Ġermanja ma tgħidx li l-miżura kienet kumpens ħieles minn għajnuna li jissodisfa r-rekwiżiti kollha stabbiliti fil-ġurisprudenza Altmark. Fl-aħħar, il-Ġermanja ma pprovdietx evidenza li turi li t-tariffa ta' konċessjoni ġiet stabbilita fil-livell tas-suq fuq il-bażi ta' xi opinjoni ta' espert jew rapport dwar is-suq, jew li għamlet proċess ta' offerti għall-konċessjoni. Għaldaqstant, fin-nuqqas tal-elementi li juru li l-miżura hija konformi mas-suq, il-Kummissjoni tqis li l-kuntratt ta' konċessjoni jagħti vantaġġ lil NAG. Għal din il-miżura, l-ammont tal-għajnuna fil-prinċipju jkun daqs id-differenza bejn it-tariffa ta' konċessjoni u l-valur tas-suq tal-konċessjoni. Madankollu, il-Kummissjoni tosserva li, peress li ma sar ebda pagament skont il-kuntratt, kif iddikjarat il-Ġermanja, l-għajnuna mill-Istat involuta ma mmaterjalizzatx, u għalhekk ma jista' jiġi stabbilit ebda ammont tal-għajnuna.
               
            
         Miżuri koperti bid-deċiżjoni tas-7 ta' Awwissu 2012
      
      
                  (210)
               
               
                  Għall-kuntrarju tal-opinjoni tal-Ġermanja, il-Kummissjoni tqis li l-iskedar mill-ġdid tal-pagamenti tal-imgħax (il-miżura 18) mhuwiex konformi mal-prinċipju tal-investitur f'ekonomija tas-suq u, għalhekk, jikkostitwixxi vantaġġ ekonomiku, speċjalment fid-dawl tas-sitwazzjoni finanzjarja ta' NG, MSR u CMHN. Tabilħaqq, NG, MSR u CMHN kienu f'pożizzjoni finanzjarja ħażina ħafna meta ngħatat il-miżura, kif spjegat iktar 'il fuq. L-iskedar mill-ġdid tal-pagamenti tal-imgħax b'rabta ma' selfa lil kumpanija f'diffikultajiet bħal dawn, li ebda investitur privat ma kien jagħti b'ebda rata, jinvolvi vantaġġ lill-kumpanija, li huwa kbir daqs l-ammont tal-ammont pendenti tas-selfa riskedata. Għalhekk, l-iskedar mill-ġdid maqbul minn ISB fil-15 ta' Mejju 2012, li jammonta għal EUR 1,473 miljun għal NG, EUR 1,205 miljun għal MSR u EUR 303 000 għal CMHN, jinvolvi għajnuna lil dawn il-kumpaniji li hija kbira daqs l-ammont tas-selfiet pendenti skedati mill-ġdid.
               
            
                  (211)
               
               
                  Fir-rigward tal-garanzija tal-Istat u s-subordinazzjoni tad-dejn (il-miżura 19): (a) għall-garanzija tal-Istat tal-2012 li tkopri pretensjonijiet li jaslu sa EUR 254 miljun (għal selfa ta' EUR 325 265 000), il-Kummissjoni tosserva li ngħatat, permezz ta' dikjarazzjoni tal-Land, sabiex tiġi evitata l-insolvenza ta' NG, MSR u CMHN, filwaqt li dawn tal-aħħar kienu f'diffikultà serja. Fuq din il-bażi, il-Kummissjoni tqis li l-miżura ma ssodisfatx il-kundizzjonijiet tal-Avviż ta' Garanzija, għalhekk tat vantaġġ lill-benefiċjarji, u b'hekk kienet tikkostitwixxi għajnuna mill-Istat; (b) is-subordinazzjoni tal-2012 tal-pretensjonijiet tal-Land, li tirriżulta mill-garanzija msemmija hawn fuq, irriżultat fil-klassifikazzjoni tal-pretensjonijiet tal-Land fl-aħħar pożizzjoni tal-pretensjonijiet tal-kredituri kollha kontra NG, MSR u CMHN. F'dan il-kuntest, il-Kummissjoni tosserva li kreditur f'ekonomija tas-suq ma kienx jaċċetta subordinazzjoni bħal din ta' pretensjonijiet materjalizzati kontra kumpaniji f'diffikultà seja, peress li miżura bħal din tkun tammonta għat-telf propju tal-pretensjonijiet. Fuq din il-bażi, il-Kummissjoni ssib li s-subordinazzjoni tikkostitwixxi vantaġġ. Il-Kummissjoni tqis ukoll li l-garanzija u s-subordinazzjoni tal-2012 jikkostitwixxu miżura addizzjonali għall-garanzija tal-2010. Tabilħaqq, l-adozzjoni tal-garanzija u tas-subordinazzjoni tal-2012 ma kinitx prevista jew imposta mill-garanzija tal-2010, iżda deċiża bid-diskrezzjoni tal-awtoritajiet, sabiex tiġi evitata l-insolvenza ta' NG, MSR u CMHN fl-2012. Fir-rigward tal-ammont tal-miżura, dan huwa daqs l-ammont tad-dejn marbut magħha, jiġifieri EUR 254 miljun li kien kopert mill-garanzija u s-subordinazzjoni tal-2012.
               
            
                  (212)
               
               
                  Il-Kummissjoni tqis li l-miżuri ta' hawn fuq huma marbutin mal-operat ta' kumpless li ma jikklassifikax bħala infrastruttura ġenerali, u li l-miżuri ma ġewx attivati minħabba l-aspettattivi li l-kontribuzzjoni tal-Istat kienet se trendi redditu konformi mas-suq. B'hekk, il-Kummissjoni tqis li hemm għajnuna mill-Istat għall-bini u t-tħaddim tal-faċilitajiet imsemmijin hawn fuq, li tibbenefika lil min joperahom, jiġifieri lil NG b'mod partikolari.
               
            
                  (213)
               
               
                  Il-Kummissjoni tqis ukoll li l-element tal-għajnuna mill-Istat huwa d-differenza bejn il-prezz tas-suq xieraq tas-selfa jew il-garanzija u l-prezz propju mħallas għal dik il-miżura, filwaqt li l-benefiċjarji tal-għajnuna tant kienu f'diffikultajiet serji li ma kienu jsibu l-ebda finanzjament fis-suq u b'hekk il-vantaġġ mill-għajnuna huwa kbir daqs l-ammont sħiħ tal-miżuri inkwistjoni.
               
            (f)   Konklużjoni dwar l-eżistenza ta' għajnuna mill-Istat
      
      
                  (214)
               
               
                  Fid-dawl ta' dan li ntqal hawn fuq, il-Kummissjoni tqis li parti mit-tieni miżura (selfiet mogħtija minn NG lil FSZ), kif ukoll il-miżuri 8, 11 u 15 ma jikkostitwixxux għajnuna mill-Istat, filwaqt li l-miżura 1, parti mit-tieni miżura (selfiet mogħtijin minn NG lil EWN, MAN, TTI, Camp4Fun, BWN1, BWNB u BWN2), kif ukoll il-miżuri minn 3 sa 7, minn 9 sa 10, minn 12 sa 14, u minn 16 sa 19 jikkostitwixxu għajnuna mill-Istat skont it-tifsira tal-Artikolu 107(1) TFUE.
               
            5.3.   GĦAJNUNA ILLEGALI
      
                  (215)
               
               
                  L-ewwel miżura, parti mit-tieni miżura (selfiet mogħtijin minn NG lil EWN, MAN, TTI, Camp4Fun, BWN1, BWNB u BWN2), kif ukoll il-miżuri minn 3 sa 7, minn 9 sa 10, minn 12 sa 14, u minn 16 sa 19 li jikkostitwixxu għajnuna ngħataw bi ksur tal-obbligi ta' notifika u ta' waqfien totali stabbiliti fl-Artikolu 108(3) TFUE. B'hekk, il-Kummissjoni tqis li dawn il-miżuri jikkwalifikaw bħala għajnuna illegali mill-Istat.
               
            5.4.   KOMPATIBBILTÀ TAL-GĦAJNUNA
      
                  (216)
               
               
                  Peress li ċerti miżuri jikkostitwixxu għajnuna mill-Istat skont it-tifsira tal-Artikolu 107(1) TFUE, il-kompatibbiltà tagħhom trid tiġi vvalutata fid-dawl tal-eċċezzjonijiet stabbiliti fil-paragrafi 2 u 3 ta' dak l-Artikolu.
               
            
                  (217)
               
               
                  Skont il-każistika tal-Qorti tal-Ġustizzja, huwa f'idejn l-Istat Membru li jinvoka l-motivi possibbli tal-kompatibbiltà u li juri li huma ssodisfati l-kundizzjonijiet għat-tali kompatibbiltà (150).
               
            
                  (218)
               
               
                  Peress li l-miżuri jikkostitwixxu għajnuna mill-Istat, u peress li NG, MSR u CMHN kienu ilhom kumpaniji f'diffikultà mill-2002, l-2007 u l-2008, rispettivament, il-Kummissjoni tosserva li l-miżuri inkwistjoni għandhom jiġu vvalutati fir-rigward tal-kompatibbiltà tagħhom biss skont l-Artikolu 107(3)(c) TFUE u b'mod partikolari skont il-Linji Gwida dwar is-S&R. Tabilħaqq, skont il-punt 20 tal-Linji Gwida dwar is-S&R, “kumpanija f'diffikultà ma tistax tiqties bħala veikolu xieraq għall-promozzjoni ta' objettivi oħrajn tal-politika pubblika sakemm tiġi żgurata l-vijabbiltà tagħha. Konsegwentement, il-Kummissjoni tqis li kemm-il darba jkunu ssodisfati l-kundizzjonijiet stabbiliti f'dawn il-Linji Gwida, l-għajnuna lil kumpaniji f'diffikultà tista' tikkontribwixxi għall-iżvilupp tal-attivitajiet ekonomiċi bla ma l-kummerċ jiġi affettwat b'mod mhux mixtieq sal-punt li jmur kontra l-interess tal-Komunità.” Għall-kuntrarju ta' dak li qalet il-Ġermanja, l-eċċessjoni stabbilita fl-Artikolu 106(2) TFUE mhijiex applikabbli f'dan il-każ għaliex l-operazzjonijiet sostnuti ma jistgħux jitqiesu bħala servizzi ta' interess ekonomiku ġenerali, peress li jikkostitwixxu biċ-ċar operazzjonijiet ta' għamla kummerċjali offruti f'setturi li huma soġġetti għall-kompetizzjoni. Lanqas l-eċċezzjoni stabbilita fl-Artikolu 107(3)(b) TFUE ma hija applikabbli, peress li l-proġett u l-kumpaniji sostnuti permezz tal-miżuri investigati ma jistgħux jitqiesu bħala proġett importanti ta' interess Ewropew komuni, u l-Ġermanja ma kinitx qed taffaċċja tfixkil serju fl-ekonomija tagħha. Fl-aħħar, lanqas l-eċċezzjoni stabbilita fl-Artikolu 107(3)(d) TFUE ma hija applikabbli, għaliex l-attivitajiet megħjunin ma għandhomx rabta ċara mal-kultura jew mal-konservazzjoni tal-wirt storiku.
               
            
                  (219)
               
               
                  F'dan il-każ, il-kundizzjonijiet rilevanti tal-Linji Gwida dwar is-S&R (it-taqsimajiet 3.1. u 3.2.) għall-għajnuna għas-salvataġġ u/jew ir-ristrutturar mhumiex issodisfati. Tabilħaqq, il-miżuri ma ntemmewx wara 6 xhur u l-Ġermanja ma nnotifikatx pjan ta' ristrutturar skont it-tifsira tal-Linji Gwida dwar is-S&R. Fl-aħħar, ma hemm ebda evidenza li l-għajnuna kienet limitata għall-minimu meħtieġ, b'mod partikolari permezz ta' kontribuzzjoni proprja sinifikanti tal-benefiċjarju tal-għajnuna. L-awtoritajiet lanqas ma pprovdew pjan ta' likwidazzjoni.
               
            
                  (220)
               
               
                  Il-Kummissjoni ma identifikat ebda motiv possibbl ieħor ta' kompatibbiltà għall-miżuri (151). Tabilħaqq, f'dan il-każ, il-benefiċjarji kienu f'diffikultà fi żmien l-għoti tal-miżuri, u għalhekk huma esklużi mill-applikazzjoni ta' kull bażi ta' kompatibbiltà għajr il-Linji Gwida dwar is-S&R.
               
            
                  (221)
               
               
                  Fid-dawl ta' dan ta' hawn fuq, il-Kummissjoni tqis li l-ewwel miżura, parti mit-tieni miżura (selfiet mogħtijin minn NG lil EWN, MAN, TTI, Camp4Fun, BWN1, BWNB u BWN2), kif ukoll il-miżuri minn 3 sa 7, minn 9 sa 10, minn 12 sa 14, u minn 16 sa 19 huma inkompatibbli mat-TFUE.
               
            5.5.   IRKUPRU
      
                  (222)
               
               
                  Skont it-TFUE u l-każistika stabbilita tal-Qorti tal-Ġustizja, il-Kummissjoni hija kompetenti sabiex tiddeċiedi li l-Istat Membru kkonċernat irid iħassar jew jibdel għajnuna li tkun sabet li hija inkompatibbli mas-suq intern (152). Il-Qorti tal-Ġustizzja kemm-il darba ddikjarat li l-obbligu ta' Stat Membru li jħassar għajnuna li l-Kummissjoni tkun qisitha li hija inkompatibbli mas-suq intern huwa mfassal sabiex terġa' tiġi stabbilita s-sitwazzjoni li kienet teżisti qabel l-għajnuna (153). F'dan il-kuntest, il-Qorti tal-Ġustizzja stabbilixxiet li dan l-objettiv jinkiseb ladarba r-riċevent ikun ħallas lura l-ammonti mogħtijin permezz ta' għajnuna illegali, u b'hekk jirrinunzja għall-vantaġġ li jkun gawda fuq il-kompetituri tiegħu fis-suq, u terġa' tinkiseb is-sitwazzjoni li kien hemm qabel ma tħallset l-għajnuna (154).
               
            
                  (223)
               
               
                  B'konformità mal-każistika, l-Artikolu 14(1) tar-Regolament tal-Kunsill (KE) Nru 659/1999 (155) stabbilixxa li “Fejn jittieħdu deċiżjonijiet negattivi f'każijiet ta' għajnuna llegali, il-Kummissjoni għandha tiddeċiedi li l-Istat Membru kkonċernat għandu jieħu l-miżuri kollha meħtieġa sabiex jirkupra l-għajnuna mill-benefiċjarju […].”
               
            
                  (224)
               
               
                  B'hekk, peress li l-miżuri inkwistjoni ma ġewx notifikati lill-Kummissjoni bi ksur tal-Artikolu 108 TFUE u, għaldaqstant, iridu jitqiesu li huma għajnuniet illegali u inkompatibbli, iridu jiġu rkuprati sabiex terġa' tiġi stabbilita s-sitwazzjoni li kienet teżisti fis-suq qabel ma ngħataw. L-irkupru għandu jkopri ż-żmien mindu l-vantaġġ ingħata lill-benefiċjarju, jiġifieri meta l-għajnuniet tqiegħdu għad-dispożizzjoni tal-benefiċjarju, sal-irkupru effettiv, u s-somom li jridu jiġu rkuprati għandhom iġarrbu magħhom l-imgħax dovut sal-irkupru effettiv.
               
            
                  (225)
               
               
                  Il-Kummissjoni tosserva li ċerti benefiċjarji tal-għajnuniet (NG, MSR, CMHN, CST (156), IPC) jinsabu fi proċedimenti ta' insolvenza (157). Skont każistika stabbilita sew, il-fatt li benefiċjarju huwa insolventi jew soġġett għal proċedimenti ta' falliment ma għandu ebda effett fuq l-obbligu tiegħu li jħallas lura għajnuna illegali u inkompatibbli (158). Fl-istess ħin, fil-parti l-kbira tal-każijiet li jinvolvu benefiċjarju tal-għajnuna insolventi, ma jkunx possibbli li jiġi rkuprat l-ammont sħiħ tal-għajnuna illegali u inkompatibbli (inklużi l-imgħaxijiet), peress li l-assi tal-benefiċjarju mhumiex biżżejjed sabiex jissodisfaw il-pretensjonijiet tal-kredituri kollha. Konsegwentement, spiss ma jkunx possibbli li terġa' tiġi stabbilita bis-sħiħ is-sitwazzjoni ex-ante b'mod tradizzjonali. Peress li l-objettiv finali tal-irkupru huwa li jtemm it-tfixkil tal-kompetizzjoni, il-Qorti tal-Ġustizzja Ewropea ddikjarat li l-likwidazzjoni tal-benefiċjarju tista' titqies bħala possibbiltà aċċettabbli għall-irkupru f'każijiet bħal dawn (159). Għalhekk, il-Kummissjoni hija tal-fehma li deċiżjoni li tordna lill-Istat Membru sabiex jirkupra l-għajnuna illegali u inkompatibbli mingħand benefiċjarju insolventi tista' titqies li hija eżegwita kif suppost meta jsir l-irkupru sħiħ jew, fil-każ ta' rkupru parzjali, meta jkun hemm reġistrazzjoni xierqa tal-obbligazzjoni marbuta mal-ħlas tal-għajnuna fl-iskeda tal-obbligazzjonijiet u l-kumpanija tiġi likwidata u l-assi tagħha jinbiegħu bil-kundizzjonijiet tas-suq, xi ħaġa li timplika waqfien definittiv tal-attivitajiet tagħha. B'mod iktar ġenerali, għandu jiġi żgurat li ebda operatur ma huwa se jibbenefika mill-għajnuna illegali u inkompatibbli wara li jitlaq il-benefiċjarju.
               
            
                  (226)
               
               
                  L-irkupru għandu jikkonċerna wkoll lill-benefiċjarji li mhumiex fil-proċedura ta' insolvenza (NAG, u BikeWorld GmbH għal BWN1, BWNB u BWN2, peress li BWN1 amalgamat ma' BWNB u, wara, l-isem tal-kumpanija akkwirenti BWNB inbidel għal BWN2, u din il-kumpanija msemmija l-aħħar imbagħad biddlet isimha għal BikeWorld GmbH.
               
            
                  (227)
               
               
                  Il-Kummissjoni tosserva li ċerti benefiċjarji tal-għajnuna ma għadhomx jeżistu bħalissa fil-mument tat-teħid ta' din id-deċiżjoni (EWN, MAN, TTI, Camp4Fun, MIB).
               
            
                  (228)
               
               
                  EWN, MAN, u Camp4Fun ġew xolti fis-6 ta' Settembru 2011, id-29 ta' Awwissu 2013 u l-1 ta' Marzu 2010, rispettivament. Ma kien hemm ebda likwidazzjoni formali. Għal dawk it-tliet benefiċjarji tal-għajnuna, hemm kontinwità ekonomika bejniethom bħala benefiċjarji tal-għajnuna u l-azzjonist li jifdal tagħhom, jiġifieri NG. Tabilħaqq, peress li NG hija l-azzjonist li fadal ta' dawn il-benefiċjarji tal-għajnuna, hija responsabbli għad-djun tagħhom, inklużi d-djun li rriżultaw mill-għajnuna mill-Istat. Peress li NG hija f'likwidazzjoni, għandu jiġi żgurat li hemm reġistrazzjoni xierqa tar-responsabbiltà marbuta mal-ħlas tal-għajnuan fl-iskeda tal-obbligazzjonijiet ta' NG, u li hemm waqfien definittiv tal-attivitajiet ta' NG. Għandu jiġi żgurat ukoll li ebda operatur ma huwa se jibbenefika mill-għajnuna inkompatibbli wara li titlaq NG. B'hekk, il-Kummissjoni tikkonkludi li NG bħala s-suċċessur ekonomiku tal-benefiċjarji trid tkun soġġetta għall-irkupru tal-għajnuna mill-Istat mogħtija lilhom. Peress li NG hija l-konċedent tal-għajnuna kif ukoll is-suċċessur ekonomiku tal-benefiċjarji tal-għajnuna, f'dawn iċ-ċirkustanzi l-irkupru jrid isir mill-Istat.
               
            
                  (229)
               
               
                  MIB ma ġietx illikwidata, iżda amalgamata ma' NAG fis-6 ta' Settembru 2013, u b'hekk ma għadhiex teżisti bħala entità legali. Konsegwentement, NAG hija s-suċċessur ekonomiku ta' MIB, fuq il-bażi ta' § 2 paragrafu 1 tal-Att tal-Ġermanja dwar it-Trasformazzjoni (“Umwandlungsgesetz”), kif indikat fir-reġistru kummerċjali tal-Ġermanja. Għalhekk, NAG bħala s-suċċessur ekonomiku ta' MIB trid tħallas lura l-għajnuna.
               
            
                  (230)
               
               
                  TTI ġiet likwidata skont l-Att tal-Ġermanja dwar il-Kumpaniji b'Responsabbiltà Limitata fl-4 ta' Diċembru 2007. TTI kienet kumpanija b'responsabbiltà limitata (“Gesellschaft mit beschränkter Haftung”). Permezz ta' riżoluzzjoni tal-azzjonisti dwar il-likwidazzjoni, il-kumpanija ġiet xolta. L-uniku skop li fadal fir-rigward ta' TTI kien l-implimentazzjoni tal-likwidazzjoni. Skont § 70 tal-Att dwar il-Kumpaniji b'Responsabbiltà Limitata, il-likwidatur kellu “jitlaq min-negozju attwali, sabiex jissodisfa l-obbligazzjonijiet tal-kumpanija xolta, jiġbor il-pretensjonijiet tal-istess kumpanija u jibdel l-assi tal-kumpanija fi flus …”. Imbagħad, l-assi fi flus li jifdal tqassmu lill-azzjonisti. F'dak iż-żmien, il-kumpanija ġiet xolta. Skont il-Ġermanja, ma kien hemm ebda suċċessjoni legali fis-sens ta' kontinwità ekonomika għaliex, fil-parti l-kbira, il-flus marru fil-bwiet tal-azzjonisti, ma baqgħetx issir attività ekonomika, u ma sarux trasferiment tan-negozju jew akkwist ta' responsabbiltà mill-azzjonisti. Il-Ġermanja indikat ukoll li l-assi ta' TTI ma nbigħux fi proċess ta' offerti, peress li fit-12 ta' Marzu 2004, bħala d-data ta' ftuħ tal-likwidazzjoni ta' TTI, dawn l-assi kienu biss il-bilanċ tal-kont ta' EUR 19 777,39, pretensjonijiet ta' rifużjoni tat-taxxa ta' EUR 1 222,01 u mgħaxijiet minn kont tal-bank ta' EUR 30,69. Peress li TTI ġiet likwidata kif intqal hawn fuq, ma kellha ebda suċċessur ekonomiku, speċjalment peress li ma kien hemm ebda attività ekonomika mmexxija minn xi ħadd wara li ġiet likwidata, u l-azzjonisti ma rċevew xejn bħala assi jew xi element operazzjonali ta' TTI għajr ammont ferm limitat ta' flus biss. F'dan il-kuntest, peress li n-negozju ta' TTI ma ġie ttrasferit lil ħadd, il-Kummissjoni tqis li l-għajnuna mill-Istat li rriżultat mill-miżura inkwistjoni ma ngħaddietx lil xi ħadd ieħor. F'dan il-każ, il-kumpanija diġà ġiet likwidata bis-sħiħ, u l-irkupru jsir mingħajr skop għaliex il-benefiċjarju tal-għajnuna ma għadux jeżisti u ma għandu ebda suċċessur ekonomiku.
               
            6.   VALUTAZZJONI TAL-KONTINWITÀ EKONOMIKA BEJN IL-KUMPANIJI INSOLVENTI U X-XERREJ TAL-ASSI
      
      6.1.   L-EŻISTENZA TAL-GĦAJNUNA MILL-ISTAT LI TIBBENEFIKA LIX-XERREJ TAL-ASSI
      
                  (231)
               
               
                  Fil-każ ta' deċiżjoni negattiva tal-Kummissjoni rigward l-irkupru tal-għajnuna inkompatibbli mogħtija lil impriża fil-kuntest tal-Artikoli 107 u 108 TFUE, l-Istat Membru inkwistjoni huwa meħtieġ jirkupra l-għajnuna inkompatibbli. L-obbligu ta' rkupru jista' jiġi estiż għal kumpanija ġdida, li lilha l-kumpanija inkwistjoni tkun ittrasferixxiet jew bigħet parti mill-assi tagħha, meta dak it-trasferiment jew l-istruttura tal-bejgħ ikunu se jixkattaw il-konklużjoni li hemm kontinwità ekonomika bejn iż-żewġ kumpaniji. L-għajnuna mill-Istat għax-xerrej tista' tirriżulta wkoll mill-bejgħ tal-assi b'valur inqas mill-valur tas-suq tagħhom (anki fin-nuqqas ta' kontinwità ekonomika).
               
            
                  (232)
               
               
                  Sabiex tiddeċiedi dwar jekk hemmx għajnuna mill-Istat li hija ta' benefiċċju għax-xerrej(ja) tal-assi, il-Kummissjoni trid tikkonferma: (a) li l-bejgħ ta' kull assi jsir bil-prezz tas-suq tiegħu; u (b) kriterji oħrajn indirizzati hawn taħt.
               
            
                  (233)
               
               
                  Skont id-deċiżjoni tal-Qorti tal-Ġustizzja f'L-Italja u SIM 2 v. Il-Kummissjoni, (160) li fuqha l-Kummissjoni bbażat id-deċiżjonijiet tagħha f'Olympic Airlines, Alitalia u SERNAM (161), il-valutazzjoni tal-kontinwità ekonomika bejn l-entità “antika” u l-istrutturi l-ġodda hija stabbilita fuq il-bażi ta' sett ta' indikaturi. Il-fatturi li ġejjin jistgħu jiġu kkunsidrati wkoll: l-ambitu tal-assi mibjugħin (assi u obbligazzjonijiet, żamma tal-forza tax-xogħol, grupp ta' assi), il-prezz tal-bejgħ, l-identità tax-xerrej(ja), iż-żmien tal-bejgħ (wara li bdiet il-valutazzjoni preliminari, il-proċedura ta' investigazzjoni formali jew id-deċiżjoni finali) u l-loġika ekonomika tal-operazzjoni. Dan is-sett ta' indikaturi ġie kkonfermat mill-Qorti tal-Ġustizzja fid-deċiżjoni tagħha tat-28 ta' Marzu 2012 Ryanair v. Il-Kummissjoni (162), li kkonfermat id-deċiżjoni Alitalia.
               
            6.1.1.   Ambitu tal-assi mibjugħa
      
      
                  (234)
               
               
                  Il-Kummissjoni tosserva li l-assi akkwiżiti minn Capricorn jirrappreżentaw l-assi kollha tal-kumpaniji insolventi NG, MSR u CMHN, u huma marbutin mal-attivitajiet ewlenin ta' dawn il-kumpaniji. Madankollu, il-Kummissjoni tosserva li, fil-kuntest tal-proċess tal-offerti, l-assi ta' NG, MSR u CMHN inqasmu fi 11-il raggruppament tal-assi individwali u l-offerenti kollha tħallew jagħmlu offerti għall-assi individwali, kif ukoll għal raggruppament wieħed, ħafna jew kollha f'daqqa tal-assi (ara l-punt 2.5). Dawk ir-raggruppamenti ġew ifformati fid-dawl tal-użu ekonomiku li mistenni jsir mill-assi, l-interess mistenni tal-investituri kif ukoll l-ispejjeż tas-separazzjoni tal-assi. Barra minn hekk, l-amministraturi tal-insolvenza ma stabbilixxew ebda kundizzjoni rigward l-użu fil-ġejjieni tal-assi. Il-Kummissjoni tosserva li d-deċiżjoni li l-assi kollha nbigħu lil kumpanija waħda ttieħdet mis-suq, jiġifieri l-operaturi ekonomiċi li offrew għall-assi, mhux l-amministraturi tal-insolvenza jew il-Ġermanja. Tabilħaqq, l-offerenti kellhom il-possibbiltà li joffru għal wieħed mill-11-il raggruppament individwali tal-assi, kollha kemm huma jew assi speċifiċi. Għal raġunijiet immotivati mis-suq, il-valur tal-offerti għall-assi individwali jew ir-raggruppamenti tal-assi ma laħaqx il-valur tal-ogħla offerta għall-assi kollha. Dan jidher li huwa l-konsegwenza tal-interdipendenza ekonomika tal-bosta raggruppamenti tal-assi: mingħajr il-korsa, il-lukandi ma jkunux vijabbli; mingħajr il-lukandi, sfruttament li jħalli profitt tal-korsa b'tiġrijiet professjonali, kunċerti rock u attivitajiet oħrajn b'żona ta' lħuq kbira tkun iktar diffiċli.
               
            
                  (235)
               
               
                  Fir-rigward tal-impjegati, l-ispeċifikazzjonijiet tal-proċess tal-offerti jew il-kuntratt tal-bejgħ ma jinkludux xi obbligu speċifiku, eż. garanzija tax-xogħol, li l-kuntratti tax-xogħol iridu jiġu ttrasferiti lis-sid il-ġdid, minbarra dak li huwa meħtieġ mil-leġiżlazzjoni nazzjonali rilevanti. Skont il-liġi Ġermaniża, l-impjegati jiġu ttrasferiti b'mod awtomatiku lix-xerrej tal-assi. Madankollu, skont il-ġurisprudenza tal-qrati tax-xogħol tal-Ġermanja (163), f'kuntest tal-insolvenza x-xerrej jista' jitlob sabiex l-amministratur tal-insolvenza jtemm il-kuntratti tax-xogħol. B'hekk, fil-prinċipju, ix-xerrej jista' jieħu deċiżjoni ġdida dwar lil liema membri tal-persunal jixtieq joffri xogħol ġdid. F'dan il-każ, sabiex tinkiseb operazzjoni ekonomikament vijabbli tal-assi mixtrijin, Capricorn ivvalutaw il-ħtiġijiet tagħhom, sabiex jiksbu l-vijabbiltà tal-operazzjonijiet tagħhom, u għażlu li ma jiħdux l-impjegati kollha tal-bejjiegħa, iżda 85 % minnhom, jiġifieri 253 mit-total ta' 297 impjegat, fl-1 ta' Jannar 2015 (data li fiha Capricorn se jibdew joperaw l-assi mixtrijin). Madankollu, huwa stabbilit li peress li Capricorn jistgħu jieħdu deċiżjoni indipendenti dwar jekk idaħħlux lill-membri tal-persunal eżistenti biex jaħdmu magħhom, il-ħatra kkonfermata tal-persunal eżistenti ma twassalx għal kontinwità tal-operazzjonijiet. Barra minn hekk, huwa ppjanat li fl-2014 jerġgħu jiġu riorganizzati l-istrutturi tal-maniġment u l-persunal.
               
            
                  (236)
               
               
                  Barra minn hekk, il-Kummissjoni tosserva li l-parti l-kbira assoluta tal-kuntratti dwar l-organizzazzjoni ta' avvenimenti importanti għan-negozju operazzjonali se tiġi terminata wara l-istaġun tal-2014. Il-kuntratti l-ġodda għall-perjodu li jibda mill-1 ta' Jannar 2015 se jiġu nnegozjati u konklużi mal-klijenti u l-fornituri mill-kumpanija operatorja mwaqqfa mix-xerrej. F'dan ir-rigward se jiġu avviċinati msieħba kuntrattwali ġodda wkoll. Capricorn stess għandhom il-pjan li jorganizzaw għadd ta' avvenimenti minflok ma jikru ċ-ċirkwit tat-tiġrijiet lil organizzaturi esterni.
               
            
                  (237)
               
               
                  Fl-aħħar, il-Kummissjoni tosserva li l-ambitu tal-attivitajiet li jridu jitwettqu minn Capricorn se jkun kemmxejn differenti meta mqabbel mal-attivitajiet tal-grupp ta' Nürburgring, kif muri hawn taħt (ara b'mod partikolari l-punt 6.1.5).
               
            6.1.2.   Il-prezz tal-bejgħ
      
      
                  (238)
               
               
                  Sabiex tiġi evitata kontinwità ekonomika, l-assi soġġetti għall-proċess tal-offerti jridu jinbiegħu bil-prezz tas-suq.
               
            
                  (239)
               
               
                  Il-prezz tas-suq huwa l-prezz li jista' jiġi stabbilit minn investitur privat li jaġixxi fil-kundizzjonijiet tas-suq (164).
               
            
                  (240)
               
               
                  Il-Ġermanja biegħet l-assi permezz ta' proċess tal-offerti miftuħ, trasparenti, mhux diskriminatorju u mhux kondizzjonat lill-offerent li ssottometta l-ogħla offerta b'finanzjament iggarantit.
               
            
                  (241)
               
               
                  L-ewwel nett, l-istedina għas-sottomissjoni ta' espressjoni ta' interess għall-assi ta' Nürburgring ma ppreżentat ebda limitazzjoni rigward liema partijiet setgħu jagħmlu offerti, u għalhekk kull entità setgħet tagħmel offerta fil-proċess tal-offerti.
               
            
                  (242)
               
               
                  It-tieni, fir-rigward tal-prinċipju ta' trasparenza, il-bejjiegħa pprovdew lill-offerenti kollha b'biżżejjed żmien u bl-informazzjoni neċessarja u dettaljata kollha, sabiex ikunu jistgħu jwettqu valutazzjoni xierqa tal-assi. Skont l-ittra ta' KPMG intitolata “Proġett RING — proċeduri għas-sottomissjoni ta' offerta finali”, mibgħuta lill-investituri interessati fis-17 ta' Ottubru 2013, l-offerenti li pprovdew prova ta' finanzjament iggarantit għall-prezz inkluż fl-offerti indikattivi tagħhom jingħataw aċċess sħiħ għal kamra tad-dejta elettronika, setgħu jieħdu sehem f'laqgħa mal-maniġment ta' NBG, u jingħataw l-opportunità li jieħdu sehem fi proċess strutturat ta' mistoqsijiet u tweġibiet. Min-naħa l-oħra, l-offerenti li ma jissottomettux il-garanzija msemmija hawn fuq u l-prova tal-finanzjament meħtieġ jingħataw biss aċċess limitat għall-kamra tad-dejta elettronika u għall-ktejjeb ta' tagħrif finanzjarju tal-bejjiegħa, u jkunu jistgħu jlitaqgħu mal-membri tat-tim li ħejja l-ktejjeb ta' tagħrif finanzjarju, jieħdu sehem fi żjara fuq il-post u jiltaqgħu għal taħdita minn qabel dwar l-abbozz tal-ftehim ta' xiri għall-assi.
               
            
                  (243)
               
               
                  Barra minn hekk, kien hemm komunikazzjoni kostanti matul il-proċess tal-offerti bejn il-bejjiegħa (KMPG) u l-offerenti kollha li kkwalifikaw għall-istadju rispettiv tal-proċess tal-offerti, bil-għan li dawn l-offerenti jingħataw l-informazzjoni u l-kjarifiki rilevanti kollha, b'ittri u ittri elettroniċi skambjati matul il-perjodu Lulju 2013 — April 2014. F'dan il-kuntest, dawk l-offerenti ngħataw tweġibiet għall-mistoqsijiet jew l-allegazzjonijiet tagħhom, u l-informazzjoni kollha rigward l-istadji li jmiss tal-proċess tal-offerti. Pereżempju, fil-kuntest imsemmi hawn fuq, KPMG bagħtet l-ittri u l-ittri elettroniċi li ġejjin lix-xerrejja: (a) ittra tad-19 ta' Lulju 2013 li biha għarrfet lix-xerrejja bil-proċeduri sabiex jissottomettu offerta indikattiva; (b) ittra tat-12 ta' Settembru 2013 li biha għarrfet lix-xerrejja dwar l-estensjoni tal-iskadenza għas-sottomissjoni tal-offerti indikattivi; (c) ittra elettronika tad-19 ta' Settembru 2013 li biha pprovdiet lil wieħed mill-offerenti (ADAC) b'aġġornament dwar il-prestazzjoni finanzjarja ta' Nürburgring; (d) ittra tas-17 ta' Ottubru 2013 li biha għarrfet lil wieħed mill-offerenti ([Tielet Offerent]) dwar il-proċeduri sabiex jissottometti offerta finali; (e) ittra elettronika tat-28 ta' Ottubru 2013 li biha għarrfet lil wieħed mill-offerenti ([Tieni Offerent]) dwar id-dati preliminari għal-laqgħat mal-partijiet interessati; (f) ittra tat-3 ta' Diċembru 2013 li biha għarrfet lil wieħed mill-offerenti ([…]) li l-Offerta Indikattiva tiegħu ma baqgħetx tiġi kkunsidrata minħabba l-fatt li l-partijiet li kienu jsostnu dik l-offerta kienu rtiraw u ma ġie ppreżentat ebda sieħeb alternattiv li joffri finanzjament, u għalhekk il-finanzjament tal-offerta tqies li mhuwiex iggarantit u l-probabilità ta' għeluq tiegħu ġiet evalwata bħala insuffiċjenti; (g) ittra tal-11 ta' Diċembru 2013 li biha pprovdiet lil wieħed mill-offerenti ([Tielet Offerent]) bi spjegazzjonijiet komprensivi u ċari dwar it-tħassib u l-allegazzjonijiet li dak l-offerent kien qajjem f'ittra tad-9 ta' Diċembru 2013 (jumejn qabel); (h) ittra tat-18 ta' Diċembru 2013 li biha pprovdiet lil wieħed mill-offerenti ([Tielet Offerent]) bi spjegazzjonijiet komprensivi u ċari dwar it-tħassib u l-allegazzjonijiet li qajjem l-offerent f'ittra tal-11 ta' Diċembru 2013 (sebat ijiem qabel); (i) ittra elettronika tat-18 ta' Frar 2014 li fiha talbet lil wieħed mill-offerenti ([Tielet Offerent]) kjarifiki u konfermi speċifiċi rigward l-offerta finali ta' dan tal-aħħar kif ipprovduta f'ittra elettronika tas-17 ta' Frar 2014 (jum qabel), u li fiha b'mod partikolari talbet li l-offerent, fost l-oħrajn, jissottometti provi u evidenza dwar l-impenn ta' finanzjament tiegħu, eż. fil-forma ta' ittra ta' impenn ta' finanzjament vinkolanti, sabiex jipprovdi iktar dettalji dwar iż-żmien speċifiku previst minn dak l-offerent sabiex jikseb l-impenji ta' finanzjament pendenti, u sabiex jissottometti stima dwar iż-żmien meħtieġ sabiex jiffinalizza l-offerta sottomessa fir-rigward tat-termini kummerċjali tagħha; u (j) ittra elettronika tad-9 ta' April 2014 li biha għarrfet lil wieħed mill-offerenti ([Tielet Offerent]) li KPMG ma kinitx għadha rċeviet id-dettalji dwar l-istruttura ta' fnianzjament prevista ta' dak l-offerent jew konferma bil-miktub mingħand sorsi ta' finanzjament terzi li jsostnu l-offerta ta' dak l-offerent, bħala tweġiba għall-ittra elettronika ta' dak l-offerent tat-2 ta' April 2014 (sebat ijiem qabel).
               
            
                  (244)
               
               
                  It-tielet, l-evidenza sottomessa mill-Ġermanja turi li ma saret ebda diskriminazzjoni bejn l-offerenti f'xi stadju tal-proċess tal-offerti. Tabilħaqq, hekk kif jidher ċar anki minn dak li ntqal hawn fuq fil-premessa 235, l-offerenti kollha rċivew informazzjoni u kjarifiki dwar il-kriterji, ir-regoli u l-proċeduri tal-għażla tal-proċess tal-offerti, dwar l-iskadenzi għas-sottomissjoni ta' offerti indikattivi u finali, dwar l-estensjoni tat-tali skadenzi, dwar is-sitwazzjoni finanzjarja ta' Nürburgring, dwar l-elementi niqsin mill-offerti indikattivi jew finali tal-offerenti, u dwar il-mistoqsijiet possibbli tal-offerenti. Fl-istess ħin, l-offerenti li ssodisfaw il-kriterji tal-għażla tal-offerent, b'mod partikolari s-sottomissjoni tal-konferma tal-finanzjament tal-offerti tagħhom mingħand partijiet finanzjarji terzi, ma kinux esklużi min-negozjati. Il-Kummissjoni tosserva wkoll li ebda offerent ma ġie offrut esklusività fin-negozjati, iżda dawn tal-aħħar inżammew, għal ċertu żmien raġonevoli, anki ma' bejjiegħa li ma kinux issottomettew il-konferma finanzjarja msemmija hawn fuq fl-offerti finali tagħhom, fid-dawl ta' sottomissjoni futura tat-tali konferma finanzjarja.
               
            
                  (245)
               
               
                  Barra minn hekk, kif deskritt fil-premessa 54 iktar 'il fuq, il-kuntratt ta' bejgħ jinkludi klawżola li skont din il-partijiet għalih ikunu obbligati jimplimentawha biss jekk: (1) il-Kummissjoni tieħu deċiżjoni mhux appellabbli li timplika li la x-xerrej u lanqas il-kumpanija operatorja tiegħu ma jkunu benefiċjarji tal-għajnuna vvalutata soġġetti għal irkupru; u (2a) jew iż-żmien biex jinfetaħ appell kontra d-deċiżjoni tal-Kummissjoni jkun skada mingħajr appell; jew (2b) fil-każ ta' appell, tkun inqatgħet sentenza tal-qorti li ma tistax tiġi appellata iktar li tikkonferma d-deċiżjoni tal-Kummissjoni. Il-Ġermanja spjegat li din il-klawżola kienet ir-riżultat tan-nuqqas ta' rieda tal-offerenti milli jieħdu r-riskju li jkunu responsabbli għal irkupru tal-għajnuna mill-Istat, li l-bejjiegħa aċċettaw dik il-klawżola sabiex ikunu jistgħu jbigħu l-assi, u li mill-bidu tal-proċess tal-offerti, kif stipulat ukoll fl-ewwel ftehim ta' xiri, il-bejjiegħa avżaw lix-xerrejja li kienu lesti jiddiskutu l-implikazzjonijiet tal-proċedura dwar l-għajnuna mill-Istat mal-offerenti (165). Barra minn hekk, il-Ġermanja ddikjarat li deċiżjoni tal-Kummissjoni dwar l-għajnuna mill-Istat lil Nürburgring kienet kundizzjoni fil-valwazzjonijiet pożittivi tal-ftehimiet ta' xiri tal-assi pprovduti minn Capricorn, it-[Tieni Offerent] u t-[Tielet Offerent].
               
            
                  (246)
               
               
                  Ir-raba', apparti l-limitazzjonijiet li jirriżultaw mill-qafas legali, ma ġiet stabbilita ebda kundizzjoni fuq l-offerenti, kif inhu muri biċ-ċar fl-istedina għall-offerti sabiex jissottomettu espressjoni ta' interess u l-bosta ittri mibgħuta lill-offerenti minn KPMG.
               
            
                  (247)
               
               
                  Jirriżulta li dan il-proċess tal-għażla bħala tali huwa biżżejjed sabiex jiġi salvagwardjat li l-prezz tal-assi mibjugħin lix-xerrej jikkorrispondi għall-prezz tas-suq. B'hekk, il-Kummissjoni tikkonkludi li l-bejgħ tal-assi permezz ta' proċess tal-offerti miftuħ, trasparenti, mhux diskriminatorju u mhux kundizzjonali lill-offerent li jissottometti l-ogħla offerta inkluż finanzjament iggarantit iwassal għal prezz tas-suq.
               
            6.1.3.   L-identità tax-xerrej
      
      
                  (248)
               
               
                  Il-Kummissjoni trid tistabbilixxi li s-sid il-ġdid tal-assi ma jkollu l-ebda rabta ma' NG, MSR u CMHN, sabiex jiġi evitat milli dan is-sid il-ġdid ikun responsabbli għal xi rkupru tal-għajnuna mill-Istat inkompatibbli.
               
            
                  (249)
               
               
                  Capricorn mhumiex entità b'liġi korporattiva jew rabta diretta jew indiretta personali ma' NG, MSR, CMHN jew l-azzjonisti tagħhom, jew il-lokatarji preċedenti ta' Nürburgring. Għalhekk ma hemm ebda rabta bejn il-grupp ta' Nürburgring u l-azzjonisti tiegħu minn naħa, u s-sid il-ġdid u l-azzjonisti tiegħu min-naħa l-oħra.
               
            
                  (250)
               
               
                  B'hekk, il-Kummissjoni tikkonkludi li x-xerrej huwa entità indipendenti minn NG, MSR u CMHN.
               
            6.1.4.   Il-mument tal-bejgħ
      
      
                  (251)
               
               
                  Il-Kummissjoni trid tivvaluta jekk il-mument tal-proċess tal-offerti jistax iwassal għal evitar ta' deċiżjoni tal-Kummissjoni sabiex tiġi rkuprata l-għajnuna inkompatibbli mill-Istat.
               
            
                  (252)
               
               
                  F'dan il-każ, il-Kummissjoni tosserva li wara l-estensjoni tal-investigazzjoni ewlenija fil-miżuri notifikati lill-Kummissjoni bħala għajnuna ta' salvataġġ, tnediet il-proċedura ta' insolvenza u l-qorti lokali kompetenti ħatret l-amministraturi tal-insolvenza fl-2012. Il-bejgħ tal-assi tnieda mill-amministraturi tal-insolvenza f'Mejju 2013, qabel kull deċiżjoni tal-Kummissjoni dwar il-konklużjoni tal-proċedura ta' investigazzjoni formali. Peress li x-xerrej jinsisti li t-trasferiment tal-assi għandu jsir biss ladarba deċiżjoni finali tal-Kummissjoni ma tkunx tista' tiġi appellata l-qorti, il-kuntratt tal-bejgħ se jidħol fis-seħħ u l-proċedura tal-insolvenza se tingħalaq biss wara li tiġi adottata din id-deċiżjoni li tordna l-irkupru. Il-ħlas tal-ewwel ħlas parzjali tal-prezz seħħ qabel ma ġiet adottata din id-deċiżjoni. Skont il-kuntratt tal-bejgħ, it-trasferiment tal-assi huwa effettiv mid-data li fiha din id-deċiżjoni ma tistax tibqa' tiġi appellata.
               
            
                  (253)
               
               
                  F'dan il-każ, il-Kummissjoni tqis li l-fatt li l-bejgħ tnieda mill-amministraturi tal-insolvenza maħturin mill-qorti lokali kompetenti u li d-deċiżjoni dwar it-trasferiment tal-assi ttieħdet qabel ma ġiet adottata din id-deċiżjoni huwa inqas konklużiv f'termini ta' kontinwità ekonomika meta mqabbel ma' sitwazzjoni li fiha d-deċiżjoni ta' bejgħ tittieħed mill-benefiċjarji tal-għajnuna nfushom jew meta l-proċess tal-bejgħ jitnieda biss wara li tiġi adottata din id-deċiżjoni.
               
            6.1.5   Il-loġika ekonomika tal-operazzjoni
      
      
                  (254)
               
               
                  Il-kriterju tal-loġika ekonomika għandu l-għan li jivvaluta jekk ix-xerrej tal-assi huwiex se jużahom bl-istess mod bħas-sid ta' qablu jew jekk huwiex se jużahom biex jistabbilixxi attività jew strateġija differenti.
               
            
                  (255)
               
               
                  Il-Kummissjoni tqis li s-sid il-ġdid se jkollu l-posibbiltà li jamministra l-attivitajiet tiegħu f'kundizzjonijiet operatorji differenti minn dawk ta' NG, MSR u CMHN u se japplika l-mudell tan-negozju tiegħu stess.
               
            
                  (256)
               
               
                  Il-kunċett tan-negozju tal-bejjiegħa mhuwiex se jibqa' jintuża mill-akkwirent. Iż-żewġ korsi eżistenti (korsa tal-Grand-Prix, korsa tat-Tramuntana) għandhom jintużaw […] fil-ġejjieni, filwaqt li jippermettu […]. Għal dan il-għan, Capricorn għandhom l-għan li jibnu iktar faċilitajiet u li jgħammru l-[…]. Parti mill-faċilitajiet mibnija matul it-Tieni Parti tal-proġett Nürburgring 2009 se tiġi rifjutata (eż. […]). Ir-ring racer se jinbiegħ. Il-karta taċ-ċirkwit bħala sistema ta' ħlas se titneħħa. Fil-boulevard taċ-ċirkwit, il-[…].
               
            
                  (257)
               
               
                  Barra minn hekk, skont il-pjanijiet tal-akkwirent, Nürburgring se jinbidel minn attrazzjoni turistika għal raggruppament teknoloġiku u żona industrijali. […] għandha ssir waħda mill-attivitajiet ewlenin tal-korsi. Permezz ta' […] għandu jiġi stabbilit. […] għandu jkun […] f'Nürburgring. L-akkwirent innifsu se jkun iktar attiv peress li […].
               
            
                  (258)
               
               
                  B'hekk, ix-xerrej tal-assi mhuwiex se juża l-assi bl-istess mod bħall-kumpaniji insolventi. Għall-kuntrarju, Capricorn se jintegraw l-assi mixtrijin fl-istrateġija kummerċjali tagħhom, biex joħolqu sinerġiji, u dan jiġġustifika l-interess tagħhom fix-xiri tal-assi. F'paragun mal-mudell operatorju attwali, Capricorn żviluppaw kunċett ġdid ta' kif jisfruttaw l-assi. Barra minn hekk, l-operat ta' wħud mill-assi kien qed iġarrab defiċit strutturali u għalhekk jista' jeħtieġ ristrutturar u ottimizzazzjoni ulterjuri.
               
            
                  (259)
               
               
                  L-elementi msemijin hawn fuq juru li l-loġika ekonomika tal-offerta ta' Capricorn ma tikkonsistix f'kontinwazzjoni ta' attività ekonomika tal-grupp ta' Nürburgring, iżda f'integrazzjoni ta' ċerti assi u parti mill-forza tax-xogħol tal-grupp ta' Nürburgring fi grupp li jsegwi l-loġika ekonomika tiegħu stess.
               
            
                  (260)
               
               
                  B'hekk, il-Kummissjoni tikkonkludi li l-loġika ekonomika tal-operazzjoni hija li s-sid il-ġdid jitħalla juża l-assi ta' NG, MSR u CMHN f'kundizzjonijiet differenti u li ma jkomplix bl-istrateġija ta' dawn il-kumpaniji.
               
            6.1.6.   Konklużjoni dwar il-kontinwità ekonomika ta' NG, MSR u CMHN permezz tal-bejgħ tal-assi
      
      
                  (261)
               
               
                  L-assi nbigħu bil-prezz tas-suq tagħhom, kif stabbilit permezz ta' proċess tal-offerti miftuħ, trasparenti, mhux diskriminatorju u mhux kondizzjonat, lix-xerrej li jissottometti l-aħjar offerta inkluż il-finanzjament iggarantit. Il-Ġermanja għarrfet lill-Kummissjoni li x-xerrej ma għandux rabta ekonomika jew korporattiva ma' NG, MSR jew CMHN. Id-deċiżjoni dwar il-bejgħ ittieħdet qabel kull deċiżjoni potenzjali negattiva tal-Kummissjoni rigward il-proċedura ta' investigazzjoni formali. Fl-aħħar, is-sid il-ġdid se juża l-assi f'kundizzjonijiet differenti u skont mudell tan-negozju differenti minn dawk ta' NG, MSR u CMHN, u l-ambitu tal-attivitajiet tax-xerrej se jkunu ferm differenti meta mqabblin mal-attivitajiet tal-grupp ta' Nürburgring.
               
            
                  (262)
               
               
                  Fid-dawl ta' dan li ntqal hawn fuq, il-Kummissjoni tikkonkludi li ma hemm ebda kontinwità ekonomika bejn NG, MSR u CMHN u Capricorn, ix-xerrej tal-assi, jew il-kumpanija operatorja tiegħu, li għalhekk ma huma responsabbli għall-ebda għajnuna mill-Istat li trid tiġi rkuprata mingħand il-benefiċjarji.
               
            6.1.7.   Il-kundizzjonalità tal-finalizzazzjoni tal-bejgħ wara deċiżjoni tal-Kummissjoni
      
      
                  (263)
               
               
                  Il-kuntratt ta' bejgħ bejn il-bejjiegħa u Capricorn jinkludi kundizzjoni li tipprevedi li l-bejgħ tal-assi ta' Nürburgring huwa finali biss malli toħroġ deċiżjoni mhux appellabbli tal-Kummissjoni li tiddikjara li l-għajnuna ma tkunx se tiġi rkuprata mingħand ix-xerrej tal-assi. Kif diġà ntqal fil-premessa 56 iktar 'il fuq, jekk ma jkun hemm ebda deċiżjoni mhux appellabbli tal-Kummissjoni qabel il-bidu tal-2015, l-assi mibjugħa se jinbiegħu qabel l-1 ta' Jannar 2015 lil NewCo, li 95,1 % mill-ishma tagħha se jkunu tax-xerrej u 4,9 % ta' trustee indipendenti. It-trustee se jkun qed taġixxi fl-interessi tal-kredituri u mhux tal-benefiċjarji insolventi tal-għajnuna mill-Istat, iżda mhuwiex se jkun soġġett għall-ordnijiet tal-kredituri. Barra minn hekk, NewCo u OpCo se jikkonkludu kuntratt ta' lokazzjoni, li jintemm fid-data li fiha jidħol fis-seħħ il-kuntratt tal-bejgħ. In-negozju ta' OpCo se jitmexxa bl-istess isem, fuq il-bażi tal-pjan ta' direzzjoni tan-negozju tagħha stess u bil-forza tax-xogħol li tagħżel hi. Se jkun hemm tariffa tal-lokazzjoni li b'kollox tammonta għal EUR [4,6-5,1] fis-sena li OpCo trid tħallas lil NewCo, li se sservi lill-massa ta' likwidazzjoni tal-kumpaniji ta' Nürburgring (il-pagamenti kollha favur il-patrimonju tal-insolvenza huma ttrasferiti fil-kontijiet fiduċjarju tal-amministraturi tal-insolvenza, bl-uniku skop li jitqassmu lill-kredituri). Meta d-deċiżjoni tal-Kummissjoni ssir finali, it-trustee jittrasferixxi l-ishma kollha tiegħu fi NewCo lix-xerrej. Min-naħa l-oħra, jekk ix-xerrej ma jissodisfax l-obbligi ta' pagament tiegħu skont il-kuntratt, it-trustee jkun jista' jbigħ l-assi. Barra minn hekk, jekk titħassar id-deċiżjoni tal-Kummissjoni, l-assi jmorru lura għand l-amministraturi tal-insolvenza sabiex jinbiegħu minnufih, peress li l-obbligu ta' likwidazzjoni tal-liġi tal-Ġermanja dwar l-insolvenza tibqa' teżisti anki f'każ bħal dan. Mhuwiex possibbli li NewCo tissokta bin-negozju tal-kumpaniji ta' Nürburgring.
               
            
                  (264)
               
               
                  Il-Kummissjoni tosserva li ma' din il-kostruzzjoni:
                  
                              (a)
                           
                           
                              bejgħ reali tal-assi tal-benefiċjarji se jsir fi żmien erba' xhur mill-adozzjoni ta' din id-Deċiżjoni;
                           
                        
                              (b)
                           
                           
                              anki jekk l-għeluq tal-operazzjoni jsir iktar tard, sadanittant ix-xerrej diġà jkun jikkontrolla l-kumpanija li se tkun sid l-assi b'maġġoranza assoluta u l-parti li jifdal tal-assi tkun proprjetà ta' trustee, li huwa indipendenti mill-benefiċjarji tal-għajnuna u ma jirċivix ordnijiet mingħand il-kredituri tiegħu;
                           
                        
                              (c)
                           
                           
                              l-irkupru mhuwiex sospiż; u
                           
                        
                              (d)
                           
                           
                              il-benefiċjarji joħorġu mis-suq b'mod irriversibbli u mhuwiex se jkollhom xi attività jew jirċievu xi fluss ta' flus. Se jkunu likwidati malli l-pretensjonijiet u l-obbligi tagħhom jiġu saldati u jsiru l-formalitajiet meħtieġa (ara l-premessa 55).
                           
                        
            
                  (265)
               
               
                  Barra minn hekk, il-Kummissjoni tosserva li offerenti oħrajn li laħqu l-istadju finali tal-proċedura tal-offerti jew li resqu qrib tiegħu kellhom kundizzjonijiet simili fl-offerti tagħhom (166). Fuq il-bażi ta' dan li ntqal hawn fuq, il-Kummissjoni tikkonkludi li ma hemm ebda skop jew riskju ta' evitar tal-irkupru u li l-kostruzzjoni inkwistjoni teżisti biss għall-fini ta' likwidazzjoni ordinata tan-negozju.
               
            6.2.   ILMENTI DWAR IL-BEJGĦ TAL-ASSI
      6.2.1.   Ilmenti mingħand l-ewwel u t-tieni lmentaturi
      
      
                  (266)
               
               
                  Fuq il-bażi tal-informazzjoni pprovduta mill-amministraturi tal-insolvenza u l-ilmenturi 1 sa 4, il-Kummissjoni ma tqisx li d-dikjarazzjonijiet tal-ewwel u t-tieni lmentaturi huma ġġustifikati. L-assi ta' Nürburgring inqasmu fi ħdax-il assi individwali. Fuq il-bażi tal-evidenza li bagħtu l-amministraturi tal-insolvenza u l-ilmentaturi 1 sa 4, il-Kummissjoni sabet li fi proċess tal-għażla miftuħ, trasparenti u mhux diskriminatorju, l-offerenti setgħu jagħmlu offerti għal assi wieħed, iktar jew għal kollha kemm huma. Anki l-fatt li l-assi kollha eventwalment ingħataw lil Capricorn bħala x-xerrej li ssottometta l-ogħla offerta inkluż il-finanzjament sigur tiegħu, dan ma jurix minnu nnifsu kontinwità ekonomika (ara wkoll it-taqsima 6.2.7 iktar 'il fuq). Il-Kummissjoni tassumi wkoll li l-għan sottostanti tal-ewwel u t-tieni lmentaturi kien li jevitaw trasferiment tal-korsa lil investitur privat.
               
            
                  (267)
               
               
                  L-offerenti li għamlu offerti għal raggruppamenti ta' assi individwali biss bħat-tieni lmentatur ma ġewx notifikati li ġiet estiża l-iskadenza għas-sottomissjoni tal-offerti vinkolanti sas-17 ta' Frar 2014, għaliex l-offerti indikattivi tagħhom ma kinux jikkwalifikaw għat-tieni stadju tal-proċess tal-għażla minħabba l-prezz baxx tal-offerti tagħhom; madankollu, il-Kummissjoni ma tqisx li dan jikser il-prinċipju ta' trasparenza, peress li dawn l-offerenti kienu ġew mgħarrfin li setgħu jżidu l-offerta indikattiva tagħhom meta jridu qabel ma jingħata l-kuntratt u, kieku rrikorrew għat-tali żieda fil-prezz, jista' jiġi supponut li l-amministraturi tal-insolvenza kienu jinnotifikawhom li ġiet estiża l-iskadenza kkonċernata skont il-prinċipju ta' trattament indaqs.
               
            
                  (268)
               
               
                  Il-Kummissjoni ssib li hija xi ħaġa raġonevoli u effiċjenti li l-offerenti li jkunu offrew prezz għoli biżżejjed biss jitħallew jaċċessaw l-informazzjoni dettaljata dwar l-assi (li fuq il-bażi tagħha, fost l-oħrajn, l-offerenti setgħu jivvalutaw il-ħtieġa ta' investiment fil-ġejjieni). Fid-dawl tal-informazzjoni pprovduta lilhom fil-bosta stadji, il-Kummissjoni tqis ukoll li l-offerenti ngħataw biżżejjed informazzjoni biex jagħmlu l-offerti tagħhom. Barra minn hekk, l-ewwel u t-tieni lmentaturi ma sabu ebda biċċa ta' informazzjoni konkreta li setgħet iżżommhom milli jagħmlu l-offerti.
               
            
                  (269)
               
               
                  Fir-rigward tar-relazzjonijiet kuntrattwali fit-tul li allegatament huma implikati fid-dokumentazzjoni tal-proċess tal-offerti, il-Kummissjoni tosserva li f'dan il-każ ta' negozjata tal-assi, il-kuntratti tax-xogħol u tal-lokazzjoni huma ttrasferiti biss f'każijiet previsti mil-liġi, li l-kuntratti għall-organizzazzjoni tal-avvenimenti jistgħu fil-prinċipju jinżammu biss jekk iż-żewġ partijiet għall-kuntratt jaqblu dwar dan, u li l-kuntratti msemmijin l-aħħar mhux bilfors ikollhom importanza ekonomika kbira għan-negozjata tal-assi. Fir-rigward tal-kwistjoni dwar jekk l-operat ta' NBG ipprovdiex għajnuna ġdida, il-Kummissjoni tosserva li NBG twaqqfet mill-amministraturi tal-insolvenza fuq bażi temporanja, sa tmiem l-2014, bħala veikoli għall-operar tal-assi biss matul il-proċess ta' insolvenza u tal-offerti. It-tmexxija ta' negozju operatorju permezz ta' sussidjarja temporanja ta' kumpanija insolventi matul il-proċedimenti ta' insolvenza huwa awtorizzat mil-liġi nazzjonali u ma jistax jiġi projbit lill-amministraturi tal-insolvenza. F'dan il-każ, l-amministraturi tal-insolvenza ġġustifikaw ukoll il-ħsieb ekonomiku wara l-eżistenza ta' NBG għal NG, MSR u CMHN, peress li, skonthom, il-ħolqien ta' NBG żied il-valur tal-assi ta' NG, MSR u CMHN, u b'hekk żdiedet il-likwidazzjoni. Madankollu, il-Kummissjoni tosserva ċ-ċirkustanzi tat-twaqqif ta' NBG, jiġifieri li NBG hija sussidjarja tal-benefiċjarji tal-għajnuna NG, MSR u CMHN, hija s-suċċessur ekonomiku tagħhom peress li rċeviet l-assi u l-obbligazzjonijiet sħaħ tagħhom, irċeviet dawk l-assi u l-obbligazzjonijiet bla korrispettiv u barra l-ambitu ta' kull proċess ta' offerti jew rapport ta' valutazzjoni, tħaddem l-istess persunal li kellhom u twettaq in-negozju tagħhom stess. Fuq din il-bażi, il-Kummissjoni tikkonkludi li hemm kontinwità ekonomika bejn NBG u l-benefiċjarji NG, MSR u CMHN, u, għalhekk, kull għajnuna inkompatibbli mill-Istat favur NG, MSR u CMHN trid tiġi rkuprata mingħand NBG ukoll.
               
            
                  (270)
               
               
                  Il-Kummissjoni tqis li anki l-kuntratt bejn NBG u t-trade union ver.di ġie konkluż sabiex in-negozju operatorju ta' NBG ikun jista' jkompli sa ma jinbiegħu l-assi, u sabiex ma tinżammx il-kontinwità ekonomika ta' Nürburgring wara dak il-bejgħ. Il-kuntratti tax-xogħol huma ttrasferiti minn NBG lil Capricorn permezz tal-liġi tal-Ġermanja dwar ix-xogħol, u mhux minħabba l-kuntratt mat-trade union. Għan-nuqqas ta' kontinwità ekonomika bejn il-bejjiegħa u Capricorn, il-Kummissjoni tqis li huwa rilevanti biss il-fatt li Capricorn stess għandhom diskrezzjoni sħiħa biex jiddeċiedu dwar liema kuntratti tax-xogħol ta' NBG mhumiex se jżommu, u li l-pjanijiet ta' Capricorn li ma jiħdux madwar 20 % minn dawn il-kuntratti tax-xogħol.
               
            
                  (271)
               
               
                  Għalhekk, il-Kummissjoni tiċħad l-ilmenti li għamlu l-ewwel u t-tieni lmentatur bħala mhux iġġustifikati għaliex l-assi inkwistjoni nbiegħu lill-offerent li ppreżenta l-ogħla offerta inkluża prova tal-finanzjament tagħha, wara proċess tal-offerti miftuħ, trasparenti, mhux diskriminatorju u mhux kondizzjonat.
               
            6.2.2   L-ilment tat-tielet ilmentatur
      
      
                  (272)
               
               
                  Il-Kummissjoni tosserva li l-offerta indikattiva u dik finali tat-tielet ilmentatur ma kinux sostnuti minn evidenza tal-finanzjament tagħha; dan ġie kkomunikat mill-bejjiegħa lit-tielet ilmentatur permezz tal-ittri datati s-17 ta' Ottubru 2013, il-11, is-17 u t-18 ta' Diċembru 2013 u permezz tal-ittri elettroniċi datati t-18 ta' Frar 2014 u d-9 ta' April 2014. Tabilħaqq, sakemm il-kumitat tal-kredituri tal-kuntratt tal-bejgħ fil-11 ta' Marzu 2014, anki wara dakinhar, it-tielet ilmentatur ma pprovdiex evidenza għall-finanzjament tal-offerta tiegħu, li setgħet tiġġustifika li l-bejjiegħa ma jagħtux il-kuntratt lil waħda miż-żewġ offerti li għalihom kien hemm evidenza tal-finanzjament tagħhom, iżda li jistennew is-sottomisjsoni tal-evidenza għall-offerta tat-tielet ilmentatur. B'mod partikolari: (a) fl-ittra elettronika tiegħu tal-21 ta' Frar 2014, it-tielet ilmentatur iddikjara li huwa fiduċjuż li se jkollu l-impenji finanzjarji vinkolanti kollha fi żmien il-ġimgħatejn sa ħames ġimgħat li ġejjin; (b) fl-ittra tiegħu datata l-11 ta' Marzu 2014, it-tielet ilmentatur indika li kien se jkun jista' jissottometti l-impenji finanzjarji vinkolanti kollha sal-31 ta' Marzu 2014; u (c) f'ittra mhux iffirmata datata l-31 ta' Marzu 2014 mill-bank ta' investiment u l-kumpanija ta' konsulenza […], sottomessa mit-tielet ilmentatur lil KPMG fit-2 ta' April 2014, huwa stipulat li investitur prospettiv wieħed se jipprovdi finanzjament ta' EUR […] miljun lit-tielet ilmentatur għax-xiri tal-assi ta' Nürburgring; madankollu, dak il-finanzjament allegat kien soġġett għat-tlestija tad-diliġenza dovuta b'mod sodisfaċenti mill-partijiet kollha u l-eżekuzzjoni u l-kunsinna tad-dokumenti definittivi, u ma semmietx lix-xerrej prospettiv inkwistjoni. Fuq il-bażi ta' dak li huwa spjegat hawn fuq, il-Kummissjoni tosserva li, anki wara li l-assi ta' Nürburgring ingħataw lil Capricorn, it-tielet ilmentatur ma pprovdiex lill-bejjiegħa b'impenn espliċitu mingħand imsieħeb finanzjarju speċifiku għall-finanzjament tax-xirja tal-assi ta' Nürburgring. Minflok, it-tielet ilmentatur ipprovda biss lill-bejjiegħa: (a) b'offerta finali li għamlet referenza għal impenn ta' EUR 30 miljun iżda li ma kienx fiha l-prova ta' dak l-impenn, eż. fil-forma ta' ittra ta' impenn ta' finanzjament vinkolanti mill-imsieħeb finanzjarju partikolari, u ma inkludiex dettalji dwar iż-żmien speċifiku previst mit-tielet ilmentatur sabiex jikseb l-impenji ta' finanzjament pendenti u sabiex jiffinalizza l-offerta fir-rigward tat-termini kummerċjali tiegħu; (b) ittra mhux iffirmata, li rreferiet għall-finanzjament minn investitur bla isem, xorta waħda bil-kundizzjoni tal-konklużjoni sodisfaċenti tal-eżekuzzjoni tad-diliġenza dovuta u l-kunsinna tad-dokumenti definittivi (ittra ta' […] datata l-31 ta' Marzu 2014). Il-Kummissjoni tosserva wkoll li mhuwiex muri li l-impenn ta' finanzjament allegat ta' Jupiter Financial Group datat is-26 ta' Marzu 2014 qatt ġie sottomess lill-bejjiegħa. Il-Kummissjoni tosserva wkoll li l-bejjiegħa ma estendewx l-iskadenza għas-sottomissjoni ta' prova tal-finanzjament tal-offerta tat-tielet ilmentattur, għaliex kien hemm probabilità għolja li t-[Tieni Offerent] kien se jirtira l-offerta tiegħu fil-każ ta' estensjoni bħal din. Pereżempju, permezz ta' ittra elettronika tat-13 ta' Jannar 2014, mibgħuta mir-rappreżentant tat-[Tieni Offerent] lil KPMG, it-[Tieni Offerent] iddikjara li r-rekwiżiti kollha għall-bejgħ li jiġi konkluż għandhom jiġu ssodisfati qabel it-3 ta' April 2014, inkella t-[Tieni Offerent] kien se joħroġ mill-proċess tal-offerti. Barra minn hekk, il-bejjiegħa qiesu li l-valur tal-assi iktar tard seta' jonqos minħabba inqas influwenza tax-xerrej fuq in-negozju fl-istaġun tal-2014 li ġej u l-ħtieġa li jibdew jiġu rreġistrati l-kuntratti għall-2015. Il-Kummissjoni tindika li ma kien hemm xejn xi jżomm lit-tielet ilmentatur milli jissottometti l-prova tal-finanzjament tal-offerta konfermatorja tiegħu fl-aħħar stadju tal-proċess, diment li ma jkun ġie ffirmat ebda ftehim definittiv ta' xiri tal-assi. Fid-dawl ta' dan li ntqal hawn fuq, il-Kummissjoni tqis li l-imġiba tal-bejjiegħa kienet waħda li tikkorrispondi għal imġiba ta' bejjiegħ f'ekonomija tas-suq. Għalhekk, l-evalwazzjoni tal-offerta tat-tielet ilmentatur hija konformi mas-suq.
               
            
                  (273)
               
               
                  Fl-istess ħin, il-Kummissjoni tosserva li l-bejjiegħa organizzaw diskussjonijiet mat-[Tieni Offerent] u fl-istadju finali tan-negozjar tal-ftehim ta' xiri mat-[Tieni Offerent] u Capricorn, fid-dawl tal-offerta tat-[Tieni Offerent] ta' EUR [32-39] miljun (ara t-Tabella 10) u negozjar ikkonfermat bejn Capricorn u […] li rriżulta fl-impenn finanzjarju tal-bank ta' dawn tal-aħħar datat l-10 ta' Marzu 2014. Rigward l-evalwazzjoni tal-offerta ta' Capricorn, il-Kummissjoni tosserva li Capricorn issottomettew impenn permezz tal-imsieħeb finanzjarju tagħhom, […], għal selfa li tammonta għal EUR [41-49] miljun. Dan l-impenn, datat l-10 ta' Marzu 2014, ġie sottomess lill-bejjiegħa fil-11 ta' Marzu 2014, jiġifieri fid-data magħżula għal-laqgħa tal-Kumitat tal-Kredituri, li fiha dan tal-aħħar kellu l-ħsieb li jiddeċiedi dwar l-għoti tal-assi ta' Nürburgring. L-impenn offrut minn Capricorn kien ogħla minn dak tat-[Tieni Offerent], peress li ta' dan tal-aħħar ammonta għal EUR [32-39] miljun. Il-Kummissjoni tosserva wkoll li l-offerta sħiħa ta' Capricorn kienet ta' EUR 77 miljun, u għalhekk ogħla minn dik tat-[Tieni Offerent] li waslet sa EUR [47-52] million. EUR [30-38] miljun mill-offerta sħiħa tat-[Tieni Offerent] kienu previsti li jitħallsu fl-2014, madankollu, bi EUR [22-27] miljun previsti li jibqgħu f'kont imblokkat sa Marzu 2015 u s-EUR [16,5-18] miljun li jifdal previsti li jitħallsu fl-2016, l-2017 u l-2018.
               
            
                  (274)
               
               
                  Barra minn hekk, fir-rigward tal-kundizzjoni fil-kuntratt ta' bejgħ bejn il-bejjiegħa u Capricorn li tipprevedi li l-bejgħ tal-assi ta' Nürburgring isir finali biss ladarba toħroġ deċiżjoni mhux appellabbli tal-Kummissjoni li tiddikjara li l-għajnuna ma tkunx se tiġi rkuprata mingħand ix-xerrej tal-assi, il-Kummissjoni tosserva li, skont id-dispożizzjonijiet inklużi fil-partijiet rilevanti tal-kuntratti ta' valutazzjoni pożittiva tat-tielet ilmentatur, kif sottomessi mill-amministraturi tal-insolvenza u l-Ġermanja, ix-xerrej u/jew il-bejjiegħ kellu d-dritt li jirtira mill-kuntratt jekk il-Kummissjoni ma tkun ħarġet ebda deċiżjoni pożittiva sal-15 ta' Lulju 2014 (kif stipulat fl-abbozz tal-kuntratt tal-14 ta' Jannar 2014) jew il-31 ta' Diċembru 2014 (kif stipulat fl-abbozz tal-kuntratt ta' valutazzjoni pożittiva tal-14 ta' Frar 2014). Huwa osservat ukoll li ma hemm ebda limitu ta' żmien dwar l-eżerċitar tat-tali dritt ta' rtirar.
               
            
                  (275)
               
               
                  Fir-rigward tal-allegazzjonijiet l-oħrajn li għamel it-tielet ilmentatur, il-Kummissjoni tosserva dan li ġej:
                  
                              (a)
                           
                           
                              Il-Kummissjoni ma tqisx li t-tielet ilmentatur kien meħtieġ jassumi l-kuntratti jew l-obbligi eżistenti ta' NBG (bl-eċċezzjoni tal-kuntratti li jittrasferixxu b'mod awtomatiku permezz tal-liġi, bħal ċerti kuntratti tax-xogħol jew tal-kiri). Dan il-fatt kien indikat biċ-ċar lit-tielet ilmentatur mill-bejjiegħa fl-ittra tal-KPMG datata l-11 ta' Diċembru 2013. Il-Kummissjoni tqis ukoll li l-punt safejn it-tielet ilmentatur kien jixtieq jassumi dawn il-kuntratti, kien f'idejh u jkun soġġett għall-kunċett ta' negozju u tal-użu li beħsiebu japplika għal Nürburgring. Barra minn hekk, il-Kummissjoni ma sabitx evidenza li kien hemm xi bidla fil-kunċett tat-transazzjoni matul il-proċess tal-offerti, jew li ħlief għat-tielet ilmentatur kien hemm xi offerent ieħor li lmenta dwar bidla allegata fl-istruttura tat-tranżazzjoni. Fil-fatt, in-nuqqas imsemmi l-aħħar ta' lmenti minn offerenti oħrajn ġie kkomunikat lit-tielet ilmentatur fl-ittra tal-KPMG tal-11 ta' Diċembru 2013.
                           
                        
                              (b)
                           
                           
                              Id-durata tal-proċess tal-offerti ma kinitx twila żżejjed.
                           
                        
                              (c)
                           
                           
                              Permezz ta' ittra tas-17 ta' Diċembru 2013, it-tielet ilmentatur ġie mgħarraf mill-bejjiegħa dwar l-iskadenza tas-17 ta' Frar 2014 għas-sottomissjoni ta' offerta konfermatorja. It-tielet ilmentatur kien mgħarraf ukoll li l-bejjiegħa jistgħu jagħżlu lill-partijiet ikkwalifikati għall-proċess ulterjuri ftit wara li tgħaddi dik l-iskadenza estiża. Ma kien hemm xejn xi jżomm lura lill-offerenti li kkwalifikaw milli jemendaw l-offerti konfermatorji tagħhom jew milli jissottomettu l-prova tal-finanzjament tagħhom lanqas wara dik l-iskadenza, diment li ma kien għadu ġie ffirmat ebda ftehim definittiv ta' xiri tal-assi (167). B'hekk, l-iskadenza tas-17 ta' Frar 2014 ġiet estiża b'mod effettiv sabiex l-offerenti kollha jkunu jitsgħu jemendaw l-offerti tagħhom, jipprovdu provi tal-finanzjament tagħhom, jew jissottomettu offerti ġodda. Peress li din il-bidla proċedurali kien jaf biha kull offerent ikkwalifikat, ma kien hemm ebda ksur tal-prinċipji ta' trasparenza u trattament indaqs.
                           
                        
                              (d)
                           
                           
                              Peress li l-informazzjoni disponibbli kollha ġiet ipprovduta mill-bejjiegħa lill-offerenti kollha fl-istess ħin, u tal-inqas tliet ġimgħat qabel id-deċiżjoni finali tal-Kumitat tal-Kredituri sabiex jagħti lill-assi lil Capricorn, kien hemm biżżejjed żmien biex jitħejjew u jiġu ffinalizzati l-offerti tal-offerenti, u l-prinċipju ta' trasparenza kien irrispettat. Il-Kummissjoni sib ukoll li t-tielet ilmentatur ġie mgħarraf biżżejjed minn qabel dwar ir-regoli tal-proċess tal-offerti permezz tal-ittri tal-bejjiegħa datati d-19 ta' Lulju 2013, is-17 ta' Ottubru 2013 u s-17 ta' Diċembru 2013. Lanqas ma nkiser il-prinċipju ta' trattament indaqs bejn l-offerenti fl-aċċess għall-informazzjoni rilevanti, peress li l-offerenti li kkwalifikaw għall-istadju tal-proċess ikkonċernat ingħataw l-istess ammont ta' informazzjoni.
                           
                        
                              (e)
                           
                           
                              Ma hemmx evidenza li Capricorn innegozjaw ma' fornitur tal-birra jew ma' “Rock am Ring” qabel ma ġie konkluż il-ftehim ta' xiri tal-assi. Skont l-amministraturi tal-insolvenza, kienet NBG li mexxiet in-negozjati rilevanti kollha.
                           
                        
                              (f)
                           
                           
                              In-notarizzazzjoni tal-ftehim ta' xiri tal-assi mill-aqwa żewġ offerenti (Capricorn u t-[Tieni Offerent]) li saret qabel il-laqgħa tal-kumitat tal-kredituri fil-11 ta' Marzu 2014 ma tindikax ksur tal-prinċipji ta' trasparenza u trattament indaqs. Ma hemm ebda evidenza li Capricorn ġew innotifikati dwar ir-riżultat tal-proċess tal-offerti qabel ma saret il-laqgħa tal-kumitat tal-kredituri fil-11 ta' Marzu 2014.
                           
                        
                              (g)
                           
                           
                              Ebda wieħed mill-offerenti ma pprovda garanzija finanzjarja għall-prezz ta' xiri sħiħ. Għaldaqstant, il-bejjiegħa ma kisrux il-prinċipju ta' trattament indaqs billi għamlu de facto r-rekwiżit li jiġi ggarantit finanzjament inqas strett matul il-proċess tal-offerti.
                           
                        
                              (h)
                           
                           
                              Il-forniment ta' valutazzjoni pożittiva tal-ftehim ta' xiri tal-assi kien parti minn negozjar kummerċjali u mhuwiex kwistjoni rilevanti mill-perspettiva tal-għajnuna mill-Istat.
                           
                        
                              (i)
                           
                           
                              Il-kunsiderazzjonijiet tal-aspetti ambjentali tal-offerta tat-tielet ilmentatur mill-bejjiegħa saru biss fir-rigward tal-fatt li t-tielet ilmentatur ma kienx issottometta prova tal-finanzjament tal-offerta tiegħu. Dawn il-kunsiderazzjonijiet ma kinux parti mill-kriterji għall-għażla tal-offerent li rebaħ. Għalhekk, dawn il-kunsiderazzjonijiet ma ħallew ebda impatt fuq ir-riżultat tal-proċess tal-offerti.
                           
                        
                              (j)
                           
                           
                              Rigward l-allegazzjoni tat-tielet ilmentatur li, fil-kuntest tal-proċess tal-offerti inkwistjoni, Capricorn u l-bejjiegħa rċivew pariri dwar l-għajnuna mill-Istat mingħand l-istess aġenzija tas-servizzi legali ([…]) u b'mod partikolari avukat minnhom ta' dik l-aġenzija, il-Kummissjoni tosserva li, skont id-dikjarazzjoni tal-awtoritajiet Ġermaniżi, dik l-aġenzija tas-servizzi legali u l-avukati tagħha: (a) ma taw ebda parir lill-bejjiegħa tal-proċedura tal-offerti (inklużi l-amministraturi tal-insolvenza u l-Kumitat tal-Kredituri); (b) ma kellhom aċċess għall-ebda informazzjoni li tinsab fl-offerti ta' investituri interessati oħrajn; (c) kellhom aċċess biss għall-informazzjoni rigward il-proċedura tal-offerti li kienet disponibbli fil-kamra tad-dejta u fil-gazzetti; u (d) ma pprovdewx lill-bejjiegħa jew lill-Kumitat tal-Kredituri b'xi rakkomandazzjoni. Rigward l-avukat partikolari ta' dik l-aġenzija tas-servizzi legali, li t-tielet ilmentatur semma fl-ilment tiegħu, il-Ġermanja spjegat ukoll dan li ġej: (a) dak l-avukat ħadem għal-Land minn Mejju 2012 sa April 2013, jiġifieri qabel ma nfetaħ il-proċess tal-offerti f'Ġunju 2013; (b) dak l-avukat ma kienx f'kuntatt mal-Land jew ir-Repubblika Federali tal-Ġermanja matul il-proċess tal-offerti; (c) dak l-avukat qatt ma ta pariri lil-Land jew lill-bejjiegħa b'rabta mal-proċess tal-offerti; u (d) l-istess avukat ħa sehem biss bħala espert indipendenti fis-seduta tal-Parlament tal-Land fl-20 ta' Ġunju 2013 dwar il-liġi għall-aċċess pubbliku għall-korsa ta' Nürburgring. Barra minn hekk, il-Ġermanja spjegat li l-aspetti tal-għajnuna mill-Istat tal-offerta, jiġifieri l-fatt li l-proċess tal-offerti kellu jkun miftuħ, trasparenti, mhux kondizzjonat u mhux diskriminatorju, sabiex ix-xerrej ma jkun responsabbli għall-ebda rkupru ta' għajnuna inkompatibbli mill-Istat lill-bejjiegħa tal-assi ta' Nürburgring, diġà kien ġie spjegat lill-offerenti kollha, kif ġej (a) permezz tad-deċiżjonijiet tal-Kummissjoni li tiftaħ il-proċedura ta' investigazzjoni formali fil-21 ta' Marzu 2012 u li testendiha fis-7 ta' Awwissu 2012; (b) mill-bejjiegħa, b'kull dokument rilevanti pprovdut fil-kamra tad-dejta tal-offerent, inklużi l-komunikazzjonijiet skambjati bejn il-Kummissjoni u l-Ġermanja dwar din il-kwistjoni; u (c) mill-prattika tal-Kummissjoni f'każijiet rilevanti.
                           
                        
            
                  (276)
               
               
                  Għaldaqstant, il-Kummissjoni tiċħad l-ilment tat-tielet ilmentatur bħala mhux iġġustifikat għaliex l-assi inkwistjoni nbiegħu lill-offerent li ppreżenta l-ogħla offerta inkluża prova tal-finanzjament tagħha, wara proċess tal-offerti miftuħ, trasparenti, mhux diskriminatorju u mhux kondizzjonat.
               
            6.2.3.   L-ilment tar-raba' lmentatur
      
      
                  (277)
               
               
                  Skont il-paragun inkluż fit-tabella 10, l-offerta mingħand Capricorn twassal għal dħul ogħla mill-bejgħ meta mqabbla mal-offerta mingħand it-[Tieni Offerent]
               
            
                  (278)
               
               
                  Fir-rigward tal-allegazzjonijiet li għamel ir-raba' lmentatur, il-Kummissjoni tosserva dan li ġej:
                  
                              (a)
                           
                           
                              Il-Kummissjoni ssemmi d-dikjarazzjoni tal-amministraturi tal-insolvenza li l-finanzjament taż-żewġ offerti sottomessi mit-[Tieni Offerent] u Capricorn kien iggarantit biżżejjed għall-bejjiegħa, anki jekk l-ebda waħda miż-żewġ offerti ma laħqet l-ogħla livell possibbli ta' sigurtà. Permezz ta' ittra datata l-24 ta' Frar 2014, it-[Tieni Offerent] għarraf lill-bejjiegħa dwar il-kapaċità finanzjarja tal-grupp tat-[Tieni Offerent], li fiha indika li madwar EUR [930-1030] miljun huma disponibbli għall-investiment. Il-Kummissjoni tosserva wkoll li permezz tal-impenn ta' finanzjament tiegħu datat l-10 ta' Marzu 2014 […] stabbilixxa faċilità ta' self b'impenn ta' dejn massimu aggregat li jammonta għal EUR [41-49] miljun għall-benefiċċju ta' Capricorn.
                           
                        
                              (b)
                           
                           
                              Fir-rigward tal-pagamenti bil-quddiem, jekk fl-2014 toħroġ deċiżjoni mhux appellabbli tal-Kummissjoni, il-bejjiegħa jkollhom aċċess għal EUR [30-33] miljun fil-każ tat-[Tieni Offerent] jew EUR [58-63] miljun (flimkien ma' madwar EUR 6 miljun tal-fluss tal-flus ta' NBG) fil-każ ta' Capricorn.
                           
                        
                              (c)
                           
                           
                              Wara li jitqiesu l-kummenti li għamlu r-raba' lmentatur u l-amministraturi tal-insolvenza, kollox ma' kollox, mhuwiex evidenti li r-riskju ta' eżekuzzjoni kien ogħla għall-offerta ta' Capricorn meta mqabbla mal-offerta tat-[Tieni Offerent].
                           
                        
                              (d)
                           
                           
                              Fid-dawl tal-kriterji tal-għażla indikati fil-premessa 48, il-ħila tal-offerenti ma kinitx kriterju tal-għażla minnha nfisha.
                           
                        
                              (e)
                           
                           
                              Fid-dawl tal-kriterji tal-għażla indikati fil-premessa 48, l-ammont ta' investiment li jrid isir wara l-bejgħ ma kienx kriterju tal-għażla.
                           
                        
                              (f)
                           
                           
                              Il-bejjiegħa kkomunikaw mat-[Tieni Offerent] f'livell aċċettabbli matul il-proċess tal-offerti. Xejn ma żamm lit-[Tieni Offerent] milli jżid jew jibdel l-offerta tiegħu sakemm saret il-laqgħa tal-kumitat tal-kredituri fil-11 ta' Marzu 2014.
                           
                        
            
                  (279)
               
               
                  B'hekk, il-Kummissjoni ma sabitx evidenza li turi bil-provi li saret diskriminazzjoni kontra t-[Tieni Offerent] fil-proċess tal-offerti. Id-dikjarazzjoni dwar trattament agħar tat-[Tieni Offerent] meta mqabbel ma' offerenti oħrajn inklużi Capricorn mhijiex iġġustifikata. Ta' min jinnota li t-[Tieni Offerent] ippreżenta offerta konfermatorja, innegozja t-termini tal-kuntratt u, bħala t-tieni l-aħjar offerent b'finanzjament iggarantit, it-[Tieni Offerent] tħalla jiffirma l-verżjoni finali tal-abbozz tal-kuntratt. Barra minn hekk, fir-rigward tal-kundizzjoni ta' deċiżjoni mhux infurzabbli tal-Kummissjoni, minbarra ammont ta' EUR [7,1-7,6] miljun, il-flus ipprovduti mit-[Tieni Offerent] kienu se jinżammu f'kont imblokkat u jiġu ttrasferiti lill-bejjiegħa jew malli toħroġ deċiżjoni mhux appellabbli tal-Kummissjoni jew jekk ix-xerrej ma jkunx ħareġ mill-kuntratt minkejja li ma jkun hemm ebda deċiżjoni infurzabbli bħal din tal-Kummissjoni sal-31 ta' Marzu 2015 (ma kienx eskluż li kien possibbli li jiġi estiż il-perjodu għad-dritt ta' ħruġ mill-kuntratt)
               
            
                  (280)
               
               
                  Għaldaqstant, il-Kummissjoni tiċħad l-ilment tar-raba' lmentatur bħala mhux iġġustifikat għaliex l-assi inkwistjoni nbiegħu lill-offerent li ssottometta l-ogħla offerta inkluża prova tal-finanzjament tiegħu, wara proċess tal-offerti miftuħ, trasparenti, mhux diskriminatorju u mhux kondizzjonat.
               
            6.2.4.   Konklużjoni
      
      
                  (281)
               
               
                  Għar-raġunijiet stabbiliti hawn fuq, abbażi tal-informazzjoni disponibbli, il-Kummissjoni ma sabitx evidenza ta' ksur tal-prinċipji ta' proċess tal-offerti miftuħ, trasparenti, mhux diskriminatorju u mhux kondizzjonat fir-rigward tal-bejgħ tal-assi ta' NG, MSR u CMHN, jew ta' kull offerta bi prezz offrut ogħla b'finanzjament iggarantit meta mqabbla mal-offerta ta' Capricorn.
               
            7.   KONKLUŻJONI
      
      
                  (282)
               
               
                  Il-Kummissjoni ssib li parti mit-tieni miżura (selfiet mogħtijin lil FSZ), kif ukoll il-miżuri 8, 11 u 15 ma jikkostitwixxux għajnuna skont it-tifsira tal-Artikolu 107(1).
               
            
                  (283)
               
               
                  Il-Kummissjoni ssib li l-Ġermanja implimentat b'mod illegali l-ewwel miżura, parti mit-tieni miżura (selfiet mogħtijin minn NG lil EWN, MAN, TTI, Camp4Fun, BWN1, BWNB u BWN2), kif ukoll il-miżuri minn 3 sa 7, 9 u 10, minn 12 sa 14, u minn 16 sa 19 bi ksur tal-Artikolu 108(3) tat-Trattat dwar il-Funzjonament tal-Unjoni Ewropea.
               
            
                  (284)
               
               
                  Il-Kummissjoni kkonkludiet li l-ewwel miżura, parti mit-tieni miżura (selfiet mogħtijin minn NG lil EWN, MAN, TTI, Camp4Fun, BWN1, BWNB u BWN2), kif ukoll il-miżuri minn 3 sa 7, 9 u 10, minn 12 sa 14, u minn 16 sa 19 favur Nürburgring GmbH, Motorsport Resort Nürburgring GmbH, Congress- und Motorsport Hotel Nürburgring GmbH, Cash Settlement and Ticketing GmbH, Nürburgring Automotive GmbH, Erlebnispark Nürburgring GmbH & Co. KG, Motorsport Akademie Nürburgring GmbH & Co. KG, Test & Training International GmbH, Bike World Nürburgring GmbH, BikeWorld Nürburgring Besitz GmbH, BikeWorld Nürburgring GmbH, Camp 4 Fun GmbH & Co. KG, IPC Gesellschaft für internationale Projektcoordination mbH u MI-Beteiligungs- und Verwaltungs GmbH, rispettivament, ikkostitwixxew għajnuna mill-Istat skont it-tifsira tal-Artikolu 107(1) u huma inkompatibbli mas-suq intern, għaliex il-kundizzjonijiet rilevanti tal-Linji Gwida dwar is-S&R mhumiex issodisfati u ma nstabet ebda bażi oħra ta' kompatibbiltà.
               
            
                  (285)
               
               
                  Il-Kummissjoni kkonkludiet ukoll li:
                  
                              —
                           
                           
                              Il-bejgħ tal-assi ta' Nürburgring GmbH, Motorsport Resort Nürburgring GmbH u Congress- und Motorsport Hotel Nürburgring GmbH ma jikkostitwixxix għajnuna mill-Istat;
                           
                        
                              —
                           
                           
                              Il-bejgħ tal-assi ta' Nürburgring GmbH, Motorsport Resort Nürburgring GmbH u Congress- und Motorsport Hotel Nürburgring GmbH ma jwassalx għal kontinwità ekonomika bejn Nürburgring GmbH, Motorsport Resort Nürburgring GmbH u Congress- und Motorsport Hotel Nürburgring GmbH u capricorn NÜRBURGRING Besitzgesellschaft GmbH, is-sid il-ġdid tal-assi, jew is-sussidjarji ta' dan. B'hekk, kull rkupru potenzjali tal-għajnuna inkompatibbli mill-Istat mhuwiex se jikkonċerna lil capricorn NÜRBURGRING Besitzgesellschaft GmbH, ix-xerrej tal-assi mibjugħa wara l-proċess tal-offerti, jew is-sussidjarji ta' dan.
                           
                        
            ADOTTAT DIN ID-DEĊIŻJONI:
      Artikolu 1
      Il-miżuri li ġejjin li l-Ġermanja implimentat ma jikkostitwixxux għajnuna skont it-tifsira tal-Artikolu 107(1) tat-Trattat dwar il-Funzjonament tal-Unjoni Ewropea:
      
                   
               
               
                  Parti mit-tieni miżura
                  
                              —
                           
                           
                              is-selfiet li b'kollox jammontaw għal EUR 646 738,12 mogħtijin minn Nürburgring GmbH lil Fahrsicherheitszentrum am Nürburgring GmbH & Co. KG bejn it-12 ta' April 2002 u Marzu 2008;
                           
                        
            
                   
               
               
                  It-tmien miżura
                  
                              —
                           
                           
                              is-selfiet mogħtijin minn Investitions- und Strukturbank Rheinland-Pfalz GmbH lil Nürburgring GmbH fit-28 ta' Lulju 2010 li jammontaw għal EUR 96 574 200 u EUR 113 590 800, lil Motorsport Resort Nürburgring GmbH li tammonta għal EUR 92 000 000 u lil Congress- und Motorsport Hotel Nürburgring GmbH li tammonta għal EUR 23 100 000;
                           
                        
            
                   
               
               
                  Il-miżura ħdax
                  
                              —
                           
                           
                              is-selfiet li b'kollox jammontaw għal EUR 85 484 000 mogħtijin minn Rheinland-Pfälzische Gesellschaft für Immobilien und Projektmanagement GmbH lil Motorsport Resort Nürburgring GmbH bejn is-27 ta' Mejju 2008 u s-7 ta' Lulju 2009;
                           
                        
            
                   
               
               
                  Il-miżura ħmistax
                  
                              —
                           
                           
                              it-trasferiment ta' 49,5 % mill-ishma ta' Motorsport Resort Nürburgring GmbH mingħand Mediinvest GmbH għal Nürburgring GmbH għall-prezz li jammonta għal EUR 1 li sar fil-25 ta' Marzu 2010;
                           
                        
                              —
                           
                           
                              it-trasferiment ta' 33,8 % mill-ishma ta' Motorsport Resort Nürburgring GmbH mingħand Geisler & Trimmel General Contractor GmbH għal Nürburgring GmbH għall-prezz li jammonta għal EUR 1 li sar fil-25 ta' Marzu 2010;
                           
                        
                              —
                           
                           
                              it-trasferiment ta' 6,7 % mill-ishma ta' Motorsport Resort Nürburgring GmbH mingħand Weber Projektierungs- und Realisierungs GmbH għal Rheinland-Pfälzische Gesellschaft für Immobilien und Projektmanagement GmbH għall-prezz li jammonta għal EUR 1 li sar fil-25 ta' Marzu 2010.
                           
                        
                              —
                           
                           
                              Il-bejgħ tal-assi ta' Nürburgring GmbH, Motorsport Resort Nürburgring GmbH u Congress- und Motorsport Hotel Nürburgring GmbH ma jikkostitwixxix għajnuna mill-Istat.
                           
                        
            Artikolu 2
      L-għajnuniet mill-Istat li ġejjin, li l-Ġermanja daħħlithom fis-seħħ b'mod illegali permezz tal-miżuri elenkati hawn taħt, bi ksur tal-Artikolu 108(3) tat-Trattat dwar il-Funzjonament tal-Unjoni Ewropea, huma inkompatibbli mas-suq intern:
      
                   
               
               
                  L-għajnuna mill-Istat mogħtija fil-forma ta':
                  
                               
                           
                           
                              L-ewwel miżura
                              
                                          —
                                       
                                       
                                          il-kapital fil-forma ta' trasferimenti fir-riżerva ta' kapital mogħtija minn Rheinland-Pfalz lil Nürburgring GmbH li jammonta għal EUR 2 179 000 fl-1 ta' Mejju 2002 u EUR 22 839 241 fil-21 ta' Diċembru 2004;
                                       
                                    
                                          —
                                       
                                       
                                          il-kapital fil-forma ta' żieda tal-kapital proprju pprovdut lil Nürburgring GmbH mil-Land Rheinland-Pfalz li jammonta għal EUR 4 398 300 fil-31 ta' Awwissu 2004 u EUR 9 000 000 fl-4 ta' Settembru 2007 u mid-distrett ta' Ahrweiler li jammonta għal EUR 488 700 fil-31 ta' Awwissu 2004 u EUR 1 000 000 fl-4 ta' Settembru 2007;
                                       
                                    
                        
                               
                           
                           
                              Parti mit-tieni miżura
                              
                                          —
                                       
                                       
                                          is-selfiet mogħtijin minn Nürburgring GmbH lil Erlebnispark Nürburgring GmbH & Co. KG li b'kollox jammontaw għal EUR 6 195 170,02 bejn l-1 ta' Jannar 2006 u d-29 ta' April 2009;
                                       
                                    
                                          —
                                       
                                       
                                          is-selfiet mogħtijin minn Nürburgring GmbH lil Motorsport Akademie Nürburgring GmbH & Co. KG li jammontaw għal EUR 100 000 fl-10 ta' Diċembru 2002;
                                       
                                    
                                          —
                                       
                                       
                                          is-selfiet mogħtijin minn Nürburgring GmbH lil Test & Training International GmbH li jammontaw għal EUR 25 000 fil-15 ta' Awwissu 2002
                                       
                                    
                                          —
                                       
                                       
                                          is-selfiet mogħtijin minn Nürburgring GmbH ll Camp 4 Fun GmbH & Co. KG li b'kollox jammontaw għal EUR 450 000 bejn is-26 ta' Mejju 2009 u t-18 ta' Diċembru 2009;
                                       
                                    
                                          —
                                       
                                       
                                          is-selfiet mogħtijin minn Nürburgring GmbH lil BikeWorld Nürburgring Besitz GmbH li b'kollox jammontaw għal EUR 500 000 bejn is-17 ta' Ottubru 2003 u s-27 ta' Ottubru 2004;
                                       
                                    
                                          —
                                       
                                       
                                          is-selfiet mogħtijin minn Nürburgring GmbH lil Bike World Nürburgring GmbH li b'kollox jammontaw għal EUR 1 660 000 bejn l-4 ta' Frar 2004 u t-22 ta' Lulju 2005;
                                       
                                    
                                          —
                                       
                                       
                                          is-selfiet mogħtijin minn Nürburgring GmbH lil BikeWorld Nürburgring GmbH li b'kollox jammontaw għal EUR 1 600 000 bejn l-20 ta' Settembru 2005 u l-4 ta' April 2007;
                                       
                                    
                        
                               
                           
                           
                              It-tielet miżura
                              
                                          —
                                       
                                       
                                          is-selfiet li b'kollox jammontaw għal EUR 399 805 370 mogħtijin mil-Land Rheinland-Pfalz lil Nürburgring GmbH mit-30 ta' Ġunju 2003 sal-11 ta' Mejju 2010;
                                       
                                    
                        
                               
                           
                           
                              Ir-raba' miżura
                              
                                          —
                                       
                                       
                                          is-selfa li tammonta għal EUR 300 000 mogħtija minn Nürburgring GmbH lil Motorsport Resort Nürburgring GmbH fis-27 ta' Diċembru 2007;
                                       
                                    
                        
                               
                           
                           
                              Parti mill-ħames miżura
                              
                                          —
                                       
                                       
                                          is-selfiet li b'kollox jammontaw għal EUR 11 032 060 mogħtijin minn Nürburgring GmbH lil Cash Settlement u Ticketing GmbH mis-27 ta' Awwissu 2008 sat-18 ta' April 2011;
                                       
                                    
                                          —
                                       
                                       
                                          l-ittra ta' konfort ipprovduta minn NG lil CST fit-23 ta' Diċembru 2009, li biha NG ħadet impenn sal-31 ta' Diċembru 2011 sabiex tieħu l-miżuri li huma meħtieġa sabiex tiġi evitata l-insolvenza ta' CST;
                                       
                                    
                                          —
                                       
                                       
                                          is-subordinazzjoni tal-pretensjonijiet ta' NG kontra CST li jammontaw għal EUR 10,4 miljun iddikjarati minn NG fit-13 ta' Diċembru 2010;
                                       
                                    
                        
                               
                           
                           
                              Is-sitt miżura
                              
                                          —
                                       
                                       
                                          it-tariffi tas-servizz li b'kollox jammontaw għal EUR 640 000 imħallsin minn Nürburgring GmbH lil IPC Gesellschaft für internationale Projektcoordination mbH għas-servizzi tagħha li kkonsistew fit-tiftix ta' investituri privati;
                                       
                                    
                                          —
                                       
                                       
                                          is-selfa li tammonta għal EUR 2 941 000 mogħtija minn Nürburgring GmbH lil Motorsport Resort Nürburgring GmbH fil-15 ta' Ottubru 2008
                                       
                                    
                        
                               
                           
                           
                              Is-seba' miżura
                              
                                          —
                                       
                                       
                                          il-korrispettiv li jammonta għal EUR 1 476 830,88 ipprovdut minn Nürburgring GmbH lil MI-Beteiligungs- und Verwaltungs GmbH għaċ-ċessjoni tal-pretensjonijiet ta' MI-Beteiligungs- und Verwaltungs GmbH, mis-selfiet meħudin minn Cash Settlement and Ticketing GmbH bħala mutwatarju, lil Nürburgring GmbH magħmula fis-17 ta' April 2009;
                                       
                                    
                        
                               
                           
                           
                              Id-disa' miżura
                              
                                          —
                                       
                                       
                                          il-garanziji mogħtija mil-Land Rheinland-Pfalz fit-28 ta' Lulju 2010, li jammontaw għal EUR 96 574 200 u EUR 113 590 800 lil Nürburgring GmbH, EUR 92 000 000 lil Motorsport Resort Nürburgring GmbH u EUR 23 100 000 lil Congress- und Motorsport Hotel Nürburgring GmbH, għall-issodisfar tal-obbligazzjonijiet ta' Nürburgring GmbH, Motorsport Resort Nürburgring GmbH u Congress- und Motorsport Hotel Nürburgring GmbH mis-selfiet mogħtijin bħala t-tmien miżura;
                                       
                                    
                        
                               
                           
                           
                              L-għaxar miżura
                              
                                          —
                                       
                                       
                                          l-iffissar tal-kirja f'livell inqas mir-rata tas-suq minn Nürburgring GmbH li jirriżulta f'benefiċċju ta' EUR 9 miljun għal Nürburgring Automotive GmbH mill-1 ta' Mejju 2010 sal-31 ta' Ottubru 2012;
                                       
                                    
                        
                               
                           
                           
                              Il-miżura tnax
                              
                                          —
                                       
                                       
                                          il-garanzija pprovduta mil-Land Rheinland-Pfalz lil Investitions- und Strukturbank Rheinland-Pfalz GmbH, li ppermettiet sabiex Motorsport Resort Nürburgring GmbH tirċievi selfiet li jammontaw għal EUR 85 484 000;
                                       
                                    
                        
                               
                           
                           
                              Il-miżura tlettax
                              
                                          —
                                       
                                       
                                          l-għotjiet ipprovduti mil-Land Rheinland-Pfalz lil Nürburgring GmbH mid-dħul tal-Land Rheinland-Pfalz minn taxxa fuq il-logħob tal-azzard fl-ammonti ta' EUR 1,6 miljun fid-29 ta' Diċembru 2009, EUR 3,2 miljun fid-29 ta' Ottubru 2010 u EUR 3,2 miljun fid-29 ta' Marzu 2011;
                                       
                                    
                        
                               
                           
                           
                              Il-miżura erbatax
                              
                                          —
                                       
                                       
                                          is-selfiet mogħtijin mil-Land Rheinland-Pfalz lil Nürburgring GmbH li jammontaw għal EUR 20 miljun fil-21 ta' Awwissu 2007, EUR 10 miljuni fit-22 ta' Diċembru 2009, EUR 4,65 miljun fit-28 ta' Diċembru 2010, EUR 3,2 miljun fis-26 ta' April 2011 u EUR 4,95 miljun fid-9 ta' Diċembru 2011;
                                       
                                    
                                          —
                                       
                                       
                                          is-subordinazzjoni tal-pretensjonijiet tagħha mis-selfa tad-29 ta' Awwissu 2007 iddikjarata mil-Land Rheinland-Pfalz lejn Nürburgring GmbH li tammonta għal EUR 20 million;
                                       
                                    
                        
                               
                           
                           
                              Il-miżura sittax
                              
                                          —
                                       
                                       
                                          is-selfa li tammonta għal EUR 40 405 000 mogħtija mil-Land Rheinland-Pfalz lil Nürburgring GmbH fil-11 ta' Jannar 2011;
                                       
                                    
                                          —
                                       
                                       
                                          l-għotja li tammonta għal EUR 13,5 miljun ipprovduta mil-Land Rheinland-Pfalz lil Nürburgring GmbH f'Lulju 2011;
                                       
                                    
                        
                               
                           
                           
                              Il-miżura sbatax
                              
                                          —
                                       
                                       
                                          il-kumpens mogħti minn Nürburgring GmbH lil Nürburgring Automotive GmbH fuq il-bażi tal-konċessjoni tal-Formula 1 mit-13 ta' Diċembru 2010 sas-27 ta' Novembru 2012;
                                       
                                    
                        
                               
                           
                           
                              Il-miżura tmintax
                              
                                          —
                                       
                                       
                                          l-iskedar mill-ġdid tal-pagamenti tal-imgħax li jammontaw għal EUR 1,473 miljun mogħti minn Investitions- und Strukturbank Rheinland-Pfalz GmbH lil Nürburgring GmbH fil-15 ta' Mejju 2012;
                                       
                                    
                                          —
                                       
                                       
                                          l-iskedar mill-ġdid tal-pagamenti tal-imgħax li jammontaw għal EUR 1,205 miljun mogħti minn Investitions- und Strukturbank Rheinland-Pfalz GmbH lil Motorsport Resort Nürburgring GmbH fil-15 ta' Mejju 2012;
                                       
                                    
                                          —
                                       
                                       
                                          l-iskedar mill-ġdid tal-pagamenti tal-imgħax li jammontaw għal EUR 303 000 mogħti minn Investitions- und Strukturbank Rheinland-Pfalz GmbH lil Congress- und Motorsport Hotel Nürburgring GmbH fil-15 ta' Mejju 2012;
                                       
                                    
                        
                               
                           
                           
                              Il-miżura dsatax
                              
                                          —
                                       
                                       
                                          is-subordinazzjoni tad-dejn tal-pretensjonijiet tagħha mit-tmien miżura ddikjarati mil-Land Rheinland-Pfalz lejn Nürburgring GmbH, Motorsport Resort Nürburgring GmbH u Congress- und Motorsport Hotel Nürburgring GmbH fil-15 ta' Mejju 2012, fl-ammont pendenti tal-pretensjoni subordinata, sa ammont ta' EUR 254 miljun, fiż-żmien meta ġiet adottata d-deċiżjoni għas-subordinazzjoni tad-dejn;
                                       
                                    
                                          —
                                       
                                       
                                          il-garanzija pprovduta mil-Land Rheinland-Pfalz fil-15 ta' Mejju 2012 għall-issodisfar tal-obbligazzjonijiet ta' Nürburgring GmbH, Motorsport Resort Nürburgring GmbH u Congress- und Motorsport Hotel Nürburgring GmbH mis-selfiet mogħtija bħala t-tmien miżura, li tammonta għal EUR 254 miljun.
                                       
                                    
                        
            Artikolu 3
      1.   Il-Ġermanja għandha tirkupra l-għajnuna inkompatibbli mogħtija u kif imsemmija fl-Artikolu 2 mingħand il-benefiċjarji, inkluża Nürburgring Betriebsgesellschaft mbH bħala s-suċċessur ekonomiku ta' Nürburgring GmbH, Motorsport Resort Nürburgring GmbH u Congress- und Motorsport Hotel Nürburgring GmbH.
      2.   Kull rkupru potenzjali tal-għajnuna inkompatibbli mill-Istat mhux se jikkonċerna lil capricorn NÜRBURGRING Besitzgesellschaft GmbH, ix-xerrej tal-assi mibjugħa wara l-proċess tal-offerti, jew is-sussidjarji tat-tali xerrej.
      3.   Is-somom li jridu jiġu rkuprati għandhom iġarrbu l-imgħax mid-data li fiha tqiegħdu għad-dispożizzjoni tal-benefiċjarji sal-irkupru propju tagħhom. Il-Ġermanja għandha tipprovdi d-dati eżatti tal-għajnuna pprovduta mill-Istat li mhumiex indikati f'din id-deċiżjoni.
      4.   L-imgħax jiġi kkalkolat fuq bażi kkalkolata skont il-Kapitolu V tar-Regolament tal-Kummissjoni (KE) Nru 794/2004 (168) u skont ir-Regolament tal-Kummissjoni (KE) Nru 271/2008 li jemenda r-Regolament (KE) Nru 794/2004 (169).
      5.   Il-Ġermanja għandha tħassar il-pagamenti pendenti kollha tal-għajnuna msemmija fl-Artikolu 2 b'effett mid-data tal-adozzjoni ta' din id-deċiżjoni.
      Artikolu 4
      1.   L-irkupru tal-għajnuna msemmija fl-Artikolu 2 jkun immedjat u effettiv.
      2.   Il-Ġermanja għandha tiżgura li din id-Deċiżjoni tiġi implimentata fi żmien erba' xhur mid-data li fiha tiġi notifikata din id-Deċiżjoni.
      Artikolu 5
      1.   Fi żmien xahrejn min-notifika ta' din id-Deċiżjoni, il-Ġermanja tissottometti l-informazzjoni li ġejja:
      
                  (a)
               
               
                  l-ammont sħiħ (il-kapital u l-imgħaxijiet irkuprati) li jrid jiġi rkruprat mingħand kull benefiċjarju;
               
            
                  (b)
               
               
                  deskrizzjoni ddettaljata tal-miżuri diġà meħudin u ppjanati sabiex tiġi rrispettata din id-Deċiżjoni;
               
            
                  (c)
               
               
                  dokumenti li juru li l-benefiċjarji ġew ordnati jħallsu lura l-għajnuna.
               
            2.   Il-Ġermanja għandha żżomm lill-Kummissjoni mgħarrfa dwar il-progress tal-miżuri nazzjonali li ħadet sabiex timplimenta din id-Deċiżjoni sakemm jitlesta l-irkupru tal-għajnuna msemmija fl-Artikolu 2. Għandha tissottometti minnufih, fuq sempliċi talba tal-Kummissjoni, informazzjoni dwar il-miżuri li tkun diġà ħadet u ppjanat sabiex tirrispetta din id-Deċiżjoni. Għandha tipprovdi wkoll informazzjoni ddettaljata dwar l-ammonti tal-għajnuna u l-imgħax rekuperabbli li diġà ġie rkuprat mingħand il-benefiċjarji.
      Artikolu 6
      Din id-Deċiżjoni hija indirizzata lir-Repubblika Federali tal-Ġermanja.
      
         Magħmul fi Brussell, l-1 ta' Ottubru 2014.
         
            
               Għall-Kummissjoni
            
            Joaquín ALMUNIA
            
               Viċi President
            
         
      
      
         (1)  Il-każ SA.31550 (2012/C) (ĠU C 216, 21.7.2012, p. 14), u l-każ SA.34890 (2012/C) (ĠU C 333, 30.10.2012, p. 1).
      
         (2)  Rettifika tad-deċiżjoni tal-21 ta' Marzu 2012 intbagħtet lill-Ġermanja permezz tad-deċiżjoni tal-Kummissjoni tal-20 ta' Ġunju 2012.
      
         (3)  ĠU C 216, 21.7.2012, p. 14.
      
         (4)  Fit-22 ta' Awwissu 2012, il-kawża SA.34890 (2012/C), miftuħa permezz tad-deċiżjoni tas-7 ta' Awwissu 2012 li testendi l-proċedura ta' investigazzjoni formali, ġiet magħquda b'mod amministrattiv mal-kawża SA.31550(2012/C).
      
         (5)  ĠU C 333, 30.10.2012, p. 1.
      
         (6)  Fuq il-bażi tal-ftehim bonarju (“Vergleichsvertrag”) konkluż bejn NG, NAG u NBG fis-27 ta' Novembru 2012.
      
         (7)  B'mod partikolari, is-servizzi tal-Kummissjoni rrakkomandaw li (1) fil-każ ta' esklużjoni tal-korsa mill-proċedura tal-offerti, ma jistgħux jiġu esklużi l-preżenza ta' iktar għajnuna mill-Istat għax-xerrej u trasferiment tal-għajnuna l-“qadima”; (2) b'ċerti kundizzjonijiet, l-impożizzjoni tal-aċċess tal-pubbliku ġenerali għall-korsa — bl-eċċezzjoni tal-użu tal-korsa ta' Nürburgring għal skopijiet kummerċjali, bħall-ittestjar mill-industrija awtomobilistika — setgħet taħt ċerti kundizzjonijiet titqies bħala element newtrali fil-proċedura pendenti tal-għajnuna mill-Istat; (3) fid-dawl ta' garanzija tax-xogħol għall-impjegati sa tmiem l-2016, għandha tiġi kkunsidrata d-deċiżjoni tal-Kummissjoni fil-kawża SERNAM (id-deċiżjoni tal-Kummissjoni tal-4 ta' April 2012 SA.34547 — Franza — Reprise des actifs du groupe SERNAM dans le cadre de son redressement judiciaire); (4) il-bejgħ ma għandux iwassal a priori għal trasferiment tal-għajnuna mill-Istat potenzjalment soġġetta għall-irkupru mingħand is-sidien tal-assi lil kull xerrej/ja tal-assi.
      
         (8)  Wara li ntemm il-kuntratt ta' lokazzjoni kummerċjali bejn NG u NAG fi Frar 2012, l-ewwel ilmentatur, wieħed miż-żewġ ilmentaturi inizjali, biddel il-pożizzjoni negattiva tiegħu dwar l-għajnuna mill-istat għall-korsa għaliex argumenta li l-miżuri notifikati bħala għajnuna mill-Istat fl-2012 għandhom jiġu approvati, li l-korsa nfisha ma kinitx irċiviet għajnuna u li, għaldaqstant, għandha titneħħa mill-investigazzjoni, u li l-operat ta' Nürburgring huwa servizz ta' interess ekonomiku ġenerali (“SIEĠ”).
      
         (9)  “Land Rheinland-Pfalz”
      
         (10)  L-iskop kummerċjali ta' NG jinkludi l-appoġġ tas-settur tal-karozzi u l-motosport kif ukoll il-promozzjoni tat-turiżmu fir-reġjun ta' Eifel. NG hija 90 % proprjetà tal-Land u 10 % tad-distrett ta' Ahrweiler. Il-bord superviżorju ta' NG jirrappreżenta lil-Land u d-distrett ta' Ahrweiler bħala l-azzjonisti ta' NG.
      
         (11)  Għal deskrizzjoni tal-kumpless Nürburgring, jekk jogħġbok ara t-Taqsima 2.1 tad-deċiżjoni tal-21 ta' Marzu 2012.
      
         (12)  L-iskop kummerċjali ta' MSR huwa l-iżvilupp tal-proġetti jew il-bini ta' proprjetà immobbli, faċilitajiet għall-btala, lukandi u resorts kif ukoll il-parteċipazzjoni f'impriżi li huma marbutin mal-iżvilupp tal-proġett ta' Nürburgring. Mill-25 ta' Marzu 2010 MSR saret 93,3 % proprjetà ta' NG u 6,7 % proprjetà ta' RIM. Sal-25 ta' Marzu 2010 l-azzjonisti ta' MSR kienu Mediinvest GmbH (49,5 %), Geisler & Trimmel General Contractor GmbH (33,8 %), NG (10 %) u Weber Projektierungs- und Realisierungs GmbH (6,7 %).
      
         (13)  L-iskop kummerċjali ta' CMHN huwa l-bini u l-operat ta' lukandi, proprjetà immobbli għall-btala u resorts. CMHN hija proprjetà sħiħa ta' MSR.
      
         (14)  L-iskop kummerċjali ta' NAG huwa l-operat tal-korsi, il-lukandi, iċ-ċentru ta' sewqan sikur, l-iskola tas-sewwieqa, is-swali b'diversi funzjonijiet, ringowerk kif ukoll id-destinazzjonijiet kollha l-oħrajn f'Nürburgring. Mediinvest GmbH u Lindner Unternehmensgruppe GmbH & Co Hotel KG għandhom sehem ta' 50 % kull wieħed f'NAG.
      
         (15)  Il-lukandi u r-ristoranti kienu mmaniġġjati minn Lindner Hotels AG permezz ta' kuntratt ma' NAG.
      
         (16)  Il-likwidazzjoni ta' IPC iddaħħlet fir-reġistru kummerċjali fl-4 ta' Diċembru 2008. Il-konklużjoni tal-likwidazzjoni għadha ma ġietx notifikata fir-reġistru kummerċjali.
      
         (17)  Weber wettqet il-bini tal-lukandi u r-ristoranti. Fit-23 ta' Novembru 2010, bdiet il-likwidazzjoni ta' Weber.
      
         (18)  L-iskop kummerċjali ta' CST kien it-tħaddim ta' sistema ta' ħlas mingħajr flus kontanti li tippermetti lill-klijenti jħallsu għaż-żjara tagħhom fi kull attrazzjoni tal-kumpless permezz ta' karta (ringocard). CST kienet 50 % proprjetà ta' NG u 50 % proprjetà ta' MIB sal-1 ta' Novembru 2012. Fid-19 ta' Diċembru 2012 NG bħala proprjetarju sħiħ bdiet il-likwidazzjoni. L-assi ġew ittrasferiti lil NG. Skont il-Ġermanja, it-tneħħija tal-kumpanija mir-reġistru kummerċjali ġiet irreġistrata fit-22 ta' Mejju 2014.
      
         (19)  L-iskop kummerċjali ta' Mediinvest huwa l-medjazzjoni tal-konklużjoni tal-kuntratti li jirrigwardaw l-art u l-binjiet, l-iżvilupp tal-proġetti kif ukoll il-bini ta' proprjetà immobbli, faċilitajiet ta' btala u resorts. Mediinvest hija proprjetà sħiħa tas-Sur Kai Richter. Fit-18 ta' Ġunju 2013, Mediinvest biddlet isimha għal Return Projektmanagement GmbH.
      
         (20)  Geisler & Trimmel ħadet f'idejha l-inkarigu tal-bini tal-lukandi u r-ristoranti.
      
         (21)  L-iskop kummerċjali ta' FSZ huwa l-bini, is-sjieda u l-operat ta' ċentru tas-sewqan sikur. Kienet 41 % proprjetà ta' NG. Is-sidien tal-maġġoranza temmew il-parteċipazzjoni tagħhom f'NG f'Ottubru 2013.
      
         (22)  L-iskop kummerċjali ta' EWN kien it-tħaddim ta' “Erlebniswelt” b'attrazzjonijiet marbutin mal-motosport f'Nürburgring. Il-kumpanija ngħatat l-isem ġdid ringowerk GmbH & Co. KG fil-31 ta' Marzu 2011 u kienet proprjetà sħiħa ta' NG sal-24 ta' Awwissu 2011 meta l-proprjetà tagħha dovuta lil NG u l-eliminazzjoni tagħha mingħajr likwidazzjoni formali ġiet irreġistrata fir-reġistru kummerċjali.
      
         (23)  L-iskop kummerċjali ta' MAN kien l-appoġġ tal-motosport Ġermaniż bl-operat ta' faċilità edukattiva. NG kienet l-unika proprjetarja. Il-kumpanija ġiet likwidata, u l-eliminazzjoni tal-kumpanija ġiet irreġistrata fir-reġistru kummerċjali fil-11 ta' Diċembru 2013. L-assi kollha ġew ittrasferiti lil NG.
      
         (24)  L-iskop kummerċjali ta' TTI kien l-appoġġ, it-tnedija, il-bini u l-operat ta' ċentri ta' sewqan sikur. NG kellha sehem ta' 26 % mill-kumpanija, u s-sehem ta' 74 % li fadal kien ta' Brands Hatch Leisure Group Limited, Fawkham Longfield, Kent/UK (26 %), Test & Training Gesellschaft mbH, Teesdorf/Austria (26 %) u Tilke GmbH, Aachen (22 %). Il-kumpanija ġiet likwidata. It-tneħħija tal-kumpanija ġiet irreġistrata fir-reġistru kummerċjali fl-4 ta' Diċembru 2007.
      
         (25)  L-iskop kummerċjali ta' BWN kien in-negozju f'muturi ġodda u użati u l-promozzjoni tat-turiżmu għall-muturi fir-reġjun. B'effett mis-6 ta' Settembru 2005, Bike World Nürburgring GmbH (“BWN1”) amalgamat ma' BikeWorld Nürburgring Besitz GmbH (“BWNB”). Imbagħad, l-isem tal-kumpanija akkwirenti BWNB inbidel għal BikeWorld Nürburgring GmbH (“BWN2”). Fil-15 ta' Mejju 2007, NG biegħet id-49 % tagħha mill-ishma f'din il-kumpanija msemmija l-aħħar lis-Sur Norbert Brückner u lis-Sur Jörg Jovy u rrinunzjat għall-ħlas lura tas-self tagħha. BWN2 waqqfet l-operat tagħha f'Nürburgring fl-2008. Skont il-Ġermanja, BWN2 ingħatat l-isem il-ġdid BikeWorld GmbH u biddlet is-sede tal-kumpanija għal St. Ingbert fil-Land Ġermaniż Saarland.
      
         (26)  L-iskop kummerċjali ta' Camp4Fun kien l-operat ta' park off-road. Il-kumpanija kienet proprjetà sħiħa ta' NG sat-18 ta' Ottubru 2010, meta l-proprjetà tagħha kienet dovuta lil NG u t-tneħħija tagħha mingħajr likwidazzjoni formali ġiet irreġistrata fir-reġistru kummerċjali Ġermaniż.
      
         (27)  L-iskop kummerċjali ta' MIB kien il-parteċipazzjoni f'impriżi oħrajn u t-teħid taħt kontroll tal-maniġment kummerċjali tagħhom. MIB kienet 80 % proprjetà tas-Sur Kai Richter u 20 % proprjetà tas-Sur Klaus König. Fit-18 ta' Ġunju 2013, MIB ġiet amalgamata ma' NAG.
      
         (28)  Għal deskrizzjoni iktar iddettaljata tal-ewwel u t-tieni partijiet tal-proġett ta' Nürburgring, jekk jogħġbok ara t-taqsima 2.2 tad-deċiżjoni tal-21 ta' Marzu 2012.
      
         (29)  Ir-riżerva ta' kapital (l-eċċess ta' kapital) hija depożitu ta' azzjonist li mhuwiex kapital sottoskritt. Dan it-terminu jidher spiss bħala entrata fil-karta bilanċjali bħala komponent tal-ekwità tal-azzjonisti. Ir-riżerva ta' kapital tintuża biex jitqies l-ammont li impriża tiġbor oltre l-valur b'parità (valur nominali) tal-ishma (azzjonijiet ordinarji). Flimkien, l-azzjonijiet ordinarji maħruġin u mħallsin flimkien mar-riżerva ta' kapital jirrappreżentaw l-ammont totali li fil-fatt ħallsu l-investituri għall-ishma meta nħarġu.
      
         (30)  It-trasferiment ta' EUR 2 179 000 fir-riżerva ta' kapital permezz ta' rinunzja tal-imgħax dovut fl-1999 għal selfa meħuda taħt kontroll mil-Land mingħand ir-Repubblika Federali tal-Ġermanja fl-1981 (“Altdarlehen Bund”).
      
         (31)  It-trasferiment ta' EUR 22 839 fir-riżerva ta' kapital permezz ta' rinunzja tal-pretensjonijiet minn selfa meħuda taħt kontroll mil-Land mingħand ir-Repubblika Federali tal-Ġermanja fl-1981 (“Altdarlehen Bund”).
      
         (32)  L-ammont ta' EUR 4 887 000 jikkonsisti f'kontribuzzjoni mil-Land permezz ta' rinunzja tal-pretensjonijiet minn selfa meħuda taħt kontroll mil-Land mingħand ir-Repubblika Federali tal-Ġermanja fl-1981 (“Altdarlehen Bund”) ta' EUR 4 398 300 u ta' kontribuzzjoni mid-distrett ta' Ahrweiler permezz tal-likwidità ta' EUR 488 700.
      
         (*)  Mill-2002, is-self lil EWN tħallas lura fl-ammont ta' EUR 722 264,49.
      
         (**)  Mill-2002, is-self lil FSZ tħallas lura għajr l-ammont ta' EUR […] li ġie saldat fil-kuntest ta' ħlas ta' kumpens ta' EUR […] b'rabta mal-esklużjoni ta' NG minn Fahrsicherheitszentrum am Nürburgring Verwaltungs GmbH u t-terminazzjoni tal-parteċipazzjoni ta' NG f'FSZ.
      
         (***)  MAN ħallset is-selfa lura għal kollox fit-28 ta' Novembru 2005.
      
         (****)  Cam4Fun ħallset is-self lura għal kollox fit-18 ta' Diċembru 2003.
      
         (*****)  […]: l-informazzjoni f'parenteżi hija koperta bl-obbligu ta' segretezza professjonali
      
      
         (33)  Fil-kuntest tal-proġett “Nürburgring 2009”, l-ammonti ta' EUR 285 265 000 fit-30 ta' Lulju 2010, EUR 5 miljun fit-30 ta' Settembru 2010, EUR 5 miljun fil-31 ta' Diċembru 2010, EUR 5 miljun fil-31 ta' Marzu 2011, EUR 5 miljun fil-31 ta' Mejju 2011 u EUR 10 miljun fil-31 ta' Lulju 2011 tqiegħdu għad-dispożizzjoni ta' ISB mil-Land. B'kollox, bejn il-31 ta' Lulju 2010 u l-31 ta' Ottubru 2011, ISB użat ammont ta' EUR 315 265 000 mill-pula ta' likwidità tal-Land għar-rifinanzjament tas-selfa tagħha lil NG, MSR u CMHN ta' EUR 325 265 000 (it-tmien miżura). Sal-ħlas sħiħ lura tas-self f'Novembru 2011, ir-rata tal-imgħax kienet tiġi stabbilita ta' kuljum. L-imgħaxijiet laħqu total ta' 2 326 680 u dejjem tħallsu lura fil-ħin fi tmiem ix-xahar ta' wara.
      
         (34)  Il-proġett “Nürburgring 2009” kien jikkonsisti fl-ewwel u t-tieni parti: L-ewwel parti kienet tinkludi t-tribuna, welcomeocenter, ringoarena (għal massimu ta' 5 100 viżitatur), faċilitajiet ta' aċċess, ringoboulevard (shopping mall bl-ikbar multitouch videowall fid-dinja), il-WARSTEINER event-centre (għal massimu ta' 1 500 viżitatur), Autoworld (“Autowelten”, spazji ta' reklamar għall-produtturi tal-karozzi), ringowerk (attrazzjonijiet fuq ġewwa bħal teatru multimidja, wirja storika, applikazzjonijiet interattivi u ringoracer, l-iktar roller coaster li tiġri fid-dinja) kif ukoll ringokartbahn (korsa fuq ġewwa għall-karts). It-tieni parti tinkludi żewġ lukandi (inkluż każinò), 100 dar użati għal btala, ħames ristoranti, diskoteki u ħanut tal-merċa.
      
         (35)  Għal problemi fil-ġestjoni u l-finanzjament tal-pula ta' likwidità, ara r-rapport annwali tal-2011 tal-Qorti tal-Awdituri tal-Land, parti II, paġni 7 sa 15, disponibbli fuq http://www.rechnungshof-rlp.de/Jahresberichte/.
      
         (36)  Is-self mill-pula ta' likwidità tħallas lura kollu, ara t-tabella 6. Tħallsu l-imgħaxijiet li kienu jammontaw għal EUR 5 059 174,46.
      
         (******)  Il-ħlasijiet kienu bbażati fuq ftehim kuntrattwali tal-20 ta' Frar 2003 fuq il-pula ta' likwidità bejn il-Land u l-NG. L-imgħax għas-self rispettiv kien ibbażat fuq ir-rata ta' kuljum ipprovduta lil-Land fis-suq. Il-kalkolu tal-imgħaxijiet sar apposta għal kull jum (attwali/360).
      
         (37)  L-ammont ta' EUR 3 589 297,04 tħallas lura fil-31 ta' Diċembru 2010. Għall-problemi fil-ġestjoni u l-finanzjament tas-CST, ara r-rapport annwali tal-2011 tal-Qorti tal-Awdituri tal-Land, parti II, paġni 16 sa 21, disponibbli fuq http://www.rechnungshof-rlp.de/Jahresberichte/.
      
         (38)  Is-selfa tħallset lura fit-22 ta' Jannar 2009, tħallsu l-imgħaxijiet ta' EUR 48 500. Madankollu, il-Ġermanja ddikjarat li s-selfa tħallset lura lil NG minn Geisler & Trimmel, u mhux minn MSR lil PNG u minn PNG lil NG.
      
         (39)  EUR 1 450 000 flimkien mal-imgħaxijiet ta' EUR 26 830,88.
      
         (40)  Fl-2010, NG paċiet is-selfa bl-obbligazzjonijiet tagħha lejn CST b'valur ta' EUR 1 439 297,04. L-obbligazzjoni li fadal ta' CST lejn NG b'valur ta' EUR 37 533,84 tneħħiet fil-kuntest tal-likwidazzjoni ta' CST u t-trasferiment tal-assi tagħha lil NG.
      
         (41)  Fil-25 ta' Mejju 2008, Bank für Tirol und Vorarlberg AG silef EUR […] lil CMHN.
      
         (42)  Fit-18 ta' Jannar 2010, Kreissparkasse Ahrweiler silfet EUR […] lil MSR.
      
         (43)  Fuq il-bażi tat-talba ta' self mil-Land, ISB ma għamlitx il-verifiki tas-soltu tas-self.
      
         (44)  Fir-rigward tat-tieni porzjon, NG m'użatx ammont ta' EUR 4 735 000 mis-selfa kuntrattata fl-ammont ta' EUR 118 325 800 u, għaldaqstant, il-Land ħallas lil NG l-ammont ta' EUR 113 590 800; f'dan il-kuntest, NG ħallset lil ISB kumpens ta' EUR 141 835,54.
      
         (45)  Għar-rata medja tal-EONIA mit-28 ta' Lulju 2010, ara http://www.global-rates.com/interest-rates/eonia/2010.aspx.
      
         (46)  Nürburgring GmbH kienet l-uniku azzjonist ta' Nürburgring Adventure GmbH dakinhar tal-konklużjoni tal-kuntratt ta' lokazzjoni finanzjarja kkonċernat. Fil-25 ta' Ottubru 2010, Nürburgring Adventure GmbH ġiet amalgamata ma' NG.
      
         (47)  Fil-25 ta' Marzu 2010, meta ġie konkluż il-kuntratt ta' lokazzjoni kummerċjali, NAG kien jisimha GrundKapital Management GmbH.
      
         (48)  B'possibbiltà unilaterali ta' NAG li testendi d-durata tal-kuntratt ta' lokazzjoni darbtejn b'5 snin.
      
         (49)  Il-kuntratt ta' lokazzjoni jipprevedi: a) kirja minima; u b) kirja li tiddependi fuq il-qligħ qabel l-imgħax, it-taxxa, id-deprezzament u l-ammortizzament (EBITDA) tal-lokatarju (kirja EBITDA): mill-1 ta' Mejju 2010 sat-30 ta' April 2011 90 % tal-EBITDA tal-lokatarju, mill-1 ta' Mejju 2011 sat-30 ta' April 2012 90 % tal-EBITDA tal-lokatarju, iżda tal-inqas EUR 5 miljun, mill-1 ta' Mejju 2012 sat-30 ta' April 2013 85 % tal-EBITDA tal-lokatarju, iżda tal-inqas EUR 11,5 miljun, jekk in-nuqqasijiet fil-binja jkunu tneħħew sat-30 ta' April 2012, jew inkella 90 % tal-EBITDA tal-lokatarju, iżda tal-inqas EUR 10 miljun, u mill-1 ta' Mejju 2013 kull sena 85 % tal-EBITDA tal-lokatarju, iżda tal-inqas EUR 15-il miljun. Għal analiżi kritika tal-livell tal-kirja, ara r-rapport annwali tal-2012 tal-Qorti tal-Awdituri tal-Land, paġni 98 sa 102, disponibbli fuq http://www.rechnungshof-rlp.de/Jahresberichte/.
      
         (50)  EUR […] bħala kirja, flimkien ma' EUR […] fuq il-bażi tal-ftehim bonarju.
      
         (51)  Is-selfiet mill-parteċipazzjonijiet siekta tħallsu lura minn Mediinvest lil RIM fit-30 ta' Lulju 2010. B'kollox, Mediinvest ħallset lil RIM l-imgħaxijiet ta' EUR […]. Il-Ġermanja ma ċċaratx jekk MSR ħallsitx lura s-selfiet li tatha Mediinvest.
      
         (52)  Skont il-Qorti tal-Awdituri tal-Land, il-vantaġġi mill-imgħaxijiet ogħla favur Mediinvest jilħqu EUR […] (Opinjoni tal-Qorti tal-Awdituri tal-Land tal-15 ta' Ġunju 2010, parti II, paġna 20).
      
         (53)  Il-garanzija tat-28 ta' Awwissu 2008 li tasal sa EUR 50 miljun żdiedet għal EUR 80 miljun fis-17 ta' Diċembru 2008 u, mbagħad, għal EUR 140 miljun fis-26 ta' Mejju 2009.
      
         (54)  L-iskop iddikjarat tas-selfiet tat-28 ta' Diċembru 2010 u s-26 ta' April 2011 huwa l-kopertura tal-fluss tal-flus negattiv għall-ippjanar fit-terminu medju ta' NG għall-perjodu bejn l-2010 u l-2030 kif indikat fir-rapport ta' Ernst & Young tad-9 ta' Settembru 2010.
      
         (55)  Għaldaqstant NG u RIM bħalissa għandhom 93,3 % u 6,7 % mill-ishma f'MSR, rispettivament. Bil-kuntratt tal-bejgħ, il-bejjiegħa ma nħelsux mill-obbligazzjoni tagħhom, u la NG u lanqas RIM ma ħadu l-obbligi finanzjarji taħt ir-responsabbiltà tagħhom.
      
         (56)  Għal analiżi kritika tal-livell tal-kumpens, ara r-rapport annwali tal-2010 tal-Qorti tal-Awdituri tal-Land, minn paġni 103 sa 107, disponibbli fuq http://www.rechnungshof-rlp.de/Jahresberichte/.
      
         (57)  Il-kumpens maqbul fil-kuntratt lil NAG kien jinkludi tariffa fissa mill-biljetti mibjugħa ta' EUR […] miljun, […] % mid-dħul mill-bejgħ ta' dawk il-biljetti li jinbiegħu wara l-ewwel […] elef biljett, u d-dħul minn […] biljetti mibjugħa fl-2011 jew minn […] elf biljett mibjugħa fis-snin ta' wara. Għat-tiġrijiet tal-Formula 1 fl-2011, il-kumpens kien tal-inqas EUR […]; jekk id-dħul mill-biljetti ikun inqas minn EUR […], il-kumpens jitnaqqas bi EUR […] għal kull EUR […] tnaqqis tad-dħul inqas minn EUR […] (eż. jekk id-dħul mill-biljetti ikun ta' EUR […] miljun, il-kumpens ikun ta' EUR […] miljun); madankollu, il-kumpens minimu jkun ta' EUR […]. It-tariffi għall-organizzaturi u s-sewwieqa tal-Formula 1 kif ukoll il-manutenzjoni tal-korsa skont il-liċenzjar tal-ewwel grad tal-Fédération Internationale de l'Automobile (“FIA”) jitħallsu bis-sħiħ minn NG u ma kinux jaqgħu taħt l-impenji ta' NAG.
      
         (58)  Ittra tad-19 ta' Lulju 2013 bl-isem “Proġett RING — informazzjoni u proċeduri għs-sottomissjoni ta' offerta indikattiva”, paġna 3, it-taqsima “Offerta Indikattiva”.
      
         (59)  Ittra tat-12 ta' Settembru 2013 bl-isem “Proġett RING — Estensjoni tal-iskadenza għas-sottomissjoni tal-offerti indikattivi”, paġna 1, it-taqsima “Estensjoni tal-Iskadenza għall-Offerti Indikattivi”.
      
         (60)  Ittra tas-17 ta' Diċembru 2013 bl-isem “Proġett RING — Estensjoni tal-iskadenza għas-sottomissjoni tal-offerti finali”, paġna 1, it-taqsima “Estensjoni tal-iskadenza għall-offerti finali”.
      
         (61)  1 A. Korsa tal-Grand-Prix, 1B. Korsa tan-naħa ta' fuq, 2. lukanda b'4 stilel, 3. Raħal ta' Eifel “Green Hell” b'lukanda bi 3 stilel, 4. Park tal-btala Dreees, 5. Id-dritt ta' bini fuq l-art Dorint, 6. Park off-road, 7. Dar tal-persunal Adenau, 8. Appartamenti Balkhausen, 9. Id-dar Licht, 10. Art oħra.
      
         (62)  It-taqsima “Ċessjoni tal-assi ta' Nürburgring” tas-sejħa għall-espressjoni tal-interess.
      
         (63)  Ittra tad-19 ta' Lulju 2013 bl-isem “Proġett RING — informazzjoni u proċeduri għas-sottomissjoni ta' offerta indikattiva”, paġna 1, taqsima “Tranżazzjoni Proposta”.
      
         (64)  Il-Kriterji tal-Għażla stabbiliti fir-raba' paġna tal-ittra tad-19 ta' Lulju 2013 bl-isem “Proġett RING — informazzjoni u proċeduri għas-sottomissjoni ta' offerta indikattiva”, u fis-sitt paġna tal-ittra tas-17 ta' Ottubru 2013 bl-isem “Proġett RING — proċeduri għas-sottomissjoni ta' offerta finali”.
      
         (65)  9 offerti kienu marbutin mar-raggruppamenti tal-assi kollha, 3 kellhom x'jaqsmu mal-korsa u 11-il offerta kienu marbutin ma' raggruppamenti ta' assi oħrajn jew assi individwali.
      
         (66)  L-offerta għall-assi kollha bl-ogħla prezz ġabet punteġġ ta' 100 %. B'kollox, kien hemm 6 offerti indikattivi għall-assi kollha li offrew iktar minn 25 % tal-aħjar offerta. L-offerti għall-assi kollha li ma laħqux il-25 % tal-aħjar offerta ma ġewx ikkunsidrati iktar minħabba l-livell ta' prezz tagħhom. L-istess kien jgħodd għal offerti għall-korsa tat-tiġrijiet u l-offerti għal assi oħrajn għaliex flimkien ma kinux jilħqu 25 % tal-aħjar offerta. 5 mis-6 offerti li kkwalifikaw għall-assi kollha ma ċċarawx il-finanzjament tagħhom matul is-sottomissjoni tal-offerta indikattiva, u għalhekk intalbu jippreżentaw il-kapaċità tagħhom li jiffinanzjaw ix-xiri tal-assi.
      
         (67)  Ara n-nota f'qiegħ il-paġna 60 iktar 'il fuq.
      
         (68)  Skont il-Ġermanja, ir-ridistribuzzjoni tal-prezz tal-bejgħ ta' EUR 77 miljun lit-tliet kumpaniji insolventi se ssir b'konformità mal-liġi nazzjonali dwar l-insolvenza u t-taxxa.
      
         (69)  Il-grupp Capricorn huwa grupp kummerċjali Ġermaniż attiv f'livell internazzjonali fil-manifattura ta' assemblaġġi ta' karozzi tat-tiġrijiet, l-ittestjar ta' karozzi tat-tiġrijiet u l-manutenzjoni ta' karozzi tat-tiġrijiet storiċi. Is-Sur Robertino Wild huwa sid l-ishma kollha ta' capricorn HOLDING GmbH.
      
         (70)  GetSpeed GmbH & Co KG hija impriża tal-motosport Ġermaniża attiva fil-manutenzjoni tal-karozzi, l-organizzazzjoni ta' avvenimenti ta' tiġrijiet u l-monitoraġġ tal-livell ta' stress tas-sewwieqa. Is-Sur Axel Heinemann huwa sid 99 % tal-ishma ta' din il-kumpanija u s-Sur Adam Osieka huwa sid il-1 % li jifdal.
      
         (71)  § 613 a tal-Kodiċi Ċivili tal-Ġermanja (“Bürgerliches Gesetzbuch”).
      
         (72)  BAG, Sentenza tad-19 ta' Diċembru 2013 — 6 AZR 790/12; BAG, Sentenza tal-20 ta' Marzu 2003 — 8 AZR 97/02.
      
         (73)  L-amministraturi tal-insolvenza u x-xerrej qablu fit-13 ta' Awwissu 2014 li t-tieni ħlas parzjali tal-prezz tax-xiri jrid jitħallas fil-31 ta' Ottubru 2014 minflok fil-31 ta' Lulju 2014, b'imgħax ta' 8 % u rahan (minflok il-kollateral fi flus ta' EUR [4,6-5,1] miljun) fuq: (a) l-ishma f'Capricorn tas-Sur Robertino Wild, azzjonist ta' Capricorn; (b) il-pretensjonijiet kollha bejn il-kumpaniji tal-grupp Capricorn; (c) il-pretensjonijiet kollha li jirriżultaw minn kuntratt ta' bejgħ rigward il-proġett “Campus” (li għad irid jiġi konkluż); u (d) il-kollezzjoni ta' arti tas-Sur Robertino Wild. Il-Land ma kienx involut fil-proċess ta' teħid ta' deċiżjonijiet għall-ftehim imsemmi hawn fuq.
      
         (74)  L-iskema Ġermaniża approvata bid-deċiżjoni tal-Kummissjoni tad-19 ta' Frar 2009 fil-kawża C 38/2009 Qafas Federali għal self b'rati tal-imgħax baxxi (“il-Qafas Temporanju”) tapplika għal impriżi li ma kinux f'diffikultà fl-1 ta' Lulju 2008. L-għajnuna tista' tingħata lil impriżi li ma kinux f'diffikultà f'dik id-data iżda li daħlu f'sitwazzjoni ta' diffikultà wara minħabba l-kriżi ekonomika u finanzjarja globali.
      
         (75)  Il-Ġermanja tiddikjara li NG ma ssodisfatx il-kriterji vinkolanti skont il-punt 10 tal-Linji Gwida dwar l-R&R, l-iżvilupp tal-kriterji mhux vinkolanti stabbiliti fil-punt 11 tal-linji gwida dwar l-R&R stabbiliti kien eteroġenu, u lanqas il-klawżola ġenerali fil-punt 9 tal-linji gwida dwar l-R&R ma kienet issodisfata.
      
         (76)  Il-Ġermanja targumenta li l-estensjoni tal-proċedura ta' investigazzjoni formali marret kontra l-objettiv tal-kunċett tal-għajnuna għas-salvataġġ, li l-għajnuna missha wasslet sabiex tiġi evitata l-insolvenza imminenti ta' NG, MSR u CMHN sabiex tagħtihom sitt xhur biex iħejju pjan ta' ristrutturar, li l-azzjonisti kienu lesti jaqblu dwar objettivi konkreti tal-pjan ta' ristrutturar, inkluż il-bejgħ tal-assi u l-likwidazzjoni segwenti ta' NG, MSR u CMHN, li sa dak iż-żmien ma kienet ittieħdet ebda deċiżjoni ta' rkupru kontra NG u li għalhekk il-kriterji tal-ġurisprudenza ta' Deggendorf ma kinux issodisfati, u li fid-dawl tas-sawra unika tal-każ, approvazzjoni tal-għajnuna għas-salvataġġ ma toħloqx preċedent għal każijiet oħrajn.
      
         (77)  Il-Ġermanja tirreferi għal GC T-237/99, 2000, II-3849, il-punt 37 — BP Nederlands u oħrajn; T-111/01, 2001, II-2335, il-punt 26 — Saxonia Edelmetalle. QtĠ, 56/89, 1989, 1693, il-punt 39 — Publishers Association; GC, T-29/92 (R), 1992, II-2161, il-punt 38 u segwenti — SPO u oħrajn.
      
         (78)  Il-Ġermanja tirreferi għall-QtĠ T-20/03 KAHLA/Thüringen Porzellan GmbH, il-punt 124 u segwenti. Il-Ġermanja tiddikjara li mill-perspettiva tal-għajnuna mill-Istat, dawn il-miżuri għandhom jitqiesu li huma avvenimenti speċjali, mhux negozju regolari ta' NG, li kemm l-azzjonisti kif ukoll il-maniġment kummerċjali kienu jaraw lil NG bħala veikolu li jżomm l-infrastruttura sportiva fi sjieda pubblika u li jorganizza avvenimenti sportivi mingħajr profitt li ma jkunux offruti mingħajr il-kopertura tat-telf mill-finanzjament pubbliku, li fin-nuqqas ta' dan il-ftehim la l-azzjonisti u lanqas il-maniġment kummerċjali ta' NG ma kienu jħallu l-obbligazzjonijiet jiżviluppaw, u li għalhekk l-ispejjeż ta' dawn l-effetti speċjali ma setgħux ikunu inklużi fil-valutazzjoni finanzjarja.
      
         (79)  Għat-tifsira tal-prinċipju “ta' darba”, ara t-taqsima 3.3 tal-Linji Gwida dwar l-R&R.
      
         (80)  Il-miżuri kkonċernati kienu jeħtieġu approvazzjoni tal-bord superviżorju ta' NG li l-membri tagħha nħatru mill-awtoritajiet pubbliċi biss.
      
         (81)  Il-volum ta' investiment tal-Parti I jilħaq il-EUR 215-il miljun (EUR 185 miljun mill-pula ta' likwidità, EUR 30 miljun permezz ta' self tal-azzjonisti tal-Land).
      
         (82)  Kawżi Magħquda T-443/08 u T-455/08 Freistaat Sachsen, Flughafen Leipzig/Halle et al v Il-Kummissjoni [2011] Ġabra II-1311, ikkonfermata bl-appell, ara l-Kawża C-288/11 P Mitteldeutsche Flughafen AG u Flughafen Leipzig-Halle GmbH v il-Kummissjoni [2012] Ġabra I-0000.
      
         (83)  Il-Ġermanja taqbel li t-tali bidla fil-prattika deċiżjonali tal-Kummissjoni tmur kontra l-White Book tal-2007 dwar l-isport tal-Kummissjoni u l-prinċipji ta' ċertezza legali. Bidla bħal din tista' tapplika biss għal każijiet fil-ġejjieni, mhux għall-bini tal-infrastruttura sportiva ta' Nürburgring li diġà tlestiet fl-2011. Projbizzjoni tal-għajnuna mill-Istat tal-finanzjament tal-bini u l-operat ta' infrastruttura sportiva tkun tikkwalifika bħala bidla fit-tqassim ġdid tal-kompetenzi bejn l-istituzzjonijiet tal-UE u l-Istati Membri u ma tkunx konformi mal-prinċipju ta' sussidjarjetà.
      
         (84)  Il-Ġermanja tiddikjara li, bejn l-1999 u l-2011, minn 11-il korsa madwar id-dinja, 8 inbnew bil-flus tal-Istat, b'riferiment għal Communication & Network Consulting, Formula Money 2011, paġna 145.
      
         (85)  Il-Ġermanja tiddikjara li l-Formula 1 għandha effetti makroekonomiċi sostanzjali fil-pajjiżi tal-organizzaturi (il-proporzjon bejn is-sussidju u l-effetti msemmijin allegatament huwa ta' 1:5).
      
         (86)  Il-Ġermanja tiddikjara li l-użu tal-pula ta' likwidità għall-proġett jikkostitwixxi każ eċċezzjonali li ma jikkorrispondix għall-użu tas-soltu tal-pula ta' likwidità u li l-finanzjament permezz tal-pula ta' likwidità seħħ b'mod temporanju għall-finanzjament preliminari tal-proġett kurrenti sakemm isseħħ l-akkwiżizzjoni permezz ta' investitur privat fit-tul.
      
         (87)  Il-Ġermanja tiddikjara li l-iskop tal-pula ta' likwidità huwa li tottimizza l-fluss tal-flus bejn il-Land u s-sussidjarji tiegħu b'mod ekonomikament raġonevoli, b'mod partikolari sabiex tnaqqas l-ispejjeż ta' finanzjament tal-impriża, li l-ħtiġijiet fuq perjodu qasir jiġu ssodisfati mil-Land fis-suq kapitali, li r-rati tal-imgħax għall-flejjes mill-pula ta' likwidità jikkorrispondu għar-rati ta' kuljum tal-Land fis-suq, li l-Land ma jġarrab ebda spiża tal-imgħax, li l-kundizzjonijiet tas-suq jiġu ttrasferiti 1:1 lill-parteċipanti fil-pula ta' likwidità u li l-Ministeru tal-Finanzi tal-Land ikun sempliċi pjattaforma ta' implimentazzjoni.
      
         (88)  Fid-dawl tal-punt 137 tad-deċiżjoni tal-21 ta' Marzu 2012, il-Ġermanja tiddikjara li f'każ ta' banek ta' appoġġ (“Spezialkreditinstitute”), il-benefiċjarji jistgħu jkunu f'żewġ livelli: (1) banek speċjali u (2) impriżi ffinanzjati minn banek speċjali, li l-vantaġġi tal-banek speċjali huma koperti mill-Ftehim II (“Verständigung II”) mill-2002 u li d-deċiżjoni tal-21 ta' Marzu 2012 tissuġġerixxi li l-banek speċjali jistgħu jagħtu selfiet biss f'sitwazzjonijiet li fihom id-debitur ma jirċievi ebda selfa bl-istess kundizzjonijiet fis-suq. Madankollu, il-Ġermanja targumenta li l-banek ta' appoġġ jistgħu jagħtu selfiet bil-kundizzjonijiet tas-suq (istituti ta kreditu speċjali mhumiex limitati għall-għoti tal-għajnuna) u li trid issir valutazzjoni tal-għajnuna mill-Istat f'kull każ individwali.
      
         (89)  Fir-rigward tas-selfa tal-ISB b'mod speċifiku (it-tmien miżura), il-Ġermanja tissuġġerixxi li l-iktar l-iktar, il-vantaġġ jinvolvi d-differenza fl-imgħax bejn l-imgħax imħallas fis-suq u l-imgħax fil-fatt imħallas, iżda mhux l-ammont totali tas-selfa, u li għandha tinkiseb l-opinjoni ta' espert jekk il-Kummissjoni għandha dubji dwar dan.
      
         (90)  Il-Ġermanja tiddikjara li fid-dawl tal-Ftehim II, il-Kummissjoni qablet dwar vantaġġi li jirriżultaw minn garanziji favur istituti ta' kreditu speċjali legalment separati diment li l-attività tagħhom tkun limitata għal kompitu pubbliku definit b'mod preċiż, u li f'dawn il-kundizzjonijiet, pereżempju, l-użu ta' tipi speċjali ta' garanziji bħal Gewährträgerhaftung, Anstaltslast u Refinanzierungsgarantien jkun kompatibbli mar-regoli dwar l-għajnuna mill-Istat. Il-Ġermanja tiddikjara wkoll li fid-deċiżjoni tagħha tas-16 ta' Ġunju 2004, fil-kawża N179/04 Garanziji muniċipali Finlandiżi, il-Kummissjoni rrikonoxxiet li istituti ta' kreditu speċjali ma jikkostitwixxux impriżi diment li jibbenefikaw minn finanzjament pubbliku biss b'rabta mal-kompitu pubbliku tagħhom.
      
         (91)  Il-Ġermanja tiddikjara li t-termini tas-selfa huma kompletament u indipendentement stipulati fl-ordni tal-Land sabiex tingħata s-selfa; għalhekk, l-ISB ma kellux lok biex jimmanuvra; id-deċiżjoni dwar l-għoti tas-selfa u r-riskji relatati baqgħet tal-Land u, apparti minn hekk, minħabba l-ordni ta' self tiegħu, il-Land jipprovdi t-titolu ta' sigurtà għas-selfa fuq il-bażi tal-Kodiċi Ċivili tal-Ġermanja.
      
         (92)  Il-Ġermanja tiddikjara wkoll li mhuwiex importanti jekk l-ispejjeż ta' kostruzzjoni humiex koperti mill-kirja għaliex l-ispejjeż ta' investiment jikkostitwixxu spejjeż mitlufin li ma jkollhom ebda impatt fuq deċiżjonijiet fil-ġejjieni ta' investitur li jaġixxi b'mod razzjonali. Barra minn hekk, il-Ġermanja indikat li anki jekk il-kirja kellha tammortizza l-ispejjeż ta' investiment, il-bażi tkun l-investimenti ppjanati, mingħajr żidiet imprevisti fl-ispejjeż, filwaqt li l-ispejjeż ippjanati tal-proġett għall-ewwel kienu EUR 215-il miljun (EUR 135 miljun għall-parti I tal-proġett “Nürburgring 2009” u EUR 80 għall-parti II tal-proġett “Nürburgring 2009”), iżda l-ispejjeż propji kienu EUR 330 miljun (EUR 215-il miljun għall-parti I tal-proġett “Nürburgring 2009” u EUR 115-il miljun għall-parti II tal-proġett “Nürburgring 2009”), u li dan qed jiġi kkunsidrat, anki jekk il-kirja minima li tammonta għal madwar EUR 280 miljun tkun tammortizza l-investimenti ppjanati.
      
         (93)  Il-Ġermanja tindika li s-sussidji għandhom ikopru t-telf ta' NG mill-investimenti għaż-żieda fl-attraenza turistika ta' Nürburgring matul il-proġett Nürburgring 2009, u li l-iskop kien li tiżdied l-attraenza ta' Nürburgring tul is-sena sħiħa biex b'dan jiġi promoss ir-reġjun strutturalment batut permezz tat-tisħiħ tat-turiżmu.
      
         (94)  Il-Ġermanja tirreferi għal C-72/91 Sloman Neptun.
      
         (95)  Il-Ġermanja targumenta wkoll li din is-sistema għandha l-għan li tattira kemm jista' jkun viżitaturi, sabiex tilħaq l-ikbar effetti makroekonomiċi pożittivi possibbli u sabiex tkopri l-ispejjeż sostanzjali ta' NG (tariffa tal-liċenzja, liċenzjar tal-grad 1 tal-korsa).
      
         (96)  Il-Ġermanja tiddikjara li l-valutazzjoni tal-Kummissjoni ta' NG bħala impriża f'diffikultà mill-1 ta' Lulju 2008 ma kinitx korretta, li fil-kuntest tal-għajnuna għas-salvataġġ notifikata l-applikazzjoni tal-prinċipju “ta' darba” kienet żbaljata, li l-estensjoni tal-proċedura ta' investigazzjoni formali ma kinitx proporzjonata u li l-miżuri huma ħielsa mill-għajnuna.
      
         (97)  Il-Ġermanja targumenta li l-viżitaturi internazzjonali huma attirati mill-korsa, mhux mill-faċilitajiet ta' akkomodazzjoni jew ir-ristoranti. B'hekk, il-Ġermanja tikkonkludi li l-miżuri kkonċernati ma għandhom ebda impatt fuq il-flussi tat-turiżmu.
      
         (98)  Il-Ġermanja tirreferi għad-deċiżjoni tal-Kummissjoni fil-kawża SA.33728 Finanzjament ta' multiarena ġdida f'Kopenħagen, il-punt 33.
      
         (99)  Il-Ġermanja tirreferi għad-deċiżjonijiet tal-Kummissjoni fil-kawżi SA.31722 Appoġġ għas-settur sportiv tal-Ungerija permezz ta' skema ta' benefiċċju tat-taxxa, il-punti 86 u segwenti, u SA.33952 Kletteranlagen des Deutschen Alpenvereins, il-punt 68.
      
         (100)  Il-Ġermanja tirreferi għal SA.33168 Uppsala arena u SA.33728 Finanzjament ta' multiarena ġdida f'Kopenħagen.
      
         (101)  Is-sentenza fil-kawża U 73/12 Kart tat-13.12.2012, Oberlandesgericht Koblenz.
      
         (102)  Il-Ġermanja tirreferi għal N 158/2010 Fussballmuseum Dortmund u N 164/2010 Leipziger Reit- und Rennverein Scheibenholz. Madankollu, il-Ġermanja ma turix li ċ-ċirkwit tat-tiġrijiet huwa protett bħala monument kulturali skont il-liġi tal-Ġermanja.
      
         (103)  Il-Ġermanja tiddikjara li l-interess pubbliku kien fl-effetti makroekonomiċi/reġjonali-ekonomiċi u l-promozzjoni tal-isport u l-kultura, kien hemm falliment tas-suq peress li l-miżuri ma kinux possibbli mingħajr l-appoġġ tal-Istat, il-fatturat kien ta' inqas minn EUR 100 miljun matul it-tliet snin qabel ma ttieħdu l-miżuri, l-għajnuna kienet inqas minn EUR 30 miljun fis-sena, l-att ta' fiduċja ġie kostitwit mill-istatuti ta' NG u l-approvazzjoni mill-bord superviżorju ta' NG kopert minn deċiżjoni tal-gvern tal-Land u l-parametri ta' kalkolu setgħu jiġu dedotti mill-pjanijiet aġġornati ta' direzzjoni tan-negozju. Il-Ġermanja targumenta wkoll li l-pakkett tas-SIEĠ daħal fis-seħħ fi tmiem l-2006 biss, u li, għalhekk, għall-perjodu ta' qabel ma kienx hemm dispożizzjonijiet addizzjonali dwar il-forma tal-att ta' fiduċja, u li għall-perjodu ta' wara, il-kwalifika bħala għajnuna eżistenti hija valida.
      
         (104)  ĠU C 6, 11.1.2011, p. 6.
      
         (105)  F'dan il-kuntest, il-Ġermanja tirreferi għad-deċiżjonijiet tal-Kummissjoni fil-kawżi C 38/2005 Biria Gruppe, il-punt 93; C-51/06 Arcelor Huta Warszawa, il-punt 111 u segwenti; C 43/2001 Chemischen Werke Piesteritz, il-punt 107 u segwenti; u s-sentenza tal-Qorti Ġenerali fil-kawża T-102/07 u T-120/07 Freistaat Sachsen/Il-Kummissjoni, il-punt 218.
      
         (106)  L-ewwel Taqsima tal-Kodiċi tal-Ġermanja dwar l-Insolvenza.
      
         (107)  L-ewwel ilmentatur issottometta ittra tal-qorti lokali kompetenti tad-29 ta' Jannar 2014, li fiha t-tali qorti ddikjarat li fil-każ tal-amministrazzjoni proprja, il-qorti ta' insolvenza u l-amministratur tal-insolvenza ma jwettqux il-bejgħ tal-assi, iżda jissorveljaw dak il-bejgħ biss, u li fiha għalhekk il-qorti ma sabet ebda bażi sabiex tintervjeni fil-bejgħ tal-assi.
      
         (108)  L-amministraturi tal-insolvenza jirreferu għas-sentenza tal-Qorti tas-16 ta' Diċembru 2010 fil-kawża C-239/09 Seydaland, il-premessa 34.
      
         (109)  NBG għalqet is-sena finanzjarja tal-2013 b'suċċess u kellha EBITDA (qabel il-kirja) b'valur ta' EUR 2 920 000. Bħala kirja, NBG ħallset EUR 2 661 000 għal 2013.
      
         (110)  Id-Direttiva tal-Kunsill 2001/23/KE tat-12 ta' Marzu 2001 dwar l-approssimazzjoni tal-liġijiet tal-Istati Membri relatati mas-salvagwardja tad-drittijiet tal-impjegati fil-każ ta' trasferiment ta' impriżi, negozji jew partijiet ta' impriżi jew negozji (ĠU L 82, 22.3.2001 p. 16).
      
         (111)  It-tielet ilmentatur jirreferi għad-deċiżjoni tal-Kummissjoni tat-30 ta' April 2008 fil-kawża Bank Burgenland u għas-sentenza tal-Qorti tal-24 ta' Ottubru 2013 fil-kawża C-214/12P, C-215/12, C-223/12P (għadha mhix ippubblikata fil-Ġabra)
      
         (112)  Skont it-tielet ilmentatur, l-offerta ddikjarata tikkonsisti fi: (1) EUR 90 miljun li jridu jitħallsu bħala ħlas fil-pront mal-għeluq; (2) EUR 20 miljun li jridu jitħallsu sal-31 ta' Marzu 2014; u (3) l-ammont massimu ta' EUR 40 miljun li jridu jitħallsu bħala “earnout” fl-ammont ta' 20 % mill-EBITDA annwali rispettiv tal-kumpless ta' Nürburgring wara l-akkwiżizzjoni mit-tielet ilmentatur. Barra minn dan, it-tielet ilmentatur jiddikjara li ħa impenn li jwaqqaf fond ta' żvilupp ta' EUR 200 miljun għall-komunitajiet lokali fl-inħawi ta' Nürburgring.
      
         (113)  It-tielet ilmentatur jirreferi għad-deċiżjoni tal-Kummissjoni tat-30 ta' April 2008 fil-kawża Bank Burgenland.
      
         (114)  It-tielet ilmentatur jiddikjara li fuq il-bażi tal-informazzjoni li pprovdew il-bejjiegħa fil-proċess, issupona li l-akkwiżizzjoni tal-assi u l-bidu tan-negozju jkunu possibbli fuq il-bażi ta' “karta bilanċjali fjamanta”, jiġifieri mingħajr ebda obbligazzjonijiet jew obbligi mgħoddija jew kurrenti li jirriżultaw mir-relazzjonijiet kuntrattwali eżistenti, li kellu l-għan li jinnegozja ftehimiet ġodda mal-klijenti u sponsers b'termini ġodda sabiex jirrifinanzja parti mill-investiment tiegħu, li mbagħad irriżulta li l-ftehimiet materjali kollha għall-operat ta' Nürburgring kienu ġew konklużi minn parti terza (jiġifieri NBG) fuqi l-bażi ta' kuntratt ta' lokazzjoni kummerċjali mal-bejjiegħa, li dan essenzjalment kien ifisser li l-ilmentatur — wara li ngħata l-assi — kien ikun imġiegħel jakkwiżixxi l-kuntratt ta' lokazzjoni kummerċjali kif ukoll xi ftehimiet konklużi bejn NBG u partijiet terzi, li ftehimiet oħrajn li daħlet fihom NBG ma kinux jittrasferixxu b'mod awtomatiku iżda kellhom jiġu onorati b'mod effettiv mit-tielet ilmentatur, b'mod partikolari peress li allegatament il-bejjiegħa riedu jġiegħlu lit-tielet ilmentatur jassumi responsabbiltà finanzjarja sħiħa għad-danni allegati (li jirriżultaw min-nuqqas ta' NBG milli tipprovdi l-faċilitajiet taċ-ċirkwit), u li, konsegwentement, it-tielet ilmentatur allegatament kellu jibdel il-kunċett tan-negozju inizjali tiegħu: filwaqt li għall-ewwel — parzjalment — it-tielet ilmentatur kien ippjana li jkopri l-finanzjament interim tal-akkwiżizzjoni ta' Nürburgring billi jikkonkludi ftehimiet aġġustati mal-klijenti u l-isponsers ta' Nürburgring, issa li kien imġiegħel jieħu f'kunsiderazzjoni l-ftehimiet eżistenti jew tal-inqas jonorahom b'mod ekonomiku.
      
         (115)  It-tielet ilmentatur jiddikjara li min-naħa l-oħra hemm dubju raġonevoli dwar kemm Capricorn setgħu jipprovdu impenn ta' finanzjament vinkolanti għall-prezz tax-xiri sħiħ fid-data ta' skadenza tas-17 ta' Frar 2014 u d-deċiżjoni dwar l-offerent li rebaħ baqgħet ma nħarġitx qabel ma Capricorn kienu ssodisfaw ir-rekwiżiti formali kollha, filwaqt li, min naħa l-oħra, it-tielet ilmentatur, kif imħabbar fl-offerta finali, seta' jipprovdi impenn finanzjarju vinkolanti li jaqbeż id-EUR 90 miljun.
      
         (116)  It-tielet ilmentatur żied li offerenti oħrajn bħat-tielet ilmentatur ingħataw informazzjoni falza, li t-tielet ilmentatur kellu l-għan li jibda n-negozjati mal-fornituri preferiti tiegħu stess fir-rebbiegħa tal-2014 sabiex jirfina l-offerta finanzjarja tiegħu għall-assi taċ-ċirkwit, u li, madankollu, il-bejjiegħa qalu lit-tielet ilmentatur li, pereżempju, il-provvista tal-birra ma setgħetx tinbidel fl-2014 peress li nkella t-tielet ilmentatur kien ikun imġiegħel jakkwiżixxi l-obbligazzjoni għal kull pretensjoni tad-danni li tirriżulta min-nuqqas ta' NBG milli tibqa' tossidisfa l-obbligi kuntrattwali tagħha mal-fornitur tal-birra eżistenti. Skont it-tielet ilmentatur, il-bidla tal-fornitur tal-birra minn Warsteiner għal Bitburger turi li l-informazzjoni pprovduta lit-tielet ilmentatur kienet falza u li t-tielet ilmentatur ġie mqarraq b'mod delibrat bħala offerent.
      
         (117)  It-tielet ilmentatur jiddikjara li l-ittra tal-proċess tas-17 ta' Ottubru 2013 teħtieġ garanzija għall-ħlas tal-prezz tax-xiri pagabbli mal-ewwel talba u maħruġa minn Bank Ewropew ta' fama tajba, li Capricorn ma setgħux jipprovdu garanzija sħiħa li tkopri l-prezz tax-xiri sħiħ, u li l-bejjiegħa kellhom jibdlu l-kundizzjonijiet ta' ħlas tagħhom stess sabiex jaraw li l-għoti jirrispetta t-termini tal-proċess imħabbrin minnhom.
      
         (118)  It-tielet ilmentatur jiddikjara li kien issottometta l-offerta tiegħu filwaqt li kien jaf u jirrispetta bis-sħiħ ir-regolamenti dwar l-emissjoni ta' storbju skont il-liġi statutorja.
      
         (119)  It-tielet ilmentatur jirreferi għas-sentenza tal-Qorti fil-kawża C-482/99 Stardust Marine, il-premessi 54-55, u għad-deċiżjonijiet tal-Kummissjoni fil-kawża Gerorgsmarienhütte (ĠU C 199, 14.7.2001. p. 4), il-premessa 27, fil-kawża Flughafen Dortmund (ĠU C 217, 15.9.2007, p. 25), il-premessi 54-55, u fil-kawża N 510/2008 Alitalia.
      
         (120)  It-tielet ilmentatur jirreferi għad-deċiżjonijiet tal-Kummissjoni fil-kawża CDA tas-16 ta' Diċembru 2000, il-premessa 117, u fil-kawża Biria Group tal-14 ta' Diċembru 2010, il-premessi 79-80, għas-sentenzi tal-Qorti fil-kawża T-415/05 Olympic Airways, il-premessa 157, u fil-kawża T-123/09 Alitalia, il-premessa 135.
      
         (121)  L-amministraturi tal-insolvenza jirreferu għad-deċiżjoni tal-Kummissjoni tat-30 ta' April 2008 fil-kawża C-56/06 Privatizzazzjoni tal-Bank Burgenland, għad-deċiżjoni tal-Kummissjoni tad-19 ta' Ġunju 2013 fil-kawża SA.36197 Privatizzazzjoni ta' ANA — Aeroportos de Portugal kif ukoll għall-Komunikazzjoni tal-Kummissjoni dwar il-bejgħ tal-art.
      
         (122)  Ir-raba' lmentatur isemmi li bosta entitajiet ġew allegatament ikkuntattjati minn Capricorn fil-proċess biex dawn tal-aħħar ifittxu l-għajnuna fil-finanzjament tal-offerta tagħhom, li Capricorn ippreżentaw b'mod qarrieqi l-appoġġ għall-finanzjament tagħhom lill-bejjiegħa fi stadju bikri tal-proċess, li l-istruttura tas-sjieda ta' GetSpeed, sid terz mill-azzjonijiet tal-konsorzju ta' Capricorn, mhijiex kompletament ċara, li l-kumitat tal-kredituri ma kienx informat għal kollox dwar il-finanzjament ta' […] tal-offerta ta' Capricorn, u li Capricorn kienu ammettew fil-pubbliku li ma kellhomx il-finanzjament għall-EUR 25 miljun investiment li ħabbru fl-assi ta' Nürburgring. Barra minn hekk, il-kumitat tal-kredituri ma kellux biżżejjed żmien biex jivverifika l-kundizzjonijiet tal-konferma ta' […] dwar il-forniment ta' finanzjament lil Capricorn.
      
         (123)  Ir-raba' lmentatur jiddikjara li l-offerta tat-[Tieni Offerent] kien fiha ħlas bil-quddiem ta' EUR 32,5 miljun kmieni f'April 2014, filwaqt li l-offerta ta' Capricorn kien fiha biss pagamenti bil-quddiem ta' EUR 5 miljun f'Marzu 2014, EUR 5 miljun f'Lulju 2014 u EUR 5 miljun f'Diċembru 2014.
      
         (124)  Ir-raba' lmentatur jiddikjara li l-offerta tiegħu kienet tipprevedi għeluq diġà f'April 2014, li l-pagamenti tat-[Tieni Offerent] huma ggarantiti jew ibbażati fuq il-profittabilità tan-negozju, li l-membri tat-[Tieni Offerent] huma entitajiet sostanzjali u ffinanzjati sew, bi storja ta' suċċessi fil-qasam tal-fużjonijiet u l-akkwiżizzjonijiet, filwaqt li l-offerta ta' Capricorn kellha data effettiva li ma tibdiex qabel l-1 ta' Jannar 2015, li l-pagamenti ulterjuri ta' Capricorn mhumiex dovuti sakemm inter alia titlesta r-reviżjoni tal-Kummissjoni dwar l-għajnuna mill-Istat eżistenti u jitlesta kull proċess fil-Qorti tal-UE, li l-bejjiegħa aċċettaw li jekk l-analiżi tal-Kummissjoni ma titlestiex sal-1 ta' Jannar 2015, Capricorn kien ikollhom l-għażla li jikru l-assi ta' Nürburgring minn dik id-data sakemm titlesta t-tali analiżi, li Capricorn huma kumpanija żgħira bi ftit li xejn kapital u li Capricorn ftit li xejn għandhom esperjenza fil-qasam tal-fużjonijiet u l-akkwiżizzjonijiet u passat riċenti ta' proġetti inkompluti.
      
         (125)  Ir-raba' lmentatur jindika li t-[Tieni Offerent] għandu esperjenza fis-sjieda u t-tħaddim ta' bosta ċirkwiti kbar, it-tħaddim ta' lukandi u faċilitajiet ta' divertiment, it-tmexxija ta' festivals, u li t-[Tieni Offerent] huwa l-ikbar investitur fil-Formula Wieħed u investitur f'manifatturi awtomobilistiċi kbar u f'negozji tad-divertiment, filwaqt li Capricorn ma għandhom ebda esperjenza fit-tħaddim taċ-ċirkwiti, it-tħaddim tal-lukandi, il-ġestjoni ta' festivals, il-promozzjoni ta' tiġrijiet jew il-ġestjoni ta' tnedijiet ta' prodotti ġodda.
      
         (126)  Ir-raba' lmentatur jindika li t-[Tieni Offerent] ingħata livell inqas ta' impenn mal-bejjiegħa minn dak li ngħatat lil Capricorn, li l-iskadenza għall-offerti finali ġiet estiża għall-ewwel darba mill-11 ta' Diċembru 2013 għas-17 ta' Frar 2014 u mbagħad twaqqfet fil-11 ta' Marzu 2014, ftit sigħat wara li daħlet l-offerta ta' Capricorn, u li t-[Tieni Offerenet] ma kienx ingħata l-possibbiltà li jżid jew jirranġa l-offerta tiegħu.
      
         (*******)  Il-fluss tal-flus ta' Capricorn tal-NBG għas-sena 2014 (EUR 6 miljun) u t-[Tieni Offerent] l-“earn-out” — il-pagamenti għas-snin 2015 — 2017 (EUR 15 miljun) jiddependu mis-suċċess tan-negozju operatorju rispettiv. Fil-każ tat-[Tieni Offerent], għall-kuntrarju tal-każ ta' Capricorn, il-bejjiegħa ma jistgħux jaffettwaw dan in-negozju.
      
         (127)  ĠU C 244, 1.10.2004, p. 2.
      
      
         (********)  Qligħ qabel it-taxxi (“EBT”)
      
         (*********)  Żieda tat-telf dovut l-iktar għal żieda sinifikanti fl-ispejjeż għall-avvenimenti (“Aufwendungen für Veranstaltungen”) minn EUR 21,2 miljun fl-2005 għal EUR 44,0 miljun fl-2006.
      
         (128)  Il-Kawżi Magħquda T-102/07 Freistaat Sachsen v Il-Kummissjoni u T-120/07 MB Immobilien u MB System v Il-Kummissjoni, [2010] Ġabra II-585, il-para.106.
      
         (129)  Id-Deċiżjoni tal-Kummissjoni C 38/2007 Arbel Fauvet Rail (ĠU L 238, 5.9.2008, p. 27), kif ikkonfermata mill-Qorti Ġenerali, ara l-kawżi magħqudin T-267/08 u T-179/08, Ġabra 2011 II-1999, il-punt 141; id-Deċiżjoni tal-Kummissjoni fil-kawża C 27/2010 United Textiles (ĠU L 279, 12.10.2012, p. 30).
      
         (130)  L-Opinjoni tal-Qorti tal-Awdituri tal-Land tal-15 ta' Ġunju 2010, parti I, paġna 14.
      
         (131)  Ara n-nota ta' qiegħ il-paġna ta' hawn fuq.
      
         (132)  L-Opinjoni tal-Qorti tal-Awdituri tal-Land tal-15 ta' Ġunju 2010, parti I, paġna 15.
      
         (133)  L-Opinjoni tal-Qorti tal-Awdituri tal-Land tal-15 ta' Ġunju 2010, partijiet I u II.
      
         (134)  Ara d-deskrizzjoni tal-RIM fuq: http://test.isb.rlp.de/de/die-isb/beteiligungen/rheinland-pfaelzische-gesellschaft-fuer-immobilien-und-projektmanagement/
      
         (135)  Il-Kawżi Magħquda T-443/08 u T-455/08 FreistaatSachsen, Flughafen Leipzig/Halle et al v Il-Kummissjoni [2011] Ġabra II-1311, ikkonfermati fuq appell, ara l-Kawża C-288/11 P Mitteldeutsche Flughafen AG u Flughafen Leipzig-Halle GmbH v Il-Kummissjoni (għadhom mhux ippubblikati fil-Ġabra)
      
         (136)  C53/2002 Żvilupp ta' Space Park
      
         (137)  SA.35440 Arena Jena. Għal infrastruttura sportiva professjonali ara SA.31722 L-iskema Ungeriża ta' benefiċċju tat-taxxa. Għall-operat ta' ċentri sportivi għall-pubbliku ġenerali bi ħlas ara SA.33952 German Alpine Association
      
         (138)  SA.33618 Uppsala Arena, SA.35135 Arena Erfurt, SA.35440 Arena Jena
      
         (139)  N118/2000 Appoġġ għal għaqdiet sportivi professjonisti
      
         (140)  Ara pereżempju l-Kawża C-305/89 L-Italja v Il-Kummissjon (“Alfa Romeo”) [1991] Ġabra I-1603, il-paragrafi 18 u 19; il-Kawża T-16/96 Cityflyer Express v Il-Kummissjoni [1998] Ġabra II-757, il-punt 51; il-Kawżi Magħquda T-129/95, T-2/96 u T-97/96 Neue Maxhütte Stahlwerke u Lech-Stahlwerke v Il-Kummissjoni [1999] Ġabra II-17, il-punt 104; il-Kawżi Magħquda T-268/08 u T-281/08 Land Burgenland u l-Awstrija v Il-Kummissjoni [2012] Ġabra II-0000, il-punt 48.
      
         (141)  Il-Kawżi Magħqudin C-399 10 P u C-401 10 P Bouygues SA, Bouygues Télécom SA v Il-Kummissjoni, (għadhom mhumiex ippubblikati fil-Ġabra) u s-sentenza ta' BP Chemicals vs. Il-Kummissjoni fil-kawża T-11/95 [1998], il-para. 171
      
         (142)  Tranżazzjoni“pari passu” hija tranżazzjoni li ssir bl-istess patti u kundizzjonijiet (u għalhekk bl-istess livell ta' riskju u benefiċċji) minn korpi pubbliċi u operaturi privati li huma f'sitwazzjoni simili.
      
         (143)  Is-selfiet taż-żewġ azzjonisti ta' minoranza ta' MSR (Geisler & Trimmel: EUR 3 miljun; Weber: EUR […] miljun; it-tnejn b'rata tal-imgħax ta' […] % b'ebda kollateral) lil MSR mhumiex relevanti għaliex wettqu l-bini tal-infrastruttura u bħala partijiet b'interessi proprji fil-proġett; ma jistgħux jiġu kkunsidrati.
      
         (**********)  Il-proġett kien jismu “Erlebnisregion Nürburgring” u kien jinkludi lukanda.
      
         (***********)  Każ bażi (mhux l-agħar jew l-aħjar xenarju possibbli).
      
         (************)  Ir-riżultati għall-perjodu 2010-2030.
      
         (*************)  L-agħar xenarju possibbli.
      
         (144)  Ir-Regolament tal-Kummissjoni (KE) Nru 1998/2006 tal-15 ta' Diċembru 2006 dwar l-applikazzjoni tal-Artikoli 87 u 88 tat-Trattat dwar l-għajnuna de minimis (ĠU L 379, 28.12.2006, p. 5).
      
         (145)  Ara http://ec.europa.eu/competition/state_aid/legislation/reference_rates.html.
      
         (146)  Ara l-Komunikazzjoni tal-Kummissjoni dwar ir-reviżjoni tal-metodu li jistabbilixxi r-rati ta' referenza u ta' skont (ĠU C 14, 19.1.2008, p. 6).
      
         (147)  Ara r-rapport annwali tal-2009 tal-Qorti tal-Awdituri tal-Land, il-paġni 3 u 4, disponibbli fuq http://www.landtag.rlp.de/landtag/drucksachen/4741-15.pdf.
      
         (148)  ĠU C 155, 20.6.2008, p. 10.
      
         (149)  L-ammont tal-għajnuna huwa ta' (f'miljuni ta' EUR): 1,6 + 12 + (12,3/2) – [0 + 5 + (11,5/2)] = 9.
      
         (150)  Il-Kawża C-364/90, L-Italja v Il-Kummissjoni, [1993] Ġabra I-2097, il-para.20.
      
         (151)  F'dan il-kuntest, Landkreis Ahrweiler lanqas ma hija żona assistita skont il-mappa tal-għajnuna tal-UE 2007-2013.
      
         (152)  Ara l-Kawża C-70/72 Il-Kummissjoni v Il-Ġermanja [1973] Ġabra 00813, il-punt 13.
      
         (153)  Ara l-Kawżi Magħqudin C-278/92, C-279/92 u C-280/92 Spanja v Il-Kummissjoni [1994] Ġabra I-4103, il-punt 75.
      
         (154)  Ara l-Kawża C-75/97 Il-Belġju v Il-Kummissjoni [1999] Ġabra I-030671 il-paragrafi 64-65.
      
         (155)  Ir-Regolament tal-Kunsill (KE) Nru 659/1999 tat-22 ta' Marzu 1999 li jistabbilixxi regoli dettaljati għall-applikazzjoni tal-Artikolu 93 tat-Trattat tal-KE (ĠU L 83, 27.3.1999, p. 1).
      
         (156)  Skont il-Ġermanja, it-tħassir tal-kumpanija mir-reġistru tal-kummerċ sar fit-22 ta' Mejju 2014.
      
         (157)  NG, MSR u CMHN ilhom fil-proċedura ta' likwidazzjoni/insolvenza mill-1 ta' Novembru 2012. Skont il-liġi Ġermaniża, meta tinfetaħ il-proċedura ta' likwidazzjoni/insolvenza, l-objettiv kummerċjali tal-kumpanija jinbidel minn attività sħiħa f'kumpanija implimentattiva pura, li titħassar fuq il-bażi tal-liġi Ġermaniża, iżda diment li l-proċedimenti ta' insolvenza/likwidazzjoni ma jkunux tlestew, il-kumpanija bħala kumpanija implimentattiva trid tuża l-assi sħaħ filwaqt li tirrispetta l-prinċipju ta' ġestjoni finanzjarja tajba.
      
         (158)  Il-Kawża C-42-93, Spanja v Il-Kummissjoni (“Merco”), [1994] Ġabra I-4175.
      
         (159)  Il-Kawża C-52/84, Il-Kummissjoni v Il-Belġju, [1986] Ġabra p. 89.
      
         (160)  Sentenza tal-Qorti tal-Ġustizzja tat-8 ta' Mejju 2003, Ir-Repubblika Taljana u SIM 2 Multimedia SpA v Il-Kummissjoni tal-Komunitajiet Ewropej, Kawżi Magħquda C-328/99 u C-399/00, Ġabra 2003 I-4035.
      
         (161)  Id-Deċiżjoni tal-Kummissjoni tas-17 ta' Settembru 2008, għajnuna mill-Istat N 321/2008, N 322/2008 u N 323/2008 — Il-Greċja — Vente de certains actifs d'Olympic Airlines/Olympic Airways Services; id-deċiżjoni tal-Kummissjoni tat-12 ta' Novembru 2008 għajnuna mill-Istat N 510/2008 — L-Italja — Bejgħ tal-assi tal-Alitalia; id-deċiżjoni tal-Kummissjoni tal-4 ta' April 2012 SA.34547 — Franza — Reprise des actifs du groupe SERNAM dans le cadre de son redressement judiciaire.
      
         (162)  Sentenza tal-Qorti Ġenerali tat-28 ta' Marzu 2012 fil-Kawża T-123/09, Ryanair Ltd v. Il-Kummissjoni, ECLI:EU:T:2012:164.
      
         (163)  BAG, Sentenza tad-19 ta' Diċembru 2013 — 6 AZR 790/12; BAG, Sentenza tal-20 ta' Marzu 2003 — 8 AZR 97/02.
      
         (164)  Sentenza tal-Qorti tal-Ġustizzja tas-16 ta' Diċembru 2010 fil-Kawża C-239/09 Seydaland, il-punt 34.
      
         (165)  It-test relevanti tal-ewwel abbozz tal-ftehim ta' xiri tal-assi jiddikjara: “l-offerent jaf bil-fatt li bħalissa hemm proċedura ta' investigazzjoni pendenti mill-Kummissjoni Ewropea, li s-suġġett tagħha huma l-ammissibbiltà tal-għajnuna mill-Istat li ngħatat lil Nürburgring u l-irkupru possibbli tal-għajnuna. Il-bejjiegħa huma f'kuntatt regolari mas-servizz relevanti tal-Kummissjoni Ewropea u qed jistinkaw sabiex tinkiseb deċiżjoni formali li tindika li l-Kummissjoni Ewropea ma għandhiex tordna xi rkupru tal-għajnuna mogħtija mingħand ix-xerrej. Huma miftuħin għal diskussjoni kostruttiva max-xerrej dwar kif il-partijiet għandhom jipproċedu fid-dawl ta' dawn iċ-ċirkustanzi b'rabta mal-bejgħ ta' kwalukwe assi ta' Nürburgring jew kollha kemm huma u perjodu transitorju possibbli sakemm il-Kummissjoni tieħu deċiżjoni finali.”(traduzzjoni mhux uffiċjali)
      
         (166)  B'mod partikolari, l-offerta tat-[Tieni Offerent] li l-prezz offrut minnu jkun pagabbli biss malli toħroġ deċiżjoni tal-Kummissjoni li ma tistax tiġi appellata li tiddikjara li l-għajnuna ma tkunx se tiġi rkuprata mingħand ix-xerrej tal-assi. L-offerta tat-[Tielet Offerent] kienet tipprevedi li x-xerrej ikun jista' jirtira mill-bejgħ, anki jekk ikun hemm deċiżjoni tal-Kummissjoni, bid-diskrezzjoni tiegħu stess.
      
         (167)  Il-parti rispettiva tal-ittra tas-17 ta' Diċembru 2013 tgħid kif ġej: “Għall-fini ta' ċarezza, fil-prinċipju, l-offerti li jidħlu wara l-iskadenza se jiġu kkunsidrati wkoll diment li t-termini tal-offerta jikkwalifikaw għall-ipproċessar ulterjuri. Kull żvantaġġ ikkaġunat mill-estensjoni mhuwiex se jiġi kkumpensat u se jkollu jiġġarrab kollu kemm hu mill-investitur. Jekk jogħġbok kun af li l-bejjiegħa jistgħu jagħżlu l-partijiet li se jikkwalifikaw għall-ipproċessar ulterjuri ftit wara li tgħaddi l-iskadenza l-ġdida.” (Traduzzjoni mhux uffiċjali)
      
         (168)  Ir-Regolament tal-Kummissjoni (KE) Nru 794/2004 tal-21 ta' April 2004 li jimplimenta r-Regolament tal-Kunsill (KE) Nru 659/1999 li jistabbilixxi regoli dettaljati għall-applikazzjoni tal-Artikolu 93 tat-Trattat tal-KE (ĠU L 140 30.4.2004, p. 1).
      
         (169)  Ir-Regolament tal-Kummissjoni (KE) Nru 271/2008 tat-30 ta' Jannar 2008 li jemenda ir-Regolament (KE) Nru 794/2004 li jimplimenta r-Regolament tal-Kunsill (KE) Nru 659/1999 li jippreskrivi regoli dettaljati għall-applikazzjoni tal-Artikolu 93 tat-Trattat tal-KE (ĠU L 82 25.3.2008, p. 1).